
BUDAPEST 
FRANKL1  N-TÁRS  U  LAT 

magyar  irod.  intézet  és  könyvnyomda 
1903 


Franklin -Társulat  K) 


DALOK.   ODAK 


A  MADÁR  FIAIHOZ. 

Száraz  ágon,  hallgató  ajakkal 
Meddig  ültök,  csüggedt  madarak? 
Nincs  talán  még  elfeledve  a  dal, 
Melyre  egykor  tanítottalak?! 
Vagy  ha  elmúlt  s  többé  vissza  nem  jő 
A  vig  ének  s  régi   kedvetek : 
Legyen  a  dal  fájdalmas,  merengő, 
Fiaim,  csak  énekeljetek  1 

Nagy  vihar  volt.  Feldúlt  berkeinken 
Enyhe,  árnyas  rejtek  nem  fogad ; 
S  ti  hallgattok?  el  készültök  innen? 
Itt  hagynátok  bús  anyátokat?! 
Más  berekben  máskép  szól  az  ének, 
Ott  nem  értik  a  ti  nyelvetek'.  . . 
Puszta  bár,  az  otthonos  vidéknek, 
Fiaim,    csak  énekeljetek! 

Hozzatok  dalt  emlékül,  a  hajdan 
Lomb-  s  virággal  gazdag  tájirúl ; 
Zengjétek  meg  a  jövőt,  ha  majdan 
E  kopár  föld  újra  felvirul. 
DaJotokra  könnyebben  derül  fény, 
Hamarabb  kihajt  a  holt  berek; 
A  jelennek  búját  édesítvén, 
Fiaim,  csak  énekeljetek! 

A  bokorban  itt  az  ősi  fészek, 
Mely  növelte  könnyű  szárnyatok' ; 
Megpihenni  most  is  abba  tértek, 
Bár  a  fellegek  közt  járjatok! 


Költemények- 

S  most,  hogy  a  szél  összevissza  tépte  : 
Ugy  tennétek  mint  az  emberek? 
Itt  hagynátok,  idegent  cserélve  .  .  .  ? 
Fiaim,  csak  énekeljetek! 

A  GÓLYÁHOZ. 

1850. 

Megenyhült  a  lég,  vidul  a  határ, 
S  te  újra  irt  vagy,  jó  gólya-madár! 
Az  ócska  fészket  megigazgatod, 
Hogy  ott  kikölthesd  pelyhes  magzatod'. 

Csak  vissza,  vissza !  meg  ne  csaljanak 
Csalárd  napsugár  és  siró  patak ; 
Csak  vissza,  vissza !  nincs  itt  kikelet, 
Az  élet  fagyva  van  s  megdermedett. 

Ne  járj  a  mezőn,  temető  van  ott ; 
Ne  menj  a  tóba,  vértől  áradott ; 
Toronytetőkön  nézvén  nyughelyet : 
Tüzes  üszőkbe  léphetsz,  úgy  lehet. 

Házamról  jobb  ha  elhurczolkodol.  — 
De  melyiken  tudsz  fészket  rakni,  hol 
Kétségb'esést  ne  hallanál  alól 
S  nem  félhetnél  az  ég  villámitól  ? 

Csak  vissza,  vissza !  dél  szigetje  vár ; 
Te  boldogabb  vagy,  mint  mi,  jó  madár. 
Neked  két  hazát  adott  végzeted  ; 
Nekünk  csak  egy  —  volt!  az  is  elveszett! 

Repülj,  repülj !  és  délen  valahol 

A  bujdosókkal  ha  találkozol : 

Mondd  meg  nekik,  hogy  pusztulunk,  veszünk, 

Mint  oldott  kéve,  széthull   nemzetünk.  .  .  ! 


Dalok.  Ódák- 

Sokra  sír,  sokra  vak  börtön  borúi, 
Kik  élünk:  járunk  búsan,  szótlanul; 
Van  a  ki  felkél  és  sírván,  megyén 
Uj  hont  keresni  túl  a  tengeren. 

A  menyasszony  meddőségért  eped, 
Szüle  nem  zokog  holt  magzat  felett, 
A  vén  lelke  örömmel  eltelik, 
Hogy  nem  kell  élni  már  sok  ideig. 

Beszéld  el,  ah  ...  !  hogy  .  .  .  gyalázat  reánk ! 
Nem  elég,  hogy  mint  tölgy  kivágatánk  : 
A  kidűlt  fában  őrlő  szú  lakik .  . . 
A  honfi  honfira  vádaskodik. 

Testvért  testvér,  apát  fiu  elad  . .  . 
Mégis,  ne  szóljon  erről  ajakad, 
Nehogy,  ki  távol  sír  e  nemzeten, 
Megutálni  is  kénytelen  legyen! 


KIZÖLDÜLT... 

Kizöldült  az  erdő  fája,  leveles, 
A  kinek  nincs,  biztos  tanyát  ott  keres ; 
A  kit  otthon  vetett  ágygyal  nem  várnak : 
Minden  bokor  szállást  ad  a  betyárnak. 

Harmatos  fű  feje  alatt  a  vánkos, 
Setétség  a  takaródzó,  nem  káros ; 
Három  hadnagy  űzte,  nyomta  nagy  földön.., 
Alhatik  már:  kinek  tetszik,  hadd  jőjön! 

Paripája  szabadon  van,  nem  bánja, 
Betyár-lónak  nem  kell  béklyó,  se  pányva  ; 
El  se  lopják,  más  gazdához  se  vágyik, 
Éhen,  szomjan  szolgál  egyet  halálig. 


Költemények- 

Betyár  legény,  hej  beh  puha  a  kezed ! 
A  nyeregben  keresed  a  kenyeret! 
Nem  jársz  te  ki  takarásra,  kepére, 
Az  orczádnak  nem  ég  el  a  fenére! 

Hortobágyon  neked  nő  fel  a  csikó, 
Ingyen  adja  a  csapláros,  a  mi  jó; 
Elszereted  a  menyecskét  urátúl, 
És  vámot  szedsz  Tiszán  innen,  Tiszán  túl! 

Bekötnéd  még,  ha  vón'  hová,  a  sárgát, 
Tele  raknád,  ha  vón'  mivel,  a  jászlát; 
Egy  kis  tanyán  meghúznád  még  magadat ; 
De  senkid  sincs,  apád  anyád  megtagad! 

Sűrű  bokor,  leveles  ág,  magas  fa, 
Nem  ér  a  szél,  nem  ázol  meg  alatta! 
Nem  hallasz  ott  madárszónál  egyebet,  — 
—  De  ez  a  ház  csak  őszig  ád  fedelet. 

Elrongyollik  a  padlása,  teteje, 
Őszi  eső,  havas  eső  ver  bele ; 
Oldalán  az  északi  szél  ki-  s  bebú  . .  . 
Betyár  szíve  beh  szomorú,  szomorú ! 

Zúg  a  szélvész,   fehér  a  föld  határa, 
Vesd  fel  magad  gyors  paripád  hátára, 
A  szélvészszel  fuss  versenyt  a  világon, 
Oda,  a  hol  ember  szeme  ne  lásson! 


LEVÉL  A  «VISZHANGHOZ 


». 


Hanva,  aug.  15.   1854. 

Olyan  furcsa  kívánsága, 
Lányasszonykám!  hogy'  lehet: 
Velem  épen  nyárközépen 
Firkáltatni  verseket!? 


Dalok.  Ódák. 

Szépen  rám  szól  a  mesében  : 
—  Ha  én  most  is  benn-ülök,  — 
,A  ki  nyárban  énekeltél, 
Tánczolj  télben,  jó  tücsök !' 

Minek  is  a  vers  ilyenkor? 
Az  a  fajta  vers  kivált, 
Mit  az  írdüh  s  a  kenyérgond 
A  szépérzést  ölni  gyárt? 
Mikor  a  rét  nyilt  virága, 
Dal  a  lombok  rejtekén, 
S  a  két  hajnal  rózsafénye  : 
Mind  egy-egy  szép  költemény. 

Ne  fogjon  rám  «álmosságot» 
Mert  én  kérem,  felkelek : 
Még  alig  hogy  fényesülnek 
Keleten  a  fellegek. 
És  mikor  már  én  kijártam 
A  legvégső  halmokig: 
Maga  még  a  tennap  esti 
Hangversenyről  álmodik. 

Jobb  bizony,  ha  ide  rándul 
A  városból  maga  is ; 
Ott  minden  fény,  érzelem,  hang, 
Mondva  csinált  és  hamis. 
Ebből  a  fris  hegyi  légből 
Bizony  nem  árt  egy  kevés, 
Mindjárt  nem  lesz,  kincsem,  olyan 
Ingerlékeny,  oly  epés. 

Hisz  különben  is  vidéki 
Származású,  édesem ! 
A  mióta  pesti  dáma, 
Nincsen  még  egy  éve  sem; 
Osmerem  az  édes  anyját 
A  Balaton  partinál, 


Költemények. 

Elénk,  nyájas,  tisztes  asszony, 
S  akárkivel  szóba  áll. 

Legyen,  húgocskám,  magyar  hölgy, 

Mind  falun,  mind  városon  ; 

Viszhangozva  szép  gyöngéden, 

A  mi  lelkünkkel  rokon. 

Ne  is  legyen  kontya  mellett 

Napraforgó  a  fej-ék ; 

Ne  is  legyen  pacsuli-szag . .  . 

És . .  .  udvarló  lesz  elég  1 

Mit  beszélek?  hisz  udvarlók 
Most  is  vannak  felesen, 
Kik  fekete  szemeibe 
Nézegetnek  szívesen ; 
Eladó  lány  mást  keres  tán  ...  ? 
De  már  azzal  angyalom ! 
Hogy  el  is  kél  majd  közöttünk : 
Egy  cseppet  sem  bíztatom! 

Pedig  azt  a  régi  vádat 
Reánk  fenni  nem  lehet, 
Hogy  kerüljük,  nem  szeretjük 
Az  ön-fajta  szépeket; 
Sőt  akad,  ki  lopja  őket, 
De  arra,  hogy  megvegye : 
Mosolyogva  fejet  csóvál 
Gömör  s  Kis- Hont  vármegye. 

A  mi  végre  engem  illet : 
«Máskép  lesz  az  ezután. » 
Egy  két  nótát  sem  sajnálok, 
Hol  lanton,  hol  furulyán; 
Majd  ráérünk  1  Hisz  a  gólya 
Elviszi  már  a  nyarat ;  — 
S  jőnek  hosszú  téli  esték . .  . 
—  Ah,  az  idő  ugy  halad ! 


Dalok.  Ódák- 

Sápadt  lesz  a  földnek  arcza, 
Elpusztul  a  zöld  liget ; 
Megnémul  a  vig  madárka  : 
Mért  is  szólna?  Nincs  kinek! 
Majd  a  holt,  havas  világon 
Búsan  nézünk  szerte-szét, 
Keresvén  a  rokon  keblek 
S  a  kandalló  melegét. 

S  mig  elkallott  napjainkon 
Mélán  jár  a  gondolat : 
Kevés  okot  léi  örömre, 
Fájdalomra  oly  sokat! 
Az  ábrándok  szép  egéről, 
A  hol  egykor  repkedénk, 
Eltűnt  csillag  és  szivárvány  .  . . 
S  hideg  könycsepp  hull  felénk! 

S  midőn  ég,  föld,  a  jelen  s  múlt 
Ilyen  puszta,  ily  setét: 
Felrezzenti  maga  a  bú 
A  sziv  zsibbadt  életét. 
Megszólalnak  érzeményink, 
Sír  is,  fénylik  is  szemünk  . .  . 
Akkor  lesz  vers  .  .  .  bárha  bús  is  .  .  . 
Addig  hát  Isten  velünk! 

KIKELETKOR. 

Keresd  fel,  kis  madár,  az  elhagyott  tanyát ! 
S  dalolj  a  még  kopár  berek  vidékinél, 
Holott  szárnya  alatt  melengetett  anyád, 
S  étetgetett,  a  mig  szárnyadra  nem  keléi ! 

Ne  bánd,  hogy  a  galyon  száraz  levél  zörög, 
És  rajta  a  rongált  fészek  csak  alig  áll ; 
Kedvesebb  a  kicsiny,  de  ősi  szent  örök, 
Idegen  kőszálon,  sasok  tanyáinál. 


1 4  költemények- 

Vagy  elég  a  bús  arcz,  hogy  hűtlenek  legyünk . . 
Kevés  jól  tölt  idő,  derengőbb  tájakon, 
Ugy  elfelejtet-e  mindent,  mindent  velünk  .  . .  ? 
S  emléket,  multakat  pártos  homályba  von  ? 

Keresd  fel  a  fészket,  melyet  anyád  rakott! 
Dobog,  melegszik  már  a  földnek  kebele,  — 
A  szellő,  mely  néha  lassudan  megcsap  ott, 
Az  eszmélő  élet  első  lélekzete. 

Megéled  nem  soká,  és  vidám  arezot  ölt. 
De  bús  lesz  akkor  is,  ha  nem  zeng  éneked ! 
Koszorúzott,  ifjú  halott  leend  a  föld, 
S  felette  szótalan,  borongó  csend  lebeg. 

Mitől  a  természet  keble  dagad,  feszül, 
És  szélyel-feslenek  a  tölgyek  bogai  : 
Az  élet  s  teljesség  habzását  egyedül 
Tenéked  adatott  nyilván  kimondani. 

Dalolj   hát  kis  madár!  mondd  ki  hangos  szóval, 
Az  élő  természet  a  mit  némán  érez ; 
Ajakidról  a  táj  ha  víg  énekszót  hall, 
Felmosolyog  hozzád,  hálás  gyermekéhez! 

NYÁRBAN. 

Meg  van  áldva,  felruházva 
Kalászfővel  a  barázda; 
Meg  is  zendül  ott  mahónap 
Éneke  az  aratóknak. 

Várjatok  még,  hadd  viselje 

A  jó  föld  a  koronát; 

Melyet  ugy  is  munkadíjul 

Az  embernek  odaad. 

Hegyek,  halmok  tája  zöldül 
Szőlőfának  levelétűl ; 


Dalok.  Ódák 

Telik  szemje  drága  nedvvel, 
Melyet  a  sziv  óhajt,  kedvel. 

Bő  szüret  lesz,  széled  a  bú  .  .  . 

A  borsajtó  csikorog : 

Harsány  zajtól  riadoznak 

A  tetők,  a  hegysorok. 

A  mi  síkon  s  bérczen  terme : 
Légy  okos,  hiv  sáfár  benne! 
Hordd  be  kévéd',  töltsd  meg  a  csűrt, 
Uj  borod'  új  tömlőbe  szűrd ! 

Balgatag,  ki  többre  vágyik 

Mikor  napról  napra  van ; 

Övéinek  mikor  élhet 

Békességben,  boldogan ! 

Ha  megtisztel  a  barátság: 

Asztalod  teritve  lássák; 

Hozz  fel  ót,  és  hozz  fel  újat, 

Jó,  ha  a  sziv  felvidulhat! 
Mikor  úgy  el  van  borulva, 
Mikor  rajta  annyi  seb  . .  . 
Nyájas  órák  örömében 
Baja  gyógyul  s  csendesebb ! 

Zivatarban,  vak  setétben 
Elkésett  a  szerencsétlen ! 
Nyomor,  éhség  gyötri,  —  fázik . .  . 
Alig  érhet  már  a  házig; 

Küszöbödnél  köntöséről 

Rázogatván  a  havat : 

Ha  félénken  bekopogtat, 

Nyájasan  mondd,  hogy:  szabad! 

Ültesd  melléd  a  melegre, 
Mig  ki-enged  teste,  lelke .  .  . 
Bizalomra,  szóra  nyerd  meg, 
S  ha  elaludt  már  a  gyermek, 

Sebhelyét  mutatva,  —  s  híven 
Beszélvén  sok  bősz  csatát : 
Szeld  meg  neki  kenyeredet, 
S  töltsed  színig  poharát! 


ÓSZSZEL. 

Ültem  a  rét  zöld  pázsitján, 
Hol  a  csermely  omlott  tisztán , 
Illatos  fű,  nyilt  virágok  .  .  . 
Szemem  alig  nézett  rajok. 

Völgyek  árnyán  elmulattam, 
Támadatkor,  alkonyatban ; 
Lelkemhez  szólt  a  madárdal, 
Mély,  de  gyorsan  múló  bájjal ! 

A  mennyet  borongni   látom, 
Dér-harmat  függ  a  faágon ; 
Fogy  az  élet  észrevétlen, 
Lassúbb,  lassúbb  érütésben! 

Rétek  halvány  kis  virága! 
Hulló  lombja  a  bereknek! 
Némuló  dal,  méri  szeretlek? 
—  Elveszítlek  nem  sokára! 


FECSKE,  GÓLYA. 

Téve  hosszú,  terhes  utat 
—  Melyet  a  szél  is  megunhat,  — 
Kikeletkor  megjövétek ! 
Rongyos,  szennyes  volt  a  fészek 
Ezt  a  dolgot  hozni  jóra : 
Volt  az  első,  —  fecske,  gólya! 


Balok.  Ódák.  \j 


Ülni  aztán  a  tojáson, 
Lesve,  várva  hogy  kivágjon ; 
Majd  nevelni  a  családot, 
Mely  öt-hat  tagból  is  állott, 
Védni,  gondoskodni  róla : 
Munka  volt  az,  fecske,  gólya! 

S  a  kicsinyek  hogy  kiszálltak, 
Vége  lón  az  enyhe  nyárnak  : 
S  mig  a  haraszt  meg  nem  csordul 
Útra  keltek  seregestül . .  . 
No  biz  ezért  fecske,  gólya  I 
Ide  se  jöttetek  volna ! 


HALOTTAK  EMLÉKEZETE. 

Hull  a  levél ...  a  tarlott  őszi  tájak 

Szebb  napjaikra  nézni  intenek  ; 

Szeretetben  kik  vélünk  egy  valának: 

Feledjük-e,  midőn  már  nincsenek  ?1 
Jertek,  jertek !  s  hulló  lomb  közepeit 
Üljük  meg  a  bús  emlék-ünnepet! 

Ugy  elmerül  szivünk  a  földiekben  .  .  ! 

Hű  lenni  a  méltó  búhoz  nem  ért; 

Oh,  a  fátyol  mi  könnyen  hátralebben, 

Melyet  köténk  az  elvesztettekért ! 

Hogy  sirjokon  mécs,  szemünkben  köny  ég 
Legyen  ez  a  nap  az  övék  . .  .  övék  .  .  .  ! 

Mienk  is  ez !  emlékben,  fájdalomban 
Ugyan  mienk!  kik  élvén  hányatunk! 

Csak  addig  zúg  a  lomb,  mig  a  galyon  van,  — 
A  holtaknál   nincs  a  mi  bánatunk! 

De  jól  van  így  .  .  !  a  búban,  könyeken  : 
Kiért  bú  s  köny  van,  nekünk  megjelen ! 

Torapa  munkai.   11.  2 

Itt  a  szülő,  hű  karjai  kitárvák, 

A  szeretett  férj  haza  látogat ! 

Ne  sírjatok,  szegény  rongyfedte  árvák ! 

Ifjú  özvegy,  vétkezd  le  gyászodat! 

Kis  magzatim !  hát  visszatértetek  .  .  ? 

Oh  mint  vérzett,  fájt  szívem  értetek ! 

A  hős  ifjú  koszorúval,  sebekkel, 
A  test-halomból  délczegen  kilép ; 
Jön  a  testvér,  barát  s  a  mátka  ;  felkel 
Ki  elveszett,  s  nem  tudni  hol?  mikép? 
Meghalni  a  sors  a  kit  hova  vitt : 
Föld  és  tenger  kiadja  holtait. 

Körülfognak  vigasztaló  beszéddel : 
A  czél,  az  út  mind  egymáshoz  vezet! 
Nem  foszlik  még  az  ábránd  rajza  szélyel, 
S  erős  hit  ver  szivünkben  gyökeret. 
Mint  a  virág  kelyhébe'  titkosan, 
Illat  s  szirom  közt  a  gyümölcs  fogan. 

S  enyhül  a  bú,  szivünk  nem  nyomja  kétség, 
Mi  jól  értünk  az  elhunytak  felől ! 
Az  örömért,  mely  vélök  érte  végét : 
Örökségünk  remény,  remény  te  lől ! 
A  téli  napnak,  —  távol  szertelen,  — 
Melege  megfogy,  tündöklése  nem  ! 

A  hűségnek  nem  veszhet  el  jutalma, 
S  szívnek,   kit  a  sors  összevissza-zúz ; 
Pálmánkért  a  hit  menny  felé  utalva  : 
Nem  lenne  csak  sírunkig  kalauz? 

A  vágy  jobbat  lel,  mert  jobbat  keres ; 

Még  ez  a  köny  is  szebb  létért  kezes! 

Pihenjetek  hát  hivek,  jók,  szerettek! 
S  kiknek  a  föld  keservvel  fizete ; 

Hull  a  levél ...  de  az  emlékezetnek 
Örök-zölden  mosolyog  ligete. 

Hull  a  levél ; .  . .  alvó  félben  az  élet .  . . 
Boldog,  boldog ...  ki  tudja,  még  se  félhet ! 
S  a  halál  és  pusztulás  közepett : 
Uj  életnek  szentelhet  ünnepet ! 


NE  HÍVJ . . . 

Ne  hivj  engem  ki  a  mezőre, 
Ha  elveszett  virága,  zöldje! 

Vagy  a  gyorsan  futó  patakhoz, 
Mely  a  bérczről  hullt  lombokat  hoz; 

Ábránd,  öröm,  dal  messze-széledt .  . 
Közel,  távol  kinzó  enyészet! 

Bezárkózván  ülök  szobámban, 
Hogy  e  bús  képeket  ne  lássam  . . . 

S  igy  is  borongok  .  . .  lázas  elmém 
A  táj  sötét  rajzát  viselvén. 


FENT  ÉS  ALANT. 

Ne  légy  irigy,  kicsi  kunyhó, 
Ama  büszke  palotára! 
Ama  büszke  palotának 
Nagy  a  fénye,  nagy  az  árnya. 

Te  pihensz  az  éjszakában ; 
Ott  világos  minden  ablak, 
Beteg  ember,  vagy  halott  van 
A  háznál,  hol  igy  virasztnak! 


J^öltemények- 

Ne  légy  irigy,  kicsi  kunyhó  ; 
Azoknak,  kik  ott  születtek: 
Ki  tudja,  hol  lesz  haláluk; 
Odafent-e,  vagy  te  benned  ? 

Ne  bánd,  hogy  szűk,  alacsony  vagy, 
S  ott  nagy  termek,  boltos  ívek  ; 
Közei  vannak  itt  egymáshoz, 
Távol  vannak  ott  a  szívek ! 

S  hogy  a  súlyos  munka  népe 
Szűken  bánik  a  kenyérrel : 
Fenn  párolg  sok  drága  étek  .  . . 
S  egy  izes  falat  se  kél  el! 

És  ha  a  vész  összedönti 
A  kunyhót  a  palotával, 
Gyenge  bokrot,  büszke  tölgyet, 
Haragjában  porba  ágyai : 

Szűk  örökje  a  kinek  szent, 
Felkél  a  kunyhó  lakója, 
Más  falat  rak  a  romokból, 
Szarufáját  összerójja  ; 

Oltogat,  nyes,  —  fája,  földe 
Újra  sarjad,  újra  zöldül, 
Gyógyul  a  ház,  gyógyul  a  sziv 
Lassan  lassan  mély  sebébűi. 

Visszatér  az  elveszett  múlt, 
Visszatér  a  régi  fecske; 
Ugy  illik  a  boldog  kunyhó 
Kéményébe,  nagy  fecsegve. 

De  romja  a  palotának 
Feketülve  ott  hever  még ; 

Önmagára  szomorító, 
Volt  urára  vádló  emlék. 

Ott  veszett  az  ősi  czímer, 
Az  elődök  képe,  kardja ; 
Nem  akad,  ki  az  ereklyét 
A  rom  közül  kikaparja. 

Még  a  föld  is  összerendűlt 
Hogy  a  kastély  egybeomlott, 
S  most  növeszt  rá  szánalomból 
Sűrű  burjánt,  kúszó  lonczot. 

Ne  légy  irigy,  kicsi  kunyhó, 
Ama  büszke  palotára! 
Benne  fénynek,  hatalomnak, 
Nagy  az  ára,  nagy  az  árnya! 


HALLGASS  . . . 

Hallgass,  hallgass  elkésett  dal, 
Szebb  napoknak  képe,  társa! 
Lomb,  virág  ha  tégedet  hall, 
Még  fájóbb  lesz  kimúlása. 
Hallgass,  hallgass  elkésett  vágy, 
Ne  vérezd  a  szivet  jobban! 
Kit  remény,  kedv,  minden  elhagy 
Hadd  veszítsen  megnyugodtan ! 

Bús  a  tájék  hervadáskor .  .  . 
Ugy  elnémult  a  dalos  had ! 
Hegy-völgyön  a  tündér  sátor 
Ki  hitte,  hogy  igy  leroskad ! 
Ki  hitte,  hogy  haloványon 
Huny  le  a  szép  csillag  fénye? 
S  szép  reménység,  boldog  álom : 
Fájdalommá  válik  végre?! 

Zaklató  vágy,  néked  éltem ! 
Keblem  égett  s  el  nem  hamvadt ; 
Elhagyattad  jókor  vélem 
Az  őstelket,  a  nyugalmat! 
Magas  szirten  vérzéd  lábam', 
Majd  a  mély  tengerre  űztél ! 
Nem  hagyál  a  palotában, 
Nem  hegyál  a  pásztor-tűznél ! 

Nyertem  szivet,   boldogságot, 
S  oda  hagytam,  oda,  érted ! 
Kór  szivem  gyógyulni  vágyott, 
S  tudva  szíttam  édes  mérged' ! 
lm!  lassulunk  mind  a  ketten  .  .  . ! 
Aggott  sólyom,  vedlett  szárnynyal, 
Repült  bár  a  fellegekben : 
Csak  a  szomszéd  fáig  szárnyal. 

Boldog  tájak!  nyugodalmas 
Hűség  karja  .  .  .  tűzhely  lángja  ! 
Erőtlen  vágy,  hallgass,  hallgass! 
Lelkem  a  múlt  vérzi,  bántja ! 
Tört  virághoz,  hullt  levélhez 
A  nyájas  dal  hasztalan  szól .  .  . 
Szivem  is  csak  betegebb  lesz 
A  mosolygó  gondolattól ! 

Oh  csak  vissza,  vissza  térne, 
A  szép  nyárnak  fénye,  lombja ! 
Ború  gyűlne  bár  az  égre, 
Mely  szélvészben  lángját  ontja. 
Hah,  csak  bírna!  szállna  véled, 
Oh  vágy,  e  sziv  kénye-kedvén ! 
S  magam'  ismét  a  nagy  élet 
Zajgó  hullámára  vetném  1 

FEDDŐZÉS. 

Szól  a  harang,  —  kapui  az  úr  házának 
Az  ájtatos  hivők  előtt  nyitva  állnak ; 
Itt  gyógyul  ki  a  beteg  sok  titkos  sebbűi, 
Könyet  ejtvén,  imádkozván,  megkönnyebbül. 

Hogy  nem  térsz  be  ide  te  is,  embertársam! 
Vagy  jobb  neked  imádkozni   más  egyházban  ? 
A  hol  hozzád   rokon  s  vér  nem  közelíthet, 
Kiknek  láttán  háborogni  érzed  szíved' ! 

Hejh,  kifordul  ma-holnap  a  föld  alólad, 
Elmennél  ugy,  hogy  szivedben  meg  ne  oltsad 
Rég  füstölgő  üszkét  a  rút  gyűlöletnek? 
Kibékülnél  bezzeg  majd  ha  eltemetnek! 

Jőj  be,  jőj  be!  itt  van  a  nyáj,  kit  Jegeltet 
Maga  az  úr  kies  mezők  s  vizek  mellett; 
Holott  édes  szó  hallatszik,  tiszta  fény  süt, 
Jobb  itt  egy  nap,  hogy-nem  ezer  nap  egyebütt ! 

Istenével  ki  szívesen  lenni  áhít : 
Elfelejti  az  életnek  balgaságit ; 
Ha  leborulsz  buzgósággal,  meg  nem  Játod  : 
Ki  ül  melléd  ?  ellenség-e,  vagy  barátod !  ? 

A  gyűlölség  két  élű  kard,  gyilkos  fegyver, 
—  Te  is  sérülsz,  ha  mást  azzal  kezed  megver,  — 
A  lélekben  élő  féreg,  öröklő  seb, 
Jaj,  a  kinél  a  szeretet  nem  erősebb! 

A  méregfa  lombját  őszszel  elhullatja, 
Megverdik  a  fenevadak  bősz  fajzatja ; 
De  ki  ugy  tud  haragudni,  és  szivére 
Ugy  ránőtt  a  gyűlöletnek  száraz  kérge, 

Hogy  ajakán  e  szép  szavak  ki  nem  jőnek  : 
Megbocsátunk  az  ellenünk  vétkezőknek, 
Lehet  annak  templomod  bár  Jeruzsálem! 
Imádsága  sohsem  nyer  ily  váJaszt :  Ámen! 


FALUS)  KÉP. 

Kié  ez  a  nyugodalmas  kicsiny  lak? 

Körülötte  terepély  fák  virítnak ; 

Ez  a  hajlék  jámbor  szántó-vetőé, 

S  nagy  az  öröm,  a  mely  ma  azt  betölté. 

Ház  kapuja  tövig  kinyílt  magátúl, 
Szűk  az  udvar,  de  most  mintegy  kitágul ; 
Fa  virágát  jó  kedvében  lerázza. 
Fényesebben  süt  a  nap  is  a  házra. 

—  S  öreg  párnak  örömére  mi  szolgál  ? 
Nincs  nekik  több,  nem  is  volt  egy  fióknál, 
Kis  korában,  sorsán  sokat  törődvén, 
Így  nyugodtak  meg  a  fiú  jövőjén  : 

A  jó  Isten  ha  őt  élni  engedi : 
Szántson,  vessen,  mint  az  apja  s  elei ; 
Az  örökség  kevés  ugyan,  —  de  hagyján! 
Nincs  roszabb,  mint  más  idegen  falatján  ! 

Azonban  a  jó  öreg  pap  nem  enged, 
Mondván  :  vigye  iskolába  kegyelmed  ! 
Hadd  tanuljon,  s  kincset  szerez  magának, 
Melynek  lopó,  s  a  rozsda  is  nem  árthat. 

S  ment  a  fiú,  tanult,  küzdött  merészen, 
Mig  felvivé  a  jó  Isten  s  az  érdem  ; 
Most  hazajött,  —  nő  s  gyermekek  körülte, 
—  Csuda-e  hát,  ha  reng  a  ház  örülve  ? ! 

Öreg  gazdánk,  hű  élete-párjával. 

Galamb-őszen,  de  fris,  piros  orczával, 

Az  örömtől  megifjulnak  tiz  évvel .  .  . 

—  Hejh,  hogy  ily  nap  éltünkben  csak  kivétel ! 

Milyen  fiú!  - —  a  mely  alatt  pihent  ő, 
Boldog  e  sziv,  s  melyet  szopott,  az  emlő! 
S  feleségei  ifiú,  szép,  —  s  mi  hétszer 
Szebbé  teszi  :  szelídsége  az  ékszer. 

Ez  az  asszony,  bár  nagy  nemből  eredeti, 
Szüleiként  tartja  a  két  öreget ; 
S  nem  bánja,  —  bár  palotában  nevelték,  — 
E  kis  házban  legyen  lakos,  ne  vendég! 

A  boldog  férj,  hű  nejének,  hogy  olyan, 
Köszönetet  küld  egy  hálás  mosolyban, 
Amaz  ránéz  :  —  egymás  lelkét  megértik,  — 
Én  a  tiéd,  enyémek  a  tieid! 

S  az  unokák,  emez  fiú,  amaz  lány, 
Egészséges,  okos  kedves  valahány ; 
Egy  perez  alatt  otthon  lelik  magokat .  .  . 
Egyik  futos,  másik  kérdez,  mutogat. 

A  jó  asszonyt  czirógatván  kezeik : 
Édes  anyám-,  nagyanyámnak  nevezik, 
Azt  rég  hallá,  most  hallja  ezt  először, 
S  nagy  az  érzés,  mely  szivéből  előtör. 

Körűlöttök  beh  mindent  is  elkövet! 
Jár-kél,  tesz-vesz,  alig  leli  helyöket; 
Oh,  a  mit  Ját,  szemének  csak  szokatlan  .  .  . 
A  sziv  édest,  vele-rokont  lel  abban. 

Mily  szép  is  a  lelkek  szövetkezése ; 
Idegenből  rokon,  vér  lesz  cseréivel 

Mi  nagy,  mi  szent  tüzével  a  szeretet  : 
Így  egymáshoz  olvasztván  a  sziveket ! 

Öreg  gazdánk  egy  két  szót  is  alig  vált, 
Örömében,  sokáig  az  öröm  gát; 
Hanem  mikor  körülülve  az  asztal, 
Mint  a  forrás,  kibuzdul  e  szavakkal  : 

Virágoztok,  mint  a  diszlő  olajfa, 

Látja  szemem,  a  mit  szivem  ohajta  ! 

Én  fiaim!  --  egyebet  nem  mondhatok,  — 

Simeonnal  már  örömest  meghalok! 

S  apa,  fiú,  —  hogy  vége  az  ebédnek,  — 
Szép  csendesen  borozgatván,  beszélget ; 
A  többiek  kimennek  a  szőlőbe, 
Úgy  örül  a  gyermek-sereg  előre! 

A  nap  halad,  —   ha  boldog,  száll  az  óra, 
Alig,  alig  tudunk  számolni  róla  ! 
De,  —  mert  a  húr  szakadásig  feszülhet : 
Jön  az  éjjel,  és  jóltévőn  a  —  szünet! 

A  mindenség  mi  hallgatag,  mi  békés ! 
Pihen  a  föld,  pihen  a  ház  s  az  érzés; 
Csak  az  álom  jelen  meg,  és  enyelgve 
Másolgat  a  nap  képéből  ecsetje. 

A  szemeket  nyugvás  zárja  be  lágyan, 
S  öreg  asszony  ébren  van  még  az  ágyban  ; 
Bajlódik  a  boldogsággal  s  szivével.  .  .  . 
-  Mért  ilyen  nap  éltünkben  csak  kivétel  ? 

MÁJUS  ELSŐ  NAPJÁN. 

i857. 

Igazán  ma  nyolcz  éve  már,  a  midőn 
Kezed,  szived  életemnek  kincse  lőni? 
Ugy  elillant,  nem  is  véltem,  —  mintha  vélem 
Egy  jó  tündér  átrepült  vón  az  időn ! 

Te  vagy  az  a  nyájas  tündér,  te  magad ! 
A  tövis  közt  utam  gyorsan  áthalad, 
S  azt  a  mézet,  mit  fukaran  nyújt  az  élet : 
Százszorozva  izli  ajkam  általad  1 

A  multakra  irigykedni  nincs  okom; 
Most  is  olyan  vagy  nekem,  mint  egykoron, 
Midőn  álltál  ott  az  oltár  zsámolyánál, 
Szerelemmel,  szeméremmel  arczodon ! 

Kellemidben  nincsen  semmi  veszteség, 
Vagy  szemem  csal,  a  mely  vélök  eltelék? 
Szép  csalódás  könnyű  fátyol !  a  mint  látszol, 
Én  szeretlek,  boldog  vagyok,  s  ez  elég! 

Csendes  a  sziv,  csendes  a  ház,  —  jó  nekünk,  — 
Nem  sóhajtjuk,  a  mit  el  nem  érhetünk; 
Melyből  váltva  lesz  az  élet  boldogsága, 
Mindenünk  van :  búnk,  reményünk,  örömünk ! 

Néha,  néha  megrendül  e  kis  sziget, 

De  a  szélvész  a  mikép  jött,  elsiet; 

Hol  kis  bátyja  halma  látszik:  fiúnk  játszik.  .. 

Mást  adott,  ki  elvévé  az  egyiket! 

S  mi  jót  érünk,  neki  szánjuk,   mind  neki ! 
Zúgjanak  ránk  a  balsorsnak  fellegi ! 
A  madár  ül  éjszakákon  künn  az  ágon, 
Meleg  fészkét  kicsijének  engedi. 

Jfju  Jettem,  szivem  agg  volt  ez  előtt, 
Most  mindenben  érdekest  Jel  s  meglepőt ; 
A  mit  ködben  sejtve  láttam  hajdanában  : 
Mind  megértem,  —  az  én  álmám  mind  betölt! 

Csak  tovább  is,  csak  sokáig  igy  legyen! 
Szelíd  holdam,  vezérj  át  az  életen ! 
Hogy  majd  annak  késő  végén  rátok  nézvén  : 
Boldog  álom  fogja  be  az  én  szemem' ! 


HOLLÓS!  KORNÉLIA  EMLÉKKÖNYVÉBE. 

A  mit  a  nagy  dalteremtők 
Érezének,  álmodának, 
Szent  berkében  ábrándozván 
Ama  tündér  szép  világnak : 

Ajkidon  új  életet  nyer; 
Ébred  a  dal  s  égig  szárnyal ; 
Napvilágra  jő,  mi  kép  a 
Drága-gyöngy  a  búvár  által. 

Vígan  csattog  most  az  ének, 
Majd  nyög  és  sír  búval  telve ; 
Az  a  kínnak  és  gyönyörnek 
Szívhódító  bűvös  nyelve ! 


A  mi  abban  fájdalom  van, 
Legyen  nálad  csupán  játék  •  •  • 
S  üdve  szálljon  mind  a  szivre 
Az  a  sok  szép  varázs  ige 
Életedben  testté  váljék  ! 

Gyengül  a  fény,  a  mely  nyugatot  ellepi, 
Ködben  boronganak  a  távol  képei  ; 
A  zaj  lecsendesül,  mely  szerte  hallatott, 
Hűs  estve  váltja  fel  a  hosszú,  hév  napot. 

Boldog  az,  a  kinek  pillája  már  nehéz! 
Az  álom  közelít,  a  nap  feledve  lesz  .  .  . 
És  boldog,  a  kinek  készen  van  már  az  ágy, 
A  melyet,  soká  tesz,  mig  ismét  odahagy! 


A  PATAK. 

Szeretet  s  hév  nincs  anyámban ; 
A  mint  a  világra  szül : 
Érzéketlen  kebeléről 
Eltaszít  kegyetlenül. 

Siró  gyermek,  gyenge  árva 
Kezdem  vándor-utamat, 
S  oda,  honnan  elszakadtam, 
Visszatérnem  nem  szabad ; 

Csak  tévelygek,  bolygók,  —  a  sors 
Zordon  sziklák  közt  vezet, 
Melyeken  vergődni  hallom 
A  rohanó  szélveszet. 

A  bokornak  van  nyugalma, 
Mikor  lombja  sem  remeg; 
A  szellők  is  megpihennek, 
Mint  a  játszó  gyermekek : 

Meleg  fészkén  a  madárka 
Éjszakára  meglapul ; 
Virág  szunnyad  szembehunyva 
Mig  a  hő  nap  alkonyul : 

Ah,  de  nékem  megpihenni, 
Hol  szeretnék,  nem  lehet ; 
Sirva  kezdem  s  zúgolódva 
Végzem,  végzem  éltemet ; 

Mély  rideg  tó  von  magához, 
Hol  elnyelnek  a  habok  .  .  . 
Mily  élet  ez!?  szünet  nélkül 
Szülétek   és  meghalok ! 


ÉJJEL. 

Setét  van  már,  elmúlt  a  nappal, 
Nyugalom  van  a  fáradtakkal, 
Én  ágyasházam'  elhagyom  .  .  . 
Ah,  a  mennybolt  oly  mérhetetlen  ! 
Bámulok  a  fénylő  seregben 
Fenn-lebegő  világokon. 

Egykor,  ha  éjre  fennmaradtam  : 
Mint  falevél  a  mézharmatban, 
Szivem  gyönyörben  fürödék  .  .  . 
Az  ég  most  is  dicső,  fenséges! 
Örök  lángban  a  mirjád  mécses  .  .  . 
De  keblem  más,  mint  vala  rég. 

Akkor  merész,  gyors  szárnyat  öltve, 
Távol  maradt  e  bánat  földe, 
Szálltam,  fel  ....  messze  .  .  .  végtelen 
S  mig  a  napok  körében  jártam, 
Bűbájos  kép  volt  útitársam, 
Mely  a  földről  szállt  fel  velem. 


Balok.  Ódák 

Gyors  és  könnyű  volt  feljutásom, 

Édes,  tartós  ottmúl atásom 

Az  ég  fényes  tájékinál; 

És  csendesen  jöttem  le  ismét, 

Mint  el  nem  zúzza  gyenge  testét 

A  hópehely,  hogy  földre  száll. 

Most,  —  látni  csak  s  megtelni  kéjjel, 
Melyet  kérdés  nem  ront,  se  kétely : 
Ah,  lelkem  ezt  kevesli  már! 
Többet  kivan  most :  tudni,  tudni .  .  . 
A  titoknak  nyitjára  jutni, 
Mit  a  mélységnek  kulcsa  zár. 

Mi  az,  mit  fent  s  alant  csudálok, 
Mi  tartja  számon  a  világok, 
Lények  s  valók  mindannyiát? 
Az  út  hosszú,  a  szám  temérdek, 
Örök  titkok,  miket  nem  értek, 
Itt  mélység  mélységet  kiált. 

S  mi  vagyok  én?  talány  e  földön, 

Hideg  por,  ha  napom'  kitöltőm: 

A  lomb  egyszer  zöldéi  s  Je-hull  . .  . 

Az  élet  fontja  könnyen  billen, 

Visszásán  mér  a  síron  innen; 

Nem  bánom  ezt,  —  de  túl .  .  .  de  túl  .  .  .  !  ? 

S  mig  titeket  fenn,  kérdenélek  : 
Nagy  mindenség  feltárt  könyvének 
Titkos  betűi,  csillagok! 
A  nagy  kérdés  nincsen  megoldva, 
Mentek  tovább,  mint  kezdet  óta, 
S  nyugaton  —  lehanyatlotok ! 

Oh,  fényetek  ne  tűnjék  még  el, 
De  töltsetek  be  hit-  s  reménynyel, 

Hogy  ha  e  testet  levetem : 
Kétség  s  titok  föl   lesz  derítve, 
Most  tükörben,  majd  színről  színre 
Leend  látásom  odafenn. 

S  bár  légyen  itt  gyötrelmes  éltem, 
Csak  bízzam,  hogy  majd  ott  elérem 
Az  örök  élet  vizeit, 
A  hol  megenyhül  szomj  uságom, 
Mely  úgy  epeszt  s  öl  e  világon  : 
—  Nyugodt-  s  boldoggá  tesz  e  hil ! 

A  TÁVOZÓ  UTÁN. 

Oh  bájos  égi  hölgy,  kinek  mosolya  fény! 
Kihajt  a  száraz  ág  ajkad  lehelletén, 
S  fénynyé  válik  a  köd,  melybe  szemed  tekint.  . 
Ah  bájos  égi  hölgy,  hová  tűnsz  el  megint!? 

Feléd  tártuk  karunk',  szivünk  fenn  dobogott, 
Midőn  közel  láttuk  tündöklő  homlokod' ! 
Midőn  közel  hittük,  miről  rég  álmodánk, 
De  a  kép  szétfoszolt,  —  köd  s  éj  borult  reánk! 

Jösz  s  eltűnsz  hirtelen !  Vétettünk  ellened  ? 
Mert  a  boldogságot  nekünk  nem  engeded, 
Hogy,— bár  fogjuk  kezed', —  az  oltárhoz  vigyünk, 
Megkötni  ott  veled  örök,  szoros  frigyünk ! 

A  szellőben,  melynek  jó  illat  jár  nyomán, 
Egünknek  bíborán,  földünknek  bársonyán, 
Sík  tereken,  miket  dússá  tesz  a  kalász 
S  fölséges  bérczeken  —  örömet  nem  találsz ! 

Mulatni  nem  kívánsz  a  sírhalmok  felett, 
Hová  sok  hű  szivet  szerelmed  fektetett ; 
A  holtak  emléke  s  élők  fájdalmai 
Nem  birnak-e  hozzánk  enyhítni,  hajtani !  ? 

Hol  vagy,  tündér  leány?  tán  itt  rejlesz  közel, 
Szabad  bérezek  között,  miket  feJhő  ölel ; 
Vagy  át  a  tengeren  nagy-messze  elménél, 
Midőn  itt  a  fákról  lesárgult  a  levél? 

Boldog  nép  s  táj,  a  hol  felverted  sátorod  1 
A  lét  könnyű  s  szabad,  a  sziv  hő  s  bátor  ott, 
Harsogják  nevedet  folyam,  völgy  és  orom, 
S  örök  tűz  ég  hiven  őrzött  oltárodon! 

Oh,  a  mi  vágyunk  is  utánad  tévelyeg .  .  . 
—  Mint  nyugvó  nap  felé  mennek  a  fellegek, 
Megkóstolánk  érted  kínt,  bujdosást,  halált . .  . 
A  sors,  birásoddal,  hajh  mégis  meg  nem  áld ! 

Bűvös  tündér-leány,  fordulj   ismét  felénk ! 
Ha  még  egyszer  téged  keblünkhöz  ölelénk, 
Ha  még  egyszer  minket  hév  ajkad  csókola: 
Oh,  el  nem  bocsátunk  többé  soha  . .  .  soha ! 


ÖZVEGY  GÓLYA. 

Távol  tenger  szigetérűl 

Visszakerült  párja  nélkül. 

A  szigetnek  vad  lakója 

Tartja  párját  nyűgben, 

Vagy  elveszett  —  mert  közöttök 

Nincs,  ki  lenne  hűtlen! 

S  alig  lesz  az  ég  sugáros, 
A  tavakra  el-kiszálldos ; 
De  sietve  visszafordul, 
Mintha  fészkén  várnák, 
Hol  örvendve,  kelepelve 
Lebocsátja  szárnyát. 

Tompa   munkái.    ]). 

Tojás-költés  idejére 
ó  is  lapul  a  fészkére ; 
Üres  fészkét  űli  hiven, 
Üli  éhen,  szomjan ; 
Be-benyúlkál  az  orrával 
Hű  anyai  gondban. 

Fiaialok  szárnya  megnőtt, 
Vigan  űzik  már  a  felhőt; 
S  ő  egész  nap  a  fiait 
Tanítgatja  szállni  ; 
Itt  az  idő :  - —  hüvesülnek 
A  nap  éjszakái. 

Itt  az  idő:  s  útnak  indul, 
Száll  a  messze  tengeren  túl ; 
Fészke  mellett  itt  is,  ott  is 
Hiven  forgolódik; 
Vándorlását,  gyötrődését 
Így  folytatja  holtig, 

Szemeimmel  elkisérem, 
Mikor  száll  a  kéklő  égen  ; 
Ez  a  madár  mintha  sorsunk 
Élő  képe  volna! 

A  sziv,  ha  szent  tárgyat  veszt  el, 
Tartja  magát  képzelettel, 
Mint  az  özvegy  gólya! 


VŐLEGÉNY  EMLÉKKÖNYVÉBE. 

A  boldogság  oly  közel  már, 
Melyet  esdél  nyugtalan, 
Oh,  a  hű  nő  birtokával 
Minden,  minden  adva  van. 

Merre  a  sors  vak  szeszélye 
Menni  késztet :  ő  követ, 
S  útadón  megsejti  jókor 
A  kihányott  tőröket. 

Szerencsétlen,  üldözött  vagy 

S  bukva  egy  botlás  miatt, 

Tudva  sűlyedsz  koczka,  bor  közt : 

—  ö  szeret,  félt  és  sirat .  .  . 

Csak  ő  nem  fog  szégyenelni, 
Míg  előled  más  kitért ; 
És  nem  teszen  szemrehányást, 
És  nem  vádol  semmiért. 

Bajt  feled,  —  s  a  bántalomnak 
Tűri  új  meg  új  sorát .  .  . 

—  Egy  van»  egy  bűn  van  csak,  a  mit 
A  nősziv  meg  nem  bocsát. 


A  REPKÉNY. 

A  fényes  vár  halomba  omlott. 
S  mely  vállain  tartá,  az  ormot 
Boritja  meddő  porral,  kővel . . . 
Még  a  mi  él,  még  a  mi  zöldéi : 
Lehullt  párkányt  s  ivet  belepvén, 
Virágtalan  virág,  a  repkény. 
E  bús  vadon  helyhez  mi  vonsza 
S  marasztal  itt,  rom  kúszó  loncza !  ? 

A  lantos  éltét,  lelkét  hajdan 
Itten  fogyatta  búban,  dalban ; 
A  daJ  báját  másoknak  osztván, 
Magának  bút  vert  zenge  kobzán, 
Bút,  meJy  reményt,  vigaszt  nem  ígért. . 
És  annyi  dal  és  annyi  kínért 

—   Hogy  vádlott  élte  ráutalna,  — 
Egy  galy  se  lőn  rólad  jutalma! 

Midőn  a  hős  járt  a  csatákon  : 
A  hű  nő  rá  csüggedve  várt  honn, 
Keblén   kisded,  —  bús  élte  napja,  - 
Kit  csak  tud,  még  nem  láta  apja. 
Hol  a  nő  ült,  várt,  - —  küzde  bár,  hitt : 
A  várerkélyt  s  vésett  csodáit 
Nem  futottad  be  titkon  éjjel, 
Reményt  hozván  lombod  színével  1 

És  fájt  a  szív,  —  de  ím  a  völgyön 
Porfelleg,  kürtszó :  ő  jön,  ő  jön ! 
Forgója  ott  úszik  fehéren 
A  futamás  önvert  szelében. 
Ünnep  van  a  szívben,  a  várban  .... 
A  hős  fején,  ki  küzde  bátran, 
S  állt  mig  a  vész  dühét  kifúvá: 
Nem  fonódtál  zöld  koszorúvá! 

Míg  állt  a  vár,  tornya-  s  falával 
S  víg  életzaj  harsogta  által 
A  tág  termet  s  ives  tornáczot, 
S  a  téren  ifjú  nép  tornázott .  .  . 
Mig  a  nap  is  több  fényt  lövellett, 
S  a  földből  nagy,  s  erős  szülemlett . . . 
Mig  lenni  szép  volt,  könnyű  múlni : 
El  nem  jövel,  magasra  nyúlni ! 

Most,  hogy  torony  s  fal  dőlve  hosszant, 
Tört  oszlopán  a  bolt  beroppant, 
S  a  zajgó  tér,  hol  annyi  szív  vert, 
Csendes,  füves,  minő  a  sírkert .  .  . 
Nincs  a  fényes  nép  vérttel,  tollal !  — 
A  föld  más  szint  nyert,  más  hangot  hall. . 
Most  jösz  ki,  a  csalóka  fényen, 
Hogy  ágad  a  rom  éke  légyen ! 

El  innen  el,  kúszó  folyondár! 
Ne  szépítsd  és  újítsd,  mi  rom  már! 
Tört  oldalán  a  rést  ne  fedd  el .  .  . 
Szép  a  vén  hős,  szörnyű  sebekkel ! 
Fennállt,  —  s  lőn  sorsa  :  dőlni  porba. .. 
A  kő,  mit  órjás  munka  horda 
Alantról  fennre,  ime  fenrűl 
Magától  ismét  visszagördűl. 

Későn  jösz  a  dicső  napoknak ! 

A  rád  méltók  régen  halottak .  .  . 

Annak,  ki  dallyán,  szenvedést  vőn, 

A  hívnek,  hősnek,  későn,  későn  1 

. . .  Még  is  fakadj . . . !  hisz  a  te  ágad 

Nem  a  múló  tavaszban  támadt, 

S  nem  vetkeztet  meg  a  rideg  tél . . . 

Te  a  múltban  foganva  lettél ! 

Fakadj,  zöldelj,  múltak  virága! 
Nekünk  az  emlék  édes,  drága.  .  . 
És  édes  a  nyugvók  szivének, 
Hogy  díj  s  babér  el  nem  vészének  . . . 
Zöldelj  s  borulj  reájok  híven, 
Hogy  éljenek  benned  s  a  hirben 
S  a  szívet  még  lenn  is  hevítsék 
A  szerelem,  dal  és  dicsőség! 

EBÉD  UTÁN. 

A  gazdag  Töldes  úr  ebédre  hívatott, 
Mert,  —  ugy  mond  —  tiszteli  a  költőt  s  a  papot, 
Tudom,  tudom . . .  s  aztán  egy  két  lármás  ebéd, 
Hogy  a  nagy  pártfogót  játszhassuk,  már  elég. 

S  ki  asztalához  egy  ily  embert  ültetett : 
Azzal  csak  házának  szerez  becsületet ; 
Oh  a  divatlapok  tudatják  mindenütt .  .  . 
S  boldog  halandó  az,  kit  a  hir  dobra  üt ! 

Nos  tehát,  az  ebéd  estére  végbe  ment, 
Gazdag  volt  s  a  szakács  nagy  mester,  annyi  szent ; 
S  a  bor,  a  bor!  —  az  sem  állhat  meg  ez  előtt, 
Mit  az  isteneknek  a  bájos  Hébe  tölt. 

A  kávé  és  szivar  dicső  volt  egyaránt, 

Mint  a  büvö^  hasis,  akkép  hatott  reánk ; 

S  minthogy  van  zongora,  vannak  kisasszonyok : 

A  többit  sejteni  nem  lesz  nehéz  dolog. 

Láttuk  kertjét,  lovát,  —  láttunk  sok  egyebet, 
Mindent  magasztalánk,  —  gondolni  is  leheti  - — 
És  aztán,  hogy  végűi  maradjon  a  java  : 
Hová  bevezetett,  az  a  könyvtár  vala. 

Monda,  —  s  keble  dagadt  az  önérzet  miatt  — 
Hogy  ő  könyvekre  sok  százat,  ezret  kiad, 
De  bár  annyit  kivisz  iró  s  irodalom : 
E  szellemkincsekben  megtérül  gazdagon. 

Igaza  volt.  Ellent  nem  mondhatok  neki 
Mi  pénzben  s  példányban  a  számot  illeti,  — 
Könyvvel  megrakva  van  a  polcz,  a  fülke  mind  ; 
De  nékem  sok  nem  az,  mit  ő  kincsnek  tekint. 

Sírbolt  az,  nem  könyvtár,  —  fojtó  lég,  szag  van  ott, 
S  üveg  koporsókban  sok  idétlen  halott ; 
Búsan  tündöklenek  aranyzott  czimeik, 
S  az  ilélet  napja  sohsem  jön  el  nekik. 

Oh  mily  rontás  is  az  s  mily  gúnyos  árvaság, 
Hogy  mód,  készség,  izlés  együtt  oly  ritkaság! 
Mig  legtöbb  sajnálja  könyvért  filléreit : 
Ez  tudna  s  nem  vehet,  —  amaz  vészen,  de  mit! 

Az  én  uramnál  ép  az  érzés,  értelem.  — 
Jó  s  bolondgombában  ki  választást  teszen, 

A  kinek  kedves  a  tisztán  szórt  garmada  : 
Íme,  könyveinek  szemét  két  harmada! 

Az  ő  szemében  egy  :  szobrász  s  kőfaragó, 
Miképen  egy :  tészta  kenyér  és  vakaró ; 
Mit  a  lángelme  irt,  mit  a  kontár  csinált: 
Gyűjti,  --  gyűjti,  mint  a  pipát,  fegyvert,  csigát. 

S  ki  a  forintokért  köteteket  cserélt, 

A  sárba  dobta  ki  pénzének  a  felét : 

Buzog,  tesz,  áldozik,  —  de  czéltalan  s  hülyén, 

S  igy  alig  lendit  a  közműveltség  ügyén. 

És  lám,  lám!  mindenütt  mily  tapintat,  mi  csín! 
Minden  tárgy  Ízletes,  legyen  nagy,  vagy  kicsiny; 
Kényelmes,  gyönyörű  bútor,  kocsi,  fogat, 
A  fa-  s  virágcsoport  műértelmet  mutat. 

Finom,  nemes  modor,  —  hibátlan  öltözet, 
Oszhangzik  a  szabás,  a  díszítés,  szöYet, 
Mily  választékos  a  váJl,  mente,   főkötő... 
Csak  az  olvasmányban  az  izlés  megölő! 

Könyv  :  könyv ;  —  regény :  regény  ;  a  hátulsó  lapon 
Esik  a  temetés,  vagy  a  lakadaJom ; 
Hát  a  vers,  hogy  mi  az?  no  biz  uramfia! 
Rövidre  nyirt  sor,  s  a  végin  kadenczia  . .  . 

Hanem  elég,  —  ebből  tán  még  nem  lesz  harag  — 
Hisz  szavaim  csupán  Földesről  szólanak ; 
És  aztán,  hol  eddig  nem  láttak  szivesen, 
Nekünk  is  megnyilt  már  a  szőnyeges  terem. 

Igaz,  ha  megcsúszunk  sikárolt  padlatán  : 
Egy  futó  mosolygást  utóiérünk  taJán ; 
De  aztán  felderít,  kibékít  a  sálon: 
Jó  könyvek,  (Versünk  is!)  levén  az  asztalon. 

RÓZSAFÁMHOZ. 

Vége  van  már  a  tavasznak, 
Hosszú  a  nap  és  heves ; 
Hallgat  a  dal  -     a  madárka 
Hűvös  árnyat  bú,  keres. 

Oly  kies  volt,  oly  rövid  volt .  . 
S  ránk  jött  a  nyár,  rózsafám! 
Oh,  hogy  a  bájt  mindörökre 
Rajtad  meg  nem  tarthatám! 

Leveled  zöld,  szirmod  hullong, 
Az  a  gyöngéd,  fris  szirom, 
Melynek  halvány,  hideg  mása 
Piroslik  a  bíboron ! 

De  kedves  vagy  ugy  is,  igy  is, 
S  bár  hullasd  el  ékeid' : 
A  hű  emlék-  s  képzeletben, 
A  mint  voltál  szépen,  szebben 
Én  lelkem  fölékesít! 


BÁR  MÉG  . . . 

Bár  még  az  ágon  függ,  de  sárga  a  levél, 
Szomorú  tetszhalott,  a  mely  se  hal,  se  él; 
Halálos  zsibbadás  ül  a  természeten, 
A  nyárnak  vége  van,  -     s  a  tél  még  nincs  jelen, 

Kórót,  cserét  a  szél  ha  megrezzentene ! 
De  elállt  a  világ  szava,  lélekzete  .  . . 
Nem  látni  a  napnak  keltét,  enyészetét, 
Nappal  féléjszaka;  éjjel  pokolsetét! 

A  nyárra  gondolok :  vidám  himes  határ, 
Hol  kígyózó  folyam  s  délnek  fuvalma  jár ; 
Halomfedő  kalász,  ágfedő  lombozat, 
Kékje  s  villámival  dicső  mennyboltozat! 

A  télre  gondolok :  omló  lágy  hópihék, 
Melyekből  a  földnek  ágyat  készit  az  ég ; 
Üvöltő  szélveszek,  kővé  vált  zuhatag, 
Sötét  holló-sereg,  barangoló  vadak. 

Vagy  annak  sugara,  vagy  ennek  vihara ! 

De  most  reám  tapad  a  föld  undok  sara, 

S  a  köd  ...  a  köd  ...  ez  a  lebegő  szikla,   nyom, 

Súlyát  kell  lelkemen  görnyedve  hordanom! 

Hátam  megöl  a  már  régen  leélt  gonosz, 
Ismét  szemközt  kerül,  és  ismét  kínt  okoz  ; 
Előttem  a  jövő  gyanús  ködben  lebeg, 
Tán  meg  se  érem,  —  és  már  benne  szenvedek ! 

Sötét  gyászos  jelek!  rósz  órám  közelit, 
Mely  a  hűség  s  a  hit  oltári  képeit, 
Miket  lelkem  szeret,  miket  hő  ajkam  áld, 
Fővel  forgatja  le,  csalárd  tükör  gyanánt. 

Hordoz  mélység  fölött,  átkos  kietlenen, 
Magam'  oly  egyedül,  s  elhagyva  képzelem! 
Hánykódó  lelkeket  mi  igy  meglátogat : 
Semmisülni  vágyó,  öngyilkos  gondolat .  .  . 


Szeretem  a  nyarat,  a  pezsgő  életei, 
Míg  mosolyog  s  teremt,  mig  el  nem  vénhedett ; 
De  ha  csak  leng,  s  a  fán  a  lomb  csak  alig  áll : 
óhajtom  a  telet,  -     hadd  jöjjön  a  halál! 

NÉPDALOK. 


Bujdosom  a  kerek  földön, 

Szomorúság  jártom,  költöm ; 

Meg  se  bírok  hol  pihenni, 

Nem  ösmer  itt,  nem  szeret  itt  engem  senki ! 

Szólani  sincs  kihez  nekem, 
Senki  se  tud  a  nyelvemen, 
Ha  nem  értik  a  szavamat: 
Hogy  értenék  sok  keserű  bánatomat! 

Édes  hazám  drága  földe, 
Messze  vagyok,  száz  mérföldre  1 
Messze  vagyok,  messzebb  megyek, 
De  tudom,  hogy  ott  is  igaz  fiad  leszek  1 

Két  szememet  ha  bezárom  : 
Rólad  esik  álmodásom, 
Ott  vagyok  én  alva,  ébren  : 
Róna-mezők  délibábos  közepében! 

Ott  szabadon  fú  a  szél  is, 

Igazabban  ver  a  szív  is ; 

Ott  terem  a  magyar  ember, 

Ha  az  isten  megad  egyet .  .  .  semmi  sem  kell ! 


Hozd  át,  révész,  a  dereglyét! 
Yigy  át  hamar,  ha  szeretsz  még ! 
Drága  pénz  lesz,  csók  lesz  a  vám, 
Megígérem,  meg  is  adnám! 

Nagy  szél  támad,  zivatar  zúg, 
Kormány  tágul,  törik  a  rúd, 
Tisza  vize  haragos  víz, 
Csalfa  lélek,  benne  ne  bízz! 

Kincsem  révész,  gyere  értem  1 
Jobb  lesz  túl  a  keszi  rében, 
Árva  fejem  hova  hajtsam? 
Patyolat  a  ruha  rajtam! 

Rózsám,  áldjon  meg  az  Isten, 
Jobb  neked  túl,  nekem  innen  ! 
Beh  jó  ez  a  széles  árok, 
Ezt,  tudom,  hogy  át  nem  hágod! 

11). 

Vize  nincs,  szárazon 
Forog  a  szélmalom, 
Ne  beszélj,  nem  hiszem 
Szavadat,  csillagom! 

Fakad  a  rózsafa, 
Hasad  a  bimbaja; 
Tövises  gálya  van, 
Csak  az  a  nagy  baja; 

A  szemed  sír,  nevet, 
Csapodár  a  neved! 
Van-e  lány,  a  ki  ma 
Igazán,  hűn  szeret? 

IV. 

(Néprománcz.) 

Gyilkos-fenék  malom  volna,  ha  volna, 
De  a  víz  is  régen  elment  alóla; 
Egy  kis  madár  fel  nem  száll  a  fűzágról, 
Ott  énekel  a  Virágné  lányáról. 

Virág  Zsuzsi  járt  egyre  a  malomba, 
Lent  töretett :  estig  szépen  lefonta  ; 
Búzát  is  őrt,  a  lisztjét  megsütötte, 
Virág  Zsuzsi  a  szép  molnárt  szerette. 

Vidd  haza  csak,  kincsem,  ezt  a  lisztlángot, 
Úgy  megenném  egy  kis  molnár-kalácsot! 
Éjfél  után  várlak  majd  a  zúgónál, 
Siess  rózsám,  hejh  bárcsak  már  itt  volnál ! 

Nincs  holdvilág,  sáros  az  út,  fú  a  szél . .  . 
Itt  a  kalács,  szivem  molnár,  csak  egyél ! 
Nem  kell  nekem  süttöd,  főztöd,  se  magad, 
Itt  a  zsilip,  jó  mély  a  víz  ezalatt! 

Jaj,  meg  ne  ölj !  félek  én  a  haláltól, 
Mi  lesz  szegény,  ágyban-fekvő  anyámból  1 
Zúg  a  zsilip,  nem  hallik  a  lány  szava, 
Nem  látni  a  gyilkos  dolgát  éjtszaka. 

Z,úg  a  zsilip,  a  viz  esik,  kanyarog, 
Zúgásától  nem  nyughatik  a  halott; 
Fázik  szegény,  nem  jó  ott  a  hidegen, 
Harmadnapig  késik,  vár  még  odalenn. 

Feljön  akkor,  kifekszik  a  porondra, 
Mondd  meg,  ki  volt  a  gyilkosod? —  megmondja 
Úgy  megyén  a  csendes  földnek  ölébe, 
Kísérj  nagy  jajszóvaJ  a  szüléje: 

Gyilkos  molnár,  száradjon  el  a  kezed ! 
Gyilkos  malom,  apadjon  el  a  vized! 
El  is  száradt  a  vesztőfán  a  keze, 
El  is  apadt  régesrégen  a  vize. 

V. 

Messzejártam  hetedhét  országon, 
Visszajöttem,  de  bánom,  de  bánom  ! 
Mély  a  Sajó,  magas  a  pallója, 
Ha  rá  mennék,  le  is  esném  róla! 

Nénémasszony!  híjjá  ki  a  lányát, 
Hadd   lássam  a  piros  két  orczáját! 
Híjjá  ide  a  Sajó  partjára, 
Átmegyek  én  csapodár  szavára! 

Mi  lelt  húgom,  beh  sápadt  az  orczád ! 
Nem  jól  szabták,  kurta  is  a  szoknyád  .  . 
Nem  megyek  át  galambom,  hozzátok, 
Mert  harapós  nagyon  a  kutyátok! 

VI. 
Túr  mezején  búra  nevelt  az  anyám, 
Mint  az  eső,  hullt  keserű  könye  rám, 
Két  kézivel  meg-megölelt,  betakart, 
A  mikor  már  oldalamon  volt  a  kard. 

Adtak  alám  jó  paripát,  vasderest; 
Tűzbe  rohant,  veszni  rohant  egyenest ; 
A  huszárnak  vége,  ha  nincs  a  lova,  — 
Én  se  vagyok  hátán  fogoly,  de  soha! 

Beh  szomorú  ez  az  ország,  beh  ködös  1 
Szomorúság,  nyomorúság  örökös ; 
Embere  is  búslakodik,  nem  örül, 
Itt  vagyok  én,  rab  vagyok  én  egyedül ! 

Yil. 

Sárga  rigó  páros, 

Fák  tetején  szálldos  ; 

Itt  hagyom  én,  mert  unalmas 

Nékem  ez  a  város! 

Elmegyek  én  nyárra 
A  Tisza  partjára, 
Ott  lakik  az  én  szeretőm, 
Ott  legel  a  nyája! 

Hó  esik  a  rétre, 
Ott  maradok  télre! 
Édes  anyám',  édes  apám' 
Elhagyom  én  érte ! 


VJli. 

Hajnal  hasad,  harmat  esik, 
Munkálódjunk  setét  estig! 
Gyűl  a  marok,  hosszabb  a  sor, 
Majd  alhatunk  karácsonkor. 

A  lány,  legény  hadd  izzadjon, 
A  búzaszár  hadd  ropogjon ; 
Sarló  alá  meg  van  dőlve, 
Piroslik  a  szem  belőle. 

Édes  hazánk  boldog  ország, 
A  jó  Isten  beh  jó  hozzánk! 
A  mit  szemünk,  szivünk  kíván  : 
Bőven  terem  halmán,  sikján. 

Még  se  sok  volt,  a  mit  nyertünk, 
Sajtalan  volt  a  kenyerünk! 
Fakószekér,  kenderhámunk, 
Nem  kellett  a  barátságunk ! 

Értünk  elég  pogány  időt, 
Kórót,  dudvát  hozott  a  föld ; 
Tán  jobb  idő  fordul  végre 
Szegény  szántó  vetésére ! 

Forduljon  is,  jég  ne  bántsa ! 
Kímélje  meg  öböly,  sáska! 
A  konkoly,  a  konkoly-hintő : 
Pusztuljon  el  mind  a  kettő ! 

Légyen  azé  garmada,  szem, 
A  kinek  a  földjén  terem  ; 
Kenyérnek  a  gazda  őrje, 
Azé  legyen  a  kezdője! 

Ebnek  esik  a  kenyérhaj  ,  .  . 
Beérjük  a  magunkéval! 
Más  se  bántsa  a  miénket : 
Tőlünk  bizony  holtig  élhet. 

Termett  ez  a  dűlő,  mező, 
Majd  csak  felszűl  az  esztendő ! 
Adjon  isten  a  magyarnak  : 
Többnél  többet,  jobbnál  jobbat! 


IX. 

Kicsi  madár  a  pacsirta, 

Mégis  olyan  nagy  a  hangja ! 

Kis  lány  az  én  rózsám  Erzsi, 

Mégis  olyan,  olyan  nagyon  tud  szeretni. 

Hajnallik  már,  eszemadta 

Mit  álmodtál  az  éjtszaka  ? 

Nem  aludtam,  nem  álmodtam, 

Csak,  hogy  szeress,  mindig  azon  imádkoztam. 

Csíp  a  csanál  az  útfélen, 

Ország  világ  ellenségem! 

Irigykedik,  áskálódik, 

Nem  bánom  én,  csak  te  légy  az  enyém  holtig! 

Haragszik  a  babám  anyja, 

Azt  a  kis  Jányt  pirongatja  ; 

fcdes  szülém,  mit  vétettem  : 

Hogy  viola,  rózsa  terem  kis  kentemben! 


Elviritott  a  rozs,  meg  is  értt, 

Nem  leszek  én,  fiú,  a  tiéd ! 

Nem  megyek  én  hozzád,  —  hisz  veled 

Kenyérbe  se'  enném  eleget ! 

Nincs  egyebem,  mint  a  két  kezem, 
Dolgozom  én  érted  szívesen ! 
J^unhegyesig  meg  se  pihenek, 
Majd  aratok,  cséplek,  —  keresek ! 

Hallod  öcsém,  ne  menj  aratni ! 
Nem  jó  azt  a  kis  lányt  itt  hagyni  .  .  . 
Az  a  kis  lány  nagyon  eleven. 
Sok  legénynek  jár  az  öliben ! 

Szüret  után  van  már  az  idő, 
Árva  "Balázs  hol  jár?  nincs  elő, 
Lakzi  is  áll  már  a  faluban : 
Árva  Balázs  megjön  csakugyan. 

Van  búzája,  lisztje,  mi-haszna! 
Nincs  Kati,  hogy  süsse,  dagaszsza! 
Senki  se  tud  semmit  felőle, 
Világ  lánya,  az  lett  belőle ! 

XI. 

Habzik  a  fű,  majd  meg  is  dűl 
Szent-Jánosra  kasza  pendül ; 
A  rétemet  megkaszálom, 
Úgy  étetek  tele-jászlon. 

A  paripám  neve  holló, 
Szem  nevelte,  az  csak  a  ló. 
Vékony  lába,  nagy  serénye, 
Vágtatás  az  ügetése. 

Én  koplalok,         a  lovamnak 
Kell  a  széna  meg  az  abrak, 
Reggel,  este  három  véka, 
Tűzbe,  vízbe  viszen  még  a! 

Napszállatra  megy  a  felleg, 
Nem  jó  szél  fú,  valamit  vet . 
Háború  lesz,  el  se  múlik, 
Sok  adósság  letudódik  1 

Holló  lovam  alig  állhat, 
Ne  rágd  ugy  a  zaboládat  1 
Enned  adok,  ha  ehetnél, 
Felnyergellek,  ha  mehetnél ! 

Hol  van  árok,  nem  is  nézem, 
A  kit  űzök,  hamar  érem ! 
Jól  fog  az  én  kardom  éli, 
Valaki  megkeserüli ! 


Xll. 

Kiforrt  már  a  mézesmáli, 

Tessék  hozzánk  besétálni ! 

Férjem  uram  a  vásáron, 

Holnap  estig  elő  se  jön,  nem  is  várom. 

Sütök,  főzök  vacsorára, 

Agyat  vetek  éjszakára; 

Elsimítom,  beterítem, 

Akár  meg  is  melegítem,  melegítem ! 


Tompa   munkái.    1). 

Hallja  kelmed,  szomszéd-asszony! 

Meg  ne  lássák  a  piaezon, 

Egész  világ  majd  azt  mondja  : 

Jah  beh  félre,  jaj  be  félre  áll  a  kontya! 

Hadd  járjon  a  világ  nyelve, 

Csak  a  pohár  legyen  telve! 

Jaj  beh  édes,  jaj  beh  csúszik.  .  . 

Meg  se  állok,  meg  se  állok  tízig,  húszig! 

X1U. 

Bánfalusi  torony  gombja, 
Nem  megyek  én  a  templomba! 
Ha  rám  kacsint  a  galambom  : 
Mit  mond  a  pap,  nem  is  hallom. 

Bimbózik  a  majoránna, 
Válogat  a  bíró  lánya ! 
Megvénült  a  sóskarengő, 
Otthon  maradt  mind  a  kettő  ! 


A  TÉL. 

Felhők  borongnak  a  magas  bérez  tetején ; 
Virágok  ünnepe-  s  az  oltárok  helyén 
A  tél  uralkodik,  s  törvénye  oly  kemény! 

Aludjatok!  —  kiált  a  föld  erőihez,  — 
Napfény,  ne  légy  meleg!  harmat,  ne  permetezz  ! 
Foganást,  születést  irigyen  ellenez. 

Ibolya  kis  virág,  színe  halvány-lila, 
Nem  hozna  ő  tavaszt  a  tél  pusztáira, 
S  ha  kidugná  fejét:  meg  kéne  halnia! 

Tücsökszó  nem  tüzes,  magas  pacsirta-dal, 
Nesz,  mit  nem  a  határ,  csak  a  barázda  hall ; 
Mezők  órája  te,  hallgass  el !  még  hamar ! 

Deli  volt  a  bokor,  s  állt  zölden,  csokrosan, 
—  Dal  s  szerelem  lakott  keblében  titkosan  — 
Most  talpig  meztelen:  regény,  disz,  oda  van! 

Magas  tölgy  lombjait  letépték  a  szelek, 
Hogy  idegen  földön  hányatva  vesszenek  . .  . 
Szegény  fa,  oh  szegény  bujdosó  levelek ! 

Itt  a  halom  búsong,  a  puszta  völgy  amott ; 
De  legnagyobb  érte  a  zúgó  folyamot ; 
A  zordon  tél  reá 
Békót  önmagából  készített  és  rakott ! 

KAZINCZY  FERENCZ  EMLÉKEZETÉRE. 

Hív  és   nagy   vala. 

T^azinczy  Terencz. 

Szép  nap  viradt  fel  Széphalomra, 
A  honra  szép,  nagy  nap  viradt; 
Zendüljön  a  Sátorhegy  orma, 
Völgy  és  lapály  víg  zaj  miatt! 
Az  őszi  lomb  sárgán  omol  bár  : 
Mulasson  itt  élet,  mosoly! 
Rózsát  hozzon  a  vad  folyondár, 
Mely  e  mohos  sírkőre  foly! 

Ki  nyugszik  itt,  csendes  ligetben  ?  — 

A  sokaság  ösméri  jól, 

Mely  erre  néz  s  tolong  lélekben, 

A  négy  folyam  tájékiró]. 

Eljutni  oly  könnyű  idáig! 

Az  ég  a  sirhalom  felett 

Örök  fényben  dereng,  világlik  .  .  . 

Mig  a  föld  vérnyommal  fedett. 

Mert  érdemére  halhatatlan, 
De  nem  várt  rá  virágos  út; 
Vérzett  nehéz  viadalokban, 
Felé  ezer  hullám  tolult, 
S  mig  folyt  —  sokáig  folyt  —  az  élet 
Viszá'y  nem  szűnt,  hab  nem  lohadt ; 
Pazar  kézzel  hinté  a  végzet 
Lábához  a  sárkány-fogat. 

A  törpeség,  a  bűn,  a  vakság, 
Agyarkodott,  ment  ellene ; 
Szégyenlék  őt  és  megtagadták 
Kik  egy  vérből  voltak  vele ; 
S  élet,  világ  mit  tőle  megvont : 
Tán  tűzhelyén  föllelve  lőn? 
Ült  homlokán  itt  is  rideg  gond  .  . . 
Örök  felleg,  magas  tetőn, 

Ki  jő  s  profétál,  bére :  vad  méz, 

Szőrköntös  és  fejére  kő ; 

De  mégis,  hogy  nem  értik,  az  lesz 

A  gyilkoló,  a  leverő! ! 

Itt  sem  maradt  el  átka,  sérve.  — 

Majd  nyomta  a  börtön  fala; 

De  itt  is  csak  czéljának  éle, 

Mivel  ő  «hív  és  nagy  vala!» 

S  vajon  mi,  - —  kik  ma  ünnepelvén 
Emlékezünk,  álmélkodunk  — : 
Busúlásnak  szóljunk-e  nyelvén, 
Zöld  mirtuszát  tépvén  magunk? 
Hozzá  vigyük  múlt  szenvedésit 
A  mennybe  föl  s  a  föld  alá? 
Fájlaljuk,  hogy  fényben  nem  élt  itt  ? 
Midőn  ő  azt  «nem  fájlalá!x> 

Nem,  nem,  Dicső !  mi  büszkeségünk ! 
Öröm  zendűl  az  ajkakon  ! 

Dicsőséged,  melyről  beszélünk, 
Kínt,  életet  zománczba  von  ! 
Hiszen,  —   mikép  zord  fellegekben 
Küld  újító  esőt  az  ég  — : 
Atokszerű  küzdelmeidben 
Ez  a  nemzet  megáldaték. 

Volt  ugy,  hogy  ez  feledve  kábán, 
A  nyelv,  a  hon  mi  szent  nevek  : 
A  siető  enyészet  ágyán 
Lőn  öntudat-vesztett  beteg; 
Támadt  igaz,  ki  hangosan  szólt, 
Epesztvén  a  nép  bűnei .  .  . 
De  —  mint  a  szívütés  az  alvót  — 
Nem  birta  azt  felkölteni. 

Te  megjövél,  —  szeretve  jobban 
A  hon  ügyét,  mint  tenmagad' !  — 
S  az  alvó  tűz  gyors  lángra  lobban, 
A  lélekzet  megint  szabad. 
Az  első  hév  eszmélet  óta, 
S  hogy  fürtéi d  már  fedte  zuz  : 
Lelket  lopál  veszőbe,  holtba, 
Te  új,  dicső  Prométheusz. 

Nem  állottál  a  nyelv  ügyéhez 

Hideg,  gyarló  kézművesül : 

De  mint  a  kit  tengése  vérez, 

S  virúlatán  függ,  lelkesül, 

Ástál,  —  sok  kincset  rom  fedett  el  — 

Sokat  teremte  szellemed, 

S  az  ó  erő  uj  kellemekkel 

Testvér  gyanánt  ölelkezett. 

Ura  a  dús,  de  zord  anyagnak, 
S  az  Ízlésnek  nagy  mestere! 
Hő  csókjától  a  Géniusznak 
Lelked  kettős  kegyet  nyere! 

Kezedben  a  kőből  szobor  vált, 
Min  ült  merész  kecs  és  szabály; 
A  szó  hő  dalba  hangozott  át,  — 
Nem  csak  bányász,  művész  valál ! 

A  szép  közös  kincs  ;  —  érte  mentél 
Élő  és  holt  népek  közé.  — 
Kisded  elmét  karodra  vettél ; 
Az  álmost  szód  ösztönözé.  — 
Lelkednek  szent,  izzó  hevétől 
Érdek,  harag  széthamvadott .  .  . 
Kiáltván  az  oltár  kövéről, 
Oda  gyüjtél  lelkest,  nagyot! 

És  zeng  apáink  drága  nyelve! 

Ingó  szellő,  zúgó  vihar,  — 

Mi  szép :  gyöngéd  érzést  lehelve, 

S  midőn  a  harcz  terén  rivall ! 

Élet  —  halál,  bú  —  s  kedvre  megnyer, 

Igéiben  bűbáj  lakik  . .  . 

Behat,  mint  a  kétélű  fegyver, 

Mind  a  velők  oszlásáig! 

Zeng,  - —  és  mi  élűnk  .  .  .  !  annyi  villám 

Nem  sujthatá  le  a  magyart; 

Velünk  az  ég  kegyelme  nyilván  .  .  . 

S  őrlelkeink  véd-karja  tart! 

Élünk,  élünk  .  .  .  !  s  milljók  remélnek, 

Vévén  ajkad  nyilt  jóslatát : 

Melylyel  népünk'  nagy,  büszke  népek 

Müveit  sorába  állatád ! 

Oh  Szent!  melyért  küszködve  éltél, 

Sorsán  kiontva  lelkedet, 

Ez  ünneplés  öröm-tüzénél  : 

Lásd  nemzeted',  halld  nyelvedet  1! 

Mi  üdvadóbb  :  az  égi  pálma, 

Mely  ott  borítja  fürteid? 

Vagy  ez  a  nép,  mely  itten  áJJ  ma  ? 
Vagy  ez  a  hang,  mely  istenít? 

Igaz  valál,  —  emléked  áldott ! 
Haló-földed  szent,  éltedért ; 
Szült  sok  jelest,  nem  szülte  párod' 
Egy  század,  mig  végére  ért ; 
Mit  mondjunk  jőve  hűlt  porodhoz  ? 
Áldás  és  fény  nagy  neveden ! 
S  a  mely  nyelvén  s  lelkében  hordoz, 
Áldás  és  fény  a  nemzeten! 


A  SZENT  KÜSZÖB. 

Fenn  álla  még  a  régi  templom. 

Szent  ház  ma,  tán  holnapra  szent  rom  1 

A  ketté  nyilt  fal  s  puszta  ablak 

Zúgó  szeleknek  utat  adnak ; 

És  a  tető  a  mennyezettel 

Esőtől  korhadt,  senyvedett  el. 

Nehéz  időkben  épült  a  fal, 

Nem  csinnaJ,  —  gyorsan,  éjjel,  nappal, 

Mert  a  nép  szivszakadva  vára 

A  zsoltár  zendülő  szavára : 

«A  te  szentséges  templomodban, 

Hallgass  meg  én  imádságomban !» 

Az  épitők  aludni  mentek  .  .  . 
De  buzdul  népe  a  jelennek, 
S  az  ó  helyén  új  templom  épül. 
Nem  látszik  ott  a  régiségbül 
Csupán  a  vén,  a  szent  küszöb  még, 
Helyéről  a  mint  félre  lökték. 

Az  uj  művet  figyelve  nézem : 
Ízlés,  fenség,  részben,  egészen! 


^b  költemények. 

Könnyű  tornva,  a  boltnak  íve 
Merész  futásban  összevíve, 
Az  oszloprend  virágos  fővel : 
Csudálkozással  köt  le,  tölt  el. 

Mégis  lelkem  fájdalmat  érez  .  .  . 
Az  ember  nem  méltó  müvéhez  1 
Mert  épit  csak  világi  pompa, 
Mig  buzgalom  s  hit  dőlve  romba. 
Hol  a  felkent,  lánglelkii  Áron? 
Hol  a  nyáj,  mely  utána  járjon  ? 

A  szent  küszöbhöz  lépve  gyorsan  : 
Ugy  tetszik,  a  nyom  most  is  ott  van, 
Hivő,  igaz  néptől  tapodva  ; 
Ugy  tetszik,  minha  ott  ragyogna 
A  köny  áldásos  csépje,  melyet 
A  hála,  vagy  bűnbánat  ejtet. 

Előttem  állnak  ifjak,  vének  .  .  . 
Mint  szent  hullám  zajdúl  az  ének; 
Majd  egyes  hang  szól  tűzzel,  bátran, 
Majd  kisérve  buzgó  imában  ; 
És  a  nép  ismét  énekén  csüng: 
«Az  isten  a  mi  reménységünk !» 

Szent  kő  !  te  rajtad  légyen  újra 
Istenhez  a  népeknek  útja! 
Legyen,  mint  volt,  a  ház  szegényes, 
S  a  sziv  erényben  gazdag,  fényes ; 
Legyen  villámban,  dördületben 
A  hit,  mint  szikla,  rendületlen! 

FORR  A  VILÁG. 

Forr  a  világ,  forr,  mint  a  tenger, 
A  melyet  a  vész  ostromol ; 
Küzd  a  hajós,  hogy  partra  kössön  ; 
S  nem  tudja,  mint?  nem  tudja,  hol? 
lm  itt  tátong  az  éhes  örvény, 
Ott  bősz  habok  torlása  van  .  .  . 
Forr  a  világ,  forr,  mint  a  tenger, 
Izgalmasan,  borzalmasan. 

S  mi  járunk  bátran,  csüggedetlen 
Ez  ingatag,  vészes  mezőn, 
Ezer  szem  függ  a  messzeségen, 
Ezer  kéz  nyom  az  evezőn. 
Hajónk  nyugodtan  áJlt  sokáig, 
Vagy  kémkedett  a  part  körül  : 
A  mélyre  most,  isten  nevében' 
Vagy  révbe  jut,  vagy  elmerül 

Meg-megkerestük  jó  tanácsért 

A  büszke  észt,  a  tudományt ; 

De  óva-intve  tett  sugalma 

Vont  jobbra,  balra  egyaránt. 

Magunk  gyujtsunk-e  fényt,  vagy  várjunk, 

Mig  jő  a  lassú  virradat? 

Kérdők  nagy  hírű  bölcseinket ; 

De  nyelvök  ínyökhez  ragadt. 

S  mig  nincs  határ,  irány,  vagy  ösvény, 

Mit  a  bölcseség  ujja  húz, 

Tűzoszlopként,  a  titkos  ösztön, 

Az  érzelem  lett  kalauz, 

Mely  nem  merül  mély  számitásba 

S  tán  a  magast  nem  éri  fel, 

De  annyi  szívet  lángra  lobbant, 

És  arra  int,  hogy  menni  kell! 


J\öileményck. 

S  megyünk,  megyünk!  hozzánk  az  élet 
S  halál  nem  volt  még  ily  közel. 
Tudjuk,  hogy  vész  van  a  villámban, 
Mely  útainkra  fényt  lövel  .  .  . 
Szellőt,  orkánt  felfog  vitorlánk, 
Arczunk  fagyott,  szivünk  repes, 
E  lenni  vágyó  s  veszni  kész  nép 
Oly  szép,  nagy  és  rettenetes! 

S  ha  a  viharban  tépve,  rontva, 

Elérjük  majd  a  kikötőt, 

Es  a  mienk  leend  örökre 

Az  ígéret  szerinti  föld, 

S  mely  tétlenül  szemlélte  harezunk', 

Hévvel  jön  a  világ  felénk: 

Némán  esünk  egymás  nyakába 

S  megborzadunk,  hogy  mit  merénk  .  .  . 

S  ha  tán  minden  hiába  lészen, 
A  köny  s  a  vér  s  az  áldozat ; 
Akkor,  ha  győző  és  legyőzött 
Az  Ítéletben  számot  ad  : 
Történetünk  megrendítő  lesz, 
Mint  a  sir-írat  a  kövön : 
Ezek  a  sorssal  birkozának, 
Örök  dicsőség  nevökön ! 


A  KEDVES  SÍRJÁNÁL. 

Májusban    1862. 

Zöldéi  a  sír  és  virággal 
Ékesítve  általunk ; 
Ki  ápolja  s  őrzi  egykor, 
Ha  mi  ketten  meghalunk? 


Dalok-  Ödáh.  59 


Most  felette  hull  meleg  köny, 
Ráborul  a  rózsaág ; 
Felejtés  lesz  akkor  itten, 
Felejtés  és  pusztaság  ...  1 

Mit  tűnődői  drága  lélek! 
T^iéri  lenne  lomb  s  a  hant! 
Hiszen  senki  sincs  megettünk 
A  kik  éltünk  és  szerettünk, 
Együtt  leszünk  mind  alant ! 


A  PIP1SHEZ. 

Nem  ruházta  még  fel  a  szép  kikelet 
Lomb-  s  virággal  a  bús  halmot  s  völgyeket ; 
Hóval  fedve,  fagyva  a  jó  földkebel, 
Most  a  napsugár  is  jégcsapot  nevel. 

A  mulandó  nyárral  együtt  hagytak  itt, 
S  a  tavaszszal  térnek  vissza  társaid, 
De  te  nem  búcsúzol,  se  be  nem  köszönsz, 
Télen-nyáron  itt  vagy,  kedves  kis  különcz! 

Más  madárka  fészken  s  párosan  pihen, 
Te  kerékvágásban  s  a  rög  enyhiben  ; 
S  mint  az  özvegyasszony,   hálsz  magánosan, 
S  mint  a  koldus-gyermek  a  hol  este  van. 

Megfogyott  az  étek,  puszta  asztalod, 
És  mégis  magad'  csak  eltáplálgatod !  — 
A  földhöz  közel  vagy,  mocska  mégse  fed. 
Hangod  is  sajátos,  milyen  életed! 

A  pacsirta  fénylő  légben  énekel, 
Szárny  és  dal  hatalma  együtt  víve  fel  ; 
Isten  áldja!  —  ő  a  legfőbb  énekes, 
Szent  dalára  szívünk  hálától  repes. 


6o  költemények. 

Lombek  ányra  rejti  a  kis  fülmiiét, 
Annyi  bú  dalában,  mégis  annyi  éd ! 
ízli,  félti,  vallja  a  szerelmet  ő. 
Mindez  énekéből  olyan  érthető ! 

Fecskének  kedélye  nem  borús,  se  mély, 
Maga  a  vido1  ság,  az  örök  szeszély: 
Ki-  s  beszáll ;  —  s  a  hangok  olyan  kedvesek, 
Ha  párjának  pajkos  titkokról  fecseg. 

Te  nem  vagy  pacsirta,  fecske,  fülmile, 
Fenn  se  jársz,  a  porba  szoktál  ülni  le  ; 
Mint  kicsiny  varázs-síp  csendül  ajakad, 
S  kezded  a  szót,  hogy  azt  rögtön  abba  hagyd. 

A  kiáltás,  melyet  ajkad  kiszalaszt: 
Örömet,  reményt-e  ?  vagy  jelent  panaszt  ? 
S  tenmagadra  szól,  vagy  érthetjük  mi  is? 
Mert  azt  egyre  halljuk  tőled,  jó  pipis! 

Ha  egy  ölnyi  kunyhót,  a  ki  bujdosó, 
Puszta,  félre  zugban  kínnal  összeró : 
Más  nem  lenne  társa,  mint  nyomor  magány. . . 
De  te  ott  vagy,  ott  ülsz  már  a  szarufán ! 

Ott  vagy  a  küszöbnél,  a  hol  születünk, 
A  barázdán,  melyből  vájjuk  kenyerünk', 
Hol  futunk  rohanva :  jól  ösmér  az  út, 
S  a  temető  halma,  mely  reánk  borúit. 

Sorsod'  így  mihozzánk  vájjon  mért  kötöd  ? 
Nem  lakozhatnál-e  zöld  bokrok  között? 
S  illatos  mezőn,  hol  ömlik  a  patak  ...  1 
—  Oh  én  messze  mennék,  szárnyam  volna  csak ! ! 

Itt,  örök  vivódás,  kétség,  félelem  .  .  . 

Bú,  vagy  bűn  a  szíven,  könycsepp  a  szemen, 

Annyi  vérező  seb,  sok  nyavalya  s  szenny  .  .  . 
—  Egymagad  vagy,  a  ki  köztünk  megpihen ! 

De  ha  kedves  itten,  nem  kérdem  :  miért? 
S  tenálad  se  lenne  szómra  felelet! 
E  tér:  mit  hazádul  a  végzet  kimért  .  .  . 
S  nem  szeret  az,  a  ki  számit,  mért  szeret. 

Lakjál  hát  közöttünk  1  —  csak  hadd  lássanak 
Tiszta,  szent  hűségben  itt  az  emberek! 
S  hol  mindenki  verseng,  avagy  hallgatag : 
Jól  esik,  ha  ajkad  egyet  csicsereg ! 


ISTEN  AKARATJA. 

Elhervad  a  virág,  kidől  a  büszke  cser, 
Mélység  lesz  a  tető  a  tenger  fenekén ; 
Ama  törvényt,  mely  szül,  változtat,  elseper, 
Egykor  fénylő  bolygók  mutatják  feketén.  — 
Ember,  ki  most  nevet,  zokogni  megtanul, 
Meghal  az  átkozott,  meghal  a  siratott ; 
Nép  lesz  nagy  nép  felett  s  elvész  óhatlanul  .  . . 
És  mindez,  oh  uram!  a  te  akaratod! 

A  te  akaratod !  s  midőn  a  fájdalom 
Tőrével  a  szivén  nagy,  mély  sebet  vére : 
Kemény  szó  támad  a  békétlen  ajkakon 
S  ég-földet  vád  alá  fog  a  kín  embere! 
Hab  s  örvénynyel  daczol,  széllel  szemközt  evez, 
Keble  mind  zordonabb,  mint  sorsa  mostohább, 
Hanem  e  gondolat:  az  úr  tetszése  ez  .  .  . 
Kemény,  hideg  kőszirt  —  és  nem  mehet  tovább. 

Járván  a  temetőn  tanutlan  éjjeken, 
Egy  kisded  sír  felett  törnek  meg  térdeim, 
S  felháborult  elmém'  ugyan  hányom-vetem 
Az  élet  és  halál  örök  kérdésein  1 


0  2  7{öltcm<?nyek- 

Mért  is  végződtek  oly  kevéssel  évei  ? 
Míg  kérdezem,  fanyar-leczkén  tanít  az  ész  .  .  . 
Születtünk,  meghalunk!  ezt  könnyű  érteni; 
Azon  megnyugodni  nehéz,  igen  nehéz. 

Ha  feljajdul  a  húr,  midőn  ketté  szakad, 
S  az  őszi  lomb  is  ád  hulltában  gyenge  neszt: 
Embernek  a  mi  fáj,  fájlalni  nem  szabad? 
Hisz'  egy  bús  öröme  ez  a  szivnek,  ha  veszt! 
Az  nem  bölcselkedik,  csak  érez  és  szeret  .  .  . 
S  ki  nem  szól,  jobb-e  az,  különb-e,  a  ki  tűr? 
Mig  a  hívatlan  köny  szeméből  megered 
S  nyilt  árulást  tesz  a  kebel  küzdelmirűl !  ? 

Ahl  én  is  érzem  e  rejtett  vihar  dühét 

S  kiontom  lelkemet  nehéz  fájdalmival! 

Szavam  nem  sérti  az  alvó  világ  fülét, 

A  sír  süket ;  mégis  van  engem  a  ki  hall ! 

Te  szám  szerint   tudod  fejünk  hajszálait 

S  hogy  boldogok  legyünk,  a  létet  úgy  adod ! . . . 

Ezernyi  köny  s  nyomor  mégis  honnét  van  itt . . . !  ? 

—  Uram,  nem  érthetem  a  te  akaratod !  — 

Mégis,  bár  útaid  titkát  feszegetem, 

És  ajkaim  pártos  szavaktól   zajganak: 

Ne  gerjedj  oh  Uram !  haragra  ellenem ; 

Mely  bennem  igy  zajong,  az  a  por  ...  a  salak ! 

És  minden  hasztalan!  e  földet  megfutám, 

Keresve  enyhülést  fájdalmam  közepett ; 

S  oda  jutok  vissza  sok  kerengés  után  : 

Nem  gyógyíthat  meg  más,  mint  ki  megsebhetett. 

S  míg  minden  tél  után  kizöldül  a  kopár: 
Éltünk  se  veszhet  el  örök  bú  s  gyász  miatt ! 
Elmúlik  tőlem  is  e  keserű  pohár, 
Melyet  velem  te  bölcs  tetszésed  most  itat. 
Emelj,  emelj,  kit  a  csapás  megrengete  ! 
Segits,  hogy  elbírjam  viselni,  a  mi  érti 

S  bár  mit  hoz  a  világ  s  élet  története  : 
Tudjam,  kitől  van  az  s  ne  kérdezzem  miért?  — 

Virágok  és  füvek  harmatban  ferdének, 
Nyugodt,  setét  az  éj ;  a  holdvilág  lement,  — 
A  honnan  áldással  száll  e  lágy  permeteg : 
Az  én  lelkemre  is  szálljon  le  béke,  csend ! 
Hogy  a  sír  hűs  gyepén  nyugatva  homlokom, 
Hígyek,  reméljek  s  ezt  lehessen  mondanom: 
Ha  elvesztettem  itt,  majd  feltalálom  ott  ...  1 
Legyen  meg  hát  Uram,  te  szent  akaratod  ! ! 


PUSZTULÓ  ERDŐ. 

Boritva  halmot,  völgyet,  bérczet : 
Messzebbre,  mintsem  a  szem  érhet, 
Agával  a  felhős  magasba, 
Gyökével  a  mélységbe  hatva, 
S  erőt  vévén  a  cseplye-  s  tüskén  : 
Az  ősi  erdő  álla  büszkén. 

S  hozott  a  hir,  mely  róla  ment  szét, 
Bámulót  és  —  tövére  fejszét : 
Sok  szép  sudár  s  derék  ledőle  .  .  . 
De  a  sebet  gyorsan  kinőtte, 
És  a  fák,  melyek  megmaradtak, 
Lőnek  még  sokkal  izmosabbak. 

Vihar  s  forgószél  ütve  rája  : 

Megtépve  lőn  zöld  koronája  ; 

A  föld  ingott  alatta  gyakran,  — 

Mig  fenn  az  ég  zordon  haragban 

Ontott  reá  tüzes  villámot; 

De,  bár  zúgott,   zengett  :  -     megállott. 


És  most  az  erdő  egyre  ritkul, 
Szil  s  tölgy  megválnak  lombjaiktul ; 
A  büszke  csert,  bár  élte  hosszú, 
Bár  fennáll  még,         már  őrli  a  szú, 
S  mitől  a  vándor  meg-megrebben  : 
Egy-egy  cmlás  a  rengetegben  .  .  . 

S  mig  látni  a  fát  bús,  epesztő : 
Kétségbeejt  a  sarj,  a  vessző  .  .  . 
Rosszul  fakadt,  növése  görbe, 
Nem  fel  siet,  de  a  töbörbe. 
Ha  dús  sarjban  nincs  ifjulása, 
Elvész  az  erdő,  bárki  lássa  1 

GRÓF  MIKÓ  IMRÉHEZ. 

Mint  gyors  döfésre,  mely  a  szívbe  hat, 
Ki  nos  hideg  fut  át  minden  tagon : 
A  gyászhiren,  mit  kísért  iszonyat, 
Feljajdult  mély  fájdalomban  a  hon. 
Mi  szívünk  Ó,  mi  hő  szivünk  vala, 
Vérrel  tartván  minden  kicsiny  eret ! 
Férfiúvá  növénk  fel  általa, 
S  e  dús  nemes  sziv,  —  íme  megrepedt ! 

Ha  lesz:  midőn  jókedvre  megnyeri 
Ez  a  nemzet  borongó  végzetét, 
Mely  a  pásztort  ugyan  veri  .  .  .  veri  .  .  . 
Hogy  elszórná  a  nyájat  szerteszét !  ? 
Egyenkint  ád  az  ég  nagyot  nekünk, 
Ki  véd,  emel  s  létünkkel  összeforr ; 
És  megrázkódunk  ...  és  megrettenünk  . 
Midőn  eltűnik,  mint  a  meteor. 

Rég  megvirradt,  az  idő  nincs  korán, 
A  gabna  sok  s  az  arató  kevés ; 
Oh  hogy'  ne  volna  a  küzdők  során 
A  legnagyobb  gyászos  kidőlte  rés !  ? 

Ki  népét  jós,  biró  s  vezér  gyanánt 

Óvá,  itélte  és  vezette  hűn  ; 

És  látta  már  a  boldog  Kánaánt, 

S  nem  ért  oda,  —  eltűnt  titokszerűn ! 

Oh,  van  nekünk,  van  elég  bánatunk, 
Ösmérjük  a  titkon  ölő  sóhajt  ; 
Egyik  bajból  még  fel  se  lábadunk, 
Már  a  másik  szorongat  és  fogyajt! 
Örömeink  is  olyan  árosak  .  .  . 
Erősségünk  is  üt  rajtunk  sebet ; 
lm,  —  orczáink  a  könytől  sárosak  : 
Koronája  fejünknek  elesett! 

Mégis,  -     dicsőség  a  dicső  nevén!  — 
Nem  a  halál,  az  élet  itt  nagyobb  1 
Az  elmúlás  szép  esti  tünemény, 
Ha  ily  napnak  sugáritól  ragyog. 
Ki  az,  ki  el  nem  ment  apáihoz  ? 
De  mily  kevés,  ki  akkép  méné  el  : 
Hogy  nyomdokán  áldás,  fény  áradoz, 
S  még  neve  is  gyújt,  bátorít  s  emel ! 

S  e  nagy  szellem,  —  vivén  hogy  tovaszállt, 

A  honfi  bút,  eme  fényes  ködöt :  - 

Teljes  sziv bői  szerelni  a  hazát! 

Ez  az,  mit  onnan  is  lelkünkre  köt, 

S  int:  hogy  munkás  élő  fiak  legyünk, 

Ne  sírjánál  kővé  vált  Niobék, 

Hogy  közelebb  jőjön  a  nap  velünk, 

Melyért  küzdött  s  melyről  ő  álmodék. 

Te,  a  ki  legjobban  érzed  magad 
A  gyászt,  melylyel  sorsunk  most  büntete  : 
—  Mert  legnagyobb  a  földingás  alatt 
A  legmagasb  orom  rendülete,  — 
Biráld  meg  lelkedet!  Ember  s  barát 
Méltó  könyét  titkos  szobádba  vidd! 

S  lássunk   nyilván,  e  honnak  nagy  fiát  : 
Szilárd  lélekkel,  mint  egy  rómait! 

A  honfiúság  szép,  nagy  nevezet, 

De  áldozó  tisztet  ruház  reánk  ; 

És  vétenénk,  ha  kinzót,  nehezet, 

Nevében  nem  gyönyörrel  hordanánk! 

A  honfiúság  szent  örök!  de  sok, 

Sok  terhe  van,         s  jaj  nékünk,  még  ha  nő!  - 

A  múlt  annyit  lerovatlan  hagyott, 

S  uj  tartozást  hoz  a  jelen  s  jövő. 

Ragadd  gyorsan,  Erdély  Széchenyié, 
Ragadd   kezedbe  a  szent  lobogót ! 
Elöl  s  fenn  kell  annak  lebegnie, 
Mint  a  midőn  az  ö  kezébe  volt! 
Ki  hú,  ki  jó  :  gyújtsd  e  zászló  alá, 
Haladj  velők,  s  küzdj   lankadatlanul! 
Hogy  O,  ki  már  harczát  megharczolá, 
Avasson  fel  méltó  utódául  ! 

Az  elv,  igazság,  mint  az  Isten,  egy,  - 
Más  tisztelet,  más  hit:  bálványozás; 
Te  vonj  s  ébreszsz!  te  ösztönözz,  te  feddj! 
Hogy  kishitűt  s  botlót  nyomodba'  láss! 
Költsd  a  lelket,  ha  búnös  nyugta  van, 
Önitélet  gondját  vessed  belé! 
Hogy  mint  delejtű  ingjon  nyugtalan, 
Mig  a  kellő  irányt  fel  nem  leié. 

És  azt  nemes  haraggal  ostorozd, 

Ki  a  szent  ügy  vesztére  esküvék! 

Ki  tesz  gonoszt :  nyerjen  díjul  gonoszt  .  .  . 

Attól  forduljon  el  föld  és  az  ég! 

Csúfolja  meg  magzatja,  kire  néz, 

Ne  várja  csók  hölgyének  ajkain. 

Legyen  álma  látásoktól  nehéz,  - 

S  fusson  magától,  mint  futott  Kain! 

Egy  ezredév,  hogy  e  hon  a  miénk, 
S  még  most  kezdjük  szeretni  igazán  ; 
Harczos  nemzet,  csak  a  kardban  hivénk, 
Nem  indulánk  el  a  bölcsek  szaván  ; 
Tanits  :  -      mint  a  faág  ha  szél  zudúlt  — 
Egy  törzsökön  egymáshoz  hajlani  ! 
S  hogy  a  nagy  lelkek  útja  biztos  út : 
Különb  nép  lenni,  mint  a  hajdani  ! 

Felszántva,  törve,  s  ázva  eleget, 
Kész  a  föld  s  a  kalászt  megtermené ; 
Vesd  a  magot,  nem  nézve  a  szelet ! 
A  kéz  mienk,  az  áldás  Istené  ! 
Magas  lelked  nem  bánja,  hogy  talán 
Más  köt  kévét  a  magvető  helyett ; 
Csak  a  boldog  aratók  ajakán 
Halljon  a  mező  vidám  éneket. 

És  megjön  a  víg  ének  ideje, 

Zeng  a  mező  és  fája  tapsoland  ; 

Harsogva  fut  a  folyam  lefele  .  .  . 

Csak  légyen  egy  szent  czél  felül  s  alant  ! 

És  hit  magunkban,  hit  jövőnk  felől, 

Hit,  mely  mozdit  helyökből  hegyeket! 

S  ha  a  vezér  szilárdan  jár  elől, 

S  a  szent  ügyért  áldoz,  tür  és  feled. 

Mert  a  nagyság  tűz,  mely  fénylik  s  hevit, 

De  mely  körül  szálldos  füst  és  korom  ; 

Megkáromolja  a  nép  szentéit  .  .  . 

Ne  félj,   ne  várj!  s  nagy  lészsz  mindenkoron! 

fcs  hóditó!  ha  csáb  ellen,  s  midőn 

Hátad  megett  nehéz  zár  csikorog  : 

ügynek  talál  minden  helyzet  s  idő, 

S  meghalsz,  de  szólsz:  «a  föld  mégis  forog !» 

De,  tisztedben  mit  és  hogyan  mivelj : 
Jól  tudja  nagy  lelked,  s  folytatja  már! 

Még  elhagyott,  setét  még  annyi  hely 
És  annyi  eszme  megváltásra  vár ! 
Élj,  hogy  midőn  ama  kéz  megjelen, 
A  történet  hiven  iró  keze : 
A  maradék  is  emlegesse  fenn, 
Felőled  a  mit  az  feljegyeze ! 

TÉLBEN. 

Mikor  majd  a  fagyos  bilincset, 
Mely  nehezül  a  folyamon, 
Szellő  s  napsugár  összetépik, 
S  az  ár  fut  vígan,  szilajon, 
És  medre  szűkéből  kikelve, 
Mező-  s  lapályra  zúgva  ront : 
Megretten  a  ki  hallja,  látja, 
Pedig  csak  áldást  hord  dagálya 
S  nyomán  zöld  lesz  part  és  porond ! 

Mikor  majd  a  csalit  s  az  erdő 
A  lágymeleg  légben  kihajt! 
Hűs  rejtekén  madár-csoport  üt 
Élénk,  kedves,  boldog  zsivajt! 
A  termő  ág  mosolygó,  rengő 
Virág-rojttal  leszen  fedett  .  .  . 
S  a  lágy  bongás,  a  fény,  az  illat, 
Hideg,  beteg  s  holt  szívekig  hat 
S  hoz  új  erőt,  új  életet ! 

Mikor  majd,  hév  napokban,  a  nép 
Munkára  gyűl  minden  felől, 
S  a  gyors  kaszás  előtt  a  habzó 
Rét  füve  rendre,  rendre  dől  ! 
Yig  éneklés  zendül  a  halmon, 
Örömre  gyúl  a  magvető : 
Lefonnyadott  a  búza  sása, 
Megért  immár  az  aratásra  .  .  . 
Mikor  majd  eljön  az  időll 

BOROZÁS  KÖZBEN. 

Beh  szép  leány  volt .  .  .  !  mint  a  szarvas 

Olyan  könnyű,  olyan  deli  ! 

Dicsőn  tudott  gonosz  szemével 

Haragudni  s  hizelgeni! 

Sokat  beszélt  örök  hűségről  .  .  . 

És  most  az  angyal  fut,  ha  lát ; 

Ó  fenn  lakik,  tükrös  szobákban, 

Gyöngyöt  visel  s  festi  magát  .  .  . 

—  Töltsétek  meg  a  poharam ! 

Beh  jó  fiú  volt!  véle  tölték 

Sok  gondtalan,  boldog  napot ; 

Tiz  évig  egy  pályán  futottunk, 

Akkor  ő  másfelé  csapott. 

S  szó  a  mi  szó  :  de  nem  hiába 

Járt  a  vak  s  görbe  utakon, 

Ur  lett  és  szörnyen  híres  ember  .  .  . 

Máskép  jó  színbe'  van  nagyon! 

—  Töltsétek  meg  a  poharam! 

Hát  én?  Hiven  szerettem  a  lányt, 

Barátot  és  becsűletet  .  .  . 

Bolondság  volt!  —  megérdemeltem, 

Hogy  a  világ  kinevetett! 

Hja !  egyikünk  hitvány  s  szerencsés, 

Derék  s  koldul  a  másikunk; 

Mondják  :  hogy  majd  a  más  világon  .  .  . 

De  hagyjuk  ezt,  —  inkább  igyunk! 

—  Töltsétek  meg  a  poharam  ! 


yo  J^ölfemények- 


RÉGI  TÖRTÉNET. 

Fel,  fel  Izraelnek  sanyargatott  népe! 
Sorsod  régi  átka  enyhülni  kezd  végre, 
A  szabadulásnak  szép  hajnala  támad, 
Megszűnik,  elmúlik  a  terhes  szolgálat. 

Fáraó,  rettentvén  ég  és  föld  csapása, 
Enged,  s  hajlik,  hogy  a  népet  eJbocsássa ; 
Mikorra  szót  s  esküt  visszavesz,  megmásol, 
Egyiptom  földétől  legyen  e  nép  távol  I 

Megy  a  roppant  sereg,  —  egymást  támogatván 
Mindannyi  nemzetség,  a  Gád,  Aser,  a  Dán  .  . 
Zajlik,  mint  a  tenger,  külön-külön  habba, 
Mégis  egy  és  egész,  nincsen  megszakadva. 

Előrtök  maga  jár  az  Úr,  ködben,  lángban  .  .  . 
Az  ég  mannát  hullat  étekül  csodásan  ; 
Utjokban  a  tenger  elválik,  mint  a  fal, 
És  összefut,  midőn  Fáraó  jön  haddal. 

A  hosszú  bujdosást  a  nép  mégis  unja  I 
Nehéz  a  szabadság  s  a  honszerzés  útja ! 
Sokan  megvénültek,  sokan  meghalának 
Látása  nélkül  a  boldog  Kánaánnak. 

Ha  van,  ki  szilárdon  törekszik  a  czélhoz, 
Kit  sanyar  s  akadály  küzdésre  aczéloz  : 
De  a  nagy  sokaság  alélt,  tunya,  dőre, 
Boszantja  e  merész  kiáltás :  előre ! 

Oh  mert  a  szolgaság,  ha  hosszú,  elgyaláz, 
Áthat  csontot,  velőt,  mikép  a  tolvaj  lázi 
A  békó  öl,  nem  mint  a  kard  nagyhirtelen, 
Tőle  szív  és  orcza  lassan  lesz  vértelen. 

E  nép  sem  az  erős  Izrael,  ki  vala  .  .  . 
De  a  kin  meglátszik  a  hosszas  nyavalya, 
Kit  a  küzdés  rettent,  a  reménység  untat 
S  felejti,  melytől  fut,  a  keserves  multat. 

Neki  a  jövőért  szenvedni  oly  nehéz! 
Meg-megáll  útjában  és  hátra-hátranéz  .  .  . 
Arra  tekint,  hoJ  van  Egyiptom  határa, 
És  visszavágyódik  a  vöröshagymára  .  .  . 

LORÁNTF1  ZSUZSANNA  EMLÉKEZETE. 

Nincsen  halál,  —  nem  szól  enyészet 
A  sir  hideg  göröngyiről ; 
Csak  por,  mit  porrá  lenni  késztet, 
Csak  az  alak,  mit  széttöről, 
Hatalmában  ez  sincs  egészen  .  .  . 
S  milyen  volt  az  eredeti  ? 
Véső,  ecset,  művészi  kézben, 
A  késő  kornak  hirdeti. 

S  mig  a  márvány  a  holt  alakját 
Mutatja  némán,   hidegen  : 
A  kegyelet  forró  szózatját 
Érdemiről  hallatja  fenn  : 
A  hála,  azt  diszcsarnokokba, 
Ezt  a  szivekbe  helyezé, 
Könnyű  romlás  amannak  sorsa, 
Örök  tartósság  emezt. 

lm,  a  dicső  fejdelmi  asszony 
Két  századév  hogy  sirba  szállt ; 
De  volt,  ki  sírjánál  viraszszon, 
S  hallassa  fenn  csengő  szavát ; 
Emlékezet!  az  érdem  édes, 
Az  érdem  méltó  magzata, 
Attól  e  perez  oly  ünnepélyes, 
Érzelmünknek  szót  az  ada. 

Fejdelmi  nő,  az  volt  bizonynyal, 

Világ  szerént,  lélek  szerént! 

Több  diszt  nem  nyert  bársony-  s  bíborral, 

De  ő  hintett  ezekre  fényt! 

Korát  előzte,  mint  az  égen 

A  tündérhajnal  a  napot, 

Hogy  akkor  is  ragyogjon,  éljen, 

Midőn  a  nap  lenyugodott. 

Holófernes  vérző  fejével, 
Vagy  a  zászlót  lengetve  fent, 
Ragyoghat  a  nő  hírnevével, 
Lehet  bámult  és  ünnepelt ; 
De  más,  igaz  becsét  mi  adja  : 
Lélekfönség,  sziv  és  kedély  .  .  . 
Kicsiny,  gyöngéd  a  menny  harmatja, 
De  benne  áldást  szül  az  éj. 

Ilyen  volt  ő;  —  s  mint  czímerében 
Fatörzsön  zöld  ág  kanyarul  : 
Családja  mellett,  nagy  tervében 
Állott  szelíd  őrangyalul. 
S  fedé,  ha  gyúlt  a  harczok  üszke, 
Szerencsében  s  ármány  között : 
E  szép,  erős,  nemére  büszke, 
De  végzet-teljes  törzsököt. 

Mint  nő  s  anya  hordott  keresztet, 
Fogyatta  kétség,  siralom : 

Szeretteit  félteni  ^e//etf 

Majd  látni  a  ravatalon  : 

És  a  búban,  mit  sorsa  rámért, 

Sugár  tőré  át  a  könyűt : 

Hőn  buzgott  a  közügy  javáért, 

Nagy  lelke  még  termékenyűlt. 

S  mig  földi  tisztét  vitte  híven, 
Lelkét  a  vallás  emelé  : 

Így  fut  a  földről  fényes  ívben 
A  szivárvány  az  ég  felé. 
Szomjuhozá  a  bölcseséget, 
Mint  Dél  királyné  asszonya ; 
S  a  tudományok  mécse  égett, 
Olajat  rá  bőven  hoza. 

Nagy  neve  a  történeté  már, 

Megőrzi  emlékét  a  hon  : 

De  rá  nálunk  legszebb  füzér  vár, 

Mit  hosszú  éJtü  hála  fon. 

O  a  mienk!  —  Bölcsője  álmát 

E  habmoraj  s  lég  hozta  itt ; 

Pálak  látta  élte  nagyságát, 

Patak  őrzi  hűlt  porait. 

Nagy  mindenütt,  lélekre,  polezra, 
De  legnagyobb,  dicsőbb  e  helytt : 
Nemes  lelke  itt  gyűle  góczba, 
Hevet,  sugárt  ide  lövelt ! 
A  közműveltség  szent  ügyének 
Terhét  horda  a  női  váll  .  .  . 
Hála  a  jóknak,  a  kik  éltek! 
De  ő  nagyobb  mindannyinál. 

Gazdaggá  tett  ő  sok  javában ; 

S  mely  most  is  áldást  csepeget : 

A  meddő  szirtek  oldalában 

Nyitott  buzgalmas  kútfejet. 

S  édesgetvén :  jött  a  tudós  bölcs, 

Elhagyta  értünk  dús  hónát ; 

És  tudomány,  rend,  szellem,  erkölcs, 

Hozták  meg  Tempénk  fénykorát. 

Itt  róla  szól  minden  nyom  é*  jel, 
Reá  utal  a  hagyomány; 
Suttog  a  szellő  is  nevével 
Lombok  kőzött  nap  alkonyán. 

S  ha  ajkunkon  szó  nem  zendülne, 
Ha  volna  keblünk  fás,  rideg : 
Éllé-  s  holtáról  megrendülve 
Kiáltanának  a  kövek! 

S  mily  élet  ez!  szent  munka  nélkül 
Nem  lenni,  bár  egy  perezre  sem ! 
És  mily  halál !  mondhatni   végül : 
Te  látod  jól,  én  Istenem  ! 
Hogy  amint  kedves  az  anyának 
A  k^ded,  k't  dajkál,  emel : 
Oly  kedves  volt,  neked  s  hazámnak 
Szentelni  éltem-  s  szívemet. 

S  midőn  elhunyt,  gyorsan  jövének 
Az  üldözés  gyász  napjai ! 
Fejét  a  múzsák  emberének 
Alig  volt  hol  lehajtani : 
Az  órjások  müvét  a  törpék 
Vívták,  tépték  vakon  s  bután  .  .  . 
De  örvendjünk  1  szét  még  se  törték . 
S  derű  jött  a  ború  után  .  .  . 

S  most,  —  a  dicsőnek  képmásáról 

Hulljon  le  a  rejtő  lepel ! 

Mintha  jőne  a  más  világról, 

Alakja  megdöbbent,  emel ; 

A  perez  bűvé,  hatalma,  fénye 

Rá  életet  játszódjanak ; 

Mintha  homlok  s  kép  szint  cserélne, 

Mintha  mozdulna  az  ajaki 

Le  a  fátyolt!  és  homlokára 
Tegyünk  illatos  koszorút ! 
A  mirtus-ág  s  a  föld  virága 
Méltóbb  homlokra  nem  borúit! 
S  mint  összekötve  van  szilárdan 
Mi  lételünk  s  ő  élete : 

E  ritka  ünnep  hymnuszában 
Hangozzék  fent  az  ő  neve! 

És  hangozzék  fent,  és  fentebben 

Az  urnák  hálaénekünk! 

Mert  nagy,  csudás  történetekben 

Az  ő  kezére  ismerünk! 

Vihar  s  örvény  a  gyenge  bárkán 

Sokszor  már-már  megosztozott, 

De  ő  a  szélvészt  megdorgálván, 

Parthoz  vivé  az  árboczot. 

Adott,  mig  elfolyt  három  század, 

Hiv  őrállót,  pásztort,  vezért; 

S  bizunk :  hogy  ilyen  mindig  támad 

A  vallásért,  az  istenért! 

Bizunk,  bizunk,  hogy  mint  erős  vár, 

Mely  az  ő  nevén  nyúgoszik : 

Fennáll  iskolánk,  —  vihar  jő  bár  — 

Fenn  a  késő  századokig! 

Adott :  ki  fáklyaként  világolt, 
S  oszlott,  foszlott  az  éji  rém  .  .  . 
Ki  szaggatá  a  sűrű  fátyolt, 
Mely  függe  milliók  szemén ; 
Adott :  kik  a  lélekszabadság 
Súlyos  békóit  tördelek, 
Kiknek,  hogy  hitök'  megtagadják, 
A  máglya  s  bárd  nem  volt  elég! 

Sokszor  gyermek-  vagy  gyönge  nővel 
Eszközle  nagy  történetet ; 
A  kis  Dávid  parittya-kővel 
Végzé,  a  mért  kiküldetett. 
Az  urnák  útain  titok  van  .  .  . 
Oh  ember,  ezt  szivedbe  vésd ! 
És  kicsinyekben  és  nagyokban 
Imádd  a  bölcs  gondviselést. 

A  TAVASZHOZ. 

Jövel,  jövel  lágy  szellők  szárnyán, 
KékeJő  ég  arany  sugarán 
Te  várt  mosolygó  hatalom! 
Hajolj  ébresztve  fához,  fűhöz, 
Tépd  el  a  lánczot,  a  mi  nyűgöz 
A  völgyeken  s  a  halmokon ! 

Hogy  míg  az  ember  sokat  képzel, 
Míg  tervez,  s  alkot  gyarló  kézzel 
És  alkotmánya  összedűl : 
Láttassék  itt  még  felépülve 
Az  erős  Isten  csodaműve, 
Mely  nagy,  szép  s  igaz  egyedül. 


GAZDAEMBER  ÖMLENGÉSEI. 

Nótája:   Jaj  istenem,  mit  csináljak,  mikor  semmim  sincsen! 

Fia  voltam  az  apámnak,  rám  maradt  a  telke, 
Életében  kamara,  csűr  szépen  meg  volt  telve ; 
Száz  forintért  a  szomszédba  az  öreg  nem  küldött, 
Nem  hagyott  rám  adósságot,  holtig  való  nyűgöt. 

Boldogultam,  gyarapodtam  én  is  addig,  meddig  .  ,  . 
De  bizony  már  gazdaságom  derekasan  mellik! 
Mert  van  nekem  hat  leányom,  mind  eladó-számban, 
Csak  vinné  már  valamennyit,  kinek  oda  szántam! 

Néha  napján  nem  volt  nagy  lány,  hanem  csak  kis  lányka, 
Vették,  vitték  alighogy  az  iskolát  kijárta ; 
Mig  okos  lesz  és  anyányi  :  most  elvárják  szépen  .  .  . 
ím,  itt  vannak  az  enyimek  élő  példaképen! 

Mikor  ez  a  világ  bejött,  felruháztam  őket, 
A  nyakokba  akasztottam  egy-egy  köblös  földet ; 
Az  a  csinos  magyar  köntös  nagyon  illett  nékik, 
Még  magam  is  gyönyörködve  néztem  rajtok  végig. 

De  a  drága  mulatságtól  elesett  a  kedvem, 
Mert  eleget  sohse  vettem,  akármennyit  vettem  ; 
Jön  a  vásár.  . .  ez  kell,  az  kell ...  oh  sok  még  a  híjjá  .  . . ! 
Ezt  a  dolgot,  ha  soká  tart,  a  jó  Isten  bírja  ! 

Aztán  Tinka,  Lidi,  Minka  s  valamennyi  lányom! 
A  fő  dolog  nem  az  itten,  hogy  selyem,  meg  bársony  . . . 
Hanem  a  szép  magyar  szabás,  meg  hogy  olcsó  légyen  ; 
Czifrálkodás  átok  lenne  szegény  magyar  népen. 

Hát  az  ízlés . . . !  ugyan  apám,  csak  arról  ne  szóljon ! 
Divat  az  úr,  ez  ád  törvényt,  ez  ül  fenn  a  trónon ; 
Csúnya,  vagy  szép,  de  felikapták ;  egész  világ  hordja, 
Majd  tudjuk  mi . . .  csak  a  pénzre  legyen  inkább  gondja  . 

Nekem  már  egy  fillérem  sincs,  —  a  kinek  van,  költsön  . . ! 
Jaj  de  annak  meg  kell  lenni,  —  ha  nincs :  vegyen  kölcsön  ! 
Négy  lovunk  van,  minek  annyi !  mikor  helyt  áll  kettő, 
Egyik  tehén  mehet  bátran,  hiszen  úgyis  meddő. 

Emberül  van,  gyermekeim!  engedek  a  szónak, 
Szép  az  élet .  .  !  ne  aggaszszon  senkit  se  a  holnap ! 
A  semmiből  uraskodni :  ebben  áll  az  érdem  .  .  . 
■ —  Bizony,  bizony  furcsa  világ!  még  ilyet  nem  értem! 

Vadászszuk  a  ritka  madárt ;  —  űzi,  ki  hol  érez: 
S  pironsággal,  uzsorára,  jut  az  ember  pénzhez  ; 
Mert  bor  nem  kell,  gyapjú  nem  kel,  gabona-ár  pangó, 
S  végy  valamit,  csak  ezt  hallod  :  ah  ez  a  rongy  bankó  . . . ! 

Tele  van  a  szánk  panaszszal,  hanem  azért  költünk, 
És  különös,  hogy  £ex>és  nem,  de  sok  telik  tőlünk; 

Ha  egy  járja  a  bolondját,  követi  a  másik. 
Utoljára  mindeniknek  foga  bele  vásik. 

Főispánnét  alispánná,  ezt  esküdtné  látja, 
Papleánynak  grófJeányról  készül  a  kabátja  ; 
Pestit  majmol  debreczeni,  debreczenit  túri  .  .  . 
No  férfiak,  most  kell  ám  még  azt  a  földet  túrni ! 

Hiszen  hogy  az  idegen  toll  hullong  immár:  jól  van! 
Legyen  magyar,  a  ki  magyar,  viseletben,  szóban! 
ósi  szinünk',  ős  erkölcsünk'  s  nemzeti  szép  nótánk' 
Megtagadva,  elcserélve:   átkozottak  volnánk! 

Hordjuk  a  szép  honi  köntöst:  ez  a  dolog  rendé! 
De  hova  lett  ama  híres  abaposztó  mente  ? 
S  a  nagy  arany  virágokkal  általtörött  szoknya, 
Melyben  hajdan  anya  s  leány  nászát  ülni  szokta  * 

Ha  akad  is:  ez  a  mai  finnyás  izlés  vénli, 
Olyan  furcsa  ott  a  falon  az  a  festett  néni  .  .  .  ! 
Divatos  rongy,  áros  semmi  vagyon  mostan  becsben, 
Hej  pedig  a  jövedelmünk  nem  foly,  hanem  cseppen! 

]gy  a  sujtás  bizony  sujtás  lesz  maholnap  rajtunk, 
És  a  prémet,  mint  a  rémet  úgy  említi  ajkunk. 
Gazdag  s  szegény  versenyt  úszik  lefelé  az  árral  .  .  . 
Hanem  hiszen  maga  lássa,  a  ki  tudva  kárt  vall! 

Tekintetes  kalmár  urak,  piperésznő  nagysám  ! 
Azt  a  holmit  olyan  olcsón,  biz'  Isten  nem  adnám! 
Kanász-kucsma,  s  rőf  szalagért  száz  forintot  kérve  : 
Majd  meglátják,  akad  elég,  ki  megadja  érte. 

Ez  a  szólás:  vakulj  magyar!  egy  kicsikét  régi, 
De  még  most  is  használ  annak,  ki  a  módját  érti  ; 
Batthyányi -gyász,  Kossuth-csipke,  Garibaldi-kelme  : 
S  nincs  oly  állott  rósz  portéka,  a  mely  el  nem  kelne. 

Azért  tehát,  dága  urak  :  szabó,  ötvös,  varga, 
Gombkötő,  szűcs !  itt  az  idő,  most  vagy  soha  .  . .  talpra  ! 
Kegyelmetek  jó  magunkat  húzzon,  nyúzzon,  messen ! 
Ugy  lehet  ám  emeletes  házat  venni  Pesten. 

Így  teszünk  mi  !  Ebéd  előtt  feldöntjük  a  tálat, 
Meggyógyultunk,  lábra  álltunk,  —  súj  nyavalyánk  támad ; 
Annyit  mondtuk :  oh  magyarság,  nemzetiség  jöjj  el, 
És  nem  tudjuk  most  fogadni  tiszta,  józan  fővel. 

No  de  semmi !  megleljük  mi  majd  az  igaz  utat, 
Hisz  a  tűz  is  füstöt  bocsát,  a  mikoron  gyúlad  ; 
Kiheverjük  ezt  a  kis  bajt,  kiálljuk  a  próbát ; 
—  Nem  is  egy  nap,  nem  is  könnyen  épiték  fel  Rómát ! 

Megszűnt  immár  a  láng  merész  lobogása, 
Osszébb-összébb  esett  hamvadó  parazsa ; 
Oly  fényes,  oly  meleg  volt  az  égő  tűzzel ! 
És  most  kietlenné  változott  a  tűzhely! 

Olykor  még  a  hivek  ápolgató  kezén  : 
Fehéres,  futamó  szikrát  fogott  a  szén  ; 
De  a  csillám  kiholt,  alighogy  született, 
S  a  jók  búsan  álltak  hamv  és  üszök  felett. 

S  kiket  bántott  a  fény,  kik  munkálták  régen, 
Hogy  e  nyugtalan  tűz  nagy  lánggal  ne  égjen 
Örömmel  tapinták  a  hidegült  hamut  .  .  . 
Hah!  végtére  mégis  elaludt  .  .  .  elaludt!  .  .  . 

De  bánat  s  káröröm  még  korán  valának, 
Mert  bár  a  láng  eltűnt,  de  élt  a  zsarátnak  ; 
Ott  izzott,  ott  készült,  hamvába  rejtve  lent, 
Mig  napja  megjővén  :  tüz-lángban  megjelent. 

Gyuladását  füstben  nem  hirlé  előre, 
Nem  lassan  gerjedvén,  kapott  nagy  erőre, 
De  hamvát  szétrúgván,  egyszerre  felcsapott, 
Költvén  ijedelmet,  reményt,   ámulatot. 

Ki  volt,  mi  volt?  a  kéz  isten-  vagy  emberé, 
Mely  véghezvinni  ezt  ingyen  tudá  s  meré? 
Évekig  munkált-e,  vagy  egy  pillanatban  ? 
Nem  tudja  senki  sem!  —  a  kéz  láthatatlan  .  . 

Nem  tudja  senki  sem ;  .  .  .  de  látjuk  a  csudát 
Földön  és  levegőn  fény  és  meleg  fut  át ; 
A  sziv  dobog,  hevül  és  gyúl  szent  lángokra, 
S  el  nem  hamvad,  mint  a  Hóreb  csipkebokra. 

E  tűz  hatalmának  nincs  távol  és  közel, 
Általsüt  a  vizén,  a  bérczen  átlövel ; 
Az  is  látja,  érzi,  ki  tőle  messzi  van, 
Mert  az  ég  is  fördik  fényes  sugári  ban. 

Nincs  erő,  nincs  idő,  viharok  nincsenek  : 
A  megéledt  lángnak  hogy  véget  vessenek, 
S  tengernek  árjai,  a  melyek  megoltsák  .  .  . 
Örökké  ég  e  tűz,  tart  e  szent  forróság! 

Szellő  támad  délről  s  fújdogál  melegen, 
Olvasztja  a  jeget  a  büszke  bérczeken, 
Üdül  a  föld,  arczán  mosoly  kezd  látszani, 
Szegény  rabnak  végre  tágulnak  lánczai. 

De  még  se  higy  vakon,  mert  az  idő  csalárd ! 

Még  zúz,  jég  fedheti  az  ébredő  határt, 

A  tél  boszút  állhat  a  füvön,  levelén, 

Mely  bizván,  legelsőbb,  földön,  fán  megjelen. 

Már  is  kél  a  vihar. .  .  nem  vihar  az,  mely  kél.  .  . 
Sötét  bár,  nem  felhő,  —  zúgó  bár,  de  nem  szél ! 
Baljós,  félemletes,  küldött  holló-csoport, 
Mit  érez  . . .  ?  merre  tart  . . .  ?  és  hol  fog  ütni  tort . . .  ? ! 


A  K1K1RCSHEZ. 

Ne  várd,  mig  a  magas  tetőrül 
A  hó  lassúdan  elmegyen  ; 
Mig  pázsit  és  bokor  kizöldül, 
S  szellő  csapong  a  völgyeken  ! 
Ne  várd  az  emlényt,  gyöngyvirágot 
Az  alvó  szép  testvéreket ! 
Mi  üdvözlünk,  mihelyt  kitárod 
Bársonynyal  óvott  kelyhedet  .  .  . 

—  Csak  jöjj  ki,  jöjj  ki  már! 

A  tél  olyan  hosszú,  kietlen, 
A  szép  világra  köd  borúi  ; 
Megint  elcsügged  a  szivekben 
A  vágy,  ha  tán  felbátorúl.  — 
Mint  a  hur  első  pendülése, 
A  mellyet  a  dallam  követ : 
Az  érzést  hívjad  ébredésre, 
Első  virág,  nyájas  követ! 

—  Csak  jöjj  ki,  jöjj  ki  már ! 

Téged  látván,  gyorsan  kitárul 
A  tündér  kép  lelkünk  előtt ; 
Jó  illat  száll  fel  a  virágrul, 
Dal  tölti  bé  a  levegőt  .  .  . 
A  szem  mulat  hosszú  gyönyörben, 
A  fényes,  tágas  látkörön; 
Földön,  égen  és  a  kebelben  : 
Megifjulás,  élet  s  öröm  .  .  . 
Csak  jöjj  ki,  jöjj  ki  már! 

Tompa   munkái.    Jl. 

KÉT  LEVÉL. 
]. 

ZSUZSANNA   FLORENTJNÁHOZ. 

Virágos,   május    30.    186*. 

Kedves  FJorentinám!  Mily  jól  esik  nekem, 
A  hosszú  hallgatást  hogy  már  megtörhetem! 
Oh  mert  sok  éve  múlt,  hogy,  mint  szél  a  habot, 
Egymás  kebeléről  az  élet  elkapott. 

Tudod  :  mi  kép  hagyok  el  az  intézetet, 

Sok  szív  hogy'  elszorult,  sok  szem  hogy'  könyezett! 

Fogadtuk,  hogy  holtig  hivek,  jók  maradunk, 

S  közös  lesz  egymással  örömünk  s  bánatunk. 

Irt  is  már  Nellike,  Blanka  s  a  kis  Matild, 
Sorsát  oly  melegen  s  hiven  tudatja  mind  ; 
Szegény  beteg  Judit  . . . !  szegény  megcsalt  Teréz ! 
Egynek  egy,  másnak  más  fájdalmas,  vagy  nehéz. 

Én  boldog  nő  vagyok,  hálával  mondhatom, 
Melynek  könyje  most  is  megcsordul  arezomon ; 
Vidám,  derűit  az  ég,  —  nem  látok  felleget  .  .  . 
—  De  várj  csak.  Elmondok  mindent,  mindent  neked! 

Házunk  nem  nagy,  de  szép  s  elég  kényelmet  ád, 
Leveles,  illatos  loncz  futja  be  falát : 
Közel  rét  és  mező,  —  s  bár  szűk  a  láthatár : 
Szeretem  e  helyet,  mint  fészkét  a  madár. 

Kertünkön  át,  hol  sok  s  nemes  gyümölcs  terem, 

Patak  fut  vídoran  a  tiszta  fövenyen  ; 

Partján  a  méhes  áll,  hol  késő  esteiig 

Lágy  zsongás-bongás  közt  a  kas  mézzel  telik. 

Melyre  magam  fonám  a  hajlós  ágbogát : 
Az  ismerős  lugas  hűs  árnyékkal  fogad  ; 
S  oda  velem,  míg  künn  a  hőség  égető, 
A  boldogság  csendes,  nyájas  érzése  jő. 

Mindjárt  a  ház  körül  virágot  ápolok, 
Kedvenczeim :  rózsa,  viola  s  liljomok ; 
Szeretem  őket,  mint  szerette  jó  anyám, 
Kinek  szavát,  most  is  még,  mintha  hallanám: 

Gyermekemi  a  virág  olyan,  mint  az  erény, 
Szép  a  kikeletkor,  nyár-  s  ősznek  idején  ; 
Ifjú-  s  aggnak  tisztes  diszt  ád  és  örömet, 
A  sírig  elkísér,  a  sirba  is  követ. 

S  lásd,  én,  ki  voltam  a  «hét  alvó  egyikei), 
Megváltozám,  s  pedig  nem  hinnéd,  mennyire! 
Szememből  a  hajnal  első  sugárival 
Az  álom  elrepül,  s  a  szép  reggel  kicsal. 

Népes  majorságom  már  szálldos,  hí  s  keres ; 
Kedves  galambjaim,  mind  oly  szelid,  kezes, 
Karomat,  mig  búzát  vetek,  —  vetek  nekik, 
Köszönve  s  kérve  is  gyöngéden  csipkedik. 

Azután  végezem  a  rendes  házi  bajt, 
Mely  édesen  izgat,  mig  erre  s  arra  hajt ; 
S  e  kedves  baj  :  sárkány,  az  a  mesebeli, 
Hármat  lát  nőni,  ki  egy  fejét  leszeli. 

Így  telnek  napjaim,  élményim  ilyenek, 
Mindenben  örömet  lelek,  mint  a  gyerek  .  .  . 
Aztán  következnek :  himzés,  könyv  s  a  lapok, 
De  Istenem,  gyakran  mily  lassan  haladok! 

S  midőn  a  zongorán  átfutnak  ujjaim, 

Bús,  szemrehányó  hang  szólal  meg  húrjain! 

Mert  most  is  bár  öröm  s  élvezet  játszanom  : 
Mégis  nem  fáj  nagyon,  ha  tán  nem  játszhatom  .  .  . 

Van  szomszéd,  ismerős  —  sok  jó,  müveit  család 
Barátsággal  fogad  s  szivből  örvend,  ha  Iát ; 
Mégis,  bármint  maraszt  a  szívesség  szava  : 
Ezt  súgja  valami  nékem  :  haza  .  .  !  haza  .  .  .  ! 

S  ne  csudáld,  hogy  helyem'  másutt  én  nem  lelem, 
Csak  otthon,  otthon  van  világom,  életem  .  .  .  ! 
Minden  oly  szép  s  igaz  belől  e  kis  körön, 
Gondoljam  képeit  együtt  bár,  vagy  külön  I 

Mellétem  két  picziny  angyal  mosolyg,  repes  .  .  . 
Férjem  kissé  heves,  de  jó,  müveit,   nemes ; 
Ö  hűn  szeret,  vezet :  —  s  beléfogózva  én  : 
Nyugton  s  vígan  megyek  az  élet  mezején. 

És  tőlem  óra,  nap  elmúlik  szaporán, 

Elébb,  hogy  elmémben  megjegyzem  s  felrovám  ; 

Egyedül  azt  tudom,  hogy  volt  és  elrepült, 

S  nem  hozott  bánatost,  nem  hagyott  keserűt. 

Ifjú  ábrándimon  gyakorta  nevetek! 

Most  a  szép  föld  .  .  .  s  nem  a  magasló  fellegek  . . . 

Az  ág  fennáll,  mig  csak  virággal  van  teli, 

S  lehajlik,  ha  édes  gyümölcsét  érleli. 

De  oh  én  csevegő !  most  vészem  észre  csak  : 
Mily  hosszú  e  levél  s  mikép  megkinzalakl 
Ám  bőszüld  meg  magad  :  —  mert  megboszulhatod, 
Legyen  kétannyi,  mint  levelem,  válaszod! 

Vagy  inkább  jöjj  magad,  kedves  Florentinám  ! 
Az  évszak  oly  kies,  az  ég  s  föld  oly  vidám  .  .  . 
Tedd  boldogabbá  még,  ki  távol  és  közel 
Téged  teljes  szivből  szeret,  csókol  s  ölel .  .  .  ! 

11. 

FLORENT1NA  ZSUZSANNÁHOZ. 

Villamos,  őszhó  végnapján    186*. 

Édes  Zsuzsi  1  Már-már  feledém  leveled* 

—  Mert  a  mélyelműség  elszórt  s  könnyen  feled,  — 

Azonban  rendezvén  ma  íróasztalom* : 

Reá  akadtam  s  így  megválaszolhatom. 

Irigyleni  semmit  nem  szoktam  senkitől, 
Te  vagy  csak,  magadra  irigygyé  a  ki  tői. 
Te,  kit  csudás  végzet  kegyel  s  hord  tenyerén, 
"Elégűlt  sziv!  hisz  ez  ábrándkép,  tünemény.  ..! 


Oh,  hát  mi  itt  alant  szerencséssé  teszen  : 

Langyos,  polgárias,  köznapi  érzelem ; 

S  ki  fényes  átokul  merész  vágyat  nyere, 

Küzd  s  meghal,  —  számára  nincs  itt  egyéb  csere. 

Lásd,  az  én  életem  izgatott,  keserű, 

Szaggatja  májamat  egy  éhes  keselyű  ; 

A  czél  nagy  és  merész !  —  s  bár  szól  egy  hang :  remélj ! 

Mégis  gyakran  vagyok  meghasonlott  kedély. 

S  ha  a  földet  s  eget  ostromiám  hasztalan : 
A  költészet  karja  közé  vetem  magam  .  .  . 
S  enyhülök,  ha  élet,  világ  s  társadalom 
Ellen  haragomat  abban  kionthatom. 

Igaz :  nagy  tért  nyertünk  pár  rövid  év  alatt, 
—  Bár  még  nem  rontánk  le  sok  gyűlölt  közfalat,  — 
S  a  nőnemnek,  a  mely  futvást  halad  vele, 
Mindent  meghoz  lassan  a  kor  jó  szelleme. 

\egyelmed,  asszonyom,  voltak  a  nagymamák : 

Anyáinknak  már  a  tekintetest  adák  ; 

S  mi  székiben  vagyunk  nagyságos  asszonyok  ■  ■  ■ 

(De  hát  később,  midőn  minden  czim  elfogyott.  ..?!) 

lm  az  irodalom  1  Azzal  féltékenyen 
Egyedáruskodott  az  önző  férfinem, 
Körülte  kétszeres  futó  árkot  vona, 
S  igy  lőn  hír,  dicsőség  az  ő  tulajdona. 

Hanem  megostromlá  sok  bátor  Amazon, 
Nyitvák  a  sorompók,  s  most  ki  s  be  szabadon  .  .  .  ! 
Eldob  tűt  és  guzsalyt,  s  ide  gyűl  valahány 
((Szellemdús  hölgy»  vagyon  és  (tlelkes  honleányi). 

Album,  naptár,  hir-  és  divatlap  egyaránt 
Szolgálnak  toborzó  és  táborhely  gyanánt; 
A  szerkesztő  urak,  e  fehér  négerek, 
Szolgálják  s  őrzik  a  páratlan  sereget. 

Körülte!  mig  el  nem  pusztul  egymásután 
A  férfi-iró,  ez  utolsó  mohikán ! 
Semmit  se  tesz,  hogy  a  kritika  még  huhog, 
Kihullt  kezéből  a  mindenható  sulyok. 

S  ime,  mint  von  s  hódit  a  szellem  ereje: 
Szobaleányom  is  írónővé  leve  .  .  . 
Rébuszt  csinál ;  —  a  sak-talányt  megfejti  mind  : 
Így  nevet  s  jutalmat  nyer  lóugrás  szerint. 

De  a  verset,  lyrát  megtiltottam  neki, 
Azt  irok  én  ;  —  őtet  a  próza  illeti ; 
Vidéki  színügy,  vagy  levél  s  más  függelék, 
Hasonló  állású  személyeknek  elég. 

Különben,  használom  a  szerkesztés  körűi, 
Ha  majd  a  «Hölgyderüí>  világ  elé  kerül; 

Iránylap  lesz.  —  Hangja:  mint  vilJámcsattanás, 
Jelszava:  jogegység,  vagy  végelszakadási 

Itt  hát  mégis  nyerénk,  tagadni  nem  lehet, 
De  ép  olyan  fontos  kérdés  a  viselet ; 
Hah!  a  csúf-nem  ugyan  ajkába  harapott, 
Hogy  elvettük  végre  tőle  a  kalapot  1 

Közös  már  szűr,  mellény,  pitykés  dolmány  s  egyéb, 
Oh,  az  egyenlőség  gyorsan  előbbre  lép! 
Ki  most  az  útczán  a  másik  után  megyén  : 
Fiú,  vagy  lány  amaz  ?  nem  tudja  hirtelen. 

Részünkre  minden  perez  több-több  előnyt  csikar; 

A  pórias  csókot  száműzi  a  szivar .  .  . 

Sok  előítélet  elmúlik  és  kivesz  .  .  . 

A  házas  életben  sincsen  már  annyi  fesz  .  .  . 

Mindezért  küzdök  én,  mint  egy  nő-dalia, 
Mégis  mint  ver,  sebez  a  rágalom  nyila! 
De  semmi  nem  képes  megtántoritani  .  .  . 
Vádló  s  vád  nyomorult,  kicsinyes,  köznapi ! 

Szememre  hányják  a  közlelkek,  hogy  a  ház 
Engem  mint  asszonyát,  nem  dicsér,  de  gyaláz; 
Hogy  nincs  itt  szorgalom,  rend,  nincs  jóllét,  se  csín, 
Egymásnak  láb  alatt  van  benne  nagy  s  kicsiny; 

Hogy  aprós  gyermekim  vásottak,  szennyesek, 
A  hány,  annyifelé  hányódik,  tévelyeg; 
Este  a  konyhában  s  a  kertben  alszik  el, 
S  gondot  rajok  csupán  a  jó  Isten  visel .  .  . 

De  kérdem  én,  hogy  e  magas  tulajdonok  , 
E  fényes  égi  láng,  mely  keblemben  lobog, 
Azért  advák-e,  hogy  nagyczélu  életem' 
Mint  dajka  s  kulcsárné  kelljen  eltöltenem  !  ? 

Ah,  mily  nép  s  felfogás !  de  legfőbb  kínom  az 
Hogy  ez  az  ember  is  örök  zsémb  és  panasz  .  .  . 
Úr,   gondoljon  rá,  ha  hiány  van  ott,  vagy  itt, 
S  ne  rontsa  lelkemnek  szent  kínú  gondjait!  .  .  . 

De  6  szellemsz'rgény,  nem  fogja  fel  becsem' . . 

Reám  nem  is  volna  méltó  egy  férfi  sem! 
Heves,  komor  s  gyakran  elzárkózik   magán..  . 
Gyanúm,  hogy  6  iszik  s  játékos  is  talán. 

Bár  csel,  bün,  gúny  vigyorg  reám  mindenfelől 
Megyek  az  úton,  mit  nagy  missióm  jelöl ; 
Azon  más  semmi,  csak  halálom  lenne  gát ! 
Hanem  már  késő  van  .  . .  virad  ...  jó  éjtszakát. 


BARÁTOMHOZ. 

Terhedre  van,  hogy  a  sebes  folyam 
Szűk  medrében  dagad,  forr  és  rohan  ; 
Hogy,  bár  akarnád,  nem  fékezheted  : 
Ez  háborit,  ez  rontja  életed! 

Tűrd  el  békén,  hogy  oly  gyakran  kicsap, 
S  ne  bántson  a  parton  maradt  iszap! 
Hisz  ott,  hol  a  futó  ár  elzuhant, 
Még  gazdagabb,  zöldebb  leend  a  hant. 

Eljő  a  téJ,  a  halmot  hó  födi, 
S  a  gyors  folyót  bilincse  megköti  ; 
Oh  majd  akkor  fagyos  nyugalma  sért, 
És  kincset  adnál  egy  hullámaért! 

TANÁCS. 

Tanuld  meg  e  leczkét,  barátom : 
Nem  lenni,  de  látszani  csak! 
És  boldog  lészesz  e  világon, 
Uralkodói  királyilag! 
lm  :  nyegleség,  mely  mitsem  átall 
És  fénye  mellett  hasznai  .  .  . 
Gúny  és  nyomor,  valódisággal  : 
Válaszsz !  —  könnyű  választani  ! 

Szép  élni  békében,  homályban, 
Nem  lenni  nagy  próbák  alatt ; 
Szebb  és  legszebb :  felkelni  bátran, 
Gazt  verni,  védni  igazat ; 
De  legjobb  így  zajongni :  jellem 
S  szilárdság  mindenek  feletti 
És  nagy  bölcsen  mindig  szél  ellen 
Forgatni  a  köpenyeget. 

Ez  a  világ  egy  nagy  beteg-ház, 
Hol  annyi  ember  képzeleg, 
Hőst,  dúst  s  irót  csinál  az  agyláz, 
Vannak  itt  grófok,  herczegek ; 
Rögeszméjénél  fogd  az  embert, 
Mint  ártó  műszert  a  nyelén, 
S  vezetheted,  ha  addig  nem  ment, 
Orránál  fogva  könnyedén. 

Csak  légy  törvényes  :  azt  ki  kérdi, 
Igazságos  vagy-é  vajon  ? 
A  bölcs  ő  dolgát  tudja  s  érti : 
Más  otthon,  más  a  piaczon ; 
Sok  ember  lett  gyors  fordulóban 
Rósz,  jó,  meg'  rósz,  a  mint  szorult 
Hisz  a  világ  nem  ad  méltóan 
Sem  pelengért,  sem  koszorút. 


a  költemények 

Ha  költő  vagy  :  csak  tüszkölj,  tombolj, 
És  légy  üres,         hangzó  az  űr  ; 
Széppel,  szabálylyal  mitse  gondolj ! 
Nem  is  szellem,   féket  ha  tűr  .  .  . 
A  patak  is  csekély  vizével 
Malmot  hajt  és  nagy  zajt  csinál, 
Mig  a  tengerszem  mélységével 
Csendes  a  bérez  szikláinál. 

Mint  pap,  csak  ezt  mondd  mindig  :  óh !  óh  ! 

S   forgasd  az  égre  a  szemed', 

Sóhajts  hosszúkat,  mint  a  fúvó  .  .  . 

S  a  hívek  lelkét  megveszed  ! 

Csak  szót,  szót,  lengőt,  pengőt,   czifrát  .  .  . 

Csak  füstöt,  nem  zsarátnakot ; 

S  meglelted  a  híresség  nyitját 

S  a  nyegleséget  áldhatod. 

Bár  ki  s  mi  légy  :  csinálj  tolongást, 
Dobszó  mellett  áruld  magad  ! 
És  drágán  fogsz  elkelni,  meglásd  .  .  . 
Mert  vak  s  bolond  mindig  akad. 
Közöld  jól  a  vágást,  hogy  átjuss 
A  nyaktörő  utón,  tetőn  ; 
Derék  ember  maradt  Pilátus, 
Mig  a  szent  felfeszítve  lón. 

Tanuld  meg  e  leczkét  barátom  : 

Nem  lenni,  de  látszani  csak, 

És  boldog  lészesz  a  világon, 

Uralkodói  királyilag! 

E  tudományban  nagy  haszon  van, 

Aranyat  érő  szók  ezek  ; 

Kövesd,  ha  tetszik!  -     Én  azonban 

Nem  követem,  bár  elveszek  ! 

FENT  ÉS  ALANT. 

Kél  s  jár  a  nap  dicső  fenséggel, 
Sugarait  lövelli  szélyel, 
E  millió  arany  csatornán 
Fényt,  életet  s  bőséget  ontván. 
Midőn  leszáll  ágyas  házába, 
A  halovány  hold  lép  nyomába, 
S  az  éjtszakában  felragyognak 
Seregei  a  csillagoknak. 
Mérhetlen  a  szám  és  a  távol, 
Honnan  titkos  lényök  világol  . . . . ! 
Törvény,  rend  és  erő  mivolta 
Nem  változott  s  egy  kezdet  óta  .  .  . 

—  Mily  nagy  s  örök  a  menny! 

A  rét  mosolyg,  —  a  zsenge  zöldbe 
Virító  himzet  van  beszőve  ; 
Bornak,  kenyérnek  szülő  anyja  : 
Halom  s  tér  áldásit  mutatja. 
Itt  kútfejek  buzognak,  s  a  fák 
Virággal  és  gyümölcscsel  rakvák ; 
Ott  szárnyas  röppen,  csörtet  a  vad 
A  vadonban,  melyet  szél  zaklat ; 
S  mig  a  tenger  szűk  medenczében 
Forr,   hánykolódik  szörnyüképen, 
Hogy  reng,  zúg  a  mélységes  padlan  : 
.  .  .  Hegyek  megállnak  mozdulatlan. 

—  Mily  dús,  kies  a  föld! 

És  a  mi  csak  van  e  világon 

Nagy,  szép,  erős :  nézvén,  csudálom 

A  föld  kincsét,  az  égnek  titkát .  .  . 

S  gyönyört  ád  minden,  mit  szemem  lát! 

S  van-é  magasztosb  érzet  ennél  : 

Hogy  mig  szemem  lát,  lelkem  eszmél, 

És  fent  s  alant  röpítve  szárnya : 
Megy  tartományról  tartományra. 
S  a  szót,  mit  a  mindenség  hallat, 

—  Szólván,  mint  a  vész,  vagy  fuvallat 
Megértem,  és  a  hang  szivembűi, 

Élő  beszédben  visszazendűl .  .  . 

—  Mily  boldog  az  ember  I 

VIRÁGOS  KERTBEN. 

Elhozva  a  teremtő 

Az  új  kikeletet, 

A  földnek  annyi  kedves 

Leánya  született; 

S  mindannyi  :  termetével, 

Orczája  kellemével, 

Anyjának  dísze  lett. 

Virágok  élte  boldog! 
Teljes,  mégis  rövid  .  . . 
Nem  érkeznek  megunni 
A  perczek  örömit; 
Távol  borong  a  tél  még, 
A  rútság  és  a  vénség, 
S  már  futva  a  kör  itt. 

Bűbájos  szint  ad  a  nap, 
Színt,  melyet  fénye  rejt ; 
És  kedvez  a  ború  is, 
Mert  enyhe  csöppet  ejt : 
Mind  a  két  hajnal,  éj  s  nap 
Kecsét  hoz,  tiszta  kéjt  ad, 
S  méz  tölti  a  kehelyt. 

Irigyen  nem  tekintik 
Egymásnak  ke'lemét, 
Egymást  ölelve  kedves 
Virulás,  élet,  éd ; 

Szerelem  búra  nem  hív, 
Nincs  itt  fájó,  törött  szív, 
Mely  hasztalan  remélt. 

Hosszan  nem  kötve  őket, 
S  folyton  a  földi  rög : 
Meg-megszakad,  de  végkép 
Nem  vész  el  életök, 
Mely  boldog  változásban, 
Búcsú-  s  találkozásban 
Édes,  vidám,  örök. 

S  midőn  szirmot,  levélt  a 

Virág  elhullata, 

S  szegény  fosztott  anyának 

Bús  lesz  arczúlata, 

S  szinetlen,  puszta  a  táj  .  .  . 

Kinek  halála  nem  fáj : 

Csak  a  virág  maga. 

Miért  is?  Léte  szép  volt 
S  kéjét  Ízlelte  mind, 
És  ő,  kit  a  halál  is 
Oly  gyöngéden  érint : 
Szemét  bizton  lezárja  ; 
Az  új  élet  zajára 
Felnyitja  azt  megint : 

A  vég  közéig ...  az  óra 
Már-már  üt  és  lefoly  .  . . 
Illat,  repülj  az  égbe  I 
Levél,  omolj,  omolj! 
Súg  a  szél,  fúva  lanyhán, 
Mig  a  virágnak  ajkán  : 
Haldoklás  és  mosoly  .  .  . 

Fennáll  még  a  rideg  kopasz  fal, 
Repedt,  hullongó  boltozattal, 
Párkányzatán  avar  tenyész ; 
Rajt,  annyi  seb  van,  annyi  csorba, 
S  áll,  mert  oly  múlttal  dőlni  romba, 
Talán  a  kőnek  is  nehéz. 

Mikor  még  itt  délezeg  leventék 
A  tért  s  udvart  viszhangra  kelték  ! . . . 
Nap  és  éjjel  szállott,  szökött  .  .  . 
Ha  küzde  a  kard,  a  szabad  szó, 
Vagy  ünnep  állt :  fényes,  zajongó 
Élet  volt  e  falak  között! 

Midőn  ama  fejdelmi  asszony, 

—  Köny  folyván  a  felséges  arezon  - 

Kisded  fiával  itt  megállt, 

S  a  szörnyű  vészt  festvén  beszéde  : 

Sorsát  a  hű  nemzet  kezébe 

Tévé  le,  —  s  várt  éltet,  halált .  . . 

És  a  szivek  fellángolának, 

És  a  szablyák  kivillanának, 

Feledve  Ion  sok  újólag .  .  . 

Haljunk  meg! .  .  .  hangzott  fel  viharzón, 

S  megint  szilárdan  álla  a  trón  .  .  . 

Oh  mert  e  nép  hős  és  Jovag ! 

De  az  idő  olyan  kegyetlen! 
Pusztít  erős,  fényes  müvekben, 
Falat  s  oltárt  a  földre  vet ; 
S  apjok  hitétől  elszakasztva  : 
Uj  egyházba,  uj  áldozatra 
Téríti  át  a  népeket. 

E  puszta  rom  tán  még  felépül  .  .  . 

De  bár  eltűnik  is  kövérül 

A  romiadás  zöldes  moha  : 

A  régi  tűz  fellángolása, 

A  régi  szó  felharsogása 

Nem  újul  meg  többé  soha  ! 

TAPASZTALÁS. 

Láttam  a  világon  bölcset  és  bolondot, 
Mindkettő  agyában  eszme-raj  tolongott, 
Ki-kizúgva  ajkuk  rohamos  beszédén  .  .  . 
Mindkettőt  csudáltam,  —  egyiket  sem  értem; 
Vala  jártas  a  bölcs  fellengős  tanokban  : 
S  éltét  a  bolondnál  nem  folytatta  jobban. 

Láttam  a  szegényt  s  a  gazdagot,  —  de  íme 
Átkuk  ugyanaz  volt,  más  csupán  a  czíme ; 
A  nincs  és  van  őket  ölve,  nyomva  szörnyen  : 
Az  tántorga  éhen,  ez  feküdt  csömörben ; 
És  mig  a  szegénynél  zordon,  szivszorító : 
Gazdagnál  ez  inség  vala  undorító. 

Láttam  a  szabaddal  azt  is,  a  ki  rab  volt, 

A  sorstól   kiadva  és  lefogva  a  zsold,  — 
Ennek  vágyban,  lázban  tölt  le  napja,  éje, 
S  mit  nem  tőn,  hogy  utált  lánczait  letépje! 
Az  ment  vészes  utján  szembehunyva,  nyugton, 
S  még  keresni  látszott,  hogy  rabszíjra  jusson. 

Láttam...  láttam!  —  és  hajh,  megszerezve  máson 
A  tudományt,  benne  nincs  vigasztalásom! 
Ki  voltam  homályban,  most  vagyok  setétben  .  .  . 
Kinlódás  az  élet,  gazdagon,  szegényen! 
Rabság  és  szabadság  átka,  üdve  terhel ! 
Bölcsen  és  bolondul:  nyomorult  az  ember!! 

MEGTÉRŐ. 

Ismersz-e  még,  gyászolsz-e  még, 
Te  megbántott,  megcsalt  anyám !  ? 
Áldás  helyett  átkod  levek  .  .  . 
Keblem  szavát  elaltatám! 
Szülő  hűség  szent  és  örök, 
Tán  nem  vet  el,  csak  megsirat, 
Meghalni  hát  hozzád  jövök  .  .  . 
Áldd  meg  szegény,  bűnös  fiad' ! 

Az  őshajlék  szűk  és  szegény, 
Egyhangú  volt  a  házi  kör ; 
S  futék  abból,  hogy  tehetem, 
Mint  a  fogoly  vad,  mely  kitör. 
Ott  munka  és  gond  közepett 
Lenyügzött  lét,  —  inkább  halál! 
Én  sürgetek  fényt,  szerepet  .  .  . 
—  S  te  azt,  anyám,  nem  adhatál! 

Az  volt  hitem,  hogy  idegen 
Dicsőségnél  sütközni  több, 
Mint  a  szerény  díj  s  küzdelem, 
A  melyet  nyújt  az  ősküszöb. 
Unám  a  munka  kenyerét. 
Jobban  izlett  a  kegy-falat ; 
Inkább  voltam  fényes  cseléd, 
Mintsem  darócz  fedvén,  —  szabad ! 

Betteg  lettél ;  házunk  körűi 

Az  istápot  rengette  vész ; 

De  mint  a  hang,  a  mely  röpül 

S  mindig  fogy  .  .  .  fogy,  majd  elenyész 

Ugy  lankadott,  ugy  szállt  alább 

Bennem  hűség  és  vonzalom, 

Es  nem  jövék,  mint  várhatád, 

Ápolni,  bús  kórágyadon! 


Dalok-  Ódák. 

Nem  őrzé  már  szivem  neved' 
Másnak  rakék  ott  oszlopot ; 
S  Ión  a  szó  is  nehéz,  feledt, 
Mit  ajkam  a  tejjel  szopott. 
A  köntössel  levetve  lón 
A  szép  erkölcs,  a  hajdani . . . 
S  hogy  te  vagy  én  édes  szülőm : 
Szégyenlettem  bevallani ! 

Mit  a  végzet  jobb  czélra  szánt : 
Az  észt,  vagyont,  életerőt, 
Elfecsérlém  rósz  pénz  gyanánt ; 

—  De  végre  a  mérték  betölt. 
Kunyhó,   kastély  elzárva  van  .  .  . 
Hiú  gőggel  kerestem  ezt: 

—  Amonnan  száműzvén  magam,  — 
S  jött-ment  korcsot  be  nem  ereszt  I 

Hová  való?  kié  vagyok?! 
Lelkem,  testem  levert,  beteg! 
Nagyobb  kínt  látok,  mint  azok, 
Kik  kórágyon  fetrengenek! 
Éltem  teher  s  undortele  .  .  . 
A  zsarátnak  ki  nem  aludt ; 
Lesöpré  az  önvád  szele 
Keblemben  róla  a  hamut. 

Mentem,  midőn  marasztgatott 
Szerelmednek  nyájas  szava ; 
Most  elfordult  arczúlatod 
Eszem  nélkül  ver,  von  haza ; 
Zárd  bé  szemem' !  —  keserve  nagy 
Szivemnek,  a  multak  miatt ! 
S  mint  én  valék,  oh  ég,  ne  adj 
Anyának  több  ilyen  fiat ! ! 

EPIGRAMM-FÉLÉK. 

PANASZ. 

Mondják:  kisebbedünk,  fogyunk!  Igaz-e?  Nem! 
Sőt  mind  nagyságosak  levénk  nagy  hirtelen. 

DJCSVÁGY. 

Ahitom  a  kitüntetést,  —  dicséreten  kapok, 
S  imé  a  sors  büntet,  hiút:  dicsérnek  a  lapok! 

MAGYAR   MENTE. 

Fel  is  vették,  le  is  tették:  —  a  bohózatból    elég! 
A  szót,  érzést,  mint  a  köntöst,  a  lomtárak  elnyelek  ; 
Kinek  nincs  más,  benne  egy-két  árva  delnő  fanyalog. . 
Nők  istene,  divat!  nézz  ránk,  hadd  maradjunk  magyarok 

HAJDAN    ÉS  MOST. 

Hajdan  labda  s  teke  volt  játékszer;  —  már  ma 
A  gyermek  kezében  az  :  regény  és  dráma. 

EGY   COLLEGÁMHOZ. 

Az,  mi  könnyű  egynek,  nehéz  a  másiknak,  és  viszont: 
Benned  az  éhhalál,  bennem  a  koldulás  költ  iszonyt. 

ASTRAEA. 

Szem-bekötve  tart  vala  éles  szablyát  s  mérleget ; 
Amaz  ugy  van  mostan  is,  —  e  kettőnek  vége  lett. 

Ide,  oda,  mindenüvé  adsz,  —  kezedből   morzsa  hull, 
Innen,  onnan,  mindenünnen  hálát  lesel  kamatúi  ; 
Egy  oltáron  lobogtasd  a  szétszórt,  apró  lángokat, 
S  ne  várj  semmit,  —  és  kedves  lesz  áldozó  és  áldozat ! 

AZ   IRODALOMBÓL. 

A  kritika  irt,  nyes,  tép,  vág,  —  és  buján  nő,  hajt  a  gaz, 
Melyik  szüli  a  másikat,  —  kérdés  —  ez-e,  vagy  amaz? 

PETŐFJ. 

.85*. 

Élted-  s  verseidről  beszél  okos,  bolond, 
Jó  czimborájának  sok  czéda  bántva  mond; 
Uzérség,  nyegleség  versbe,  könyvbe  foglal, 
Csavargó  kéreget  neved-  s  álarczoddal ! . . 
Hirnév,  halhatlanság  —  ha  az  élet  megszün  — 
Olyanképen  áll-e,  mint  a  bor  a  seprűn!? 

MOSOLY. 

A  szerető  s  anyának  ajkán 
Remény,  boldogság  egy  veled, 
S  a  támadó  naphoz  hasonlitsz, 
Mely  fénybe  vonja  az  eget ! 

Midőn  ébredsz  a  gúny,  gyűlölet 
És  kárörömnek  általa : 
Vagy  félig  elrejtett  gyiloknak 
Gyors,  félelmes  mozdulata ! 

Népet,  birót  megfélemítesz 
A  vérpad  gyász  deszkáiról, 
Ha  benned  a  megölt  igazság 
Fölebb-hivatkozása  szól. 

Mosoly !  ki  a  sziv  mozdulásit, 
A  fényt  s  homályt  igy  rajzolod  : 
Mi  vagy  te  a  halottnak  ajkán  .  .  .  ? 
S  hol  lészen  magyarázatod  .  .  .  ?  ! 

MŰIT,  JELEN  S  JÖVŐ. 

Kevés  öröm,  sok  véres,  gyászos  emlék 
Alkotja  a  multat  hátunk  mögött ; 
Vészes  pályán  nagyság  után  törekvénk, 
De  balsorsunk  hatalma  megkötött ; 
Setét  a  múlt,  dicsőségünk  világa, 
Mely  ott  ragyog,  körülderengi  bár ; 
Halvány  derűt  idéz  az  éjtszakába 
Az  ég  boltjáról  a  csillagsugár. 

S  mi  a  jelen  ?  makacs  harcz  és  vivódás  .  . 
A  sors  elénk  vészes  csomót  vetett, 
Fejtjük,  bontjuk,  s  ha  indul  a  megoldás: 
Ezer  hurkot  köt  a  csel  egy  helyett. 
Mint  újra  kell  megrakni  a  madárnak 
Régi  fészkét,  mit  a  tél  egybe-ont: 
Mindig  s  újan  kell  a  tős  népcsaládnak 
Szerezni  és  épitni  ezt  a  hont. 

Ez  múlt,  jelen,  s  a  folytatás  előttünk  .  .  . 
Ok  nem,  nem!  a  czél,  a  jövő:  miénk! 
Mi  nem  látjuk,  mi  útközben  kidőlünk, 
Azt  víve  csak  jutalmul,  hogy  bivénk.! 
Később  lesz  a  megváltó  ige  testté, 
Az  ige,  melyért  most  vérünk  csorog ; 
De  kinek  fájna  az,  s  kit  tenne  restté, 
Hogy  csak  fiaink  lesznek  boldogok? 

Nehéz  vihar-  s  vesztére  szánt  nyomásban 
Nyeré  e  nép  jövője  zálogát! 
Van,  a  miben  megtartatik  csodásan, 
Ha  rá  a  sors  uj  szenvedést  bocsát ; 

Van  e  földnek  egy  bűbájos  folyamja, 
Mely  forrón  s  titkos  mélységből  ered, 
Meg  nem  rendül,  míg  ezt  harsogni  hallja  . 
Ez  a  hű,  forró  hazaszerelet! 


LEVÉL  EGY  ANYÁHOZ. 

Légy  üdvöz,  asszonyom!  kit  a  családi  kör 
Boldoggá  tőn,  s  kimért  határa  nem  gyötör; 
Ki  nem  várod  hiú  álmákkal  a  jövőt, 
S  békén  megnyugszol  a  múlton,  a  mely  letolt. 

A  hely  vig  arczot  ölt  és  felvirul  a  ház, 
Hová  arczod  fordul,  hol  éber  gonddal  állsz! 
Ugy  jársz  te,  mint  a  hold,  mely  nesztelen   halad, 
Minden  megfényesül  körűled,  általad! 

Es  mégis  arczodon  búfelleg  árnya  van, 
S  megtér,  —  bár  a  mosoly  széleszti  untalan  ; 
Szemednek  a  könyűt  megfogni  oly  nehéz, 
Ha  lopva  s  hosszasan  ifjú  lányodra  néz. 

Ez  a  fejlő  virág  bálványod,   mindened  .  .  . 
Mi  az:  hogy  bánattal  kell  rá  tekintened? 
Hogy  búsíthatna  el  ily  gyermek  ily  anyát?! 
Értem  .  .  .  nem  oly  szép  ő,  a  mint  óhajtanád 

Oh,  oh!  ki  ért  meg  és  ki  fog  fel  titeket! 
Hát  nőkké  lélek  s  sziv  egészen  nem  tehet? 
Szellem,   báj  és  tökély  még  arra  nem  elég  .  .  .  ? 
De  kell  egy  kis  szeszély,  kell  egy  kis  gyengeség!  ? 

Hiszen  kegyes  biró  az  a  szülői  szem, 
A  sziv  törvénye  ád  inkább,   mint  elveszen ; 
S  te  túlszigor  miatt  azt  sem  látod  talán, 
Mi  ott  van  gyermeked  lényén,  arczúlatán? 

Nem  kell  szó,  —  a  szótól  e  gyermek  kebele, 
Mint  a  húr,  hirtelen  búsan  megrezgene ; 
Oh!  elég  egy  titkon  szánó  tekinteted, 
Melyet  megérez  ó  elébb,  mint  észrevett. 

S  ki  most  vigan  cseveg,  dalol  s  mosolyg  feléd  : 
Elveszne  ajkiról  a  dal,  mosoly,  beszéd  ; 
A  bú,  mely  lelkedből  láthatlan  felmerül, 
Világát,  életét,  mint  köd  venné  körűi. 

És  bár  ne  volna  szép,  —  mit  a  szó  igy  nevez,  — 
Lelkedre  bánatot  miért  idézne  ez? 
Oh  a  szépség  csalárd,  gonosz  fényű  lidércz, 
A  mely  után  setét  vészes  helyekre  érsz ! 

Ki  dúsan  nyerte  e  baljós  ajándokot, 
Kit  a  sors  csábító  tündérnek  alkotott, 
Ha  nincsen  a  szivben  értékesebb  vagyon, 
Elvész,  mint  súlytalan  hajó,  hab-  s  zátonyon. 

Nyárünnep  élete,  —  fénylő,  meleg,  zajos, 
A  lég,  melyet  beszí,  kábító,  illatos; 
Szivéhez,  büszke  bár,  a  hízelgés  elér, 
S  ez  álnok  tükörből  zsarnok  lesz  és  ledér. 

És  míg  örökre  szép,  és  mig  örökre  szent 
Másnak  a  perez,  midőn  a  kedves  megjelent, 
S  szerelmet,  szivet  kért  a  reszkető  ajak  : 
—  ó  a  szót  mint  üres  bókot  hallgatja  csak. 

A  költő  rabja  lesz,  és  báját  zengi  dal, 

A  művész  álmodik  bűvös  vonásival ; 

Ver  érte  annyi  szív,  beteg  lesz  annyi  vágy  .  . . 

S  ő  hidegen  annyit  őrjöngni,  veszni  hagy. 

De  múlik  a  tavasz  és  hullong  a  szirom, 
Az  égi  tünemény  lesz  végre  földi  rom ; 

Oh,  ott  az  ajk  körül  a  rendülő  vonás  .  .  . 
Hol  a  kín,  mint  az  ár,  magának  árkot  ás! 

Ha  volna,  a  ki  őt  gyötörné,  bántaná : 
Oh  az  irgalmatlan  sorsod  még  áldaná! 
Hanem,  hogy  szánja  csak,  ki  nem  felejti  el : 
Ez  egy  a  kárhozott  lelkek  györrelmivel ! 

Derítsd  fel  asszonyom,  borongó  lelkedet : 
Magad  vagy  példa  te,  hogy  a  nő  mi  lehet  ? 
Oh  hisz  csupán  nemed  választott  lelkei 
Tudják  jól  életünk  titkát  megfejteni ! 

Mi  járunk  villámként  dörögve,  fényesen, 
Ti  jártok  szellőként  láthatlan,  csendesen  ; 
A  hol  mi  elmenénk,  mutatják  a  romok, 
Üdülés  szól,  a  hol  ti  megfordultatok! 

Önsúlyától  a  kő,  mely  földre  vertetik, 
Mindig  alább  sülyed,  mindig  lejebb  esik; 
A  mint  hajlik  korunk,  mi  így  esünk  alább  : 
S  ti  magasultok  az  idővel,  mint  a  fák! 

Oszoljon  hát  a  köd,  gyógyuljon,  a  mi  fájt! 
Többet  nyert  lányod  a  szépségnél,  nyerve  bájt; 
Mely,  mig  bánat  s  idő  letörli  a  kecsét : 
Megtartja,  mint  igaz  gyöngy,  a  fényt  és  becset. 

Nemes  lélekkel  bir,  érzelme  tiszta,  mély,  — 
Sajátja  hő  forrás  gyanánt  a  nőkedély ; 
A  melynek  légköre  lágymeleg  szüntelen, 
Körülte  a  pázsit  télben  is  eleven. 

És  kell-e  több?  És  nem  elég-e  ennyi  kincs: 
Hogy  rá  elégedett  s  nyugodt  szívvel  tekints? 
Hogy  ő  boldog  leend,  csak  gyámolítsd,  vezesd, 
Magadban  bírod  a  legbiztosabb  kezest! 

Tanítsd,  hogy  a  szerény  kör,  mely  reája  vár, 
Virágos,  zengzetes,  — -  nem  hangtalan  s  kopár; 
Az  egyetlen  hely,  mit  a  sors  néktek  hagya  : 
Nagy  s  tisztelt  lenni,  mint  nő,  hitves  és  anya. 

Tanítsd  szeretni  a  dicső  természetet, 
Hol  még  ragyog,  mi  az  emberről  elveszett; 
Hol  a  köny  megered  s  meggyógyul  a  kebel, 
Érzés  és  gondolat  a  menny  felé  emel. 

A  mely  a  nemzeté:  a  három  drága  szint, 
Viselje  kebelén  s  nem  a  divat  szerint; 
Legyen  jó  bonleány  s  ritkán  említse  ezt, 
Mert  szóval  mondva,  e  nagy  név  szentsége  veszt. 

Egyebet,  mint  lelked  s  példád,  reá  ne  hagyj  ! 
Tedd  hűvé,  nemessé,  —  tedd  azzá,  mi  te  vagy! 
S  ha  majd  egykor  meghűl  fején  áldó  kezed : 
Ö  boldog  lesz,  —  boldog,  ki  hisz,  remél,  szeret! 


GYÓGYULÁS. 

Megsebheté  s  földúlta  szívem 
Sok  veszteség,  sok  fájdalom ; 
Az  élet  is  gyötrelmes,  unott 
Teherré  lőn  már  vállamon. 

Ohajtozám  :  boldog,  ki  nyugszik  .  . . 
De  késve  jő  a  csendes  est, 
Mi  tart,  hogy  önként  menj  eléje? 
Hogy  a  mi  nyom,  terhel:  levesd? 

Készen  valék,  s  im  hallom  a  szót : 
Hajítsd  el  a  tőrt  —  küzdj  s  remélj ! 
Csak  gyáva  hal  meg ;  - —  élni  inger 
Annak,  ki  férfi,  a  veszély! 

Lassan  gyógyító  balzsamával 
Várd  az  időt,  az  éveket : 
Midőn  ismét  békét  nyer  a  szív, 
S  a  vérező  seb  beheged. 

Van  a  letűnt  bánatban  is  kéj  ; 
Szint  nyernek  a  megélt  bajok; 
Az  elvonult  zápor  nyomában 
Kicsiny,  de  tiszta  csepp  ragyog  .  .  . 

És  én  maradtam,  —  küzdve,  várva, 
Mig  a  hullám  duzzadt,   esett! 
Most  is  hiven  küzdök,  remélek, 
De  maholnap  a  sirhoz  érek : 
S  még  mindig  hordom  a  sebet! 


ESTVE. 

Nyugszik  a  nap,  közelít  az  estve, 
A  virágok  szomjú  ajka  esdve 
Kéri  a  hűs,  édes  harmatot ; 
Települve  ösmert,  lombos  ágra : 
Atálmodja  a  dalos  madárka 
Énekét,  mit  nappal  hallatott. 

Homályával,  csendé-  s  lágy  Jehével 
Nyugalomra  hí  mindent  az  éjjel, 
AJom  vár  a  pázsit-  s  vánkoson  : 
S  én,  a  bennem  zajló  gondolattal 
—  Elfárasztott  bár  a  hosszú  nappal,  - 
Lefeküdni   nem  kivánkozom! 

Mért  a  fátyol  s  szender  a  nagy  éjen  ? 
Hogy  a  testnek  nyugodalma  légyen, 
S  gond,  csalódás  tartson  szünetet ; 

Ah,  de  nékem  küzdés,  kín  az  álom, 
Benne  csak  a  nap  képét  találom, 
Mit  szeszélye  elém  tüntetett! 

S  míg  bú-bajjal  ébren  szembe-szállva, 
Földre  nem  sújt  ereje,  se  száma, 
S  némán  vészem  a  bürök-kehelyt : 
Addig  alva,  gyötrő,  kába  tünet, 
Mit  magától  lelkem  el  nem  űzhet, 
Köt,  szorongat  s  hatalmába  ejt. 

Menjen  a  nap,  és  múljék  az  óra  ! 
Nem  kivánom  látni,  élni  újra.  .  . 
Szürkülettől  —  estig  :  oh  elég ! 
Hát  az  élet!  hol  a  sír  kitárul, 
Az  út  végét  hirdető  határrúl : 
Van-e,  a  ki  visszatérne  még? 

Oh  felejtés,  lelkem  téged  áhít ! 
Hogy  takard  az  élet  pusztaságit ; 
Multam  kínos,  felhős  szertelen ! 
Mért  maradjon  szó  s  emlék  felőle  ? 
Inkább  légyen  végkép  eltörölve, 
Mint  hajó-nyom  a  sík  tengeren! 


És  ha  lesz  :   a  síri  álmodásban, 
Földi  létem  bús  képét  ne  lássam ! 
Legyek  én  is  itt  fenn  elfeledt ; 
A  mennyország  boldogsága  tiszta, 
Mégis  onnan  ide  látva  vissza, 
Megzavarná  égi  üdvemet ! 

A  SEBZETT  SZARVAS. 

Fuss,  fuss,  nemes  vad,  gyors  szökéssel ! 
Párád  fogy  és  erőd  enyész  el 
A  vérben,  mely  rólad  csorog.  .  .! 
A  rengeteg  mélyébe  szállj !  hol 
Futót,  ösvényt  elrejt  s  palástol 
Az  inda,  lomb  s  a  völgy-torok. 

Tied  volt  a  bérez  messze  földre, 
Fellegverő  fákkal  benőve  ; 
Tied  zöld  fűvel  a  halom  ; 
Ott  délezegen  iramva,  majdan 
A  tiszta  kútfő  várt  az  aljban  .  .  . 
Mily  szép,  szabad  birodalom! 

Mily  boldog  lét!         de  jön  s  nyilával 
A  zord  ember  szivén  ver  által ; 
Lesből,  gyáván  halált  okoz  .  .  . 
S  hogy  a  tettnek  meglegyen  ára  : 
Tenvéred  hívja  árulásra, 
Az  elhullt  cseppehen   nyomoz. 

Fuss,  fuss,  nemes  vad !  el  ne  érjen  .  .  . 
Hadd  tépje  a  düh,  nyomja  szégyen, 
Mely  füstbe  ment  reményt  követ ; 
Múlj  el,  halj  meg,  ha  véged  itt  van  .  .  . 
De  végórád-  és  kínaidban 
Ne  lásson  hasznot,  örömet! 

Ha  társakat  gyűjt  lakma  végett, 
És  felrakat  sok  drága  étket : 
Szived'  ne  lássa  asztalán ! 
S  hogy  győzelmét  hirdetni  tartsa  : 
Ne  függjön  főd  roppant  agancsa 
A  fegyveres  háznak  falán! 

S  ha  rogyva  a  sűrűt  eléred : 
Igya  el  a  föld  keble  véred' ! 
Fedjen  be  a  hulló  levél  . . .  ! 
S  mely  hulládat  körűi -csicsergi : 
Csak  a  madár,  —  s  más  senki,  senki 
Ne  tudja  meg,  hova  levél ! 

KEDVES  VENDÉG. 

Halál,  kit  a  szív  most  fél,  majd  remél ! 
Benned  ketté-szakad  minden  kötél, 
Az  édes,  könnyű  s  rózsából  fonott, 
S  az,  mely  szorítá  a  nem-boldogot . .  . 
—  Légy  áldott,  hogy  e  házhoz  eljövél! 

Férj   és  nő  fekszik  a  ravatalon  .  .  . 
Fájó  jelt  hagyott  a  holt  ajakon 
A  szó,  melyet  utószor  rebegett .  .  . 
Ifjak  voltak  még!  —  a  te  remeked 
Ez  a  látvány,  oh  mentő  hatalom ! 

A  két  szív,  midőn  megösmerkedék, 
Nyilt,  fényes,  dús  volt,  mint  egy  szép  vidék  : 
Szeretni  egymást  bárha  tiltva  lőn  : 
Szerették  egymást  titkon,  vágyva,  hőn, 
Mig  a  szent  frigyet  oltárhoz  vivék. 

S  mondák :  most  el ... !  Szűk  völgyben,  szigeten 
Kicsiny  kunyhó  s  a  boldog  szerelem 
Mindent,  mindent  megadni  látszanak  .  .  . 
Mig  az  élet,  e  kényúr  felkaczag 
A  szép  álmákra  gúnyos-hidegen. 

Mi  éri   az  új  lombot,  mely  a  fán 
Csalárd  verőfényben  kihajt  korán  ? 
Jőnek  a  hideg,  deres  éjjelek  .  .  . 
A  két  szív  a  lomb  sorsát  érte  meg 
Az  élet  metsző,  hideg  nyomorán ! 

Még  küzdve,  rogyva  sok  baj  s  gond  tlatt, 
Fentartá  egy-egy  nyájas  gondolat ; 
Ez  bátorítgatá  amazt,  ha  félt, 
Hit  tördelé  a  bú  nyilán  az  élt,  — 
De  végre  az  erő  s  hit  kiapadt. 

Szegény  kis  nőcske  .  .  . !  Mily  szív-rengető 
Arczán  az  a  gyermek-mosoly  s  redő ! 
MiJy  kín  :  a  hívet  s  küzdőt  látni,  hogy 
Nyomort  s  gyászt  nyervén  díjúi,  lelke  fogy 
S  a  csapkodó  hullám  fejére  nő! 

Mit  kérne  még  a  szív?  itt  a  határ, 
Hol  a  reménység  vétek  volna  már, 
Hol  a  világtól  elfordul  a  szem, 
S  nem  lenne  jó  kért  boldogsága  sem, 
S  a  fáradt  lélek  tisztább  üdvre  vár .  .  . 

Éj  van,         a  szobát  mély  csend  lepte  meg. 

Nincs,  ki  ápol,  vigasztal,  kesereg  .  .  . 

A  mécs-láng  csendesen  hajlongva  ég, 

Eltét  önszelével  hosszítja  még, 

Éj,  kín  és  magány  .  .  .  szegény  betegek  I 


De  jő  a  kedves  vendég  :  a  halál, 
Békét  hoz  s  a  harcz  nyugalomra  vál .  . 
Légy  áldva,  hogy  küzdelmük  vége  lől ! 
Hová  is  futnánk  az  élet  elől, 
Hová,  ha  abban  te  nem  állanál!? 

Megszűnik  bú  s  kín,  mely  földig  vére, 
Mi  volt  lelken,  testen  átok  s  tereh  ; 
S  csak  a  mulandó  vész  el  kezeden, 
De  megmarad  a  hűség  s  szerelem, 
Sőt  általad  lesz  örök  élete! 


i  i  o  t<  menyek- 


LEVÉL  ÖREG  BARÁTOMHOZ. 

Mikor  derű]  a  boldog  nap  reám, 

Hogy  újra  látlak,  édes  öregem ! 

Hogy  tűzhelyemnél  s  házi  istenim  közt 

A  bölcset,  a  barátot  ölelem ! 

Siess!  az  élet  könnyen  megszakad, 

Ha  már  folyt  s  tartott  majd  egy  századig ; 

Ne  hidd  :  hogy  még  lehet  halasztanod 

S  szeszélyed  a  párkákkal  játszhatik ! 

Tűznek  s  éltünknek,  a  költő  szerint, 

"Eleje  füst  és  vége  hamv  ;  —  igen ! 

Az  öreg  keble  hűl  és  hamvadoz  . .  . 

Onkinzást  vett  a  tört  remény-  s  hiten  ; 

Irigy,  önző,  türelmetlen,  fukar, 

Kor  s  élet  benne  rósz  birót  talál ; 

A  szövet  selyme  lassan  lekopott 

S  nem  látszik,  csak  a  vastag,  durva  szál. 

Te,  az  aggság  eszménye  I  fejeden 
Idő  s  az  ősz  fürt  szép  királyi  dísz; 
Mérsék  s  erő,  méltóság  és  kedély  : 
Megannyi  drága  kő,  mit  rajta  bírsz  ; 
Nincs  gyengeség  s  kaczérkodás  vele, 
Korod  nem  áll  mellednek  vértéül ; 
S  melyet  nem   vársz,  melynek  szépen  kitérsz 
A  hódolat  folyvást  eléd  kerül ! 

Szemed  fénylő  és  homlokod  sima, 

Hangod  tiszta  s  zöngelmes,  mint  az  érez: 

Eszméidben  bátorság,  friseség, 

Ítéleted  mély  és  igaz,  ha  mérsz! 

S  minő  czifrátlan,  ódon,  tiszta  nyelv .  .  .  ! 

Mint  a  vasáért  becses  régi  kard; 

S  minő  képek  .  .  . !  szó,  eszme,  színezés 

Mind  összeillő,  mind  egy  czélra  tart. 

Az  én  időmben  .  .  .  kezded,  és  e  hang 
Csudásan  hat  reám,  s  általhelyez 
Más  kör-,  lég-  és  világba  hirtelen  .  .  . 
Elmúlt  idők  nagy  jelenésihez  ; 
Nyilt  ügy  s  ármány,  nagyság  és  törpeség 
Láttomra  vívnak  s  győznek  újólag, 
S  melynek  végét  ama  kor  nem  leié : 
Előttem  a  lefejtett  gombolyag. 

Csatán,  törvényben,  vendégség  alatt 
A  régiek  közt  helyet  foglalok, 
És  hallgatom,  midőn  fájdalmaik 
S  reményeik  felől  szólnak  magok; 
Jól  látom  a  sorsot  s  a  tévedést, 
Az  erkölcsöt,  fogalmat,  életet; 
A  férfi  mit  tőn  a  becsületért, 
Mit  ifjú  és  leány,  ha  szeretett. 

És  hordozol  félelmes  utakon, 
Meredek  szirt,  zúgó  örvény  fölött ; 
S  hogy  szabadon  ítéljek :  elvered 
Szemem-  s  elmémről  a  sűrű  ködöt. 
Istápolod  tántorgó  lelkemet, 
Hit  s  tagadás  között  ha  tétováz, 
Hogy  fásultság,  bűn,  kór  s  álom  között 
Ott  rejtezik  a  kelesztő  kovász. 

Beszédednek  varázsa  elragad  .  . . 
Mennyi  igazság,  nyugalom,  kenet! 
Ajkamon  vész  el  az  ellenvetés  .  .  . 
Hol  a  bajnok,  ki  megvívjon  veled?! 
Magam'  gyönyör  közt  általengedem 
Lelkednek,  a  mely  fenten  szállva  jár, 
Mikép,  nem  is  lendítve  szárnyait, 
Magát  a  légre  bízza  a  madár. 

S  ha  könyveinket,  —  férfiak  felől 
Kiket  látál,  tudál         átlapozod, 


S  olvasod  a  jól  ösmert  eseményt : 
Elváltozik  nyugodt  pillantatod  ! 
Majd  szólsz,  ítélsz,  —  s  nagygyá  lesz  a  kicsiny, 
S  a  bálványok  a  földön  fekszenek  .  .  . 

Mesét  tanultunk-e,  melyet  vakon 
Írnak  kibérelt,  vagy  kontár  kezek?! 

Jer!  a  divat-tan  s  bölcselet  között, 
Midőn  nincs  a  közönynek  szép,  se  rút : 
Járjuk  be  ismét  a  szent  helyeket, 
Pendítsük  meg  az  ösmert  régi  húrt !  — 
Mig  a  fontoskodó  elmék  szele 
A  porzó  utakon  végig-söpör : 
Az  órákat  s  időt  bizalmasan 
Veled  tölthetni  :  tanulság  s  gyönyör! 

Mig  hívlak  s  várlak,  szívem  úgy  dobog  .  .  . 
Hogy  itt  lészsz  :  boldogít  a  gondolat ; 
De  bús  leszek  megint,  mert  agg  korod 
Eszembe  hozza  elmúlásodat .  .  .  ! 
Mily  veszteség  leend,  ha  karjait 
Kinyújtja  a  mulandóság  feléd! 
Neked  örökké  élned  kellene  : 
Hogy  írjad  a  világ  történetét! 


A  GYÁSZOLÓ. 

Korán  hagyád  el,  oh  hölgy!  nyoszolyád', 
Könyűiddel  korán  meglocsolád 
Az  imzsámolyt,  hol  térdelsz  vala  ; 
Így  jött  reád  az  új  év  hajnala  ! 
Imádkozó  ajak  .  .  .  siró  szemek  .  .  . 
Az  ó  évtől  is  így  váltál  te  meg  ! 

Szobád  csendes,  —    nem  zörren  a  kilincs, 
Vendég,  barát  köszöntésedre  nincs; 
Ajakihoz  vonván  forrón  kezed  : 

Nem  mondja  senki,  hogy  hálás,  szeret.  — 
Ma  a  világ  jön-megy,  vigad,  vegyül  .  .  . 
Te  ünnepelsz  gyászoddal  egyedül. 

Egykor  beh  máskép  töltötték  el  itt 
A  szent  karácsont  s  új  év  perczeit! 
Akkor  se  múlt  bár  a  komoly  s  mi  szent : 
Az  ünneplés  majd  vígabb  hangba  ment  .  .  . 
Mikor  még  a  szép  ifjak  .  .  .  Istenem! 
Beh  minden  is  mulandó  idelenn! 

Három  fiú  volt  a  nő  öröme. 
Egy  nap  búcsúzni  mind  hozzá  jőve  ; 
Anyjok  megáldá  három  jó  fiát, 
Szörnyű,  mit  a  szív  e  perczben  kiállt ! 
Aztán  elvitte  mindhármat  lova  .  .  . 
Anyjok  nem  kérdé,  tudta  jól,  hova. 

S  kiket  fagy,  hó  s  virasztás  nem  zavart, 
Együtt  türék  jó  kedvvel  a  sanyart ; 
S  a  kürtszótól  rengett  a  csatasik : 
Együtt  s  elől  villogtak  kardjaik, 
Mig  dőlt  az  oszlop,  a  sor  átszakadt  .  .  . 
—  Együtt  nyugosznak  most  a  föld  alatt. 

Ki  látja  oh  nő!  kínod  éjjelét, 

Mely  napjaidra  terhesűle  :  félt ; 

De  bár  arczod  komoly,  lépted  szilárd  : 

Az  éj,  rémségivei,  neked  nem  árt ; 

Ki  ád  éhez  bátorságot  s  erőt? 

Az  ég,  mely  azzal  felruház,  betolt! 

Oh,  áldassék  az  égi  hatalom ! 
Melytől  intézve  van  a  habokon, 
A  szélvészben  az  a  kis  deszkaszál, 
Min  a  szegény  hajótört  partra  száll ; 
Az  a  csillag,  mely  fel-feltűnedez, 
S  az  éjben  a  vándor  vezére  lesz  ! 

Tompa   munkái.   1).  <* 


i  i  4  J^öltcmények- 

Ki  veszt  sokat,  mindent,  mi  drága  itt: 
Hitét  ha  őrzi,  őrzi  őt  a  hit ; 
Az  átok  elhal,  tart  az  ima  még, 
Mig  a  föld  ködös,  fenn  derűit  az  ég ; 
Siralmak  völgyén,  vad  kietlenen, 
Hol  ember  nincs  már,  Isten   megjelen. 

Ne  bánd,  hogy  a  világgal  nincs  közöd, 
Nem  lépve  át  magányos  küszöböd ! 
Melynek  szentben,  igazban  nincs  hite  : 
Gúnyos  képét  minek  hozná  ide? 
Nem  vagy  magad,  hisz  itt  vannak  veled  : 
A  köny,  imádság,  az  emlékezet! 

Oh  nő,  dicsőbb  vendégeket  ne  várj! 
Körödbe'  van  a  három  kedves  árny ! 
A  homlokon  véres  mirtusz  ragyog, 
Tettben,  halálban  halhatatlanok! 
Nem  érzed-é,  hogy  e  bűvös  közel, 
Borús  szivedre  büszke  fényt  lövel  ? 
Nem  hallod-é?  nyugodj  meg,  oh  anyánk. 
Annak  nevében,  kiért  meghalánk! 

A  VIHAR. 

Ha  csendes  a  világ :  fejem'  hol  nyugtatom  ? 
Mikor  kél,  merre  tör  zúgó  fuvallatom? 

Időmet,  utamat  nem  tudja  senki  sem  .  .  . 
Hanem  váratlanul,  midőn  felriadok: 
Ki  nem  fárasztanak  bérezek,  sivatagok, 

S  szárnyam  a  gondolat  rohamával  viszen. 

Setétség  fogja  be  jöttömre  az  eget, 
Viz,  áradással,  hegy,  omlással  fenyeget, 

S  reng  a  föld,  mintha  el-mulnia  kellene. 
Mi  bajod  gyáva  szív?  Miért  versz  annyira? 
Miért  ellenem  a  meddő  átok  s  ima? 

Nem  vagyok  én  a  rom  s  kiirtás  szelleme ! 

A  kikelet,  nyár  s  tél  örök  rendben  jön  el, 
Sugárt  hint  a  nap,  az  anyaföld  szül,  növel, 

Kútfejétől  a  gyors  folyó  alá  zajog ; 
Havaznak  a  felhők,  majd  esőt  ejtenek, 
Forró  lávát  szórnak  a  tűzhányó  hegyek, 

—  Én  is  csak  tisztemet  végzem,  mikép  azok! 

Mért  a  sirám  s  panasz,  egy-két  zöld  lomb  miatt, 
Mivel  romlása  lőn  s  a  fáról  leszakadt, 

Melyet  véletlenül  karom  megragada  ? 
Én  a  száraz  s  korhadt  galyat  tépem,  töröm, 
Mely  mint  holt  s  éktelen  tag  állt  a  törzsökön, 

Hogy  dúsabb  légyen  a  fának  virúlata. 

Oh,  hogy  nem  értitek :  jöttöm  miért  vagyon  ! 
Ha  elhatalmazott  már  a  szapora  gyom, 

S  a  heverő  földnek  sok  undok  férge  nő ! 
Midőn,  fenn  a  magas  bérczeknek  tetején, 
Nehéz  köd  és  mérges  párázat  ül  henyén, 

S  völgyben,  lapályokon  a  hőség  rekkenő ! 

Felfordul  a  tenger,  ha  kezem  rácsapott, 
Örvényt  örvény  nyel  el,  hab  tornyosít  habot  - — 

De  megbüzhödéstől  ment  a  roppant  elem ; 
És  mig  foly  a  vizén  a  háborús  viszály, 
Hallgasd  meg  jól,  a  mit  kiált:  reá  ne  szállj, 

Ha  tán  félsz,  tán  vagy  a  kormányra  képtelen! 

Az  ember  képzel  és  alkot,  —  fennállanak 
Az  ívek,  oszlopok,  a  bástyák  és  falak, 

S  midőn  megütközött  müvében  homlokom  : 
Eltűnik  pompa,  fény  —  s  arról,  hogy  ott  valék, 
Beszél  idomtalan,  uratlan  omladék  .  .  . 

Bölcs,  ki  sziklán  épit,  bolond  ki  homokon! 

Hadd  járjak  szélyel  én  !  tartván  ítéletet 
A  bűnös  álomban  fekvő  világ  felett, 

Melyet  nem  ébreszt  más,  csak  a  rátört  veszély ; 


I  i  6  h'cllcménvfk 

De  mig  egész  világ,  rósz  s  gyáva  megijed  : 
Osmerj  fel  engem,  és  álld  meg  bátran  helyed ! 
Légy  éber,  hű  s  igaz,  —  légy  férfiú,  —  s  ne  félj ! 


SZERETLEK. 

Szeretlek,  mint  a  lelkemet !  te  vagy 
Világom,  életem! 

S  annyi  édes  jel,  hogy  viszont  szeretsz 
Nem  hagyja  kétlenem! 

A  légben  multunk  szép  viráginak 
Kisér  még  balzsama ; 
S  az  érzelem,  minő  felgyultakor, 
Oly  hév,  oly  tiszta  ma ! 

Mosolygasz  .  .  .  !  tudom,  mit  tesz  e  mosoly  : 
Mily  szép,  gyöngéd  szavak.'. 
S  szived  nem  érti,  mint  fér  össze,  hogy 
Szeretlek  —    s  kínzalak! 

Hogy  egymástól  forró  érzelmivel 
Szivünk  nem  távolog : 
Mégis  borongunk,  mégis  nem  vagyunk 
Egészen  boldogok ! 

Ne  mondd,  kedves;  —  mi  boldogok  vagyunk! 
Mert  mi  a  szerelem  ? 
Gyötrelmet  és  kéjt  virító  bokor 
Egy  s  azon  gyökerén. 

A  szív,  a  szív  játszik  szeszélyesen 
Magával  és  velünk ; 

Meg-meghasonlik,  ködlik,  mint  a  hegy, 
Búján  kéjelgve  csüng. 

S  nem  kérsz-e  váltva  :  zajt,  csendet,  napot 

S  éjét,  bár  fekete? 

E  habzásban  az  élet  üdve  van 

S  az  üdvnek  élete! 

Testvér  öröm  s  bú,  —  midőn  ajakad 
Édesden  fölnevet : 
Szemedbe  érzed  rögtön  szökni  az 
Óvó  könycseppeket. 

A  fény  vakít  s  lezárni  ösztönöz 
Setét  pilláidat  .  .  . 

Nem  vagyunk  gyakran  boldogok,  maga 
A  boldogság  miatt! 

A   szív  rejtély!  —  a  tó  mélységeit 
Mért  föJ-buvárlanunk  ? 
Elég,  ha  ringató  hullámain 
Vigan  jár  csolnakunk! 

Töröld  le  hát  könyííd',  és  arczodat 
Emeld  fel  nyájasan ! 
S  ne  hidd,  hogy  faggató  kínjával  is 
A  sziv  boldogtalan! 

Az  illatos  rózsának  életét 
Szépnek  nem  tartanád? 
—  S  a  rózsa  is  saját  tüskéiben 
Szaggatja  meg  magát! 


ÚJ   SIMEON. 

Térdem  remeg,  hajam  fehérlik, 
Orczám  redős  .  .  .  öreg  vagyok 
S  az  új  évet  megértem  ismét  .  . 
Nem  vittek  el  bú,  kor,  bajok! 


f^ölteménytk- 

Az  élet  mintegy  kérdi  tőlem  : 
Mire  vársz  még?  minek  vagy  itt? 
És  tol,  mikép  a  fán  letolja 
Az  ifjú  lomb  a  tavalyit. 

Mégis,  mit  szivem  váltig  óhajt 
És  fennhangon  kér  ajakam : 
Az,  hogy  csak  éljek!  kínosan  bár, 
Kenyér  nélkül,  hajléktalan  ; 
Ha  most  meghalnék,  el  nem  érve, 
Mit  szívem  oly  buzgón  remélt : 
Nem  tartanám  hosszabbnak  éltem', 
Mint  egy  kimúló  kisdedét. 

S  mért  függök  e  zajos  világon, 
Mikor  csend  s  béke  lesz  amott? 
Mit  várhatok  még  életemtől  ? 
Semmit,  semmit  .  .  .  csak  egy  napot! 
Melynek  fényes,  csábos  reménye 
A  rég  megunt  földön  maraszt, 
S  gátolja  e  sárház  ledőltét  .  .  . 
Azt  a  napot  várom,  csak  azt! 

Szép,  szép  leend  az !  sok  hasonlót 
Nem  szülnek  évek,  századok  ; 
Oh,  hogy  e  fényes,  e  dicső  nap 
Mivoltáról  nem  szólhatok! 
Pedig  képét  itt  hordom  ...  a  mint 
Magát  lelkembe  rajzolá  ; 
A  hogy'  velem  volt  alva  s  ébren, 
A  hogy'  kisért  mindenhová. 

Rá  gondolék  magányom  csendén, 
S  ha  örvény  nyilt  hajóm  alatt ; 
Rá  a  börtön  fojtó  legében, 
És  bujdokolva,  mint  a  vad; 
Heves  csatákban  azt  kerestem 
A  por-  s  füstben  szakadt  derűn. 

HulJó  vérem-  s  múló  napomra 
Miatta  néztem  keserűn. 

Sokszor  véltem,  hogy  messze  van  még, 
Sokszor  hittem,  hogy  már  közel  1 
Sugárit  fellöYelni  láttam : 
Akkor  fedé  sűrű  köd  el ; 
Elhalványult,  leszállt  reményem, 
S  megint  mosolyogva  tűnt  elő, 
Mint  nyári  esthajnal  világa 
Lassan  mindig  keletre  jő. 

Így  folyt  el  éltem,  —  s  vén  vagyok  már, 

De  boldogabb,  mint  annyi  sok, 

Kiknek  tert  hittel  kellé  délben 

A  koporsóba  szállniok: 

Az  új  évet  köszöntve :  lelkem' 

A  hitnek  karján  ringatom, 

Hogy  e  feltűnt  év  rejti,  hozza 

Ama  napot,  az  én  napom'  1 

Oh,  akkor  életem  megújul  1 
Izmam  gyors  lesz,  vérem  meleg ; 
Kézen  fognak,  kik  koszorúsán 
S  dalolva  körben  lejtenek; 
Az  életnek  rozsdája  :  a  gond, 
Kor,  kétség,  bánat  egy  se  bánt ! 
E  várt  napon  lelkem  utószor 
Cseng,  villog  fényes  kard  gyanánt. 

S  ha  feltárul  az  áldozóknak 
Ama  szent  csarnok  kapuja, 
S  megzendül  a  győzelmi  ének : 
Hallélujah!  Hallélujah! 
Ha  tömjénem  javát  az  oltár 
Izzó  tüzére  hinthetem: 
Elég,  elég  lesz,  .  .  !  vén  szolgádat 
Bocsásd  el  akkor,  Istenemi 

SÍRBOLTBAN. 

Meg  van  fordítva  már  az  ősi  czímer, 

Kihalt  végső  tagjában  a  család, 

Mely,  mig  század  viradt  századra  tízszer, 

Hatalmasan,  büszkén  s  ragyogva  állt. 

Beteltek  a  soros  fülkék  egészen,  — 

De,  —  mily  végzet-játék!  -      egy  még  üres, 

Ez  egynek  is  mindjárt  lakója  lészen, 

S  élő,  holt  itt  többé  mit-sem  keres. 

A  házba  fenn  zendűl  a  dies  irae, 
E  rémes  mű  értelme  s  dallama  ; 
Szorongás  jő  az  értelemre,  szívre, 
Az  ember  mintha  már  oh  állana  .  .  . 
S  mig  készülnek  felül  a  temetéshez, 
Lenn  rács,  ajtó  s  vastábla  nyitva  áll, 
Napfény  tolul  a  százados  penészhez, 
S  még  zordonabb  e  fényben  a  halál. 

Mily  dús  üreg!  kincscsel  czifrázva,  telve, 

Mit  tettetés,  igaz  bú,  s  gőg  pazarl  ; 

Költészet-  és  művészettől  ölelve 

Annyi  emlék,  koporsó  s  ravatal  .  .  . 

Van,  ki  szeret  láttatni,  bárha  holtan  ; 

Temetve  is  hallgatni,  sok  kevély  : 

S  áll  a  kövön,  beszél  más-irta  szóban. 

Kép-  s  jelben  itt  van  kor,  tett,  szenvedély. 

Szép,  gömbölyű  karú  fiúcska  játszik 

A  rét  habos,  virágos  szőnyegén, 

De  a  lepe  már-már  elszállni   látszik, 

A  melyet  tart  s  néz  ujjának  hegyén.  — 

Ifjú  leány  fekszik  halotti  ágyán, 

Kit  még  sok  év  s  boldogság  illete, 

Szép  volt;         fehér  s  hideg  lett,  mint  e  márvány, 

Hogy  érte  a  halál  lehellete. 


Dalok-  Ódák 

Ez  ujjait  nyugasztja  gyönge  húrnál, 
Az  csillagok  titkába  néz,  hatol ; 
A  harmadik'  kezén  a  mérleg  úgy  áll, 
Hogy  nyelve  jobbra,  balra  nem  hajol. 
Sarkát  levert  órjás  mellére  tévén  : 
Végső  csapást  mér  a  hős  zordonan. 
Feje,  ki  járt  szörnyű  halálnak  révén, 
Nyitott  szemmel  lábához  hullva  van. 

Turul,  galamb,  mén  s  gím  jelvényi  rajza, 
A  rózsatő,  a  cserlomb  és  kalász  ; 
Egymást  szorító  kéz;  —  sziv  átnyilazva, 
Félig  sejtet  és  félig  magyaráz  ; 
Mig  a  kőből  féloldallal  kilépve 
Fenyeget,  hogy  megszólal,  megjeJen 
Tolmácsul  egy-egy  ős  mogorva  képe, 
Ki  maga  munkált  a  történteken. 

S  mily  történet!  mi  bősz  lidérczek,  árnyak 
Kisérik  a  családot  e  helyig; 
Múltjában  fény,  szomszédja  a  homálynak, 
S  az  élet  oly  örvényesen  telik! 
Mi  a  szülött :  az  volt  előde  nyilván, 
Hasonlók  a  vér  és  erkölcs  szerint ; 
Lelkes,  szilaj  s  kegyetlen  nép  !  A  villám 
Ragyog,  rémit,  rombol         s  egyszerre  mind. 

Zsarolt,  foglalt  jó  kedvben  és  haragban, 
Meggázolá  a  törvényt  s  a  jogot;  — 
Egymás  vérét  ontotta,  itta  gyakran, 
Ha  ellené  s  szomszédé  megfogyott. 
Az  oltártól  rablá  el  más  aráját, 
Felszedte  a  templom  szent  kincseit, 
Égben,  földön  nagy  méltán  gyűlt  reá  vád  .  . 
S  a  bírótól  nem  félt  sem  ott,  sem  itt. 

De  a  midőn  egy  ország  szólni  nem  mert, 
S  az  elgyalázott  nemzet  csak  nyögött : 

Emelt  fővel  harsányan  monda  ellent  .  .  . 
Felkölt.         Megállt  szilárdan  Kont  mögött ; 
Hősen  küzdött  Mohácsnál,  —  ott  kilenczen 
Maradtak,  mind  erős,  szép  bajnokok; 
Sok,  bujdosván  nagy  bújában :  kietlen 
Tengerparton  takarja  gyér  homok. 

Szép  a  lapály,  a  mely  kalászt  hoz,  érlel, 

De  szép  a  bérez  is  a  mező  felett ; 

Ez  kölcsönöz  tölgykoszorús  fejével 

A  tájnak  fönséges  tekintetet. 

És,  árnyékot  vet  néha  bár  amarra, 

S  uralkodnak  felette  ormai : 

Széllel,  viharral  a  bérez  kelve  harezra, 

Nem  hagyja  a  völgyet  megromlani. 

S  fájhat,  ha  dőlnek  a  bérez  ősi  fái, 
Ha  pusztulnak  s  enyésznek  a  nagyok ; 
Lehetne  tán  sokat  szemökre  hányni, 
Ha  fényes  tettök  is  nem  volna  sok! 
Kevéssel  volt  bűnöknél  több  erényök, 
Mely  az  apákról  a  fiakra  szállt ; 
De  annyiszor  ez  a  kevés         ha  vész  jött  — 
Nem  engedé  elveszni  a  hazát. 

TEREPÉLYES  NAGY  FA. 

Forró  légben,  szél  utában, 

Társak  nélkül  áll  magában  .  .  . 

.  .  .    Rengetegben  a  magas  fák 
Egymást  védik,  támogatják: 
A  közös  lomb  ernyejébűl 
Hőség  ellen  sátor  épül ; 
És  hatalmat  kölcsönözve, 
Hogy  sok  ezren  álltak  öszve : 
Várnak  a  szélvészre  bátran  .  .  . 

Társak  nélkül  van  magában  : 
Terepélyes,  nagy  fa. 

Mint  a  felleg,  messze  tájra 
El-kilátszik  koronája; 
Törzse  délczeg,  ága  zöldéi, 
S  biztat  még  sok  szép  idővel. 
Szenvedett  bár,  -     mit  elárul 
Annyi  sebhely  oldalárul ; 
Látva  orkánt,  érve  harczot, 
A  mióta  megfoganszott 
S  nagyra  nőtt  a  sík  határban, 
Társak  nélkül,  egy  magában! 
Terepélyes,  nagy  fa. 

Lombját  tépte,  hordta  a  szél 
Messze  földön  s  tengereknél ; 
S  egy-egy  ág  a  bánatos  fán 
Állt  villámtól  sújtva,  csonkán. 
Már  gyökén  is  járt  a  fejsze, 
Mit  viszály,  csel  rája  helyze,  — 
S  önnagysága,  mely  megóvta  ; 
Robbanása  szörnyű  volna  .  .  .  1 
S  azt  is,  a  ki  földre  dönté, 
Vajmi  könnyen  odaölné 

Terepélyes,  nagy  fal 

S  boszantván,  hogy  élte  hosszú  : 
Kész  megesni,  őrni  a  szú ; 
De  kérgén  túl,  nyüzsgő  serge 
Nem  hat  bé  az  elevenre.  — 
Majd  fölötte  holló  szárnyal 
Bús,  idétlen  jóslatával: 
Érzem  .  . .  érzem  .  .  .  érzem  a  vészt .  .  . 
Sok  gonosz  jel  mondanom  készt : 
Héj,  keserves  a  mi  rád  vár  .  .  . 
Pusztulás  fog  érni !  kár  .  . .  !  kár  .  .  .  ! 
Terepélyes,  nagy  fa. 

Álljon  e  fa  .  . .  !  s  arra  térjen, 
A  ki  dőltét  várja,  szégyen  í 

Vészben,  fagyban  mit  lehullat 
A  levélért  nyerjen  újat! 
S  egy  ha  lészen  törve,  vágva  : 
Izmosodjék  többi  ága! 
S  bár  a  v£sz  felette  zúgjon, 
Terhes  felhő  tornyosuljon, 
Ontva  lángját  menydörögve  : 
Álljon,  álljon  mindörökre 

Terepélyes,  nagy  fa! 


EGER  HATÁRÁBAN. 

1862. 

Az  őszi  nap  mosolyg  derülten ; 
Erdő,  patak,  szirt,  völgy  körültem, 

S  magas  hegyek  fejem  felett  1 
Oh,  e  magas  hegyeknek  ormán, 
Sokáig  gyász  felleg  borongván, 

Tájra  s  szívre  árnyat  vetett. 

A  földet  gyakran  verte  zápor, 
Aszályban  nyilt  meg  keble  másszor, 

Feltörve  .  .  .  megtiporva  lőn  .  . . 
S  mindazt,  mi  rá  csigázva  szállott : 
Jég-záport,  izzó  napvilágot 

A  föld  némán  magába  vőn. 

Mint  a  nemes  kebel  csak  épül, 
Kemény  csapás-,  nagy  szenvedéstűl, 

S  magasb  érzelmeket  terem  : 
Dússá  lett  a  föld  megsanyartan, 
S  a  drága  must  édes  patakban 

Csordult  alá  a  bérczeken. 

Tisztulni  kezdett  a  hegy  orma, 
Sűrű  ködét  megostromolta 
A  nap,  fénylő  sugárival ; 

S  mig  tépte  a  kéz  a  gerezdet : 
Vidult  a  szív  is,  —  nyugtot  érzett  .  .  . 
—  Megzendült  a  szüreti  dal. 

S  ha  köny,  ha  vér  színében  ömlő  : 
Nem  láta  rég  ily  bort  a  tömlő ! 

Mily  pezsgés,  mily  erő,  mi  fény! 
Méz  a  szájnak,  tűz-láng  a  szívnek, 
Az  édes  csöppek  felhevítnek  — 

Itala  kéj,  bánat,  remény. 

Most,  oh  jövő,  ki  éveket  szülsz ! 

S  titok,  hogy  rólad,  majd  ha  eltűnsz, 

Örömmel,  búval  szól-e  szánk? 
Deríts  e  múló  év  borához 
S  az  ivandó  nagy  áldomáshoz 

Méltó,  dicső  napot  reánk! 

Akkor  zeng,  zúg  majd  hangosabban 
A  viszhang,  melyet  a  magasban 

Tető  tetőhöz  csapdosa ! 
S  mely  szivet,  ormot  gyászszal  föd  bé 
A  zord  időt  nem  látja  többé 

A  hős  Dobónak  városa! 


A  GYÜLEKEZETBEN. 

Cseng,  zúg  még  a  harangok  öble, 
A  hang,  távol,  széthömpölyögve ; 
S  mint  szarvas  a  szép,  hűs  forrásra 
Siet  a  nép  a  szent  tornáczba. 
Betölti  a  pitvart,  a  házat, 
Az  arczokon  hit  és  alázat  .  .  . 
S  a  szívre,  melynek  mélye  zajlék, 
Csendet,  békét  lehelt  a  hajlék. 

Ül  ifjú,  vén  s  hallgatva  szót  váv  .  .  . 
Majd  fölzeng  a  királyi  zsoltár  ; 
A  nép  együtt  van,  együtt  érez, 
Szólván  az  ég  s  föld  istenéhez  ; 
Fejét  mélyen  kezébe  hajtva  : 
Imában  olvad  szíve,  ajka  ; 
Az  Úr  előtt  lelkét  kitölti, 
S  megtisztul,  szentül  a  mi  földi. 

dOrök  felség!  hozzád  kiáltunk, 

Lakozzék  szent  országod  nálunk  ! 

A  mely  lényed  képmása,  része : 

Szentelj  s  áldj  meg  lelkünkre  nézve! 

A  földi  jót  se  vond   meg  tőlünk 

Az  életen,  mit  itt  letöltünk. 

S  add,  hogy  legyen  hegy,  völgy  s  barázda 

Bőv  áldással  megkoronázva  ! 

Vessződ  ha  sújt,  karod  ha  dorgál : 
Tisztuljunk  a  tűzben  s  nyomornál  ; 
Békén  hordjunk  csapást,  keresztet, 
Ha  istennek  ránk  adni  tetszett; 
Uram,  fogjad  kezünk' !  s  mi  bátran 
Állunk  setétben,  roppanásban  .  .  . 
Hegyek  ha  a  tengerbe  dőlnek, 
S  ingása  lesz  az  égnek,  földnek! 

Gyengét  ne  hagyj  akadni  tőrbe  ; 
Nézz  a  méltatlan  szenvedőre ! 
A  bujdosót  hordozzad  és  védd, 
Rövidítsd  a  jajoknak  évét! 
Kik  rég  várnak  sóhajtva,  könynyel  : 
Szegény  kórok  ágyához  menj  el ! 
Szabadulást  vígy  a  raboknak, 
S  a  halállal  kik  tusakodnak!)) 

Így  zeng  a  szó,  mennyekbe  szállva 
Karöltve  a  kérés,  a  hála  ; 

S  oh,  van  még  sok !  .  .  sok !  rejtve  mélyen 
A  könyörgő  nyomort  szivében, 
Mit  hangosan  ki  nem  beszélhet  .  .  . 
De  még  előbb,  mint  sajg  az  érzet, 
S  a  szív  megrendül  és  az  ajk  szól : 
—  Az  istennél  már  tudva  van  jól! 

S  mély  csendé  visszatér  a  háznak, 
Helyökről  a  hívők  kiszállnak; 
Meghallak,  s  a  világba  vívén, 
Elméjök  jár  folyvást  az  igén  ; 
És  szerte,  síkra,  bérezre  tartván. 
A  nyáj  mellett  s  az  ekeszarván, 
Erősen  állnak,  hogy  kövessék : 
Egy  jövő,  egy  hit,  egy  szövetség! 

TÉLI  REGGELEN. 

Elmúlt  az  éjtszaka,  —    s  nem  múlt  el  a  setét ; 
A  földre  szegzi  még  zordon  tekintetét 

E  lomha  rém,  a  mint  hátrálva  távozik; 
A  nappal  oly  rövid!  nincs  ékes  hajnala, 
S  elébb,  mintsem  szelíd  alkonyba  hajlana, 

Megint  csillagtalan,  vak  éjjé  változik. 

A  reggel  s  ébredés  óráin  nincs  öröm! 
Minden  bizonytalan  s  torz,  —  által  a  ködön; 

Téves,  csalárd  az  út  homályban,  éjszakán; 
Ki  vándorol  s  a  jó  irányt  nem  véti  el, 
A  széljárásra  néz,  s  mikor  támad  :  figyel, 

S  megy  ama  jó  vezér,  a  szív  őrszózatán. 

A  föld  békén  pihen.  -     De  arcza,  keble  hűlt . 
Az  élet  főoka  :  a  meleg  elrepült ; 

Ah,  síri  álom  ez,  s  nem  érzeti  nyugalom ! 
Nem  az,  melyben  félig  viraszt  az  öntudat, 
S  a  behunyt  szem  halott  helyett  alvót  mutat, 

A  sziv  dobog  s  foly  a  lélekzet  szabadon. 

Lelkünk  óhajt  fénylőt,  mozgalmast,  hangzatost ; 
De  homály,  dermedés,  némultság  bántja  most! 

Magába  zárkózik,  beteg  s  boldogtalan  .  .  . 
Felkél  a  gondolat  s  gyorsan  kerülve  meg 
Mint  a  téit  a  galamb,         világot,  életet: 

Szomorún  tér  haza,  mert  a  táj  lombtalan. 

Dicső  mennyboltozat  kéklő  végetlene! 
Hatalmas  rengeteg,  hullám,  illat,  zene! 

Eltűnt  .  .  .  !  kopár  a  föld,  borús  az  égi  táj ; 
Pára  s  felleg  között  bujkál  a  sárga  nap, 
Siet,  hogy  a  határt  elérje  hamarabb, 

Mint  egy  koronáját  vesztett  futó  király. 

De,  —    nem  járnak  fent  e  sötétlő  fellegek,  — 
A  sűrű  köd  csak  az  ember  körűi  lebeg, 

Mig  téged,  menny  Ura  I  világosság  ölel  .  .  . 
A  mindenségnek  a  léteilel  ezt  adád  .  .  .  ? 
Mért  köti  bé  a  föld  homálylyal  önmagát, 

Mint  a  bogár,  a  mely  vesztéhez  áll  közeli? 

Mily  némaság  s  halál!  Oh,  alkotó  Erő! 
Ki,  hogy  dicsőítsen,  hozál  mindent  elő  : 

Mikép  miYelje  azt  a  néma  s  a  ki  holt? 
Bocsásd  ki  lelkedet :  s  ég,  föld  újjá  leszen. 
Melegség  habzik  át  a  dermedt  szíveken, 

S  ezer  nyelv  áld,  kiált,  kiket  szavad  felold. 

Tekints  ránk  s  óvj,  nehogy  télnek  s  éjnek  frigye 
Szivünk'  hideg,  sötét  levertségig  vigye ! 

S  legyünk  kétség  miatt  széltől  hányott  pehely ; 
Te  másaid  vagyunk,  -     de  mégis  földi  por, 
Sok  álnok  ellenség  megejt,  földhöz  tipor  .  .  . 

Küzdj  mellettünk  tehát,  s  perlőinkkel  perelj  ! 

Te,  a  ki  e  roppant  világot  alkotád, 

S  könnyen  a  semmiség  méhébe  fúvja  szád  : 

Erős  vagy,  hogy  teremts  új  földet,  új  eget .  .  .  ! 

A  melyen  nem  leend  a  kép  ily  változó, 
Megszégyenül  s  romol  az  új  előtt  az  6  ;  — 
E  nagy  megújulás,  melyért  lelkünk  eped  ! 

Van  is  reményünk  a  boldog  tavasz  felől, 

Midőn  szebb  lesz  a  föld,  más  lombja,  dísze  női  ; 

Ah,  lelkünk  sejti  már  távol  s  titkos  neszét .  .  .  ! 
Hadd  légyen  hát  fagyos,  setét  a  láthatár, 
S  orczánkat  a  metsző  vihar  csapkodja  bár : 

Mi  még  erősebben  fogjuk  egymás  kezét! 


ÚJÉVI  ÜDVÖZLET. 

A  Vasárnapi  líjsdg  szerkesztő/éhez. 

Fogadd  az  újév  első  reggelén 

E  kézszorítást,  régi  jó  barát! 

Ez  a  kéz  egyiké  a  tíz  közül, 

Kik  egykor  oly  vigan  s  gondatlanul 

Látták  az  év  intő  fordulatát, 

S  föl  sem  vevék  az  elkallott  időt. 

Ifjak  valánk  .  .  .  !  Emlékszel-é  reá? 

Néhány  év  csak . . .  s  régen  volt  az  nagyon 

A  szív  nyomó  érzése  mondja  ezt! 

S  többször  megállt  azóta  a  nap  is, 

Hogy  nézze  Gíbeonban  a  csatát  .  .  . 

Órák  súlyát  horda  a  pillanat  .  .  . 

—  Az  ember  most  megvénül  hirtelen ! 

Midőn  feléd  nyújtom  ma  jobbomat : 

Eszembe  jutnak  a  setét  napok, 

A  dermedés  halálos  napjai.  — 

Minő  a  nyáj,  ha  veszti  pásztorát 

És  szerte  a  kietlenen  bolyong: 

Olyak  valánk !  Egy  hang  se  hallaték 

Rezgésbe  hozni  a  holt  levegőt, 

És  lüktetésbe  a  megállt  eret. 

Tomp*   munkái.   1).  a 

Nem  volt  erő,  mely  köt,  von,  egybegyűjt, 

Nem  egy  emelt  újj,  mely  irányt  jelöl.  — 

Csodálatos,  zord,  képtelen  napok! 

—  Te  egy  valál  az  elszántak  közül, 

Kik  legelébb  láttatni  mertek  a 

Múzsák  oltárinál  s  szent  berkein, 

A  hol  megszűnt  az  égő  áldozat, 

S  rom,  félelem,  halál  uralkodék.  - 

Kik  tudva  kelték  a  súlyos  gyanút : 

Hogy  visszavárják  a  dalt,  s  lombosán 

Óhajtják  látni  a  fákat  megint.  — 

Te,  gyenge  kis  galyat  szúrtál  vala 

A  dúlt  liget  szenes  földébe  le, 

S  míg  gondosan  ápolgatá  kezed  : 

Hited  sugalta,  hogy  kihajt  az  ág ;  — 

Dolgozva,  híve  nem  csalatkozál ! 

Munkádra  szép  áldást  adott  az  ég : 

Tiz  év  alatt  az  oltvány  nagyra  nőtt, 

S  a  terepély  élőfa  ágait 

Virág,  gyümölcs  borítja  gazdagon, 

És  lombja  közt  cseng  a  dal  édesen.  — 

Virágozzék,  érjen  hosszú  időt! 

S  ma,  árnyain  fogadd  üdvözletem!! 

Most  nagy  robaj,  sietség,  hajszolás 
Van  a  sajtó-  s  iróélet  körében  ; 
Egymást  ezer  külön  czél  és  irány, 
Mint  a  keresztút,  akként  metszi  át; 
Nem  látszik  a  személy  mögött  az  ügy, 
Sok  hang  miatt  a  szó  nem  érthető.  — 
Felőled  azt  alig  tudjuk,  hogy  élsz ! 
Nem  szónokolsz  az  utczák  szegletén, 
Utálod  a  czégért,  a  sípolást ! 
Munkálkodói  csendben  s  láthatlanúl, 
Szolgálod  a  műveltség  szent  ügyét, 
Terjesztve :  a  mi  szép,  hasznos,  nemes, 
Mi  szívet,  elmét  von,  javít,  emel ; 

Kezedből  a  mag  nem  sziklára  hull, 

De  jó  földben,  gazdag  termést  mutat. 

....  Látunk  sokat,  ki  zuhatag  gyanánt 

Zajongva  és  dagályosan  rohan, 

Elnyomja  a  szót,  mely  lágy  s  emberibb  ; 

S  szétlocscsanván  az  ugró  szirtéin: 

Por-  és  köddé  oszlatja  fel  magát. 

Te  zajtalan  futsz,  mint  a  mély  folyam, 

Mely  csendesen  tágitja  a  medert, 

S  virágba,  zöldbe  vonja  a  mezőt ; 

Osméred-é,  szerény,  jutalmadat!? 

Az  nem  csinált  s  olcsó  kitüntetés, 

De,  melylyel  e  széles  Magyarhaza 

Derék  polgárinál  találkozol  : 

A  közbecsűlés  .  .  .  nagy  szó!  s  díjad  ez. 

Haladj,  haladj  tovább  is  útadón  ! 

Ez  út  igaz,  nyilt ;  —  férfinak  való. 

Ki  cselfogást,  mesterkedést  kerül, 

S  nem  szórja  el,  mikép  az  itató 

Jákob  tévé,  tarkázott  vesszejét, 

Hogy  a  juhok  reá  csudáljanak. 

—  Mint  volt,  legyen  jelszód:  valódiság! 


Lapod  járjon  be  kunyhót,  palotát, 
Szegény  s  gazdag  körűi  végezze  tisztét ! 
Meghozva  mindeniknek,  a  mi  kell. 
—  Száraz  kenyéren  is  sok  érzi,  hogy 
Az  ember  nem  csupán  kenyérrel  él !  — 
A  leghomályosabb  zugig  vigye 
Az  ismeret  s  műveltség  súgarit ; 
Az  elhunyt  ősöket  mutassa  fel, 
Szóljon  nemes,  hős  tetteik  felől. 
S  minden  sorából  egy  nagy  gondolat 
Nézzen  reánk  s  értesse  meg  magát, 
Mi  képen  a  jói-festett  kép  szeme 
Megszűnés  nélkül  a  nézőre  néz.   — 
S  a  mely  köszönti  a  vasárnapot, 

Hasznos,  vidám,  szép  ünneplést  szerez 

Lapoddal  a  tiz  év  fordulatát 

Még  sokszor  ünnepeld!  Isten  veled  1 


AZ  ERDŐBEN. 

,Mi  bajod  van,  kis  madárkám, 
Hogy  elnémult  báj-dalod? 
Ébred  a  táj  zengzetére, 
S  reszket  érte  .  .  . 
És  te  mégse  hallatod! 

A  fagyos  lég  alig  enyhült, 
Alig  tölgyeit  a  fa  még ; 
És  az  élet  nem  buzogva, 
Kincset  ontva, 
Csak  reményben  láttaték : 

S  nagy  váratlan  íme  megnyílt 

Ajkad  a  kikircs  előtt : 

Vesszőszálon,  mely  fenn  hintál : 

Hangjaidnál 

Töltéd  könnyen  az  időt. 

Pedig  hangos  szódra  akkor 

Felelet  se  jött  vala, 

Mint  a  szellőt,  átbocsátván 

Szaggatásán 

A  ligetnek  tört  fala. 

Most  jelenj  meg :  lombos,  árnyas 
Az  erdőség,  mely  fogad, 
Hogy  zöld  barlangos  sűrűje 
Újra  szülje 
Csengve-bongva  hangodat  1 

Most  fakadj  énekre :  díszben 
Virágban  áll  völgy,  liget; 
Élni  a  nyájas  napoknak, 
Mig  ragyognak, 
Minden  úgy  buzog,  siet. 

Hisz  maholnap  szürke  pir  fut 
A  setét-zöld  lombokon, 
Mit  reájok 

Az  év  halvány  szinbe  mártott 
Ecsetével  futva  von. 

Oh,  siess  hát !  Vagy  lakod  már 

Szebb  táj,  hűtlen  énekes?!' 

—  «Ah,  nem !  A  szín  bárha  vádol : 

Messze,  máshol 

Szárnyam,  vágyam  nem  repes! 

Csak  itt  kedves  lég,  sugár,  —  s  ha 
Fenn  a  lomb  közt  dallhatok ; 
Az  öröm  —  s  kéjt, 
Mely  körűi  -foly  áradatként, 
Érzem  én,  bár  hallgatok! 

Egykor  édes  tépelődés 
Csalt  belőlem  éneket, 
Rejtve  nálam, 

Sejtett  üdvem,  kéjes  álmám 
Titka  meg  nem  férhetett. 

Most  a  fényes  pára  megszállt, 

Hű  valóság  vesz  körül  . .  . 

Ez  a  kedves,  gyenge  háznép  .  . . 

Mily  varázs-kép  .  . . 

S  ki  így  boldog :  zajt  kerül. 

Titkon  birva  titkom  édes, 
Hogy  tanú  s  kém  nem  zavar ; 

Ajkam  mért  csevegne  róla, 

Melyet  óva 

Szárnyam,  szívem  bétakar?! 

E  bokorban,  melynek  ága 

Öszvehajlik  fészkemen: 

Hagyd  e  teljes,  e  sóvárgott 

Boldogságot, 

Némán,  titkon  érzen^m!» 

ARANYLAKODALOM. 

Hol  a  násznép,  a  mely  ma  ötven  éve 

Körülfogá  az  ifjú  mátkapárt? 

S  hol  a  szív,  mely  vágyban  dobogva,  égve, 

Az  esküszó-  s  a  szent  áldásra  várt? 

A  vendégek  lassan  mind  szétoszoltak, 

Nyugtatva  rég  a  néma  temetők .  .  . 

S  meg  van  java  a  régi  vonzalomnak 

Ti  nálatok,  hűn  aggott  szeretők! 

Még  akkor  a  szív  csak  remélt,  sóvárgott, 
Sejdítve  ment  a  távol  czél  után ; 
Fakadt  a  lomb,  hozott  az  ág  virágot 
S  bár  üde  volt  is  az :  —  virág  csupán! 
Most  a  leélt,  gazdag  múlt  néz  felétek, 
Remény,  várás  kétsége  nincsen  itt;  — 
Omolhat  a  levél !  ti  már  szedetek 
Ama  termő  fának  gyümölcseit. 

És  mily  nap  ez!  minden  cseng  és  sugárzik, 
Örömit  a  perez  ontja  pazaron ; 
Itt  vannak  a  fiak,  s  itt  unokáik, 
Öreg  s  ifjú ;  sok,  ölben  és  karon  ; 
S  úgy,  mint  ki  félig  alva,  félig  ébren, 
Tudalma  két  világ  között  lebeg : 
Látjátok  a  boldogság  szenderében 
Mindazt,  mi  történik  körűletek! 

És  annyi  szép  emlék  titkon  előjön  1 
Hogy  sok  felejtettről  tanú  legyen: 
Nem  fekszik  súly  az  eltöltött  időkön, 
Nincs  szemrehányás  a  nagy  életen. 
Oh,  e  csalárd  vizén  kik  így  hajóznak  : 
A  sors-kegyeltek  száma  oly  kevés ! 
Mig  a  nehéz  út  vége  millióknak 
Nem  partra-szállás  :  partra -vettetés  . .  . 

Itt  ülnek  ők,  a  tél  fehér  havával, 
Bizalmasan  fogván  egymás  kezét ; 
Alig  szólnak  —  s  egy-egy  tekintet  által 
Foly  köztük  a  szives,  titkos  beszéd. 
Kedvök  dereng, borong...  könnyen  mosolygnak 
S  elébb,  mint  a  futó  köd  elrepült; 

—  Szakadt  felhők  között  bujkálva  a  nap  : 
Egyszerre  látni  árnyat  és  derűt. 

Oh  ez  magasztos  kép,  ez  ritka  látvány !  . .  . 

Merengni  rajta  lelkünk  úgy  szeret : 

A  homlok  fenségén  s  szív  tisztaságán  : 

Előtűnik  a  felsőbb  eredet ; 

Érzés,  kedély :  nyugodt,  mély,  tiszta  tenger, 

Mely  fölzavart,  sekélyes  volt  elébb. 

—  Az  életben  kétszer  legjobb  az  ember : 
Midőn  ide  jön  és  innen  kilép. 

A  kegyelet  hű  érzetével  állva 

Körűletek,  ti  fáradt  vándorok! 

Elménk  e  dús,  e  hosszú  földi  pálya 

Áldásain,  küzdelmein  forog. 

S  ha  szivünk  kész,  hogy  érzelmit  kiöntse : 

Ajaki nk  az  igaz  szót  keresik, 

Mert  számos  év,  világi  jó,  szerencse 

Nektek  kivánva  —  visszásán  esik. 

És  mig  magunk  felett  mélyen  sóhajtunk, 
Állván  az  ut  s  forgószél  közepén : 

Rövid  s  minden,  mit  nektek  mondhat  ajkunk 

Az  élet  e  szép,  boldog  ünnepén  : 

Rátok,  kiket  a  zajgó  élet  árja 

El  nem  szakaszthatott,  együtt  ragadt, 

Egyszerre  jőiön  a  vég,  mely  bezárja 

Szelíd  álomra  a  szemhéjakat ! 


A  FOLYAM. 

Messze  vad  bérczből  eredvén  : 
Erővel  tágíta  medrén, 
Szirteket  tört  a  folyam  ; 
S  nőve  egy  két  rokon  ággal  : 
Most  nagy  téreket  szeg  által, 
Zaj,  robaj  közt  hangosan. 

Bor-,  kenyérben  gazdag  a  part 
S  népén  kívül  még  sokat  tart, 
Ki  idegen  s  éhező, 
Kövér  tulkot  és  tüzes  mént 
Ezerenként,  seregenként 
Nevel  a  rét,  a  mező. 

A  mélyben  szerencse  várna 
A  merész  és  bölcs  búvárra, 
Ki  leszállni  volna  kész  ; 
Így  porondban  és  iszapban 
Keresetlen,  felhozatlan 
Arany-szem  s  por  oda  vész. 

Vihar,  villám  század  óta 
Sok  sziklát  hányt  a  folyóba, 
S  az  keblét  megülte  lenn ; 
Törné  .  .  .  vinné  .  .  .  árja  mosná 
Örvényessé,  rohamossá 
Teszi  ez  a  küzdelem. 

Ha  felgerjed  bősz  haragja  : 
Vakon  tépi  és  szakasztja 
Önmagára  partjait  ; 
S  színig  töltve  árka  öblét, 
A  lapályra  ront  s  ömöl  szét 
Tág  résen,  mit  árja  nyit. 

Majd  megtér  s  foly  régi  fektén, 
Erőt,  mélységet  jelentvén 
A  hatalmas  viz-gomoly: 
Gátat,  töltést  elsodorna, 
Nem  szabályozná  csatorna : 
Ne  amarra,  erre  folyj! 

Olyan,  mint  a  puszta  méné, 
Még  nyereg  nincs  erre  téve, 
Sem  szájába  vetve  fék.  — 
Mért  hatolna  arra  gálya? 
Vad  örvényi  és  dagálya 
Menten  elsülyesztenék. 

Ott  is,  hol  fenékre  látni, 
S  alig  tetszik  folydogálni 
Oly  nyugalmas,  oly  csekély  : 
Nehéz  általmenni  rajta  .  .  . 
Érezé,  ki  néki  hajta : 
Meggázolni  mily  veszély! 

Mit  álltok  a  part  fövényén 

—  Art,  apályt  szemügyre  vévén 

Gond-ütötten,  komolyan? 

.  .  .  Ilyen  volt  és  ilyen  is  lesz  : 

Gyors,  dagályos,  mélyén  szirtes 

Mindörökké  e  folyam. 

ÉN! 

Bús  asszony  önti  a  halottra 
Könyű:  záporát ; 
Kérdez,  felel,  nevén  szólítja 
ő  kedves  jó  urát. 

Végig  borong  nyögő  panaszszal 
Hivének  tetemén  : 

Szegény  vak  özvegy . . .  árva  gyermek !  . 
Ki  táplál  minket?  Én! 

Szavára  dúlt,  ingó  hitének 

Ki  ily  választ  ada  : 

Úgy  dolgozik  . .  . !  úgy  fárad  és  fut 

Serdűlő  magzata ! 

A  jó  asszony  felejti  már,  hogy 
Nem  keres  a  halott .  .  . 
A  kis  leány  fel-varr  s  fonással 
Tölt  sok  hosszú  napot. 

De  sápad,  sápad...  s  nagy  beteg  lesz 
A  dolgos  kis  kezek 
A  pihegő  mellen  keresztben, 
Fáradtan  fekszenek. 

Már-már  elszáll  a  lélek,  ajka 
Végső  lehelletén  : 
Ah  gyermekem  !  te  is  ha  elhagysz, 
Ki  táplál  engem  .  .  .  ?  Én  ! 

Hallják  sokan  ...  A  temetőbe 
Kiviszik  a  leányt.  — 
És  éldegél  s  nem  lát  az  özvegy, 
Nem  semmiben  hiányt. 

Nyugodtan  van,  ha  a  kosárból 
Az  eleség  kifogy : 
Korsót,  kosárt  megtöltve  újra  . .  . 
Nem  tudja  bár  :  ki  ?  hogy'  ? 

Én  istenem !  fel-felsohajtgat 
Az  éjnek  idején, 

S  mindig  szelid,  közel  súgást  hall 
Ki  táplál  engem  .  .  .  ?  Én ! 


ALANT  ÉS  FENT. 

Miért  néznél  a  ronda  földre, 
Ha  az  eget  szemlélheted  ? 
Lent :  sok  vészes,  csalóka,  dőre 
Jelenség  bántja  érzeted. 

Fojtó  párát  lehel  ki  a  föld, 
Verejtékén  táplál  penészt ; 
Keblében  undok  nyűveket  költ 
S  szinén  mérges  gyomot  tenyészt. 

Itt  bút  iszol  habzó  kehelybűl, 
Remélve  :  szived'  zaklatod !  — 
Futó  gyönyör  gyötrelmeket  szül, 
A  szerelem  kárhozatot. 

Mily  zűrzavar,  fázás,  szorongás  .  .  .  ! 
Kábán  szédelgnek  a  fejek ; 
Mily  kárvágy!  mit  eledbe  dob  más: 
Hurok  s  a  kő  elejtenek. 

A  por  lelép,  s  a  sár  befecskend, 
Bármint  utáld,  bármint  kerüld.  — 
Magánál  lentebb  nézve  becslend 
Az  alacsony  s  elvetemült. 

Dicsben  él,  hal,  s  megáldva  sok  gar, 
Ki   ügyesen  amit  vala ; 
S  a  szentnek,- — jót,  erényt  ki  szomjaz 
Maró  eczet  vég-itala. 


Miért  néznél  a  ronda  földre, 
Ha  az  eget  szemlélheted? 
Szorosság  fent  nem  fogja  tőrbe 
Látásod  és  eszméleted! 

Repülhetnek  fel . . .  s  messzi,  messzi . . . 
Feletted  a  nyilt  végtelen, 
S  hol  a  határt  nincs,  a  mi  jegyzi  : 
A  tiszta,  könnyű,  kék  elem. 

A  hajnal  ott  kél  bíborágyán, 
Melynek  rózsái  közt  aludt. 
Ott  lángol  a  nap,  s  a  szivárvány 
Épít  magas,  szines  kaput. 

A  harmat  onnan  jő,  —  az  illat 
Oda  száll  anyja  kelyhibűl, 
S  kit  a  lég  finom  árja  ringat: 
A  víg  madár  ott  zeng  s  repül. 

S  bár  a  lúlon  rejtő  palást  van, 
Nem  érni  földi  szárnyakon : 
Remény  s  hit,  szép  találgatásban, 
Jár  a  nem  ösmert  tájakon. 

Isten  magas,  szép  mennye  .  .  .  !  Majd  ha 
Repülni  gát  nélkül  lehet: 
Dicsőségét,  titkát  óhajtva, 
Oda  lehellem  lelkemet! 

1865. 

(Horváth  Lajos  képviselőnek,  barátomnak) 

A  polgár-ünnep  víg  zaját  benn, 
Beteg-szobámból  hallgatom; 
Zászlók  lebegnek,  hangos  éljen 
S  heves  dal  zeng  az  ajkakon. 
Mily  lelkes  nép!  a  czél  nemes,  nagy, 
A  honfi-érzés  hű,  meleg  .  .  . 
Oh  nemzetem !  bízom  tebenned, 
Bizom,  de  mégis  —  féltelek! 

Birod  -     megáldva  dús  erővel  — 
A  férfiasság  záJogát ; 
A  nyújtott  vas-kesztyüá  maroktól 
Kezed  még  vissza  nem  vonád. 
Edzett,  erős  vagy,  —  ah,  de  jó  is, 
Hamar-bizalmas,  gyermeteg  .  .  . 
Nem  a  kemény  szorítás-,  a  lágy 
Simogatástól  féltelek! 

Harcz  szült  s  nevelt ;  —  támadt  belőled 
Sok,  sok,  ki  volt  hír-  s  tettre  hős ; 
A  szablya  s  tőr  előtted  annyi 
Viaskodásból  ismerős. 
Osztál  vágást,  értek  döfések, 
Melyek  sokáig  vérzenek  .  .  . 
Hagyján  a  sebző  fegyver :  —  a  seb- 
Gyógyító  irtól  féltelek! 

Szörnyű  az  ég,  midőn  haragszik 
S  a  magasságból  mennydörög; 
Tölgy,  szikla  reng,  —  a  gyenge  szívű 
Fejét  meghajtva  könyörög  .  .  . 

Az  égnek,  nem  zord  fellegétől, 
Melyben  villámi  rejlenek: 
Hanem  mosolygó  fénye-  s  színes 
Szivárványától  féltelek  ! 

A  tenger  mély  s  nagy,  —  messze  a  part, 
Hullám,  hullámra  kél,  dagad  .  .  . 
Nincs  szünet  a  kemény  viharban, 
Nyugvásra  nincs  egy  pillanat .  .  . 
De  leng  a  bárka  s  van  remény,  hogy 
Szűnnek,  fordulnak  a  szelek; 
Hajód,  hol  könnyen  megfeneklik  •' 
A  rév  sekélyin  féltelek ! 

De  nem !  Te  hű  maradsz  magadhoz, 

Kísértésben,  bajban  szilárd ! 

Így  lészsz  felmentve,  állj  vagy  essél, 

Ha  a  jövő  itélt,  birált. 

Légy,  légy  erős,  munkálva,  s  hitben, 

Se  vakmerő,  se  csüggeteg  .  .  . 

Had  érjen  a  boldog  csalódás: 

Hogy  ok  nélkül  féltettelek! 


HAJTSÁTOK  MEG.. 

Hajtsátok  meg  fejeteket, 
Kertem  rózsafái  : 
Itt  az  óra,  hogy  le  kell  a 
Téli  sirba  szállni ! 

Megsárgultan  omlik  a  lomb, 
A  madárka  hallgat; 
Dérré  válik,  hószint  játszik 
A  mezőn  a  harmat. 


Dalok.  Ódák-  '45 

Fejetekre,  el-befedve, 
Puha  földet  hányok, 
Csendes  álom,  nem  halál  lesz 
A  temetség  rátok! 

S  míg  a  tél  fagyát  siratja 
Annyi  elhaló  fa  : 
Ti  meg  lesztek  jó  szülétek 
Kebelében  óva! 

Kit  nyilástok,  hervadástok 
Kéjre,  búra  költe : 
Én  leendek,  mig  pihentek, 
Álmatoknak  őre. 

És  mihelyt  a  kikeletnek 
Langy  fuvalmit  érzem, 
S  a  rég  szunnyadó  erőnek 
Ébredése  lészen  : 

Kezem  által  széttöretvén 
Sírotoknak  zára, 
Felbocsátlak  bájos  élet- 
S  uj  virágozásra! 

Oh,  ha  a  sitt,  melyre  annyi 
Könyem  elhull  titkon, 
Ha  a  sirt  a  temetőn  is 
Fel  lehetne  nyitnom !  .  .  . 

A  VÁNDORNAK. 

Kalandos  utad  merre  hordoz? 
Térj  vissza  a  hármas  halomhoz, 

Világnak  vándora! 
Arczod  látják,  hogy  elfeledjék  .  .  . 
Idegen  vagy ;  legtöbb,  ha  vendég, 

Fordulj  ott  bárhova. 

Oh  mennyi  van,  ki  jönne  .  .  .  jönne!  .  . 
Vágyódás  közt  omolva  könyje : 

Gyötrődik  szertelen, 
S  bús  szíve  csak  remélve  enyhül  .  .  . 

—  Te  elszakadsz  e  drága  helytűi 
Önként,  keservtelen ! 

A  gyászt  hivéd  itthon  feledni  ? 
Vagy  jársz  gyönyört,  élvet  keresni 

A  földnek  távolán? 
Ki  sors-vészszel  daczolni  látszál : 
Hited  megtört?  s  mint  gyenge  nádszál 

Földig  hajolsz  talán  ? 

De,  bár  öröm-  s  fény-lakba  nyithass  : 
A  más  borától  lészesz  ittas  .  .  . 

A  mámor  oly  rövid, 
Hogy  bú  s  árny  ismét  rád  omoljon  1 

—  Mi  is  felejtetné  az  otthon 
Fájdalmát,  örömit?! 

S  ha  férfihoz,  nagy  veszteségben 
A  bánat  illő  :  —  csüggedés  nem, 

Mely  kór  gyanánt  ragad  : 
Reményed  látva,  lombot  lásson, 
Bús,  kétkedő  a  pusztaságon. 

—  Ki  nem  vall  :  az  tagad ! 

Viraszd  át  a  zordon,  nagy  éjét, 
Fogjon  körül  gonosz  kisértet 

És  képtelen  sötét ; 
Hogy  érezd  a  bűbájt  egészen, 
Ha  gyúlt  szövétnekkel  kezében, 

A  hajnal  kél  föléd! 

Vagy  tán  a  mély  s  örök  sebeknél, 
Ama  csáb-utra  tévelyedtél, 
Mely  csillogó,  —  s  rideg ; 

Ki  agyrémét  követve  jár  ott, 
Szolgálni  a  széles  világol : 
Elvész  övéinek. 

Csak  Isten  napja,  mely  derengve 
Süt  milliók-  s  az  egyetemre, 

Osztván  fényt,  életet : 
Szivünk  szűk  körben  égő  fáklya, 
Hadd  láttassék  meg  fénye,  lángja, 

Min  oltárunk  felett! 

Tedd  bú  s  örömben,  tedd  alant,  fent, 
A  mit  reád  amaz  örök,  szent 

Kötelesség  róva  .  .  . 
És  utad  bármily  messze  hordoz : 
Térj  vissza  a  hármas  halomhoz, 

Világnak  vándora! 


AZ  1FJU  KÖLTŐ. 

Hová  visz  könnyű  röpke  szárnyad, 
Te  csalfa  lepke  !  oh  hova  ? 
Nem  köt  le  a  virágok  serge, 
Az  ér,  mely  fut  játszódva,  csergve, 
Sem  a  sziklák  bársony  moha! 

Homály,  verőfény  váltva  kel,  —  nyílt 
Mező  a  völgy  szorosa  helyt ; 
Ragyogva  szárnyad  szines  holdja  : 
Repülsz  .  .  .  !  de  gyorsan  elcsapódva 
Már  a  Üget  bajboncsa  rejt. 

Magasra  szállsz  s  virágsziromhoz 

Hasonlóan  lendülsz  alá  ; 

A  lég  magán  súlyúi  nem  érez, 

Nincs  szó,  nincs  kép  röptéd  neszéhez. 

Azt  szellem-fül  se'  hallaná! 

Meghordozasz  távol  vidéken, 
Mely  feltekint  ránk  nevetőn  ; 
Követlek  merre  szárnyad  lebben  : 
Setét,  rcmon,  rózsás  ligetben 
S  komor  magányu  temetőn. 

Játszol .  .  csapongsz. .  oh  állj  meg,  állj  meg. 
Hadd  bírjalak,  szép  foglyomat! 
Szeszélyed  gyakran  oly  közel  vár  .  .  . 
S  bízom,  mikép  enyém  leszesz  már, 
Te  csalfa  lepke:    -    gondolat! 


RÉGI  JÓ  HÁZAM! 

ílgy  óhajtom,  égek  látni 
Annyi,  annyi  év  után! 
Almaimnak  kétes  útját 
Messze  földön  mig  futam, 
Melyek  egykor  a  sikon  a 
Házai,  udvart  jelelék : 
Most  is  híva  integetnek 
A  magasló  jegenyék. 

Láthatom  hát  nemsokára 
Ama  tisztelt  arczokat, 
Melyeken,  mint  oltárképen, 
Nincsen  szeplő  s  karczolat. 
Nyílik  a  kör  ...  ah  az  óra 
Nékem  üdvöt  szerze  itt  .  .  . 
S  vágyom  újra-élni  a  múlt 
Kedves,  édes  perczeit. 

S  míg  ez  érzés  úgy  siettet, 
Van,  mi  gátol  s  visszatart  : 
Nem  Játott-e  ez  a  ház  is 
Rázkódást  és  zivatart? 

.  .  .  Távozunk,  —  s  mi  fényes,  ép  volt : 
Elsötétült,  romba  hull  .  .  . 
Ház  galambja,  kert  virága 
Megjöttünkig  elvadul. 

Hátha  itt  is  változásnak 
Hordja  minden  gyász-nyomát! 
Búbánatban,  feketében 
Lelem  a  ház  asszonyát ; 
Komor  csend  a  folyosókon, 
Vén  fű  a  lak  udvarán  .  .  . 
S  urát  kérdve  a  cselédtől  ; 
Ez  bámulva  néz  reám. 

Hátha  a  zárt  kapu  mellett 

Mérges  állat  agyarog, 

Ingerült  hang  kérdi  beiről  : 

Mit  kívánok?  ki  vagyok? 

S  megütődöm  a  lakóknak 

Ösmeretlen  képein  .  .  ! 

Hátha  —  hátha  —  mig  von  a  vágy : 

Tétováznak  lépteim. 

Ah !  jobb  lesz  tán,  visszatérve, 

A  múlt  képéi  őrzenem, 

Ha  megcsalhat  s  bánatot  nyújt 

A  valóság,  a  jelen. 

Szebb  a  tájnál,  hol  az  őszi 

Fagylaló  szél  átsuhan, 

Másolatja,  mely  mutatja 

Festve  bár,  de  lombosán. 

A  ház,  mint  volt  álljon :  a  fal 
Vad  babértól  zöldelőn  ; 
Benn,  helyén  a  régi  bútor, 
Láng,  parázs  a  tüzelőn. 
Ur  és  asszony  arcza  légyen 

Nyilt,  redőtlen,  mint  vala  ; 
És  a  légkör  fényes,  hangzó 
Az  örömnek  általa. 

Lássam  a  család  virágai 
Folyvást  ifjan  és  üdén  ; 
A  fiúkat  játszadozva 
A  gyümölcsös  zöld  füvén  ; 
Mint  repül  a  sárga  hajfürt, 
A  picziny  ajk  mint  cseveg  . 
—  A  szép  emlék  nálam  ezt 
Képet  örökítse  meg! 


KI  A  SZABADBA... 

Ki  a  tágas,  szellős  szabadba! 
—  Az  emberektől  elszakadva, 
Föl  a  halomra,  bérezre  föl ! 
Hol  a  lélek  szárnyát  kibontja, 
Enyhül  az  élet  terhe,  gondja, 
S  hévsége  nem  tikkaszt,  nem  öl. 

Oh,  láttam  én  gyakran  ez  ormot, 
Midőn  lángolt,  kéklett,  borongott 
Ösmérem  a  zöld  halmokat. 
Mulattam  a  vén  cser  tövénél 
S  bokor  mellett,  mit  a  kelő  szél 
Rezzentve,  játszva,   hajtogat. 

lm  a  viszhang,  kit  játszi  gúr.ynyal 

Egyik  bérez  a  másikhoz  utal, 

Mig  elhal  a  szűk  völgyeken. 

lm  a  patak,  mely  lomb  között  jön, 

Elvész  alóla  medre  rögtön 

S  lehull  -     tajtékba  törve  lenn. 

Ah,  mégis  új  mind  e  jelenség! 
Könnyed  szabadság,  büszke  fenség 
Vészen  bubájával  körül ; 
S  mint  a  fürdő  madár  a  habba  : 
Az  édes,  a  szent  hangulatba 
Én  lelkem  új  vágygyal  merül. 

Erdőcsendben  dalok  csatája  ; 
Szines  virág  hímezve  váltja 
A  harmatgyöngyös  levelet ; 
Hűvös  szellőt  érzek  fuvalni  .  .  . 
S  igaz,  mit  a  szó,  csend  sugal,  mi 
Borong,  fénylik,  jajong,  nevet. 

Ha  a  fa  szomszédján  erőt  vész  : 
Magasságban,  erőben  ő  lesz 
A  táj  csodája,  disze  majd  ; 
A  zuhogó  ár  szaggatásit 
Gyorsan  hegeszti  gyenge  pázsit ; 
Ha  vész  az  ág,  a  törzs  kihajt. 

A  tölgy,  mit  a  nyár  lomboz,  ágaz, 
A  kőszáJ,  melynek  homlokát  az 
ós,  nagy  idők  korma  lepi, 
A  kristály  lég,  a  messze  látkör, 
A  fény,  mely  a  mennyből  alátör: 
--  Mind,   mind  magasztos,  ünnepi! 

Oh  isten  szép,  szabad  világa, 
Igazsággal,  fénynyel  megáldva, 
Kútfejeid  mily  kiesek! 
Hol  égő  homlokom  kihűlhet, 
Szivemre  száll  vigasz  s  üdűlet : 
Én  kebeledre  sietek ! 

Ezer  csudával  íme  rakvák 

Az  ég,  a  föld,  e  kincses  aknák; 

S  ha  a  lélek  fenn,  fenn  ragad, 
Vagy  a  mélység  fölé  borulok, 
Ugy  boldogít  e  gondolat! 

S  mint  a  búvár,  ki  hab  közé  dől  : 
Él  a  fennről  vitt  tiszta  légből, 
Mig  rá  mélység  s  tenger  borúi : 
Erőt  innen  kölcsönzők,  innen  ! 
S  mig  lenn  futok,  küzdelmeimben 
Én  lábam  meg  nem  tantorul. 


BŰNBOCSÁNAT. 

Álmatlan  éjben  az  ágy  vánkosán, 
Zarándok-úton  s  a  templom  kövén : 
Oh,  mennyi  köny  hull  szélyel  titkosan, 
A  fájdalom  forrásiból  jővén! 
Midőn  felkél  a  vádló  síri  árny, 
Melyet  sok  év  és  hallgatás  temet, 
Fedett  arczczal  sóhajt  a  bűnhődő  : 
Isten  bocsásd,  bocsásd  meg  vétkemet ! 

—  Én  bűnös  kéjt  vadásztam,  tudva  bár 
Azt  a  sivár  átkot,  mely  rajta  van  ;  — 
Lábbal  tapodtam  hűséget,  frigyet ; 
Eszeveszett  valék  és  fajtalan  ; 
A  drága  nő  szivét  meggyilkolám, 
Szétszórtam  édes,  szép  családomat! 
Hah  mily  örvény  .  .  .  !  menten  alábukom. 
Ha  "Rezed,  oh  Isten,  nem  támogat ! 

-  Szerettem  a  cselt,  álnok  utakat, 
Hamis  keresményt  és  ragadományt; 
S  barlangomban  abból  rég  semmi  sincs, 
Mit  ott  orzó  kezem  halomra  hányt. 
E  kéz  .  .  .  e  kéz!  vérfoltokkal  tele  .  .  . 
Pedig  folyvást  őrült  hévvel  mosám ! 

És  dugnom  keli  .  .  .  s  tűnődnöm  szüntelen, 
Isten  haragján,         hóhér  pallosán. 

Te  ültetél  tanácsba  engemet, 
Igaz  biró  s  igazság  istene! 
Rám  biztad  az  itélet  mérlegét, 
De  az  kezemben  félre  billene  .  .  . 
Bűnöst  feloldtam,  nem  az  igazat, 
Megronta  :  kegy,  hiúság,  önhaszon  .  .  . 
Oh,  megindúl-e  most  jobban  az  ég, 
Mint  egykor  én,    -     a  könyűn,  panaszon?! 

—  Megvetve,  oh  Isten,  törvényedet  : 
Kicsúfolám  hatalmad,  lételed! 
Igaz  vagy  s  rettentő,  midőn  magad' 
A  tagadóval  megösmérteted ! 
Ki  lázadón  reád  fegyvert  fogék  : 
Saját  szivembe  mélyedt  fegyverem  .  .  . 
A  mélységből  kiáltok:  könyörülj! 
lm  bűnbánatban  mellemet  verem  .  .  . 

Az  arcz  porban  hever  s  a  köny  ömöl, 
A  hű  vezeklő  bűnét  látja  csak  .  .  . 
S  hogy  Istenhez  fordul  bocsánatért : 
Szétválni  kezd  lelkében  szín,  salak. 
S  ha  a  sziv  meglágyult,  mint  a  viasz, 
Uj  ember  lenni  a  bűnös  ha  kész  : 
Felé  hajlik  az  égi  irgalom: 
Bízzál  fiam,  bűnöd  bocsátva  lesz  ! 

S  te,  furdalást  nem  ösmersz  .  .  .  s  üdved  az, 

Hogy  ácsorogsz  fényes  ajtók  körül ; 

Hivalgón  hordod  a  Kain-jegyet, 

Mit  jobbulás  ró' ad  le  nem  törül  : 

Tetted  leend  majd  ellened  tanú, 

S  tűz,  mit  fejedre  sok  nap  gyűjtöget  .  .  . 

Neked,  áruló!  nem  bocsátja  meg. 

Ne  is  bocsássa  Isten,  bűnödet! 

Ha  a  jó  sors  rám  bizta  volna  : 
Halmon  leendett  én  lakásom, 
A  hol  repkény  nő  felfonódva, 
Fagyai  s  vad  rózsa  nyit  rakáson. 

A  háttérben  bérez,  vár-rom,  —  erdő, 
Mely  szép,  mely  véd  észak  szeletül ; 
S  hol  már  kiesb  a  föld,  fa  termő, 
A  hegy  nyájas  dombbá  szelídül. 

S  hol  a  berek  hűs  árnya  rejt  el, 
Búg  a  galamb,  —  fenn  vércse  héjáz, 
Patak  foly  s  szökdös  lágy  csörejjel : 
—  Ott  állna  a  csinos  fehér  ház. 


Ha  most,  —  elől  kezdvén  —  lehetnék 
Életpályám  s  jövőm  urává  : 
A  czélra  más  irányt  követnék, 
Hol  a  futót  nyert  pálma  várná. 

Eltűnve  a  csoport  köréből, 
Mely  zúg  örök  vásári  zajban, 
S  menten  a  hivatal  nyűgétől : 
Várna  munkám,  díjam,  nyugalmam. 

Csak  szent  s  nagy  eszmék  láncza  kötne 
S  bizván  a  jó  Isten  kegyében: 
Pályámat  én  —  nem  vágyva  többre  — 
Így  futnám  meg  szabad-szegényen. 

Ifjúságom  ha  visszatérne, 
Bálványiért  hogy  újra  küzdjön, 
S  ama  gyors  láng,  mely  véget  ére, 
Csapjon  fel  még  a  hamvas  üszkön  ; 

S  ekkor  kisértő  bájjal,  e  föld 
Mindannyi  szépe  rám  mosolygna  ;  - 
S  mondván  sok  édeset,  hízelgőt, 
Epedt  pillantás  ostromolna  : 

Az  én  szivem'  nem  ejtené  meg 
Hatalma  e  tündéri  bájnak ; 
Éltem  szelíd,  hű  társa!  téged, 
Megint  téged  választanálak. 


A  « PALOTA..  HELYÉN. 

Felettem  százados  fák  lombja  függ, 
A  föld  szinén  zöld  moh  terül  henyén; 
Hűs  árny  alatt,  ábrándozás  között 
Heverészek  a  «palola»  helyén. 

Hol  volt?  hogy'  állt?  nem  mondja  omladék, 
Nevén  kivűl  minden  jel  elveszett  .  .  . 
Nem  látni  itt  ember  kezét,  nyomát, 
Csak  az  örök  s  erős  természetet. 

Kinek  dörgő  szavát  hallá  a  völgy, 
A  hegytető  közös  vidékiről  ? 
Egykor  mik  estek  itt  .  .  .  ?  A  képzelet 
Mig  épít  és  bont,  rajzol  és  töröl. 

...  A  helyre  fáradt  vándor  érkezik, 
Szeme  tüzes,  vonási  zordonak  ; 
Kardján,  vértjén  szól  csorba  s  horpadás  .  .  . 
Ravasz,  délezeg,  —  félrabló,  féllovag. 

Kicsoda  ő,  kit  bűn  vagy  üldözés 
Eme  vadon  tájékra  vezete? 
Kiséri-é  s  minő  emlékezés? 
Hol  van,  ha  van,  hazája,  nemzete? 

Ki  tudja  azt !  O  a  bérczen  marad, 
Italt  forrás  ad  és  vadat  nyil  ejt ; 
Rövid,  rövid  szendergés  álma  ;  —  kész 
Riadásra  s  veszélyben  állni  helyt. 

Így  él.  Majd  társ  akad ;  egy,  végre  több. 
Kiket,  mint  ár,  a  vak  sors  összehord  ; 
S  az  éji  tűz  vérszínű  udvarát 
Beüli  vad,  rongyos,  kétes  csoport. 

Hegy,  völgy  e  farkasok  tanyája  lesz, 
Kik  túl-üvöltik  a  honos  vadat ; 
Egygyé  forr  végre  mind  :  embertelen 
Törvényben,  esküvel  s  Vezér  alatt, 

Kinek  hatalma  mind-nagyobbra  nő, 
S  tovább  nyúlnak  kifosztó  kezei ; 
A  név  elég :  szemeknek  álmait 
S  szivek  nyugalmát  elrezzenteni  .  .  . 

És  a  mivel  zug  és  barlang  telik 
S  gazdaggá  lesz  az  átkozott  tanya  : 
A  nép  bora,  marhája,  kenyere, 
A  kalmár  selyme,  gyöngye  s  aranya. 

Év  évre  jő ;  —  és  rejtek,  szakadék 
Szűk  már  a  had-,  kincs-,  gőgnek  egyaránt ; 
S  sziklát  a  bajMl  földnép  vasa  tör, 
Orjási  csert,  ledöntve,  bárdja  hánt ; 

Reng,  zúg  hegy-völgy  —  meg-megroppanva  száll 
Mélyebbre  a  szenes  hegyű  karó  ; 

Száz  vérző  kéz  követ  kőhöz  ragaszt, 
Bálvány-fákat  vonszol  s  egymásba  ró. 

Feláll  gyorsan  s  mégis  szilárdan  az 
Idomtalan,  felemás  palota  ; 
A  messze  el-1  átsző  tető,  torony, 
Sokat  riaszt  el,  sokat  csal  oda. 

Most  a  vezér  nemes  szüzet  rabol, 
Órizve  azt  frigyetlen  hitvesül ; 
S  akkorra,  hogy  fehéredik  haja, 
A  vak  kebel  hű  vágya  teljesül : 

Apjok  nyomán,  zaj  és  vér  közt,  —  habár 
Anyátlanul  —  felnőnek  a  fiak ; 
És  a  gonosz  köpű  odúiból 
Egymás  után  gyorsan  kirajzanak. 

A  mennyi,  mind  saját  útjára  tér, 
Más  más  tetőre  ül  s  kastélyt  emel, 
(Mig  czélnak  czél,  oromnak  az  orom 
Jól  érthető,  gyors  visszhangban  felel). 

Felsőt  nem  néz,  törvényre  nem  hajol, 
Mely  gyenge  gát  s  előtte  átszakad  ; 
Ügyét  a  ((k)c(rd  ki  fafd**  dé  viszi  : 
Tegyen,  ki  bír,  magának  igazat! 

Így,  századok  s  ősek  költöznek  el .  .  . 
Jőnek  fiak,  fiakra  unokák; 
Az  eredési  hír,  hagyomány,  idő  : 
Fényes,  mesés  pólába  burkolák. 

S  a  dédősök  talányos  czímerén 
Hosszan  mereng  a  boldog  ivadék; 
Büszkén  tekint  családfájára  ...  az 
Fejdelmi  törzs  ágából  hajta  rég  .  .  . ! 


I  5 6  T^clieménvek 

De  béke  van  ...  a  buzogány  pihen  .  . 
Elhagyva  a  rideg,  magas  tetőt: 
A  völgybe  száll  a  maradék  s  megül  .  . 
(Fenn,  egyedül  bolyg  a  boszús  előd). 

És  úszik  ott  a  köznap  árjain, 
Sarkantyútlan  szolgál  kicsiny  ügyet ; 
Nem  háborítják  a  múlt  képei, 
Lassan,  lassan  homályosul,  sülyed  .  .  . 

Elveszti  majd  a  meglepő  vonást, 
Mit  jellem,  arcz  örökle  ősjegyűl. 
Nevet  cserél  .  .  .  más  vérbe  olvad  át  . 
Végre  a  népben  végkép  elvegyűl. 

Ósfészke  is  romol,  pusztul  vele, 
Mély  repedés  kezdődik  a  falon, 
Szeglet  válik,  torony  bukik  le  majd, 
És  lesz  a  vár  kietlen  kőhalom. 

Ragasztékit  kelő  mag  és  csira 
S  vékony  gyökér  tágítja,  mint  vas-ék  ; 
Egy-két  rövid  századra  áll  a  rom, 
Hogy  szomorú  végét  sirassa  még  .  .  . 

Moh,  televény  s  erdő  borúi  reá, 
A  föld,  ez  álló  örvény,  elnyeli  .  .  . 
—  lm,  eltűntek  a  fal  s  az  alakok, 
Mint  ábrándom  gyors  tüneményei  .  .  . 

Találgatom  :  hol  állt  a  ((palota »  ? 
Nevén  kivűl  minden  jel  elveszett  .  .  . 
Nem  látom  itt  ember  kezét,  nyomát, 
Csak  az  örök  s  erős  természetet! 

A  GÁLYARAB  FOHÁSZA. 

Ég  s  föld  erős  Ura,  látom  hatalmadat! 

Midőn  zúg  a  vihar,  melyet  fuvalla  szád, 

A  tenger  forr,  üvölt,  —  a  hab  hegygyé  dagad, 

És  martaléka  lesz  a  védetlen  naszád. 

Mig  a  szem  elvakul,  a  szív-ütés  megáll, 

Villamos  fellegek  gyors  csattanásinál. 

Látom  haragodat.  —  Látom  jó  kedvedet, 
A  békén  mosolygó  reggelnek  idején ; 
A  part  virít,  mosolyg,  —  zöld  lombja  integet, 
Fény  s  nyugalom  van  a  bősz  háborgás  helyén  ; 
De  a  csend  gyönyöre,  a  vész  rémségei, 
Lelkemet  csak  alig  birják  érinteni. 

Oh!  mert  én  rab  vagyok,        meglánczolt  gályarab, 

Éltem,  vérem  s  erőm  a  más  tulajdona ; 

Bírám  a  porkoláb,  törvényt  korbácsa  szab, 

Mit,  hogy  serény,  hálás  és  hű  legyek,  fona. 

És  ő  csudálkozik  s  felbőszül  ellenem, 

Hogy  szépnek,  boldognak  nem  vallom  életem'. 

Tűrök  sokat,  nagyct,  --és  tűrnek  társaim,  — 

Vérzünk,  de  hallgatunk,         súlyos,  de  evezünk  ; 

Ha  vad  vihar  forgat  habok  torlásain, 

S  nyög  a  tanácstalan  rémület :  elveszünk ! 

Ha  örvény  és  halál  tátongnak  fel  vadul : 

A  gyarló  nép  s  hajó  általunk  szabadul. 

Mi  küzdünk,  hatolunk  nagy  messze  partokig, 
A  bálványért,  melyet  a  szív  kincsnek  nevez; 
És  sűlyedésig  a  hajó  megrakodik  .  .  . 
Dőzsölni  el,  haza !  rab,  most  evezz,  evezz  ! 
S  mig  a  merény  dicse,  a  kéj,  a  kincs  övék  : 
Gúny  és  sovány  falat  azé,  ki  küzködék. 


8  Költemények- 

Mindez  gyötrő  s  nehéz  ;  —  mégsem  fohászkodom 
Könnyítésért  hozzád,  létünk  erős  Ura ! 
Hogy  tunyán  meg  birjak  nyugodni  sorsomon, 
S  könnyen  lépjek  vele  öngyilkos  alkura. 
Inkább  legyen  keblem  tenger,  mely  forr,  zajog, 
Tartsák  ébren,  lázban  örvények  s  viharok. 

Old  fel,  ha  már  elég  s  bölcs  czélod  engedi ; 
Ha  nem  :  gyötrelmitől  rabságom  meg  ne  foszd, 
Lclk<*.m  marezongja  kín,  testem  láncz  kezdje  ki, 
Mert  jaj  nekem,  mihelyt  megszokom  a  gonoszt ! 
Mig  rab  vagyok  :  legyek  rab,  de  rab  igazán, 
Tessék  a  szó,  ha  szid,  és  boszantson,  ha  szán.  — 

Oh  Uram,  hivlak  a  viharban  titkosan! 

Téged  keres  forró  ajkimról  a  fohász; 

Roskadnak  térdeim,  reám  hullám  zuhan, 

De  nem  csügged  szivem,  hitem  nem  tétováz. 

Mig  az  Ítéletre  eJjösz  hát  Istenem : 

Csak  azt,  hogy  rab  vagyok,  ne  hadd  felejtenem! 


A  SZABADBAN. 


Leng  már  a  könnyű  déli  szellő, 
Homály,  köd  elszéled  vele; 
S  a  mennytől  a  még  puszta  földig 
Titkos  folyamban  átszűrődik 
Az  ébredés  langyos  lehe. 

Kizöldülnek,  fellombosodnak 
A  völgy,  halom  s  a  fűzesek ; 
Megcsordul  majd  a  teljes  emlő : 
Sejtben,  bimbóban  a  szülemlő 
Élet  feszül,  lüktet  pezseg. 

És  a  boldog  megteljesűlés 

—  Hogy  a  lombot  virág  födi  - 

Lesz  könnyen,  kéjben  és  mosolylyal  .  .  . 

—  Oh  mért  születnek  fájdalommal 
A  mi  szivünknek  örömi!? 


A  rózsalomb  közt  a  lugasban 
Fülemilék  szállása  van 
És  mezején  a  tiszta  légnek 
Együtt  szállong  az  illat,  ének  — 
Fűszeresen,  bűbájosán. 

Bimbók  feselnek,  —  fördve  reggel 
Hűvös  harmatban  kelyheik  ; 
S  zöld  lomb  alá  a  napsugárnál, 
Heves  csókjával  mely  alászáll, 
Fejők'  csak  alig  rejthetik. 

Minő  áramlás!  mennyi  bűbáj! 
S  nincs  benne  szünet,  nincs  határ  .  . 
—  Az  illat-,  fény-,  dal-  és  biborbul, 
A  gyors  idő  ha  őszre  fordul, 
Egy,  óh  csak  egy  maradna  bár ! 


FÜRDŐBEN. 

Az  erdő  utain 
Járkálok  egyedül ; 
Szememben  a  könyű 
Váratlan  egybegyűl. 
A  hullt  szirmot,  mit  a 
Múltban  felszedeget. 
Lábamhoz  hinti  a 
Játszó  emlékezet. 

Minden,  mint  egykoron  : 
Táj,  lomb,  virág  ...  de  nem ! 
Akkor  kezed  fogam  ; 
Most  nem  vagy  itt  velem  : 
Nincs  a  varázs,  mely  a 
Zöld  fák  árnyába  vont, 
S  fénynyel  boríta  be 


Romot,  csermelyt  s  pagonyt. 


Nézem,  hová  drága 
Neved  véstem  vala  : 
Kiforrta,  elveszte 
A  bükknek  oldala  ; 
De  szívem,  bár  sebe 
Lassúdan  behegedt, 
Örökre  megtartja 
Imádott  képedet! 

ESTVE. 

Ide,  ide:  kebelemre 
Hajtsd  fejedet  angyalom ! 
Ki  félsz  a  csendben,  homálvban, 
A  késő  esthajnalon, 
Halljad  szivem  dobbanásit, 
S  érezd,  míg  a  kéz  ölel  : 
Hogy  hozzád  a  szerelemnek 
Hangja,  fénye  van  közel ! 


A  TITKOS  BETEG. 

Büszkén  lépett  az  ifjú  a  világba, 

Mely  nem  töltvén  be  a  nagy  álmákat : 

Más  nép  között  keresni  jobb  szerencsét, 

Sarut  köt  és  vándorbotot  ragad  ; 

Frigyet  sért  és  szent  kapcsot  pártütőn  bont, 

Könnyelműen  elhagyva  a  szül 3  hont. 

Az  idegen  földön  mosolygva  fordul 
Feléje  a  szeszélyes  sors  kegye ; 
Édes,  becses,  hull  ösvényére  —  s  annyi 
Ok  versenyez,  hogy  boldoggá  tegye. 
S  néhány  év  hogy  lefutja  perczeit : 
Alig  van  futni  mért,  kivánni  mit. 

Palotája  kies  vidéken  épült, 
Hol  a  dús  természet  csudát  mivel, 
Fedvén  dombot  s  tetőt  órjási  fákkal, 
A  völgyet  szép,  gyöngéd  szülöttivei ; 
Lenn  gyors  folyó,  a  rét  abroncsa,  hol 
Az  áradat  kövér  sikot  locsol. 

Bőség  s  öröm,  béke  s  erény  a  házban, 
A  bennlakók  orczái  fénylenek ; 
A  nő,  az  uj  hon  szőke  szép  leánya, 
Szelíd,  nemes,  —  vonzalma  mély,  meleg ; 
S  melyet  örök  jókedv  s  játéka  hord: 
Festői  kép  a  kis  gyermekcsoport. 

A  hála  a  szilárd  polgári  érdem 
Arany  könyvébe  irta  már  nevét : 
Szava  döntő  a  nép  közt  s  a  tanácsban, 
Ha  jót  dijaz  s  fenyíti  azt,  ki  vét. 
Ügyefogyott,  szegény  fe.nhangon  áldja, 
Szivének  sincs  titkon  magára  vádja. 

Szerencsés,  dús,  tisztelt,  —  és  mégse  boldog.. . 
Tagadja,  rejti  bár,  de  hasztalan  ! 
Arczán,  lényén  sok  rendkívüli  jel  szól, 
Hogy  e  szívnek  titkos,  nagy  harcza  van. 
A  hab  szabálytalan  rengése  fent : 
Mélyen  rejlő  nehéz  sziklát  jelent. 

Előtte  a  felséges  táj  kietlen. 
Roppant  ó  vár  csak  puszta  kőhalom, 
Az  emlék,  hir  s  a  hold  bűvös  világán 

Tompa   munkái.    11.  II 

Nincs  ősi  árny  a  bástyán,  a  falon  ; 
S  bár  volna  megjelenniük  szabad  : 
Nem  ismerné  a  halvány  árnyakat. 

A  nap  nehéz,  az  éj  nem  hoz  nyugalmat. 
S  feléje  kik  szeretve  hajlanak  : 
Övéi  közt  is  bús,  redős  e  homlok, 
Mosolyg  bár  a  nemes,  szelíd  ajak  ; 
Verőfényes,  nyájas  völgy  ez,         felette 
Rideg  szirt  az,  sűrű  köddel  befedve. 

Kit  a  csend  nyom,  megrezzent  a  zaj,  a  nyert 
Hozsánna,  melyet  a  hű  nép  rivall,  - 
Távol  mereng,  és  lelke  nincs  jelen,  ha 
Mulatva   űl  meghitt  barátival, 
A  kéz,  mely  gyászt  nem  oszta  senkinek, 
Kezet  szorítni  gyors,  de  jéghideg. 

A  kor  halad  s  az  évekkel  nem  enyhül 
E  néma  harcz,  talányos  gyötrelem  : 
Ah,  ellene  a  széles  föld  határán 
Gyógyfű  csak  egy  lávol  mezőn  terem. 
Az  a  nagy  s  régi  baj  :  honvágy,  —  az  a 
Gyógyfű-termö  föld  a  kedves  haza. 

Oh  a  honvágy  .  .  .  !  mit  a  hű  bujdosónál 
Nem  enyhit  a  szerencse,  hír,  vagyon ! 
Magasb  lelken  még  tetszőbb  e  nemes  kín, 
(E  fénylő  rozsda  a  színaranyon) 
Mely  bár  emészt,  gyötör,  könvet  fakaszt : 
A  szenvedő  hiven  ápolja  azt. 

A  honvágy,  mely  lelkűnkhöz  forrni  tiltja 

A  földet  és  javát,  ha  idegen.  — 

Szegény  beteg !  sok  évtől  ő  is  ugy  volt, 

Mikép  a  nád,  a  felvont  idegen. 

Már-már  repül  .  .  .  Mit  egykor  zengni   hallá 

Haza  hivá  az  a  hang  élve,  halva. 

S  érezve,  hogy  közelget  a  határhoz, 
Hol  bujdosó  pályája  végi  lesz, 
Imígyen  szól  az  írás  józsefévei 
Az  ágy  körül  siró  övéihez  : 
Áldásom  rátok  ...  de  esküdjetek  meg. 
Hogv  a  szülő  hon  földébe  temettek ! 


DENEVÉR. 

Oh  ösmerünk,  jól  ösmerünk! 
S  kérdezzük  a  természetet : 
Mi  czélja  volt,  hogy  csuda  légy. 
Féreg-  s  madárból  összetett  ? 
S  keltsen  szokásod,  alakod 
Ellenszenvet  s  utálatot? 

Hátrálsz,  eltűnsz  a  fény  elől, 
Mint  kit  a  forgószél  sodor; 
Mig  fenn  öröm  s  élet  zajong  : 
Rejt  hangtalan,  gyanús  odor!  .  . 
jól  van  .  .  .  !  mért  is  sötétlenél 
A  nappal  tüneményinéi  ? 

Hanem  mihelyt  az  est  leszáll. 
Elhagyva  titkos  üreged, 
Repkedsz  bátran,  arczátlanul, 
Szemünk  csak  hogy  ki  nem  vered ! 
Az  ember  elbúsul,  ha  lát : 
Várhatja  már  az  éjtszakát  .  .  - 

Tudjuk,  hogy  a  reggel  gyötör, 
És  vágyad  a  homály,  köd,  est, 
Nem  is  hiszszük,  hogy  hajlamod'. 
Hogy  undok  bőrödet  levesd! 

-  De  mért  vagy  olyan  nyugtalan  ? 
Kétség  nálad  mi  okra  van? 

Találgatod,  hogy'  lenne  jobb  : 
Elbújni,  vagy  szálldosni  fenn? 
Ah,  nem  tudod  :  mit  érts  eme 
Bizonytalan  szürkületen? 
És  zavarod  nagy  a  miatt, 
Hogy  alkonyul-e,  vagy  virad  ? 

ŐRIZD  MEG... 

Őrizd  meg,  eh  lány,  a  virágot, 
Mely  fürtéi  d  közt  hervad  el ! 
Tanúd' :  a  szép  órát  ha  várod, 
S  ajakidon  mosoly  ha  kel. 

Hogy  kecsesei  bájad'  még  emelje: 
Halántékod  hűn  fonja  át.  — 
Es  szívesen  árasztja  kelyhe 
Letörve  is  jó  illatát. 

A  tengeren  ha  jel  mutatja, 
Hol  tört  hajót  a  bősz  elem  : 
Eltünk  egy-egy  szép  pillanatja 
Miért  múljék  emiéktelen!? 

Jelöld  meg  azt!  Melyet  bejárunk, 
A  világ  tarka,  víg  mező, 
De  feledés  jön  ott  utánunk, 
S  mindent  bepókháloz,  besző. 

Ha  majd  a  hajló  kor  s  az  élet 
Komolylyá  tesz,  gondokra  hív ; 
Mint  őszi  nap  borong  kedélyed, 
S  ritkán,  lanyhán  hevül  a  szív  : 

A  száraz,  kis  virágra  esve 
Tekinteted  véletlenül : 
Illatja  ér,  mint  akkor  estve  .  .  . 
A  halvány  szín  elevenül. 

Meglebben  a  bűvös   fuvallat : 
A  táj  tisztul  .  .  .  köd  s  pára  vész  ; 
Feltűnik  a  szép  múlt,  —  s  jutalmad 
Egy  édes,  boldog  óra  lesz. 


HALDOKLÓ  MELLETT. 

Beteghez  hívtak.  Késő  éj  vala, 
Csillagtalan,  mélységes  néma  éj  ; 
Félelmesebb  igy  mozdulatlanul, 
Mint  a  midőn  ég  és  föld  háborog, 
A  szívre  nagy,  zordon  teher  nyomult : 
A  semminek,  kietlen  érzete. 

Zaj  nélkül  léptem  a  szobába,  hol 
Csend,  tisztaság,  de  sűrű  lég  vala, 
S  az  ellenzett  világú  mécs  homályán 
A  halavány,  nehéz  beteg  feküdt ; 
Egyedül  volt.  Szegény  családtalan ! 
Ösmertem  a  jámbor,  becsületes, 
Kevés  szavú,  de  nyájas  férfiút ; 
Előttem  állt  egész  alakja  :  a  mint 
Ujját  állán  nyugasztva  könnyedén, 
Reám  emelte  nyilt  arczúlatát, 
És  hallgatott  a  szent  falak  között.  — 

Hozzája  lépve  észrevétlenül : 
Fénylő,  szúró  szempár  fordult  felém, 
Majd  visszakapta  gyors  tekintetét. 
Köszöntve  őt,  tovább  vivém  a  szót: 
,Te  hivatal  barátom,  itt  vagyok!' 
«Jól  van,  —  jól!))  válaszolt  kedvetlenül, 
És  szemeit  behunyta  hirtelen. 
Elalszik  tán.  Leültem ;  csend  leve. 
Minő  a  csend,  a  haldokló  körűi' 

Néhány  perez  múlt  s  azt  vettem  észre,  hogy 
Csak  tetteti  s  nem  alszik  a  beteg ; 
Szemhéja  szűk  nyilasán  kémlelé  : 
Készűlök-é  távozni  ?  Nem  !  s  legott 
Keményen  szólt,  —  nagyot  vetvén  magán,  — 
«Oh,  én  roszúl,  igen  roszúl  vagyok  .  .  .  ! 
Ugy  szaggat  itt .  . .  meg  itt .  . .  meg  mindenütt . 
E  gaz  betegség  még  bizony  megöl  !í 

,Csak  türelem,  csak  bizalom!  —  Hiszen 
Még  nem  halál  a  terhes  nyavalya  ; 
Majd  felemel,  ki  a  kórágyba  tőn ! 
Az  Ur  tűrő,  kegyes ;         hatalma  nagy, 
Mely  visszahívhat  a  sir  széliről, 
Hogy  élj,  örülj,  s  ő  jóvoltát  magasztald  ! 
(Figyelmesen  nézett  rám  a  beteg.) 
De  életünk  bizonytalan,  rövid, 
Nem  toldhatjuk  meg  egy  araszszal  is ; 
Így,  bármikor  hív  és  szólít  az  Úr : 
Meg  kell  nyugodnunk  bölcs  határzatán 
S  eme  fohászszal  hunyni  bé  szemünk'  : 
Atyám,  kezedbe  teszem  lelkemet! 
(Nagy  visszatetszést  szültek  e  szavak.) 
És  látod,  sok,  sok  bú,  gond  és  baj  ér ! 
Hol  bujdosunk,  az  élet  útain 
Könyek  borítják  a  nyomot;  —  s  kezünk 
Sajgó  szivünkre  nyomva  szüntelen. 
Szeretteinket  a  sír  fogja  bé, 
Szemünkre  köd,  lelkünkre  bánat  ül, 
Zord,  puszta  lesz  az  élet  és  világ. 
Elfáradtunk,  fejünk  aláhajol 
S  magunk  sóhajtjuk  ezt:  elég,  elég! 
Jól  is  van  így !  —  A  porba  tér,  mi  por, 
A  halhatatlan:  Istenhez  siet. 
Valóság  lesz  remény,  vágy,  sejtelem, 
Mélység,  titok  megnyitja  kebelét. 
Mi  a  halál  ?  uj  élei  útja  az, 

Holott  tartóst  nyerünk  törékenyért, 

S  bibort  öhünk  a  szennyes  rongy  helyett!' 

Ekkor  fejét  felkapta  a  beteg, 

Es  képiből  kikelve  szólt  vadul : 

«  Hiszed  te  azt,  mit  itt  nekem  beszélsz  ?i> 

, Hiszem!'  rebegtem  és  megrezzenek  .  .  . 

A  kitörés  váratlanul  esett, 

S  ijesztő  volt  szó,  arcz,  szem  egyaránt. 

<c  Bolond  vagy  .  .  .  !  mégse,  oh  te  nem  hiszed, 

Nem  hiheted  e  zavaros  mesét  „  .  .  !» 

S  a  CLont-kép  próbált  rám  mosolygani ; 

(El  nem  felejtem  e  szörnyű,  ez  álnok 

S  undok  mosolyt,  melylyel  megnyerni   a 

Hitetlenségnek  engem,  ő  akart). 

És  folytatá :  «  Adj  jelt  tehát,  ha  tudsz ; 

Mutass  nekem,  ki  onnan  visszajött, 

Hogy  tőle  halljam,  ott  túlnan  mi  van  ? 

Képmutató,  álnok  pap  a  ki  vagy! 

Gonosz  játék,  melyet  velünk  ti  űztök! 

Hirdetve  azt,  mi  bántó  s  képtelen. 

A  kisded,  a  mint  ért  s  figyelni  bir : 

Rettegtető,  nyügző  tan  rabja  lesz ; 

S  menekni  nem  bir  ifjú,  férfi  s  agg, 

Elő,  haló  ama  nyomás  alól  ? 

Oh  ez  se,  az  se !  rémet,  árnyakat 

Mutattok  ennek  is  végperczein!» 

—  Gyengült  a  hang,  a  fő  alásülyedt.  - — 
, Szegény  testvérem,  eszmélj,  csillapulj ! 
Félre  beszélsz!  a  láz  zavarta  meg 
Nyilván  eszed,  s  onnét  e  zűrzavar  .  .  . 
Osmértelek,  erkölcsös  és  szelid, 
Istenfélő  valál  te  s  nem  gonosz  .  .  .' 

cNem  ösmerél!  —  Istentelen  valék! 
Olyan,  minőt  e  szó  jelent  neked! 
De  mely  nekem  csak  ezt  tévé :  okos. 

—  Rövidlátó!         minőkből  a  világ  áll! 

Szemedben  úgy-e  az  mind  jó  s  igaz, 

Ki  a  biró  s  törvény  előtt  nem  állt, 

Vagy  nem  volt  a  pelengérhez  kikötve, 

S  nem  bélyegzé  meg  a  közvélemény? 

Ki  rendes,  a  szabályt  nem  hágja  át, 

Ki  áldozó,  alamizsnát  ki  oszt 

S  a  templomban  buzgón  imádkozik? 

Hahaha  !  én  jól  jáhztam  ;  a  szerep  : 

Gonosz  levén,  igaznak  látszani ! 

S  a  megbánás  nem  háboríta  ;  —  volt 

Étvágyam,   álmám  és  becsületem. 

Éltem  .  .  .  kaczagtam  .  .  .  !  egy  két  6. a  még, 

Midőn  lejátszom  a  bohózatot 

S  mindennek  vége,  vége  lesz  övökre  .  .  .  ! 

Nincs  semmi!  és  nem  is  kell!  —  hit,  jövő, 

Remény,  megverlek  én  s  elútasitlak  .  .  .  !» 

—  Így  szólt,  de  szólt  nagy  háborgás  között. 

.Boldogtalan!  mért  nem  vagy  hát  nyugodt? 

Mi  e  vívódás,  e  kétségbe'sés, 

Mely  hányja,  tépi  bőszült  lelkedet  .  .  ?' 

Nem  folytatám.  Hosszú  szünet  leve  .  .  . 
A  mécs  ingó  világa  mozgatá 
Az  ellenző  árnyát  az  ágy  felett. 
Verejték  lepte  a  kór  homlokát, 
Lélekzetét  fuldokva  szedte ;  nagy, 
Nehéz  harcz  volt,  mit  látszék  küzdeni, 
Vergődve,  mint  a  rémült  skorpió, 
Mely  vég,  halálos  csípést  tőn  magán. 
Mozdulatomra  felriadt  .  .  .  merőn 
Nézett  reám,  s  felém  nyujtá  kezét  .  .  . 
, Boldogtalan,  mért  nem  vagy  nyugodt! 
Felelj  meg  e  kérdésre  tenmagadnak ! 
Mondod,  hogy  jól  tevéd,  a  mit  tevéi : 
Emlékidből  végy  hát  enyhűletet! 
Üres  beszéd:  hit,  lelkiösmeret? 

Fogódzzál  a  gúny-  s  tagadásba  !  —  lm 

Itt  a  világ,  tartson  meg  a  világ! 

Mi  háborit,  ha  túlnan  semmi  sincs?' 

Felkeltem  ágya  széliről,  de  ő 
Reám  szökött,  mint  a  vad,  és  kezem 
Rekedt  kiáltás  közt  ragadta  meg: 
«Ne,  oh  ne  hagyj  itt,  vallás  embere! 
Oh  hallgatom  már,  hallgatom  szavad  ! 
Irtózom  .  .  .  félek  .  .  .  s  nem  tudom  mitől  .  .  .  ? 
Hah,  mondd  meg:  mit  tegyek?  hová  legyek ?» 
S  mondám  :,Bízz'!'  — íNem  merekb —  >Higyj.' 

«Nem  tudok  1» 
«  Taníts  meg  rá  :  mikép  kell  bízni,  hinni  ? 
És  .  .  .  távolítsd  el  .  .  .  innen  ...  a  halált .  .  .  1» 

Kezem  folyvást  szoritva,  hátradőlt, 

S  inkább  nyögött,  sirt,  mint  szólt  a  beteg; 

Nem  fedte  már  verejték  homlokát, 

Onszínüvé  változtak  a  szemek, 

S  körültök  ott,  hol  a  köny  útja  van, 

Fényeses,  vörhenyeg  szalag  vonult, 

S  az  arczot  gyenge  csuklás  rángatá  .  .  . 

E  száraz  sírás  iszonyú  vala ! 

Láttam,  hogy  véglobbot  vet  a  kanócz, 

Hogy  szólanom  kell  s  gyorsan  ...  a  midőn 

Remegni  kezdtek  a  tagok,  s  belém 

Fogózva  még  inkább,  a  kór  nyögött: 

dNem, —  nem  megyek!))— De  elment,  halva  volt. 


Kivéve  a  halottéból  kezem : 

Egy  székbe  rogytam  .  .  .  elhagyott  erőm 

A  borzalom  s  felindulás  miatt. 

A  jelenet  mélyen  hatott  reám  .  .  . 

S  némán  ülvén  az  éji  csendben  ott, 

Szél-lebbenést  gondolt2m  érzeni  ; 

Szines  felhőt  látott  behunyt  szemem 
S  egy  kéznek  újjal  a  felhő  között. 
Elmémre  sok,  nagy  gondolat  tolult  : 
Éiet  s  halál  .  .  .   lélek  s  test  .  .  .  öntudat 
Meg  nem  haló,  fulánkos  férgei  .  .  . 
örök  biró  .  .  .  ítélet  s  fizetés. 

KARÁCSON  ESTÉJÉN. 

Nem  hallod-e?  kopogtat  valaki  .  .  . 

Told  hátra,  édes  anyjok,  a  reteszt  1 

Setét  van  künn  s  erősen  fú,  esik  .  .  . 

Ereszd  be  a  szegény  utast,  ereszd ! 

Boldogtalan,  kinek  ma  útja  van, 

S  ott  éri  a  szent  est,  hol  idegen  .  .  . 

Csak  erre,  erre  !  bátran  egyenest,  — 

A  szó  elég  jókor  lesz  idebenn  ! 

—  Ah,  ifjú  s  vándor,  mint  a  mi  fiunk! 

Isten  hozott!  oldozd  le  saruid' 
Jól  ég  a  tűz,  melengesd  fel  magad ! 
Szemközt  fogott  a  csapkodó  vihar : 
Hajfürtöd  a  két  orczádhoz  tapadt! 
Hja,  szenvedés  az  utas  élte  most  .  .  1 
Szél  ostora  s  köd  a  kísértete  ; 
Ember  s  hajlék  öröm  reája,  kit 
Éhes,  vonító  vad  kisérgete. 

Nem  jársz-e  künn  te  is,  szegény  fiunk? 

Elébb,  elébb !  ugy  hátra  mért  vonulsz  ? 
Tied  köztünk  az  asztalnál  a  hely  ; 
Szerény  tálunk  mellett  bor  és  kalács, 
Elégülj  meg,  vidulj  fel  s  ünnepelj ! 
Vendégünk  vagy  ;  szállást  ad  e  fedél, 
S  alatta  szél,  hideg,  ne  félj,  hogy  árt ! 
Megosztjuk,  a  mi  jót  nyerénk,  veled, 
Nyújtsd  közelebb  azt  az  üres  pohárí  .  .  . 
Hol  ünnepelsz  te  most,  jámbor  fiunk? 

Aztán  beszélj,  hadd  halljam  a  szavad, 
S  hogy  ifjú  szívednek  mily  álma  van  ? 
Nagy  czél  után  kellett  eredned  a 
Széles  világnak  ily  fiatalan ! 
Élnek-e  még  szüléid,  a  kiket 
Ugy  érdekel  szerencséd  és  bajod  ? 
Hazafelé  fordúl-e  már  utad, 
Vagy  a  tieid'  még  messzebb  hagyod  ? 

—  Mikép  az  a  mi  kedves,  rósz  fiunk  ! 

Mert  úgy  van  az !  oly  balga  a  szüle, 
Hogy  a  fiak  serdült  korára  vár  .  .  . 
Akkor  kiszállanak  .  .  .  S  árván  marad 
Üres  fészkében  az  anyamadár. 
Bár  szüntelen  fáj,  fáj  .  .  .  ilyenkor  ont 
Az  a  hiány  legkeserűbb  könyűt, 
Midőn  az  édes,  vagy  szent  alkalom 
Nagyot,  kicsinyt  a  háznál  egybegyüjt  .  .  . 
Mikor  térsz  meg,  mi  várva  várt  fiunk? 

Mikor  telnek  be  édes  álmaink  .  .  ?  ! 
Ugy  lenne  majd  végóránk  is  nyugodt  .  .  . 
De  im  éjfélt  üt,  —  a  hivő  világ 
E  nagy  s  dicső  ünnepre  eljutott, 
Hogy  reggel  új,  szent  érzések  között 
Hallhassuk  a  váltság  örök  szavát : 
Hajtsuk  fejünket  nyugalomra  most :  — 
Jer,  a  vetett  ágy  vár  ...  jó  éjtszakát ! 

—  Jó  éjtszakát,  mi  szeretett  fiunk ! 

1863. 

Jer,  jer,  s  a  dűlőkön  tekints  el ! 

Járd  bé  a  halmot  és  mezőt, 

Mely  máskor  annyi  drága  kincscsel 

Biztatta  a  szántóvetőt. 

Hajlott  kalászban,   habzó  fűben  : 

Remény  mosolygott  teljesülten. 

Pusztán  leled  most  a  vidéket, 

Elszomorít  tekintete  .  .  . 

A  rét  hamvas,  mi  kép  az  égett; 

Nincs  fűszeres  lehellete.  — 

S  mely  ingyen,  buján  terjed,  a  gyom 

Sikertelen  küzd,  hogy  fakadjon. 

Midőn  a  hűsebb  est  alájő, 
S  csendesség  van  távol,  közel : 
Nem  a  megért,  ingó  kalászfő, 
Mely  hallhatón  zizeg,   neszel  .  .  . 
A  fű  torzsát  metéli,  ortja 
Bogaraknak  nyüzsgő  csoportja. 

Ez  nem  az  ősz  várt  pusztasága, 
Melyből  a  pajta  megtelik; 
Midőn  a  megfáradt  barázda 
Pihenni  vágy  kikeletig, 
S  hasznáról,  mit  a  gazda  vett  el: 
Kövér,  szines  tarlója  a  jel. 

Csapástól  most  a  föld  kietlen ! 
Az  élet  érverése  áll ; 
Vénség  az  ifjú  kikeletben, 
A  termő  nyár  ölén  :  halál, 
Melyben,  mi  él  még,  sorvad,  elvész  .  .  . 
—  Az  Úr  dorgál,  övé  ez  a  kéz ! 

Ez  int  s  meddő  az  éj,  a  hajnal, 

A  felleget  szél  hajtja  szét ; 

S  tüzes  nyillal  lövetve  nappal 

A  tikkadó  föld  kebelét : 

Ezt  megrepeszti  hosszan,  mélyen  .  .  . 

S  szivünk  gyötrelme  szól  sebében  ! 

Ki  fenn,  szarvat  szoktál  emelni  : 
Alázd  meg,  oh  ember,  magad  ! 
Erőd,  nagyságod  íme  semmi  .  .  . 

Mit  gőgöd  oly  gyakran  tagad ! 
Mért  állsz  tétlen,  csüggedve,  némán 
A  pusztulás  rideg  tájékán  ?  ! 

Az  Ur  erős,  igaz  :  nyomorral 
O  a  ki  sújt,  ő  a  ki  int ; 
De  jó  is,  —  bölcs  gondjába  foglal 
Mindent,  mi  van,  nagyot,  kicsinyt; 
Ott  áll  az  ember,  porszem,  fűszál. 
ót  ismerd,  féljed  s  benne  bizzál ! 


BÉRCZ  ÉS  LAPÁLY. 

« Hallgassátok  meg  szavunkat, 
A  kik  fenn  a  bérczen  laktok! 
Holott  köd  jár,  rövid  a  nyár, 
Közel  felhők  méhe  csattog ; 
S  megfelezi  a  fukar  föld, 
Mit  a  szorgos  kéz  belevet : 
Nappal  terhes,  éjre  félős ;  — 
Iga,  tengés,  kín  az  élet. 

Fogadjátok  meg  szavunkat : 
((Szálljatok  le  a  lapályra! 
Termő  partok  közt  foly  itt  a 
Folyamok  gyors,  népes  árja.  — 
Gazdagulni,  boldogulni 
Vár  a  sikság,  a  fenyér  lenn  ; 
Jertek,  jertek  lakni  hozzánk, 
Legyünk  egy  són,  egy  kenyéren ! 

Nyereség  lesz  együtt  élni  — 
Mély  aknában  kincset  ásunk, 
Öszveszántjuk  mezeinket, 
És  közös  lesz  garmadásunk. 

Tér  vadából,  tó  halából 
Meg  nem  csonkul  a  jogos  rész ; 
Egy  pohárból  iszszuk  a  bort, 
Mikor  szivünk  bánatos  lesz. 

Jegyet  hordtok,  s  ez  mutat  most 
Makacs,  érdes,  elvonul  t  fajt : 
Kemény  erkölcs,  durva  köntös 
Lágyul,  enyhül  s  finomul  majd. 
A  szilaj  fiú  lovag  lesz 
S  hó  nyakára,  a  magaslat 
Megszelídült  vadgalambja, 
Selymet  illeszt,  gyöngyöt  aggat. 

Megmutatjuk  városinkat, 
S  bámulat  visz  rajtok  által  ; 
Bennök  minden  szép,  merész,  nagy. 
És  határos  a  csudával ! 
Láthatjátok  csarnokinkat 
Úszva  fényben,  rakva  diszszel ; 
Hol  zaj,  illat,  lakma  és  élv  .  .  . 
Melyet  boldog  a  ki  ízlel. 

A  világot,  nagy  világot 
Mi  fedezzük  fel  tinéktek  ; 
Uj  a  lég  is,  új  a  föld  is, 
Melyet  szívtok,  melyre  léptek ! 
Mért  kövön,  mohon  sanyargni  ? 
Ülni  szűk  völgy  börtönében  ? 
Jertek  a  lapályra  lakni  .  .  . 
Itt  az  élet,  itt  az  éden !» 

«Értjük:  a  sík  mily  derűs,  dús  ;  - 
A  folyam  bő,  népes  és  gyors  ; 
Mennyi  áldás,  fény,  dicsőség! 
S  mindazt  birni  :  kedvező  sors  ; 
De  közöttünk  nincsen,  a  ki 
Kérje  nyíltan,  lessé  titkon  ; 

Itt  kivártunk  élni,  halni 
Hegyeink  közt,  halmainkon! 

Jó  nekünk  a  régi  erkölcs, 
Büszkeség  az  ősi  bélyeg, 
És  a  köntös,  mit  apáink 
Ránk  hagyának,  viselének  : 
Szép  az  ifjú  arcza,  bátor 
Nap  elfogja,  szél  kifújja; 
Hadd  legyen  csak  vadvirág,  lomb, 
Lányainknak  koszorúja  ! 

A  sóvárgott  boldogságra  : 
Sok  és  drága,  mind  kevés  még  ; 
Eletünkhöz,  örömünkhöz 
Több  van  annál  :  van  elégség; 
Szives  munka  dija,  haszna 
A  barázdán  visszatérül, 
Értt  gyümölcsöt  hullat  a  fa, 
S  méz  csorog  le  törzsökérül. 

Birjátok  a  czifra  várost! 
Minket  nem  von  csarnok,  oszlop, 
S  lázas  óra,  mit  a  dőre, 
Az  éjből  a  nappalhoz  lop  ; 
Nem  sóvárgunk  kényelemre, 
Sanyar,  tűrés  szokva  nálunk ; 
Szokva  harcz,  vész;  —  reng  az  erdő, 
S  nyugodalmas  benne  álmunk  ! 

Olyan  édes  a  miénknek 
Tudni  e  tájt,  völgyet,  ormot! 
Hű  védelme,  hő  szerelme 
Sziveinkkel  egybeforrott. 
Rázkódjék  meg  bár  az  ég,  föld, 
A  hegy  a  rónára  dőlve  : 
Senki  meg  nem  hűt  iránta, 
Nem  szakaszt  el  semmi  tőleU 

Világodat  ki  vígan  éled, 
Királyilag  s  nyugton  fecsérled, 
Mit  a  fukar  perez  osztogat ; 
Mig  más  lenéz,  megró,  elítél  : 
Oh  én  irigylem  sorsodat ! 

Bolondságban  bölcs,  dús  szegényül, 
Szerencsés  vagy  szerencse  nélkül.  — 
Nyugton  ballagsz  járt  utakon  ; 
Nem  futsz  az  ingovány  lidércze, 
Hiú  remény  után  vakon. 

Vágyad  könnyen  s  gyúltába'  czélt  ér : 
Hajt  a  borág,         s  a  csalfa  czégér 
Lóg  mindenütt,  unszol,  becsal  .  .  . 
Belől  fogad  szép  szó,  tüzes  szem, 
Vár  a  kedvet-szító  ital. 

S  még  némán  ülsz,  nem  nyúlsz  borodhoz 
A  jó  sors  víg  barátokat  hoz; 
Valamennyi   korhely,  de  hű  : 
S  minő  órák  !  mint  tombol  a  sziv  .  .  ! 
Ha  szólni  kezd  a  hegedű. 

Megszépül  a  világ  s  kitárul  .  .  . 
Szivárvány  int  a  Játhatárrúl, 
Zöld  ágon  ül  dalló  madár ; 
Örömben  reng  a  tiszta  csermely. 
S  a  szellő  azl  susogva  jár. 

A  bor  s  a  jókedv  árja  pezsdül  : 
Szép,  szép  az  élet  mindenestűi  ! 
Után,   mely  rózsás,  egyenes, 
Igazság,  béke  csókolóznak  .  .  . 
Hibás  az,  ki  hibát  keres  ! 

Hol  volnának  szirtek,  mocsárok? 
Nincs  itt  kétség,  nyomor,  seb,  átok. 
A  más  mellére  nincs  ki  hág  .  .  . 
Olyan  jó  s  boldog  minden  ember  .  .  . 
Éljen  e  szép,   dicső  világ! 

Így.  —   S  elszunyadsz  a  csárda  padján, 
Kemény  az  a  diófa,  —  hagyján! 
Elég  finom  pelyhhel  tömött 
Párnán  óhajtják  a  te  álmád, 
Mely  ringat  lágy  karok  között. 

Igyál  .  .  .  igyál.  Boldog  halandó! 
Lehetnék  bár  hozzád  hasonló, 
Olyan,  ki  a  pohárhoz  ért : 
Fagyos  józanságom'  cserében 
Odadnám  a  hő  mámorért! 

Csalódni  és  szunyadni   vágyom  .  .  . 
Hogy  az  élet  mindig  ne  álljon 
Torzképivel  szemközt  velem  ; 
Mert  kín  mindent  érezni,  látni, 
Így  józanon,  igy  éberen. 

Küzd  sok  nehéz  kérdéssel  elmém, 
A  bog  csalárd  végét  ha  lelném  : 
De  bontva,  még  inkább  kötöm  ; 
El-elhagyom,  meg  újra  kezdem  .  .  . 
Munkámban   nincs  süker  s  öröm. 

Remegve  várom,  a  mi  majd  lesz; 
De  hallgat  a  szó,  nyugszik  a  kéz, 
Mely  rögtön  alkot  s  romba  zúz  ; 
A  multat  kérdem  a  jövőről  .  .  . 
De  nincs  tanács,  nincs  kalauz  .  .  1 

Gyötrődöm  és  lelkemre  gyűl  sok. 
Az  álló  ködben,  mely  körűi-fog 

És  nem  vonul  alá,  se  föl  : 

A  gondolat  ...  a  gondolat,  hajh  ! 

Az  észt  rabolja  el  s  megöl ! 


A  HAJÓ. 

Megszűnt  már  a  vihar,  felhők  nem  dörgenek, 
S  még  zúg  a  tenger,  e  tajtékzó  szörnyeteg ; 
Keblében,  a  melyet  a  szélvész  fölzavart, 
Önerő  táplálja  a  rémes  zűrzavart. 

Hol  a  hajó,  mely  a  habok  gyüremletén, 
Az  örvények  felett  átsiklott  könnyedén, 
S  vitorla-szárnyakon  vigan  repülve  ment  ? 
Hol  a  kevély  s  erős  hajó  .  .  .  ?  temetve  lent ! 

Derékban  heveder  szorítva  s  védve  pánt  : 
Pcntos  kormánya  volt  s  ügyes,  ki  véle  bánt ; 
A  szélbe  sokszoros  vitorlát  fejte  ki  ; 
Nagy  s  drága  kincseket  titkoltak  rejteki. 

Kik  a  hajót  birák  :  vidáman,  délezegen 
Járdaltak  a  szellős,  napos  fedélzeten; 
De  a  nyirkos  fenék  deszkái  közt,  alul 
Zord  képű  emberek  ülének  szótlanul. 

Habár  közel,  mily  más  világ  az  ott  s  ez  itt  ! 
Mig  járja  a  hajó  vizek  sík  mezeit, 
Melyet  kimond  az  ajk  s  titkon  az  elme  sző: 
Hang,  vágy  és  gondolat  mind  oly  különböző. 

,Mily  pillanat !  most  kél  a  nap  . .  . !  s  ég,  viz  kigyúl 
Káprázik  a  szem  s  a  lélek,  csudáitúl !' 
"Az  ég  boltját  homály  vagy  fény  borítsa  bár: 
A  szűk  hajóüreg  nekünk  a  láthatár !» 

, Elmúlt  már  ennyi  nap  .  .  .  elmúlva  annyi  még: 
Feltűnik  a  part,  rév  s  az  ösmerős  vidék  .  .  .' 
aMindegy  :  ha  tán  nyugodt  öbölbe  zárkózunk, 
Vagy  a  nyilt  tengeren  kóvályog  árboczunk». 

, Színt  vált  a  víz  .  .  .  im  a  nap  arcza  mint  tüzel  .  .  . 
Félő,  hogy  változik  .  .  .  hogy  a  vihar  köz'el  .  .  .' 
«Mily  lomhaság!  hajónk  alig  lendül  s  megyén 
Az  éjjel  még  kemény  táncz  lesz,  —  de  hadd  legyen !» 


,  Kitört  a  vész  !  ropog  vitorla,  és  kötél  .  .  . 
Munkára,  a  ki  bir!  helyére,  a  ki  él!' 
Szorul  a  szív,  de  a  válságos  pillanat 
Erőt  fokoz,  s  ijedt  bátorsággal  ragad. 

«Szél  s  tenger  összevesz  .  .  .  szegény  naszád,  neked 
Szerencse,  a  vitát  ha  végig  nézheted!)) 
És  minden  arcz  nyugodt,  minden  kar  öszvefont ;  — 
Egykedvűn  nézik,  hogy  a  gyilkos  ár  bercnt. 

S  mig  összeütnek  a  zajgó  hullámkörök  : 
Valami  úgy  kaczag,  sikoltozik,  hörög  .  .  . 
Mily  zakkanás,  robaj,  midőn,  a  vad  futam 
Közben,  egy-egy  súlyos  horgony  alázuhan ! 

Örvény  fogadja  be  az  olcsó  s  drága  súlyt, 
De  a  haszon  kevés,  mit  kidobása  nyújt ; 
A  lég  örvényzik  fent,  aJant  a  mély  özön  .  .  . 
Sírnak  .  .  .  kiáltanak  .  .  .  nincsenek  eszökön. 

.Lohadj  hullám,  lohadj!  fáradjatok  szelek! 
Oh  éltem  s  kincseim,  mikép  is  mentselek! 
Csupán  egy  deszkaszált :  gyarló,  kétes  tutajt, 
Min  a  szél  valamely  sziget  partjára  hajt!' 

«Zuhanj  hullám,  zuhanj!  kaczagjuk  bősz  dühöd, 
Melyben  e  nyomorult  hajót  hányod  s  ülöd. 

Nyisd  fel  mélységeid',  szilaj,  sötét  elem  : 
Benyelsz,  elveszni  látsz,  —  de  félni  .  .  .  félni  nem ! 

Élet,  halál?  velők  minket  alkudva  láss! 

Mit  nyujta?  mit  vesz  el?  könnyű  a  számadás  .  .  .* 

És  szörnyű  :  mig  együtt  pöröl,  kiált  s  felel 

A  lázongó  tenger,  a  lázongó  kebel ! 

Hallá  a  mélység  e  merész,  vad  szózatot, 
S  ingerié  tán  e  nép,  mely  meg  se  borzadott, 
Vagy  rokonszenv  hatá  meg  a  borzalmas  árt : 
Mert  annyi  zord  szivet  rögtön  karjába  zárt. 

Hol  a  kevély  hajó,  mely  mint  madár  repült? 
Boldog,  boldogtalan  népével  elmerült  .  .  . 
A  vész  felhői  már  csak  távol  dörgenek  : 
S  még  zúg  a  tenger,  e  tajtékzó  szörnyeteg. 


A  MADARAK  MÓDJÁRA. 

Az  idő  már  őszre  fordult, 

Erdő  lombja  gyérül.  — 

Magas  fűszál  virradatra 

Megőszül  a  dértűl. 

Ki  egy  nyájas  kort,  szeretve 

És  dalolva  végze : 

A  madárnak  szél-  s  esőben 

Omlik  egybe  fészke. 

Tavaszkor,  a  szép  de  múló 
Idő  érzetével  : 
Szárnyasoknak  fürge  népe 
Nagy  sietve  fészkel. 
Édes  vágya  teljesültét 
Epekedve  várja  .  .  . 
S  alkot,  épit  hevenyében, 
Madarak  módjára. 

Ez  megszáll  a  zöld  vetésben 

S  rög  megett  tanyázik, 

Gyenge  bástya,  mely  esőben 

Könnyen  széjjel-ázik. 

S  mit  a  szél  is  földre  hajlít, 

Elmetél  a  sarló  : 

Búza  szára  oly  törékeny, 

S  oltalomra  gyarló. 

Az  lakást  a  kert  zugában 

Csak  közelre  néz  ki, 

Nincs  gyanúja,  mely  lakatlan 

Tájra  menni  készti. 

Erősségül  hordva  tüskét, 

Kényelemre  pelyhet : 

Megvan  a  lak,  - —  benne  minden 

Megvan,  a  mi  kellett. 

Úti  sár  a  fészke  ennek, 
S  nem  törődik  azzal, 
Hogy  a  melyre  felragasztja  : 
Magas,  ódon  a  fal.  — 
Annak  jó  a  tó  vizére 
Törve  hajló  gyékény, 
Hányatván  a  szél  s  dagálynak 
Vészes  csalfa  kényén. 

Az  idő  már  őszre  fordult, 

Nap  világa  hűlve  ; 

Bús  az  élet  arcza,  gyorsan 

Omlik  össze  műve. 

S  a  madár,  bár  lássa  fészkét 

Eltiporva  földig : 

Építménye  pusztulásán 

Meg  nem  illetődik. 

Mihelyt  elmúlt  a  komor  tél 
S  pezsg  az  élet  árja  : 

ót  az  erdő,  lombos  ágán. 
Édesgetve  várja  ; 
Mihelyt  a  sziv  hő,  családi 
Érze  emre  gyúlad ; 
Maga  is,  a  maradék  is 
Könnyen  rakhat  újat. 

Gondja,  tiszte  nem  soká  tart, 
S  nincs  szivére  kötve 
A  jövendő  nemzedéknek 
Bármi  sorsa,  üdve. 
Felnövelvén  a  kiszállni 
Nyugtalan  családot : 
Ennek  ajkán  nem  leend  ő 
Átkozott,  sem  áldott. 

A  nyomort  a  maradéknál 
Nem  tetézi  szégyen. 
Hogy  az  ősök  alkotványa 
Csorgó,  düledékeny. 
Nincs  ok  a  kimúltak  álmát 
Háboritni  váddal, 
Hogy  megronták  a  jövendőt 
Léhaságuk   által. 

Az  idő  már  őszre  fordult, 
A  fa  lombja  sárgul ; 
Madárfészek  elhagyatva 
Lefordul  az  ágrul. 
Meg-megzúdul  a  fagyos  szél 
Gúnyoló  nótája : 
—  Balga  nép,  a  pereznek  épit, 
Madarak  módjára ! ! 

A  SZERETET. 

Felkölt  az  inség  zordon  angyala, 
Parancsát  osztva  bősz  szolgáinak  ; 
És  a  sötét  had  el-szétnyargala  .  .  . 
Pusztitni  gyors,  erős,         engedni  vak. 
Járvány,  égés  tanyát,  várost  keres, 
Halmot,  mezőt  a  rekkenő  aszály, 
Hogy  a  midőn  gond,  baj  már  is  feles  : 
Kenyér  nélkül  maradjon  annyi  száj. 

—  Hah,  mily  szín  lesz  az  emberen,  midőn 
Elhullni  látja,  mint  Jób,  nyájait! 
S  nem  állhatván  a  lángoló  tetőn : 
Ajtót  korom-,  füst-,  zsarátnakba  nyit. 
Gyönyörködöm,  ha  jobbat  vár,  mikor 
Csak  változást  hozok  rá  új  bajul ;  — 
És  ő  rendet,  jogot  lábbal  tipor, 
A  fájdalom  miatt  megszilajúl. 

S  nyujt-é  vidúlást  hegy,  völgy  képe?  Nem! 

Réten,  barázdán  kisül  fű,  kalász  ; 

Lesz  nyilt  keblével  a  föld  éktelen 

S  önhamvában  feloszló  hulla,  váz. 

.  .  .  Imát  hallok,  mely  kárhozik,  tagad, 

Kaczajt  üt  ajkam,  hogyha  láthatom 

Az  embert,  mint  éhes  fenevadat 

Verekedni  egy  íznyi  falaton  ! 

S  hozott  bajt,  kínt,  de  a  setét  öröm 
Korán  volt  a  megsújtok  emberen, 
Nem  birt  mozditni  a  határkövön, 
Hogy  szív  szívhez  legyen  hűlt,  idegen  , 
Az  érzés  nyugtalan  felre zzene  .  .  . 
És  rendbe  hozni,  mi  feldúlt,  zilált  : 

Kinyúlt  a  munkás  részvétel   keze;  — 
-  Az  ember  szenved,  a  testvér  kiált .  .  .  !  ! 

Levél,  szirom  ha  csüggedt,  halavány, 
És  szomjúság  epeszti  a  kehclyt ; 
Kicsiny  a  csepp,  mit  a  nap  hajnalán 
A  szánó  ég  szül  és  a  földre  ejt ; 
Kicsiny  a  csepp,  de  áldott,  enyhítő, 
Egy-egy  nap  élte  biztosítva  van, 
Mig  felleg  gyűl  s  jön  a  régvárt  idő, 
Melyben  eső  hull  csendes-gazdagan. 

Hull  a  köny  is  .  .  .  szűnik   miJljók  jaja, 
Világ  gyúl  a  nyomor  vermén,  alant; 
Megnyílik  a  paloták  ajtaja, 
Behíva  meztelent,  hajléktalant. 
Megindulással  van  szem,  szív  teli  .  . . 
Nagy  és  kicsiny,  szegény  s  dús  egyetért; 
A  kalibák  lakója  megszeli 
Az  éhezőnek  barna  kenyerét. 

Ah,  e  nehéz  seb  közösen  sajog  .  . .  ! 
Mi  egynek  árt:  mindnyájunkat  fogyajt : 
Ragaszkodást  szültek  nyomor,  bajok, 
S  megosztunk  most  fájdalmat  és  sóhajt. 
Hadd  hivja  vissza  bősz  küldötteit 
A  rontó  szellem,  szégyent  a  ki  vall .  .  . 
Nem,  nem!  a  legkisebb  se  vész  el  itt! 
lm  az  oltár,  hű  áldozóival ! 

S  kiben  mindennek  teljessége  lett: 
Szent  égi  láng!  magasztos  hatalom! 
Jelen  van  az  áldozók  közepett 
A  múzsa  is  e  szerény  lapokon; 
Tömjénnel  jött  fénylő  oltárodig, 
Honnan  minden,  mi  nagy,  szép,  s  jó,  ered, 
Kiben  áll  a  világ  s  megtartatik, 
Te  égi  láng:  szeretet,   szeretet! 

AZ  ESZTENDŐ  VÉGÉN. 

Mint  habja  a  sebes  folyónak 

Sietve  zúg  alá, 
És  nincs  erő,  mely  a  lezajlót 

Visszafordítaná : 
Nap  nap  után  elment,  betöltve 

A  megszabott  határt, 
S  mi  érezzük,  hogy  életünkből 

Egy  év  megint  lejárt. 

És  oh  mily  év  volt  ez!  hozott  ránk 

Bút,  gondot  és  sanyart .  .  . 
Fejünkre  gyászt  tőn  és  szemünkből 

Kínos  könyűt  facsart; 
Mély  csüggedésbe  ejte  gyakran 

S  hálót  vetett  elénk ... 
Ah,  csuda  volt,  hogy  el  nem  estünk 

S  meg  nem  emészteténk! 

És  mely  nekünk  vajmi  kevés  jót, 

De  sok  gonoszt  adott: 
Rideg  szóban  említsük-é  a 

Lefolyt  órát,  napot? 
Az  évre  hangos,  terhes  átkot 

Kiáltva  szertelen  : 
Emléke  is  legyen  szivünkből 

El-kitörőlve  . .  .?Nem! 

Kényeztet  a  jó  sors ;  —  kevélylyé 

Tesz,  bűn-  s  bukásba  ránt ; 
A  bajt,  nyomort  ösmérje  keblünk 

Gondos  kertész  gyanánt! 
Ennek  keze  gyomlál  ki  onnan 

Nagy-sok  mérges  gyomot, 
Mely  annyi  szép  erény-virágot 

Növésben  elnyomott. 

Az  Ur  bölcs,  jó,  ő  adja  nékünk 

Az  édest,  keserűt ; 
Amazt  fogadd  hálaadással, 

Ezt  eyáván  ne  kerüld ! 
O  hordja  e  roppant  világnak 

Örök  nagy  gondjait .  .  . 
Öröm-  s  búban,  élet-  s  halálban 

Kössön  hozzá  a  hit! 

Hangozzanak  fennen  szivedben 

Az  erkölcs  szavai, 
Légy,  a  magas  czélt  nézve,  ember. 

Keresztyén  s  hazafi  1 
Áldozz',  hogy  a  szent  láng  ezer  szív 

Fagyát  olvaszsza  fel, 
Tudj  hatni,  tűrni  és  szeretni, 

Meghalni  is,  ha  kell ! 

Így  semmi  nem  szülhet  szivedben 

Aggályt,  rémületet, 
Lábad'  oroszlányokra,  s  áspis- 

Kigyókra  vetheted! 
Jöhet  jó  s  rósz  év,  bú,  baj  árja, 

A  mely  feléd  rohan  : 
Megállhatsz  minden  rázkodásban 

Nyugton  és  boldogan ! 


EGY  KÖNYV  OLVASÁSA  KÖZBEN. 

Midőn  ezt  a  könyvet  kitárod  : 
Hívd  egybe  nőd,  fiad  s  leányod, 
Mind,  a  ki  lelkeddel  rokon! 
Komoly  hangon  olvasva  nékik, 
Mig  által-érzik,  által-értik, 
Mi  írva  áJl  a  lapokon. 


Dalok-  ódák.  187 

Becses  könyv ;  —  bár  szerezve  gyorsan  ; 
De  minden  szó-  s  mindannyi  sorban 
Hevít  a  tűz,  mely  benne  ég; 
Csak  egyszerű  ecset-vonások, 
De  hogy  megint  csudálva  lássuk 
A  bajnokok  képét :  —  elég. 

Sokáig  állt  hüvelybe*  szablyánk. 

Holtnak  hittek,  midőn  csak  alvánk 

A  tespedő  idők  szerint; 

Mig  álmunk  —  a  kürt-szóra  —  széledt, 

És  a  világ  az  árva  népet 

Mint  hőst  látá  s  félé  megint. 

Gyorsan  gyűlt  a  maroknyi  tábor. 
Az  ellenség  haladta  százszor,  — 
De  annak  népe  hazafi  .  .  . 
És  a  fegyver  szörnyű  sebet  vág, 
Halált  hord  az,  ha  a  szabadság 
S  a  hon  szerelme  húzza  ki. 

S  mint  vérhollót  a  sólyom  vagdal  : 
Vivák,  tépték  gyors  támadattal 
Az  ellent  a  bajnok  fiak; 
Harczolni  sebben,  éhen,  fázva, 
Győzni  s  halni  nevetve,  játszva : 
Oly  könnyű  volt  mindannyinak! 

Teli  bajnokit,   mig  küzködének, 
Ovák,  rejtek  a  sziklabérczek, 
Tetszést  rivalgva  hangosan ; 
Mieink  a  sik-térre  szálltak, 
Hol,  mint  a  szélnek,  a  halálnak 
Egyenes  és  gyors  útja  van. 

Ez  volt  az  év !  Csudáknak  éve ! 
Rege-hősek  láttattak  élve, 
Minőkről  álmodunk  csupán  .  .  . 


R8  7{öltemtnyek- 

A  történetben  a  mi  fényes, 
Szörnyű,  dicső,  nagy  s  ünnepélyes : 
Következett  egymásután. 

Mily  nép ...  mily  harcz  . . .  mily  hősi  szellem ! 
Felkölt  a  Hun  s  itt  volt  a  Hellén, 
Láttuk  Zamánál  Scipiót; 
Thermopilae  és  Aquiléa 
Szemünk  láttára  védve,  víva  ; 
S  bősz  Amurád  megdöntve  volt! 

És  a  remény,  és  a  dicsőség 
A  hont  s  a  honban  el-betölték 
A  szíveket  s  a  levegőt .  .  . 
De  közbeszólt  a  sors  kajánul, 
S  a  ránk-omolt  észak  sulyátul, 
Mi  volt,  megszűnt,  mi  állt,  ledőlt. 

S  lőn  némaság,  —  lőn  éj,  gonosz,  vak  . .  . 
Elestünk,  mint  a  zsibbadott  tag, 
Szivünk  maradt  csak  melegen  ; 
Mig  elnémult  ajkunkon  a  szó : 
Fenn- volt,  mint  a  beteg-virasztó, 
A  vérző,  mély  honszerelem. 

Kurúzslót,  írt  kerülve  titkon  : 
Tűrve  győztünk  fájdalmainkon; 
Használt,  mi   súlyos  volt  s  fanyar  .  .  . 
A  mély  sebét  nyaló  oroszlán, 
Azt  új  meg  új  vérzésbe  hozván, 
Nem  óhajt  gyógyulást  hamar  .  .  . 

S  élünk!  —  Ébren  vagyunk  mindnyájan, 

Köszöntve  a  kétes  homályban 

Már  feltetszett  szürkületet ; 

Bár  e  nép  még  romokra  térdel  : 

De  meglágyul,  kit  ajka  kérlel, 

Ki  Úr  idők,  ég  s  föld  felett. 

Bár  hős  árnyak  a  nagy  csatából, 
Zord  lelkek  a  mártír-halálból 
Lengnek  köztünk,  járnak  velünk  ; 
S  e  közelség,  ez  a  lehellet 
Éget,  fagyaszt :  —  már  mégis  enged 
Munkálnunk  és  reménylenünk. 

Alidon  ezt  a  könyvet  beteszed  : 
Sóhajts,  de  szűnjék  csüggedésed ! 
Jelen  van  már  a  pillanat: 
Hogy  a  sors  urnájába  nyúlni, 
Életre  vagy  halálra  húzni, 
E  nemzetnek  lehet,  szabad ! 


SO  NETTEK. 
1. 

SZÖVÉTNEK. 

Fejed  fölött  ha  függ  nehéz  borúlat, 
Mint  láthatárod,  lelked  is  sötét: 
Mely  szétoszlassa  fellegét,  ködét, 
Hiába  várod  a  fényt,  hogy  kigyúlad ! 

S  a  gyászéjnek,  melyben  harmat  se  hullhat, 
Magad  megadni  vagy  már  eltökélt: 
Eszmélj !  Szövétneket  tarthatsz  föléd, 
Mely  fényével  bevilágítja  utad! 

Az  ige  a  szövétnek,  égi  lánggal 
Nappallá  lesz  az  éj  hatalma  által. 
Köd  s  rém  alak  szétfoszlik,  elsuhan  . .  . 
Csak  buzgalom-  s  hő  áhit2ttal  égesd ; 
Előtted  felderít  homályost,  kétest . .  . 
S  a  földi  pályán  futhatsz  biztosan! 


c>o  Költemények 

11. 
NYUGALOM   RÉVE. 

Járván  az  élet  tengerén,  ha  rongált 
Hajód  forgatják  örvény,  szélveszek; 
S  a  hab,  mit  a  kormány  nagy  küzdve  szeg, 
Fel-felcsap  és  tajtékozón  omol  rád  : 

Fordítsd  a  part  felé  roncsolt  vitorlád', 
Hol  köd,  s  rémképek  nem  kisértenek  ; 
Ott  megpihensz,  ki  fáradt  vagy  s  beteg, 
A  vészes  ut  terhét,  gondját  ki  hordád. 

Így  hátra  hagyva  tenger  szirtéit, 
S  gyöngyét,  mely  annyi  lelket  elveszít : 
Szebb   öröm  vár  a  békés  öblöt  érve, 
Lágyan  rengő  hullámin  a  mit  ad 
Elmélkedés  és  buzgó  áhítat .  .  . 
Befogadván  a  nyugalomnak  réve. 


111. 

OLAJÁG. 

Ha  meghajolt  már  a  kereszt-nyomott  váll, 
Az  ajkon  némaság  a  gyász  pecsét ; 
Sok  szép  reményt  ha  szíved  elfecsélt, 
S  az  élettel,  világgal  meghasonláJ : 

Legyen  nagyobb  erőd  a  fájdalomnál  ! 

Hajnal  derűi  az  éjből,  bár  setét,  — 

Érezd  a  köny  s  próbáltatás  becsét : 

Hidd,  hogy  atyád,  hogy  szán,  szeret,  ki  dorgál. 

Tűrj  és  remélj  !  "Elmélkedjél,  imádkozz ! 
Hadd  térjen  a  beteg  lélek  magához..  . 
Jgy>  na  követje  ottfenn  megjelent, 

S  mint  a  Noé  galambja  vissza-szárnyal 

Zöld  olajág-  s  az  ég  jó  válaszával  : 

Mit  újra  megnyersz  :  lelki  béke,  csend.  — 


NŐMNEK. 

Ezt  a  könyvet,  gyöngéd  emlék  gyanánt, 
Fogadd  tőlem,  kedves  jó  Hitvesem! 
Rég  ideje,  hogy  e  némult  koboz 
S  ajkam  szavát  nem  veheted  Te  sem. 
De  elfogult,  rokonszenvből,  ne  légy, 
Sokat  remélve  e  könyvhöz  ne  nyúlj ! 
Nem  tartalmaz  magas  eszméket  ez, 
S  alig  leend  előtted  benne  új. 

Mind  haliad  már  tőlem,   mit  itt  találsz  : 
A  szent  házban,  —  az  is  mily  rég  vala ! 
S  együtt  ha  olvasók  a  Bibliát, 
Hol  csergedez  a  lélek  itala. 
Haliad  :  réten,  ligetben,  halmokon, 
Mikor  virág  s  halvány  lomb  nyúlt  felénk, 
Ha  néztük  a  csillag-födött  eget; 
S  a  bölcsőnél,  vagy  a  sirnál  ülénk. 

Mégis  leírom.  —  Nálad  hadd  legyen  .  .  . 
Mert  tán  előttem  nagy,  hosszú  ut  áll 
És  menni  kell  . .  .  csak  az  bizonytalan  : 
Mikor  szólítnak  ama  kapunál, 
Hová  az  élet  minden  úta  visz 
S  a  bujdosó  megérkezik  hamar. 
Korán .  .  .  s  nehéz  ...  de  én  készen  vagyok 
Legyen  meg,  a  mit  Isten  úgy  akar ! 

Örökségül  mit  hagyjak  én  reád  ? ! 
A  szent  becsület  minden  vagyonunk; 
A  drága  kincs  orczánk  derűje  volt, 
De  ah,  immár  ebben  is  megfogyunk! 


i  *.)?  l\i  Ifeménvek 

Mégis,  —  panaszra  nyilva  ajkaink  — 
Ne  legyünk,  oh  Hivem!  hálátlanok: 
Az  Istentől  sok  jót,  áldást  nyerénk, 
S  valánk  hosszú  időn  át  boldogok. 

Én,  vagy  Te:  meg  kell  egyszer  kezdeni, 
S  az  elválás  mindig  csak  bús  lehet ;  — 
Multunk  fellobbanó  emlékinél 
Alelengesd  és  derítsd  fel  lelkedet ! 
Szép  emlékkel  még  nem  szegény  a  szív, 
Bár  a  jelen  keservet  nyújt  talán  ; 
A  gyémánt  a  nappal  magába  szítt 
Fénytől  világol  a  vak  éjszakán. 

S  a  bú  is  enyhül.  —  vWely  tennap  gyötört : 

A  szenvedés,  kész  csillapulni  ma; 

Segélje  az  idő  orvos-kezét 

Foglalkodás,  elmélkedés,  ima  ; 

Fohászodat  bocsásd  az  égre  föl, 

Mely  annyi  sebre  enyhet  harmatoz 

S  a  lelki  béke  olajága  lesz, 

A  mit  hited  fehér  galambja  hoz. 

Ha  úgy  tetszik,  hogy  minden  elveszett, 
S  már  a  reménynyel  is  ha  felhagyánk, 
Van  még,  ki  hozzánk  nyájasan  beszél : 
A  vallás,  e  mi  édes  jó  anyánk.  — 
Hiván,  k'  fáradt  s  megterhelve  van, 
Kinek  az  élet  ú;,  új  harczot  ad  : 
Ígér  és  nyújt  vigaszt,  könnyebbülést  .  .  . 
—  Ennek  keblébe  rejtsd  bús  arczodat ! 

Tűrj  s  légy  erős,  minő  Te  lenni  tudsz, 

Ki    könnyűvé  teszed  a  nehezet ; 

Kínom  súlyával  ez  örvény  fölött 

Mi  tart  fenn  engem?  Lelked  s  kis  kezed! 

/vldás  reá !  —  De  légy  tengyámod  is, 

Tartson  fel  a  hit,  bizalom  s  erély ; 

Nem  lészsz  magad,  —  kisér,  óv  szellemem, 
S  Isten  veled  marad  :  —  ne  félj,  ne  félj ! 

Hajolj  meg  a  változhatlan  előtt.  - 

A  bősz  vihar,  mint  óriási  bárd, 

Ketté  szakasztja  a  daczos  fenyőt ; 

De  a  meghajló  fűszálnak  nem  árt. 

Oh,  lesznek  még,  bár  nem  zajos,  de  szép, 

A  bánatban  megszentelt  örömid; 

S  tudod,  hogy  a  köny  is,  mint  a  mosoly, 

Megszűnik  egyszer.  —  Az  élet  rövid! 

Rövid;  de  csak  e  földi  élet  az, 
E  fájdalom-  s  csalódással  rakott; 
Ne  ezt,  —  amazt  tekintsd,  lelkem  fele, 
Mely  tiszta  fénynyel  int  felénk  amott! 
Szerettid  már  mind  ott  várunk  reád, 
S  hozzánk  felszállnod  nem  leend  nehéz, 
Hol  hervadást  nem  lát  a  koszorú, 
Mit  Isten  a  hívek  fejére  tesz. 


UTOLSÓ  VERSEIM. 

Kedves   nőmnek. 
I. 

Szerettelek  . . .  most  is  hiven  fogadlak, 
Halvány  képeddel,  csendes,  tiszta  ősz ! 
Bús  kéje  van  érzésnek,  gondolatnak, 
A  mely  szivemben  kisér  s  megelőz. 
Ez  érzés  tán  még  bölcsőmben  fakadt  : 
öÓszszel  születtem,  hervadt  lomb  alatt !» 

Alig  volt  még  az  ég  ködös,  borongós, 
Még  sok  virág  fény-  s  harmatért  epedt : 
Már,  mint  a  titkos  ihletet  kapott  jós, 

Tompa   munkái.    I). 

Ugy  érezem  szorongni  keblemet; 
Csudás  vegyület :  bánat  és  öröm 
Fogott  el  mindig,  oh  ősz,  jöttödön! 

S  mint  látja  a  beteg  képén  a  hű  szem 
A  lassan  terjedő  halványodást : 
Felösmerém  mezőn  s  lombfedte  bérczen 
A  még  alig  tetsző  baljós  vonást, 
Mely  a  dal-,  fény-,  s  mosolygó  képletekből 
Csendet,  homályt  s  bús  hervadást  jövendöl. 

Aztán,  hogy  már  hullt  a  fa  lombja  sárgán, 
A  himzet,  mit  tündérek  keze  szőtt, 
Színvesztve  állt;  s  a  nap,  nyájas  sugarán, 
Még  búsabbnak  tárt  fel  völgyet,  mezőt, 
Midőn  nem  haliam  a  madár  dalát 
S  minden  álomba  tért,  halálra  vált; 

Völgyben,  halmon  midőn  mélán  bolyongék 
S  leültem  a  lombejtő  fák  alá, 

—  A  holtaknál  csak  a  patakcsa  folyt  még, 
A  siraló  tisztét  elvállalá  — : 

Abból,  mit  a  tavasz,  nyár  szül  s  felápol, 
Romnál  egyéb  nem  volt  közel,  se  távol. 

Énekkel  ajkamon,  lanttal  kezemben 
Virasztám  a  haló  természetet ; 
J^ed-vesimnek  a  virágtól  üzentem, 
Mely  a  kimúlás  keblén  reszketett,  — 
Mosolygva  sirtam,  kéj  s  bú  meghatott  : 
« Életre  kél  egykor,  ki  most  halott !» 

A  szellőben,  mely  a  bús  tájon  fújt  át 

—  Sok  hervadt  lomb-  és  szirmot  tova  vitt  — 
Tolmácsolám  az  elválók  búcsúját, 
Közöltem  a  haldoklók  csókjait. 

Ósz !  most  végül  is  rólad  szólva  még  : 
Én  hü  lovagod,  dalnokod  valék ! 

Légy  hát  te  is  jó,  légy  hálás  irántam, 
Ki  már  vagyok  hervadt,  hulló  haraszt ; 
Jöttödre  tán  nem  is  hiába  vártam, 
Mely  életem  fájáról  leszakaszt. 
Az  én  időm  is  talán  letelik, 
Hisz'  haldoklásom  tartott  évekig! 

Égő  szemem  behunyom  mindörökre, 
És  elenyészik  érzés,  gondolat, 
Midőn  a  sír  nyugalmas,  néma  gödre 
Feledésre  s  álomra  befogad. 
Oh  ősz,  én  oly  keményen  hányatom! 
Elaltatsz-é  kész,  puha  ágyadon?! 

Itt  hagyni  bírom  a  roppant  világot, 
Természetet  s  csudái  halmazát, 
—  Lelkem  néhány  barátja  légyen  áldott!  — 
S  mindazt,  miért  imám  az  égbe  szállt; 
Csak  egy,  mit  bús  lelkem  kínnal  visel : 
Elhagyni  őt  is,  ah  még  őt  is  el ! ! 


Ablakomban  a  borostyán 
A  meleg  s  az  élet  fogytán 
Búsan  hervad,  csüggedez  ; 
Szegény,  sárga-zöld  levélke, 
Félig  halva,  félig  élve 
Hajol  bús  testvérihez. 

A  nagy  éj  jön  nem  sokára  .  .  . 

Téli  napszállat  sugara 

Ömlik  át  az  üvegen  : 

S  reszket  fényesen,  vidámon 

A  virágtalan  virágon, 

Mely  lenn  fonnyad,  s  üde  fenn. 


>3' 

Léteért  küzd  a  folyondár  .  .  . 
Hol  tavaszszal  fuvalom  jár, 
S  a  derült  menny  tündököl : 
Folyásával  arra  fordul, 
Vágyván  a  szűk  hézagon  túl 
A  magasba  jutni  föl. 

Esti  sugár,  szép,  enyelgő  .  .  . 

—  Éled  szegény  csalódott  tő, 
Hogy  csókjával  illeti  — 
Izzó  szikrát  ontva  néha, 
Majd  elsápad  és  helyét  a 
Gyors  homálynak  engedi. 

Kórágyamban  fekve  némán 
Merengek  az  est  játékán, 
Mely  lefoly  repkényemen ; 
S  magamat  ugy  nézve,  mint  ezt. 
Bús  a  kép,  mit  rám  is  illeszt 
A  borongó  képzelem. 

Pályánk  nem  tart  már  sokáig, 
A  nap  gyorsan  éjre  válik, 
A  nyár  téllé  zordonúlt .  .  . 
Mig  futottunk  s  fennre  törtünk, 
Minmagunknak  nem  növeltünk, 
Csak  halotti  koszorút! 

Haraszt,  kóró  ki  nem  zöldül  .  .  . 
Szomjú  föld  a  tört  cserépbűi 
Uj  erőt  nem  önt  belé  . . . 
Mit  keresnél  .  .  .  mért  mulatnál 
Oh  én-lelkem  e  romoknál  ? 

—  Fölfelé  .  .  .  csak  fölfelé ! ! 

Gyakran  sirod  hantját,  virágit 
Öntözve,  kedves  kis  fiam! 
Vagy  ülve  bús  szívvel  fölötte, 
Az  est  késő  óráiban  : 

Elgondolám,  mint  játszadoztál 
Egykor  zajongva  térdemen, 
Elgondolám  :  mily  rósz  magadnak 
A  bús  üregben  odalenn. 

Várj  I .  .  .  nem  soká  ketten  leszünk  ott, 
Sirod'  választom  nyughelyül ; 
De  ah,  akkor  szegény  anyácskád 
Hogy'  marad  ittfenn  egyedül?! 


ROMÁNCZOK.   BALLADÁK 


LANT  ÉS  KORONA. 

Ti  a  költő  daián  csak  elmulattok : 

Szép  nektek  az,  csillogó  ékszer,  bársony  ; 

Ha  tudnátok,  hogy  a  dalnok  szivéből 

Mint  támad  az,  fájdalmas  éjszakákon! 

S  jól  esik-e  könyezni  énekére? 

Kap-e  szikrát  lelkétől  lelketek? 

Hogy  a  múlton  s  jövőn,  búban  s  reményben 

Vele  függjetek,  vele  égjetek!? 

Jár  a  költő,  mint  Illyés,  tűz-szekérben, 
Fent,  fent .  .  .  honnan  mindenki  más  leszédül  ! 
Repültében  aláesik  palástja, 
S  mosoly,  köny  lesz,  jóslat  szól  énekébűi. 
Legyen  a  föld,  kincs,  fény  tiétek!  ő  nem 
Lehetne  boldog  s  gazdagabb  vele ! 
Nélküle  bús  a  föld,  szegény  az  élet .  .  . 
Szenteltessék  meg  tőletek  neve! 


Elindul  a  dalnok,  hű  úti  társa 

A  lant,  s  keble  mosolygó  szép  világa ; 

S  hol  bűvös  dalát  elárasztva  jár : 

Mint  hangos  erdő  zeng  a  földhatár. 

Ki  az  égboltra  hinte  csillagot, 

Szóló  ajkat  a  madárnak  adott, 

Szerzé  a  szellőt  és  a  szélveszet, 

A  sziklát,  völgyet,  a  hűs  kútfejet, 

A  tengereknek  mély  ágyat  vetett : 

Megénekli  a  dús  természetet. 

Megénekli,  ki  a  dús  természetben 

Nyilván  vagyon  fákban,  kőben,  szivekben. 


T\ománczok  és  balladák- 

Borong  a  szív,  az  emlék  megragad, 

Emlegetvén  az  ifjú  álmákat; 

Zajlik,  dobog,  ha  énekel  szerelmet, 

Az  esthajnal  múló  derűje  mellett. 

Ha  megcsapja  az  omladékot  éjjel, 

A  költészet  bűbájos  vesszejével : 

Ébrednek  a  hősek,  —  a  rom  felépül  . .  . 

-  Ah!  hogy'  nem  szállt  ránk  leikök  szép  hevéhül  1 

Megy  a  költő,         s  a  hol  dalolva  jár: 

Virágba  öltözik  a  földhatár, 

Örül,  sir  a  nép,  hol  zendűl  dala, 

Szivét  találva  érzi  általa  ; 

Száz  fő  hajol  meg  a  dicső  előtt, 

Megelőzi  dicsének  híre  őt ; 

S  a  nagy  világon  bármely  útra  tér : 

Fején  fris  ágtól  zöldül  a  babér. 


Nagy  tenger  partján  a  dalnok  kiszáll. 
Hallani  őt  vágyik  az  agg  király; 
Ki  mond,  —  hallván  a  lant  zöngelmeit :  — 
« Jó  dalnokom,  maradj  örökre  itt  I 
Agg  éltemnek  már  hosszú  árnya  van, 
Az  est  nyugalmát  várom  nyugtalan  ! 
Napom  folytán  ki  küzdöttem  sokat : 
Szelíden  jőjön  rám  az  alkonyat. 
Kincsem  sok,  birtokom  kiterjed ett, 
Országolván  tiz  nagy  nemzet  felett, 
Dalolj,  mig  élek,  édes  dalt  nekem, 
—  Aztán  legyen  koronám  fejeden  !» 

ffOh  nagy  király,  hadd  menjek  én  tovább  ! 

Ugy  sem  lelnék  fényesebb  koronát, 

És  távolabb  terjedő  királyságot, 

Mint  melylyel  a  lant  istene  megáldott.  »  - 

S  indul,  —  de  van  lánya  is  a  királynak, 

A  lány  kecsén  sziv  s  gondolat  megállnak. 

« Dalnok,  mi  édes  szavad  hallanom: 
Hogy  nem  tántorít  fény  és  hatalom ! 
Mit  én  adok,  dúsan  fölér  amazzal .  .  . 
Maradj,  maradj!  szerető  sziv  marasztal  !t> 

Sejtet  velünk  egy  túlvilági  képet, 
Álomködben  az  elmélázó  képzet ; 
Elámul  a  dalnok  .  .  . !  képzelme,  álma 
Valóságban  ím  hát  előtte  állna!? 
Gyémánttá  lón  a  gyenge  testű  harmat .  .  ? 
Alakot  ölt  napfény,  zene  s  fuvallat .  . .  ? 
Hová  mennél  .  .  .  ?  itt  a  világ  határa  .  .  .  ? 
—  S  a  két  boldog  egymás  karjába  zárva. 


Fény  s  hatalom  sugározván  körűi : 
A  dalnok  fenn  ül  trónja  bíborán  ; 
Ágyát  este  tündéri  kéz  veti, 
Felébredése  szebb,  mint  a  korány. 
De  kit  a  dal  fejdelmévé  kéne : 
Énekre  készti  titkon  istene; 
S  ő  lantot  fog,  de  harczi  kürt  riad, 
Nem  zenghet  a  dal  csatazaj  miatt. 
Léptét  kiséri  fényes  győzelem, 
Millió  ajkon  harsog  neve  fenn  ; 
S  az  ünnep-zajban  gyász  van  kebelén, 
Melyet  titkos,   nevetlen  bú  szorít, 
Hatalma  nőtt,  erőt  vett  ellenén ; 
De  ah,  költőt  csak  a  lant  boldogít ! 

A  trón  párnája  kemény  kő  neki, 
Körül-repkedvén  gondok  ölyvei. 
Vállát  nyomja  országa  súlyos  terhe, 
Ezer  ajk  nyil  panaszra  és  keservre. 
Irt  is,  ott  is  tátongó  seb,  holott 
Begyógyitni  mennyit  buzgólkodott ! 
A  nemzetek  hozzá  kiáltanak  . .  . 

Majd  ráomolnak  a  márvány-falak! 

Hogy  nem  dalolhat,  szenved  akkor  is, 

Ha  est  borít  be  völgyet  és  tetőt ; 

A  szerelem  is  fájdalmára  van 

Keblére  vonván  bájos  hölgye  őt. 

S  ha  néha  titkon  lantjához  suhan, 

Ön  egében  mulatni  csakugyan, 

Mit  lelke  reszketőn  húrjára  csal : 

Ugy  tetszik,  halvány,  szárnyszegetí  a  dal! 

Bús  a  költő,  szivén  súlyos  seb  ég, 
Mind,  a  mivel  bír,  néki  nem  elég ! 
Ah,  más  a  dal  tündér-világa,  más  ! 
Ott  ha  bú  támad,  van  vigasztalás,  — 
Ott  fenn  repült,  göröngyös  itt  az  út, 
Leszorítja  a  méltó  koszorút, 
Melyet  babérágból  a  hír  fona, 
Fejéről  a  nehéz  ércz-korona. 

De  szélíyeltépni  földi  lánczait, 
Lelket  vesz  a  költő  hatalmasan, 
Leomlott  a  gát,  a  börtön  kinyílt, 
Szellem  s  erő  felmagasztalva  van  ! 
S  mely  volt  nem  a  költőn,  —   az  emberen, 
Fény,  hatalom  és  gyarló  szerelem  : 
Lehullt  bilincsként,  mind-mind  elmarad, 
S  gyönyörrel  érzi  lelke,  hogy  —  szabad! 

Most  szól  a  lant,  most  zendül  még  az  ének ! 
Viharától,  tüzétől  önhevének 
Önmaga  is  ugy  elragadtatik: 
Mint  arrohamtól  a  könnyű  ladik. 
Repül,  repül ...  és  a  midőn  megeszmél : 
Eltűnt  a  föld,  és  minden  a  mi  földi  .  .  . 

—  Ki  már  az  égbe  jut,  mért  jönne  vissza  !  ?  — 

—  A  menny  örök  fényét  magára  ölti ! 

BEDŐ. 

Hosszú  az  est,  kis  házikóm 
Csendes,  mint  a  szomjú  malom; 
Én  Istenem,  bizony  megöl 
Elébb-utóbb  az  unalom! 

Kiált  nagy  álmosan  Bedő, 
A  negyven  éves  agglegény  ; 
S  hatalmas  ásítás  után 
Nyikorgó  ajtaján  kimén. 

Meddig?  hová?  előtte  is 
Még  az  titok,  de  csak  halad, 
Mig  egy  ház  ólmos  ablakán 
Ó  kandi sága  fennakad. 

Benéz  ...  a  kandalló  körül 
Vigan   zeng  a  leány-dana ; 
Zenét  ily  furcsa  hangszeren 
Kedvetlenül  ki  hallana? 

Bedő  a  víg  fonóba  lép  . .  . 
Kűrben  ül  a  leány-sereg, 
Holott,  a  fürge  újjakon, 
Dal  s  tréfa  közt  orsó  pereg. 

Ha  szál  szakad  :  —  sokszor  nem  is 
Elejtik  a  pajkos  kacsok, 
S  a  macska-gonddal  elleső 
Legény  váltság-jutalma  :  csók! 

Bedőnek  tetszik  a  világ  . .  . 
Jár  a  fonóba  rendesen : 
De  oh  sziréni  csábzene! 
Torkára  forr  keservesen. 

Mert  hogy  Kató  fortélyosan 
Nyakába  varrta  jó  magát, 
A  fergeteg  bérelte  ki 
A  jó  Bedő  csendes  lakát. 

Most  durczás,  majd  szörnyen  darál, 
A  pernek  vége  hossza  nincs; 
—  Nem-zsémbes  asszony,  istenem, 
Beh  csókolandó  házi  kincs!  — 

Bedő  hajnalba'  már  szökik  .  .  . 
Könnyűi,  ha  a  mezőre  hajt, 
De  len-  s  kender-vetés  előtt 
Méregbe  jő,  s  szörnyűt  sóhajt. 

Százszor  tekint  kötél  után, 
Végét  óhajtja  untalan  ; 
De  attól  —  tán  a  len  miatt?  — 
Legyőzhetlen  iszonya  van. 

VARRÓ  LEÁNY. 

Nagy-karácson  éjszakáján 
Barna  gyolcs  a  lány  ölében ; 
S  mig  a  gyolcsot  varrja  némán  : 
Bús  köny  reszket  szeme  héján 
S  halvány  ajka  sóhajt  mélyen. 

Harangoznak  szent  misére, 
Ének  zeng  a  születettnek! 
S  hogy  lelkére  vigasz  jőjön  : 
Földre  hull  a  hideg  földön 
S  hő  fohászi  ömledeznek. 

De  a  lányka  bús  szivének 
Nem  hoz  enyhet  az  imádság ! 

Kinek  abban  éltet  kére, 
Melegséget  hűlt  szivére : 
Holtan  fekszik,  —  sirját  ássák. 


Reggel  váltja  a  nagy  éjét, 
Vőlegénye  elmegy  messze  I 
S  hogy  a  mátka  végbucsúja 
Csókban,  könyben  rája  hulla  : 
—  A  koporsó  beszegezve. 

Elindul  a  gyász  kiséret, 
Énekelnek  búsan,  halkan  .  .  . 
S  mit  a  hű  lány  összeölte  : 
A  koporsó  szemfedője 
Lobog,  csattog  a  viharban. 

Domború  a  sirhalom  már 
A  lenn-nyugvó  hamvát  födni  ; 
(A  harang  is  végsőt  kondul) 
S  hóval  hintve  a  vihartúl, 
Fehér,  csendes  mini  a  többi. 


Kis- Karácson  éjszakáján 
Jő  az  álom  szenderítőn  ; 
S  a  hű  mátkát  koszorúsán 
Lánybaráti  némán,  búsan 
Ott  virasztják  a  terítőn. 


MOHOS  VÁROMLADÉKON 
i. 

Mohos  váromladékon 
Borong  az  ősz  vitéz, 
Bágyadt  fényű  szemével 
Merőn  a  romra  néz. 

Körüle  nincsen  élet, 
Egy  sír  a  várvidék, 
Hír,  pompa  és  dicsőség 
Ott  eltemettetek. 

Hol  a  fénylakta  csarnok  ? 
A  puszta  termeken, 
A  zúgószél  dühének 
Bogácskóró  terem! 

S  míg  a  lefolyt  időnek 
Szétvonja  fátyolát, 
Hogy  élte  tarka  lapját 
Még  egyszer  nézze  át : 

Elborzad  a  soroknál, 
Mert  a  mit  ott  lele : 
Csalódás  és  ezer  kín 
Fulánkival  tele. 

AJtalfut  ifjúságán, 

Sok  bús  emlékeken, 

A  férfiú  korában 

Nincs  más,  mint  küzdelem. 

Ott  hűtelen  barát  üt 
Érző  lelkén  sebet ; 
Itt  halmot  domborít  fel 
Hitves,  fiú  felett. 

Sorban  eléje  tűnnek 
A  robajos  csaták ; 
Nehéz  napok  tüzéből 
Vérlcpte  mirtuszág. 

S  a  ködből  ősi  vára, 
Sasfészke  feimerűi. 

A  melynek  omladékin 
Most  elmerengve  ül. 

S  a  bús  emlékezetben 
—  Mint  lomb,  szellő  ha  kel  — 
Megrendül  a  nemes,  de 
Kiégett  agg  kebel. 

]]. 

Mohos  váromladékon 
Haldoklik  a  vitéz  .  .  . 
A  csendes  sír  ölébe 
Nyugalmat  esdve  néz. 

Az  elhaló  kebel  még 
Utószor  feldobog, 
S  miként  véglobbanásban 
A  mécs,  kiégni  fog. 

Egy  vágya  volt  szivének, 
Egy,  vándor  utain  : 
A  kedves  hon  göröngye 
Nyugtassa  álmain  ; 

Egy  vágya  még  szivének 
Az  élet  alkonyán  : 
Hogy  boldog  béke  légyen 
A  szenvedő  hazán. 

S  a  bujdosó  nyugodtan 
Álomba  szenderül ; 
Felette  rom  s  az  érdem 
Állván  emlékjelűl. 


Tompa    munkái.    II  '4 


J{omdnczok  és  balladák 


111. 

Mohos  váromladék  közt 
Az  ősz  bajnok  pihen  ; 
Zajos  napért,  nyugalmat 
Találva  csendesen. 

Nem  álmodik  csatákról : 
Sírálma  mély,  nehéz, 
Melyből  kürtharsogásra 
Sem  kél  fel  a  vitéz. 

Most  már  az  ősi  várat 
Birván  örökre  ő, 
El  nem  ragadja  tőle 
Pártos  viszály  s  erő. 

S  bár  czímer  nem  ragyog  már 
Ivek,  kapuk  fölött ; 
Alunni  mégis  édes 
Rokon-porok  között. 

IV. 

Mohos  váromladékhoz 
Tolongva  jő  a  nép ; 
Cserlomb  közé  virágot, 
Sírt  ékesítni,  tép. 

S  hű  bajnok  él  dalában, 
Ki  békében  s  csatán, 
Hónáért  élve,  halva, 
Munkált  annak  javán  ; 

S  mert  üldözé,  ki  volt  a 
Jó  hon  szivén  nadály, 
Cseles  nagyok  szavára 
Száműzte  a  király. 

A  nép  szorult  kebellel 
Közéig  a  sír  felé, 
A  sírt  a  hálaünnep 
Oltárrá  szentelé. 

Behinti  azt  virággal, 
És  márvány-oszlopát 
Lomb-  és  repkényfüzérrel 
Köríti,  fonja  át. 

S  az  ifjú  nemzedékben 
Tettek  csirája  kél ; 
Szivének  égi  hangja, 
Hogy  csak  honának  él. 


Oh  hon!  hogy  hű  fiad'  csak 
Akkor  jutalmazod  : 
Sőt  még  akkor  se'  többel, 
A  midőn  már  —  halott! 


TEMETÉS. 

Néma  hölgy  fut  a  nagy  éjszakán, 
—  Karján  kisded,  —  arcza  halavány. 

De  fény  villan, 

Mit  a  szem  vete  . .  . 

Zajgó  keblén 

Alszik  gyermeke. 

Napkeletről  jő  az  éji  hold. 
Almában  a  gyermek  felsikolt, 

A  sirámra 

A  szülő  kebel 

Bősz  rajongás 

Szavával  felel : 

f^ománczok  és  balladák- 

((Légy  nyugodtan,  árva  gyermekem! 
Nem  sokáig  bujdosol  velem  ; 

Uj  világ  vár  .  .  . 

Sok  lakója  van, 

De  hont  lel  ott 

A  ki  hontalan. 

Ott  szabad  lészsz,  -    annak  szültelek! 
Békés  szomszéd  lakozik  veled! 

Szűk  határon 

Szent  leend  jogod  ; 

Eltapodtan 

Látni  nem  fogod !» 


Osztrolenka  csonthalmos  terén 
Elborult  az  éjjel  feketén; 

Ott  áll  a  nő 

Feltört  sír  felett,  — 

S  lenn  a  kisded, 

Kit  már  földbe  tett. 

^Férjem  itt  vitt  véres  harezokon, 
Itt  esett  el  érted,  drága  hon ! .  . 

Ily  apánál, 

Csendes  sirgödör! 

A  fíu  is 

Helyet  örököl. 

lm  fogadd!  nyugodtan  átadom: 
Őszült  fővel,  rongyban  igy,  tudom, 

Nem  fog  ő  az 

Ósi  telkeken 

Vánczorogni 

Koldus-betegen. 

Bús  öledben  jobb  lesz  tudnom  ót, 
Mint  kopogva  zárt  ajtók  előtt; 

Szép  az  élet ! 
De  meghalni  jó, 
Mig  nem  lesz  rab, 
Vagy  földönfutó  .  .  !» 

Temetésén  nincsen  gyászsereg, 
De  ijesztőn  zúg  a  fergeteg ; 

Mig  rá  keblet 

Tár  a  bősz  anya  ; 

Megrendül  lenn 

A  haláltanya. 


Sirhalomnál  minden  éjfelén 
A  rajongó  szüle  megjelen ;  — 

Gyermekét  ott 

—  Mint  bús  éjmadár  — 

Új  honában 

Látogatni  jár.  — 


AZ  ÚJONCZ. 

Ütközet  lesz.  Csatarendben 
Áll  a  magyar  tábor  ; 
Vele  szemközt  a  franczia 
Van  nem  igen  távol. 

Mind  a  két  fél  mozdulatlan 
Vesztegel  sokáig; 
A  tréfához  tán  először 
Hozzá  fogni  fázik? 

Többek  közt  egy  barna  újoncr 
Áll  a  harczi  téren, 
A  ki  sok  jó  léczszeget  vert 
A  kunyhóban         térden ; 

at most  a  hosszas  álldogálás 
Volt  nagy  ellenéibe ; 
Zsibbadt  lábát,   mint  a  gólya, 
Szűntden  cserélte. 

Gyakran  néz  előre  hátra, 
—  Még  biz  el-eblábal ! 
((Káplár  uram,  hogy  leszünk  már 
Evvel  a  csatával  ?í> 

S  alig  hogy  kimondta  a  szót, 
Másik  perczbe  már  az 
Agyúk  tompa  durrogása 
Volt  szavára  válasz. 

S  mén  az  újoncz  a  seregben, 
Uj  meg  új  rohamra ; 
A  golyó  zúg,  hull  az  ember 
Tőle  jobbra,  balra. 

És  foly  a  harcz  —  a  nap  is  már 
Meghajlott  az  égen, 
Még  se  szűnik,  —  és  az  újoncz 
Küzdve  szomjan,  éhen : 

A  sok  vér  s  a  hosszú  nóta 
Van  nagy  ellenére  .  .  . 
ccllgyan  ides  káplár  uram, 
Mikor  lesz  már  vége?» 

A  HÍR  LANTJA. 

Vak  haragban  a  győző  vitéz, 
Oly  félelmes,  mint  az  éji  vész  : 
Vérben  huny  a  béke  napja  el, 
Merre  villog  éles  fegyvere ; 
Hódít  s  szablyát  más  nemzetre  fen, 
Ha  már  egyet  földig  levere. 

A  dús  tájak  dúltak,  feketék, 
Minden  jel,  nyom  eltöröltetek : 
Hogy  ott  egykor  élő  nép  lakott, 
A  ki  erről  szólna,  már  halott. 
Avvagy  nyakán  rabbilincs  zörög.  .. 
—  Telve  vannak  a  mély  börtönök. 

S  hogy  látnák  a  jövő  századok 
Nagy  hatalmát  és  a  múltakat : 
Eltiport  nagyságok  romjain 
Óriási  emléket  rakat. 

Háborítlan  áll  a  szent  liget, 
A  dúló  kéz  nem  illette  még ; 
Jós  forrása  halk  neszszel  buzog, 
Lombja  suttog,  bűvös  fénye  ég. 
Szent  ligetben  a  hir  lantja  függ. 
Mely  beszél  a  történtek  felett, 
Énekében,  mely  ragad  s  emel, 
Nyer  az  érdem  hosszú  életet. 
S  a  zengő  lant  és  a  szent  üget 
Dúlva  immár,  puszta  és  siket! 


Századokkal  vénül  a  világ 

És  időnként  más-más  képet  ölt; 

Ledőlnek  a  múlt  bálványai, 

S  erény  lesz,  mi  bűn  volt  az  előtt. 

De  nép  és  kor,  mely  támad  s  enyész 

Az  emlékre  hüledezve  néz. 

S  im  keletről  a  vénhedt  idő 
A  világot  átrepülni  jő ; 
Szeme  rozzant  sírgödör ;  vele 
Jön  a  romlás  setét  szelleme. 
Markában  az  elrejtett  jövő. 


ii6  1{ománczok  és  balladák- 

S  meJyben  ember  ugy  kevélykedett : 
Halvány  árnyék  lesz  a  földi  fény, 
S  mint  köd  úszik  bírája  megett. 

És  a  mint  száll,  szó  dörg  ajakán  : 
«Mi  ez,  mibe  szárnyam'  megcsapám  ? 
Szólj  te,  hír  beszédes  angyala ! 
Hagyja  tudnom  lantodnak  dala 
A  hatalmas  féregnek  nevét, 
A  kiért  a  magas  fellegig, 
—  Hálából  vagy  zsarnok-kény  miatt?  — 
E  kőhalom  fenn-emelkedik?» 

De  nem  szólal  a  hir  lantja  meg, 
Melyet  eltört  a  dúló  keze; 
Fenn-szédelgő  álma  megcsalá : 
Neve,  tette  elmúlt,  elvesze. 
És  az  emlék  menten  szétomol .  .  . 
S  míg  tovább  repül  a  vén  idő  : 
Vihar  söpri  elmállott  porát, 
S  hűlt  helyén  a  dudva,  gaz  kinő. 

NÉPROMÁNCZ. 

Setét  van  az  utczán  végig, 
Csak  egy  kisded  ablak  fénylik ; 
Havas  eső  bele  vagdal, 
De  belől  vígan  szól  a  dal. 

Hol  szerelem  s  ifjúság  van, 
Ver  a  szív  nagy  gyorsaságban  ; 
E  kis  ház  a  falu  szíve, 
Élet  és  kedv  ide  gyűlve! 

A  fonóban  ifjak,  szüzek, 
Mulatoznak,  tréfát  űznek ; 
Hull  az  orsó,  szakad  a  szál  .  .  . 
Váltsd  ki,  édes  liliomszál  | 

Lobog  a  tűz  fényes  lángja, 
Dal  és  tréfa  egymást  váltja  ; 
Az  ifjú  nép  megvan  szépen, 
Egyszerű  szép  erkölcsében. 

A  kakas  szól,  itt  az  éjfél! 
Elő  legény,  ki  nem  félnél ! 
Menj  ki  most  a  temetőbe .  .  . 
S  ezt  a  nyársat  szúrd  a  földbe 

Ki  lakik  e  kisded  házba' 
Özvegyasszony  szép  leánya, 
Szeretőjét  félni  látván, 
Láng  borúi  el  az  orczáján  ; 

És  a  nyársat  fogja  gyorsan, 

S  a  halottnak  sírja  hol  van : 

Jár  sötben,  jár  hidegben, 

Minden  neszre  meg-megrebben  .  .  . 

S  hogy  sebesen  visszafordul 
A  legelső  sirhalomtúl, 
Melybe  már  leszúrva  nyársa  : 
Valami  csak  visszarántja! 

Földhöz  szúrva  a  köténye,  — 
Szegény !  meg  van  fogva  véle ; 
Halk  sikoltás  hangzik  ajkán, 
S  életnélkül  rogy  le  a  lány. 

A  hold  feljött,  bús  világa 
Süt  a  kis  ház  ablakába! 
Zeng  virasztó  lassú  ének 
Közepén  a  néma  éjnek. 

Minden  bajt  elszenderítő, 
Mégis  gyászhely  a  terítő  .  . .  ! 

Halvány  vagy,  szép  liliomszál, 
Halványabb  a  liliomnál! 

Sirva  menvén  ki  utána, 
Az  özvegy  s  a  falu  lánya : 
Harmadnapra  temették  el, 
Érzékeny  szép  gyász-beszéddel. 

Merész  próba  férfi  tiszte  ; 
A  virágon  hármat  reszket  .  .  . 
Szerény,  gyöngéd  nőiesség 
Legyen  dísze  élteteknek ! 
Legyek  én  intő  példátok, 
Ki  korán  a  sírba  szállok! 


MŰVÉSZET  ÉS   PÁLYABÉR. 

'Töredék.) 

Boldog  nép  közt,  dús-gazdag  tartományban, 
A  hol  vigalmat  vígalom  követ, 
Három  kisded  jött  egy  éjen  világra, 
Hogy  lásson  sok  bút,  kevés  örömet. 
Gazdag  földön,  hol  a  sik  tereken 
Terhes  kalász,  illatos  fű  terem  ; 
Holott  a  hegy  mélységes  kebele 
Megmérhetlen  kincsekkel  van  tele; 
Es  a  lejtőn,  gyümölcsös  bérez  alatt : 
Olaj  csepeg,  méz  omlik,  must  fakad. 
Boldog  nép  közt,  mely  büszke  czímerére, 
S  avat,  tüzét  hogy  tartja  ősi  vére  ; 
Hol  nem  ritkán,  éhen  s  nyomorgva  vész  el, 
Ki  elindul  csak  szellemmel,  csak  észszel  : 
E  nép  között,  ez  áldott  szép  hazán, 
A  mély  tanácsú  sors  határzatán, 
Hogy  sok  bút  lásson  örömek  helyett : 
Egy  éjen  három  kisded   született. 

Az  éj  fényes  volt,  de  zordon  hideg. 
Létök  gyönyört  nem  nyujta  senkinek; 
Mi  áldás  a  dúsnak,  szegénynek  átok! 
Aggó  szülék  bús  könyje  hulla  rajok. 
De  mint  gyakran  fényben  jő  létre  a 
Szegény  s  gonosz,  kit  apja  anyja  gyászol : 
Zaj,  hir  nélkül,  homályban  és  alant, 
Megváltót  szül  a  kunyhó  és  a  jászol. 
Most  is  igy  volt :  a  szegény  fiakon 
Tündérek  kegye  nyugvék  gazdagon. 
És  a  mint  fölserdültek  mind  a  hárman  : 
Kitört  a  tűz,  a  mely  lángolt  bezártan. 
Nyilatkozék  az  Isten  a  kebelben  : 
S  járdaltak  a  szent  pályán  ünnepelten. 

A  költő  ajkán  édes  dal  fakad, 
Újít,  teremt,  mint  egy  szent  áradat; 
Majd  tűzláng  az,  mely  áthevit,  világol, 
És  egybe  forraszt  elvált  lelkeket ; 
Tavaszi  nap,  a  melytől  enged  a  tél, 
S  a  sziv  fagyot  és  jégburkot  le-vet. 
Egyik  szaván  feltámasztván  a  holtat: 
Figyelj  nép!  a  másik  jövődre  jóslat ! 
De  a  nép  lakmároz, .  .  .  múltját  tanácsért 
Nem  kérdi ;  a  jövőre  semmi  gondja  ; 
A  költő  dall,  —  dall  szivtelen  köveknek  .  .  . 
Nem  érti  senki,  bár  lelkét  kiontja. 

A  festesz  ül ;  el  van  merülve  mélyen  . .  . 

Fényes  képek  rajongnak  képzetében  ; 

üs  álmait  alakkal  felruházván : 

Az  élet  áll  szóló  hűségbe'  vásznán. 

Ki  a  dicsőség  útát  keresed  : 

Szegény  művész!  hajitsd  el  ecseted', 

A  mely  teremt  és  csudákat  mivel .  .  .  ! 

Halj  meg  lelked  derengő  képivel ! 

Ne  tudd,  ne  tudd,  hogy  e  nép  elmegyen 

Remeked  mellett  némán,  hidegen  ; 

Ne  lásd,  ne  lásd,  hogy  a  por  ünnepi 
Vonásidat  fakóan  ellepi! 

De  a  zenésznek  sorsa  jobb  talán  ? 
Jó  kedvű  nép  lakozván  e  hazán, 
Talán  van  lelke  még,  hogy  általértse : 
Mit  mond  a  hur  fájdalmas  ömlengése? 
Mely  neki  zúdul,  mint  a  fergeteg, 
Majd  mint  a  szellő,  csapong,  enyeleg. 
S  előtűnik  arezon  s  könyben,  szavára  : 
Mi  a  szívben  el  volt  temetve,  zárva. 
Mégis,  a  mint  honában  szertenéz  : 
Hegedűjét  elejti  a  zenész  .  .  . 
A  helyett,  hogy  önvére,  nemzete 
Megértvén,  rajta  büszkén  függene: 
Hangjainál,  —  s  ugy  fáj  ez  a  tudat!  - 
Egy  két  bus  szív,  —  egy  két  korhely  mulat. 

Melyben  ti  éltek  nagy  álmák  között, 
Szellemben  és  nyomorban  hű  barátok! 
Az  ország  nem  e  világból  való  .  .  . 
El  innen,  el!  menjetek,  merre  láttok! 

S  a  három  művész,  három  jó  barát, 

Iván  a  végbucsúnak  poharát : 

A  nagy  hideg  világon  —     —     —     — 

—  —     —     —     dél,  nyugot.  .  .  . 
S  kelet  felé  elszéledt,  bujdosott. 
Hol  járnak  ők?     —     —     —     — 

—  —     —     —     Felölök  hirt  ki  tud  ? 
Kérdezd  meg,  a  ki  országokra  fut : 

A  vészt .  .  .  koldust .  .  .  vagy  a  halált .  .  . 

—  —     —     —     —     —     —     ezek 

Egyike  tán  találkozott  vélek?! 


Tiz  év  lezajlott,  —  gyászos  feketén 
Merült  el  az  idő  holt  tengerén  ; 

Minden  csendes,  —  tán  néha  megjelen 
Halvány  buborék  a  felületen. 
"Emlékezet  a  halvány  buborék, 
Melyen  feltűnik  a  múlt  árnya,  képe, 
Hanem  az  is,  alig  hogy  támadott, 
Szélyel-pattan,  —  s  mindennek  vége,  vége! 
Tiz  év  lezajlott;  tiz  év  vajmi  sok, 
Ha  éjek  és  napok  kinnal  jövének  ; 
S  minő  kin  az,  mit  a  lángész  visel .  .  ! 
Ha  tiltva  van  áldozni  istenének! 
Üldözve  sors,  ember  mindenfelől : 
Az  oltár  is,  melyet  rakott,  ledől, 
És  a  tüzet,  mit  úgy  élesztgete, 
Elfújja  a  részvétlenség  szele ! 

A  bujdosók  hol  vannak  a  világon? 
Három  felől  im  itt  jön  mind  a  három! 

Ezek-e  ők  .  .  ?  Nem!  szenvedésivei 

Ez  az  élet  bár  szörnyen  megvisel, 

Mégsem  rövid  tiz  év  kell  rá,  de  század, 

Idomitni  ily  lelki,  testi  vázat! 

És  mégis  ők!  a  rongy,  a  melybe'  járnak, 

Beillik  még  királyi  dísz-ruhának, 

A  szív  s  lélek  tépett,  dúlt  volta  mellett, 

Mit  őrülten,  némán,  vakon  viselnek! 

Ah!  hogy  imé  egymásra  ösmerének : 

Van-e  okuk  hálát  adni  az  égnek  .  .  .  ?  ! 

Ha  ki  látná  ezt  a  találkozást, 

E  hangra,  e  mosolyra,  ez  örömre : 

Kebelében  a  szív  repedne  meg .  .  . 

Almát,  nyugtát  elvesztené  örökre  .  .  ! 

Jer  ide,  jer,  hires  nép!  s  légy  kevély, 

Három  dicső  fiad  szemléletére  .  .  . 

De  vedd  eszedbe,  a  mi  irva  van  : 

Hogy  felkiált  az  égre  Ábel  vére  ! 

Éj  van,  —  fényes  s  csikorgó,  mint  mikor 
A  három  koldus  művész  született ; 
Hoztak  lelkekben  szép  fényes  napot, 
S  bár  nem  tart  az  nekik  most  meleget : 
Legyen  az  élet  keserű,  rideg, 
De  térdök  meg  nem  hajlik  senkinek  .  .  . 

Boldog,  ki  csendes  nyugalom  után 
Meglátja,  a  szép  hajnal  mint  hasad  ; 
Boldogabb,  kinek  álom  s  éj  örök, 
S  nem  tudja  :  hogy  mikor  lesz  viradat  ...  1 


A  CSALOGÁNY  ÉS  A  SAS. 

Hegedűszóban  szép   mesét  jelentek. 
Sz.   Dávid. 

Lombos  liget  hajlongó  sudarán 
Búsongva  ült  a  néma  csalogány  ; 
Meleg  sugár,  szellő  s  a  búja  fák 
Énekre  most  ajkát  nem  ragadák. 

,Mi  lelt  madárkám,  kedves  dalnokom !  ? 

—  Szólítá  a  sas  nyájas  hangokon,  — 
Tavasz  mosolyg ;  a  halmon,  völgyeken 
Az  élet  száz  alakba'   megjelen  ; 

Még  a  bogár  is  örömbe  merül, 
Te  vesztegelsz  s  bánkódol  egyedül  ? 
Dalolj,  hadd  halljam  zengő  hangodat, 
Melyre  ezer  sziv  hű  viszhangot  ad !' 

((Királyom!  —  a  bús  csalogány  felel 
Keblem  dalát  én  kinek  zengjem  el  ? 
A  szárnyas  nép  nem,  sőt  még  félreért, 
Ki  is  gúnyol  gyakran  zengelmemért! 
E  félreértés  szívemig  háta, 

—  A  dalnoknak  nincs  mélyebb  bánata  !» 

A  sas  azok  felett,  miket  most  hallott, 
Álmélkodván,  imígyen  ad  parancsot  : 
, Holnap,  korán  hajnalba',  szárnyas  népem' 
Magam  körűi,  udvaromban  szemléljem ! 
Énekelj  nekik,  hadd  lássam  meg  én  : 
Mint  érez  e  nép  költőm  énekén!' 

A  szarka  rögtön  nagy  gyűlést  csereg, 
S  mind  felgyűlnek  a  szárnyas  seregek  ; 
Erdők,  mezők,  vizek  madarai 
Letelepülnek  a  dalt  hallani ; 
Vén  cserágon  ül  a  király  maga,  — 
A  bús  madárról  szól  a  dal  szava  : 

Virágos,  árnyas  erdő  ! 
Vigan  futó  patak! 
Epedve  várta  szívem, 
Hogy  újra  lássalak  1 

Itt  éle  kis  családom  .  .  . 
Oh  régi,  szép  napok! 
Akkor  szivembe'  bánat 
Helyett  öröm  lakott! 

Dallék,  szerettem,  ittam 
A  hajnal  harmatát; 
Minden  falomb  tanyám  volt, 
Minden  madár  barát. 

S  ah,  most  be  más  az  erdő ! 
A  rét  és  a  patak! 
Nem  olyan  kék  az  ég  is 
Virág,  lomb  hervatag  .  .  . 

Most  a  bús  gerliczével 
Gyászban  foly  életem  : 
Mert  ah,  szerelmi  párom 
Többé  fel  nem  lelem ! 

A  bús  szerelmi  ének  végivel 
Szól  a  király :  —  a  szárnyas  nép  figyel,  — 
.Népem !  imé  dalolt  a  csalogány, 
Bíráljátok  meg  őt  egymás  után!' 

S  mond,  —  felébredvén,  —  az  alvó  bagoly  : 
Az  ének  tárgya  nem  elég  komoly! 

A  gólya  ekkép  ejté  szavait : 

De  szó  a  mi  szó,  mondott  valamit.  .  . 

És  felkiált  borzalt  tollal  a  vércse : 

Más  sem  bárgyú,  hogy  a  czélzást  ne  értse! 

Nem  leli  párját  az  ének  szerént, 

No  bizony,  tán  mi  ettük  meg  szegényt!? 

Nem  szeretem,  hogy  harmatot  iszik, 
Mert  ugy  boszorkány,  monda  a  kuvik. 

A  gerle  búgott:  másnak  még  se  kell 

Felhányni  a  természeti  hibát! 

A  rét  felől  kicsinylőn  énekel  : 

S  ez  felboszant  sok  jó  ludat,  libát. 

A  kakuk  így :  családot  emleget. 
Nekem,  igaz,  nincs,  hanem  még  lehet! 

És  a  süket-fajd  :  tréfás,  vig  dala , 
Jól  megnevettetett  haha  haha ! 

A  banka  nem  mondhatja  néki  :  éljen  ! 
Mert  önfészkét,  hónát  piszkolni  szégyen ! 

,Elég,  elég.  .  . !'  mond  a  madárkirály, 
—  Szemének  boszús  villogásinál    — 
.Boldogtalan  nép !  hát  igy  hat  reád 
A  dalnok  szava?  ekkép  érted  őt? 

Nem  hallok  egy  méltányos  szózatot? 

—  Költőm!  ne  énekelj  e  nép  előtt! 

Ti  nem  vagytok  méltók  reá,  hogy  éltek! 
Odú,  mocsár  s  ocsmány  dög  kell  tinéktek, 
Nem  költészet  s  dal,  —  ti  bárgyúk,  vakok 

—  Hah!  színem  elől  takarodjatok!!4 


SZENT  JÁNOS  LOVAGJA. 

Fogadalmán  a  lovag 
Jár-kél,  fedve  portul ; 
Ott,  hol  nem  szent  a  kereszt, 
S  hölgybecsület  csorbul, 
Vagy  megtörve  férfi  szó  : 
Ront  kezén  a  szablya, 
A  ki  így  tesz,  a  lovag : 
Szent  János  lovagja. 

Nő  fetreng  az  útfelén, 
Fázva,  szomjan,  étlen  ; 
Meg  van  rontva  nyavalyás, 
Szerelem  nevében! 
,Hejh,  tiporjon  rám  lovad! 
S  vérem'  folyni  hagyja !' 
Kiált  a  nő,  s  nem  teszi 
Szent  János  lovagja. 

De  a  csábító  iránt 
Nagy  haragja  gyúlad  ; 
Boszú,  részvét,  szerelem 
Mutatván  az  utat : 
Nyomban  űzi  mindenütt, 
Nincsen  éje,  napja  ; 
Utóiéri,  megöli 
Szent  János  lovagja. 

Tompa  munkái.   II. 

Viadalban  ölte  meg, 

Férfi  ellen  férfi  1 

S  nem  egy  könnyen  lehetett 

Életéhez  férni : 

Végcsapást  tesz,   orcsapást 

S  a  hőst  mellen  kapja  .  .  . 

.  .  .  Sebed  vérzik,  —  szólt  a  nő  — 

Szent  János  lovagja  !' 

«  Vérzik .  .  .  s  vérét  mért  szivod  ?» 

.Mérgezett  vas  érte!' 

«Mért  könyörgesz  lelkemért  ?» 

.Életednek  vége  ...  1' 

Izma  bár  érez  —  szeme  láng,  — 

S  hősi  lélek  lakja  : 

Neki  sárgul,  mint  a  fű, 

Szent  János  lovagja. 

Pánczélban  a  szent  vitéz 

Kiterítve  fekszik. 

S  a  mit  tenni  nem  vala 

Bátor  a  nő  eddig: 

Forró  csókját  a  halott 

Hűlt  ajkára  rakja  .  .  . 

Elve  várt  díjt  —  s  halva  nyer 

Szent  János  lovagja. 


VÍG  SZÜRET. 

Jónás  deák  a  kék  kabátban 
Derék  ember  volt  általában ; 
Csak  egy  betegsége  vala 
Jónás  deáknak :  a  poétaság, 
A  mi  pedig  nagy  nyavalya! 

De  hát  ki  menjen  sorsa  ellen?! 
ó  írt,  —  írt  mindig  mérgesebben, 

Sokat,  sokfélét,  —  de  kivált 

Két  tárgy  feküdte  meg  gyomrát  nagyon : 

Szerelmi  és  bordalt  csinált. 

S  e  megszakító  munka  tárgya : 
A  szomszéd  csinos  Dorka  lánya, 
S  Jónás  tulajdon  szőleje ; 
Ahl  ő  sem  kedvesét,  sem  szőlejét 
Nem  látta  már  esztendeje  ! 

Mert  küszöbét  sem  lépte  által ; 

Mi  köze  e  hitvány  világgal  ? 

ó  szellemekkel  társalog  .  .  . 

Igaz,  ha  négy  lovas  kocsin  mehetsz: 

Minek  járnál,  Jónás,  gyalog!? 

Fája  sűrű,  mint  a  kalitka, 
Csakhogy  a  termés  rajta  ritka ; 
Itt-ott  egy  rósz  csilleng  fityeg  — 
De  annak  aztán  egy  szem  híja  sincs, 
Nem  igen  kellett  senkinek! 

Mert  biz  az  nyulat  lőni  jó  csak ; 
Belőle  a  szeles  rigónak 
Elég  megvágni  egy  szemet : 
Megtörli  orrát  a  karóhoz,  —  és 
Tovább  megyén,  ha  még  lehet. 

Nem  sajtó  kell  ennek,  de  kótis, 
És  sirva  vígad  még  a  tót  is 
A  bor  mellett,  mi  itt  terem; 
Gazdája  mégis  csak  megissza  tán? 
Nem!  ezt  ráfogni  nem  merem! 

Jónás  néz  s  hallgat,  —  mert  szavakban 
Törjön  ki  a  pallérozatlan  ; 
ótet  ha  éri  valami, 

Elnyeli,  és  szivének  bánatát 
Egy  súlyos  versben  adja  ki. 

S  megtérni*.,  a  mint  jött,  lakába, 

De  a  szomszéd  átránczigálja, 

Hol  gúnyos  tréfát  űz  vele, 

S  olyan  polyhost  taszít  markába,  hogy 

Ha  megeszi,  elvesz  bele. 

Szobája  özvegyes,  diákos, 
Reggel  setét,  délben  homályos, 
S   éjjel  felette  szomorú ; 
Itt  költ  Jónás,  itt  nő  feje  felett 
Szép  zöld  penészből  koszorú. 

S  mig  elmélyed,   nem  is  pillantva  : 
A  gyertya,  nagyra  nőve  hamva, 
Mint  egy  öngyilkos  pellikán, 
Tüzes  orrát  lehajtja  és  vele 
Sebet  mar  önnön  oldalán. 


S  Jónás  csak  ír  .  .  .  ír  .  .  .  meg  kihúzza, 
De  mily  szörnyen  cseng-bong  az  utcza! 
Kinéz,  —  aztán  nagyot  kiált: 
Tyhű  !  hisz  szüret  van  .  . !  s  megrak  hirtelen 
Egy  puttonnal  egy  talyigát. 

És  avval  a  hegynek  törekszik, 
Hol  a  bordal  értelme  fekszik  ; 
De  nagy  bánatra  ér  oda  : 
Szőlejében,  nem  ér  —  csupán  nyakig 
A  fű,  mohar  s  a  laboda. 

És  mintha  borz,  menyétke,  róka 

Örök  áron  megvette  volna : 

Tanyát  üt  benne  szabadon ; 

Van  ott  lyuk  és  domb,  kisebb  és  nagyobb, 

Mint  egy  verem  s  egy  sirhalom. 

De  hah!  Dorkó  itt ...  !  mily  szerencse! 
És  mily  csapás :  mert  már  menyecske  .  .  .  ! 
A  polyhos  búsan  földre  hull .  .  . 
S  akképen  földre  hull  Jónás  deák, 
Reménye  sóskafáirul. 

Ott  áll,  és  áll,  mint  a  feszület, 
Nem  tudva,  merre  hozzád,  tűled  ? 
S  ott  állna  még  most  is  talán, 
Ha  egy  ösmerl  hang  érző  kebelét 
Meg  nem  marná,  mint  a  csalán: 

Ugy  kell !  most  se'  szüret,  se'  lakzi ! 
Nem  akart  nékem  szót  fogadni  : 
A  penna  tette  meg  magát! 
Ki  látta  :  mindig  irni  —  irni  —  — 
Élni  is  kell,  Jónás  deák! 


A  SÓLYOM. 

Kősziklák  közt,  biztos  helyre, 
Van  a  sólyom  fészke  rejtve; 
A  tojó  ül,  —  alig  várja, 
Hogy  kikeljen  már  tojása! 
Mit  anyai  indulattal, 
Meg-megforgat  éjjel,  nappal. 

És  a  him  a  puszta  kőszál 
Magas  ormán  ülvén,  őrt  áll, 
S  martalékot  hogyha  éhez', 
A  mint  vág  a  földszinéhez : 
Még  a  nád  se  száll  gyorsabban, 
Mikor  a  kéziv  lecsappan. 

S  melyet  körme  megragadhat : 

Dús  prédául  esik  a  vad ; 

S  egy  falatkát  meg  nem  izlel, 


T{pmdnczok  és  balladák 

Haza-sict  minden  ízzel ; 
S  hű  párjának  odarakván  : 
Övé  csupán  a  maradvány. 

.Üldögélvén  a  tojáson, 

Légy  nyugodtan,  édes  párom ! 

Mig  a  síkon  szélyelnézek  .  . . 

Tiszteletben  áll  e  fészek ; 

S  óvatos  lesz  kánya,  vércse, 

Hogy  a  sólymot  meg  ne  sértse!' 

Szól  a  hím  és  útnak  indul, 
Száll  a  bérezek  ormain  túl .  . 
Elmúlt  a  dél,  int  az  alkony: 
Minden  madár  haza  tartson! 
Haza  is  tart  éjszakára, 
Csak  a  sólyom  marad  hátra. 

Kimerülten,  szomjan,  éhen, 
Szegény  kotlós  ül  a  fészken  ; 
Múlik  nappal,  múlik  éjjel, 
Bizalommal,  csüggedésseJ ; 
S  még  tojása  kárba  nem  megy  : 
Mert  melegben  tartja  a  begy. 

lm  hozzá  a  részvét  orvén 

A  rabló  ölyv  szól,  gyötörvén  : 

Mi  haszna  sok  epedésnek ! 

A  ki  megholt,  fel  nem  éled ! 

Uj  párt  s  fészket  nézz  magadnak  .  . 

Özvegy  sólyom,  elfogadlak! 

Nem  halt  ő  meg,        mond  a  karvaly, 
Hűtelen  lett .  .  .  még  nagyobb  baj ! 
Balgatagság  lenne  tőled  : 
Hogy  magot  költs  hitszegőnek, 
S  gonoszul  veszsz  az  odúban, 
Mikor  élhetsz  vigan,  dúsan! 

Anyasólyom  hallgat  mélyen, 
Ott  a  válasz  hűségében! 
Menekülhet :  s  halni  készül .  .  . 
Mi  az  élet  önbecs  nélkül !  ? 
Veszszen  inkább,  —  nincs  ez  annyi, 
Mint  a  fészket  odahagyni  ! 

Megsuhan  most  gyorsan  a  lég, 
Mintha  éles  karddal  szelnék! 
Felvisítva  s  nagy  ijedten 
Két  csábító  messze  rebben ; 
S  a  haldokló  himjét  látván, 
Öröm  kél  végpillantásán. 

.Rabul  estem  .  .  .  '  szól  a  sólyom! 
De  nincsen  a  kihez  szóljon! 
Vége  van  a  hű  madárnak .  .  . 
(lm  a  csirkék  már  kivágtak) 
S  viszi  himje  bércztetőre, 
Hogy  ott  legyen  temetője. 

S  véres  tort  ül  elbúsulva, 
Olyű,  karvaly  fészke  dúlva  ; 
Nem  kegyelmez  a  fiaknak .  .  . 
S  hol  egymással  összecsapnak : 
Pehely  röpkéd,  vér  szivárog .  .  . 
—  Messze  hallik  vijjogások. 


TAMÁS  VITÉZ. 

Az  öreg  ember,  mint  a  nyájas  ősz, 
Mosolyg,  mosolyg,  —  s  hajszála  olyan  ősz  ! 

Madárszó  nincsen  a 

Bús  őszi  berkeken ; 

Ha  szól  is  az  öreg, 

De  hallgat  szívesen. 

Tamás  is  hallgat,  a  nap  fényinél 
A  ház  előtti  padkán  üldögél  .  .  . 

Hónalj-mankójával 

A  porba  Írdogál, 

Elmerengő  lelke 

Ki  tudja  merre  jár !  ? 

A  nagy  diófa  az  ablak  alatt 
Kiszáradt  rég,  hüs  árnyékot  nem  a<. 

Minek  is?  nem  hevit 

Az  ősznek  sugara  ; 

S  a  f a  gazdájának 

Ugy  sem  lesz  több  nyara  I 

A  kórvitéznél  még  vénebb  a  fa, 
Ki  tudja  mikor  ültették  oda? 
Mennyit  játszott  a  kis 
Tamáska  e  helyen  .  .  . 
S  hányszor  fogadta  itt 
Később  hű  szerelem?! 

S  elment  az  ifjú,  elment  messzire, 
A  harczok  vértől  ázott  térire  . .  . 
Megtért  sok  év  után 
Féllábbal,  rongyosan  ; 
Kedves,  barát,  rokon 
Már  mind  a  földbe'  van! 

A  ház,  az  udvar  puszta,  elvadult, 
A  nád  lefutott,  a  tapasz  lehullt ; 

A  kútágas  ott  áll, 

A  kut  bedőlt  maga  ; 

A  nagy  diófa  is 

Régen  kiszárada. 

Így  van  az!  mig  a  hős  távol  csatáz 
Kivűl,  belől  hogy'  elpusztul  a  ház ! 

Csak  pókháló  van  ott, 
A  mely  mindent  befed, 
Mint  a  felejtés  sok 
Szép  tettet,  érdemet. 

Tamás  fél  lába  sírban  igazán ; 
És  fázik  annyi  izzadás  után; 

A  hirnek  tűzhelyén, 

Melyet  ő  is  raka  : 

Más  melegszik,  nem  a 

Harcz  csonka  bajnoka. 

Tamás  vitéz  a  nap  sugárinál, 
Ülvén,  a  száraz  porba  Írdogál ; 

Mankónak  valót  az 

Öreg  diófa  ád  ; 

Koporsónak  szánta 

Megszáradt  derekát. 

AZ  ÖREG  SZOLGA. 

Áll  még  az  úri  kastély,  hidegen 
Tekintenek  szét  a  szürkült  falak ; 
Az  őslakók,  egy  vén  szolgán  kivül, 
Mind,  mind  régen  a  földben  nyugszanak. 
Az  öreg  cseléd  még  él,  —  nyomorog .  .  . 
Sok  vész  elzúgott  ez  agg  fő  felett;  — 
Egy  zárt,  kopott  könyv  ő,  melyben  a  ház 
Sorsából  annyi  feljegyeztetett. 

Beh  máskép  volt  itt  minden  ezelőtt! 
Eltűnt  az  ős  szokás,  a  régi  rend  .  .  . 
Hejh,  az  öregnek  nehezen  esik, 
Hogy  minden  gyászos  pusztulásba  ment ; 
Nehezen  esik :  hogy  szenvedni  kell 
Hideg  mellőzést  és  bántalmakat .  .  . 
Ruhája  rongyos,  meg  is  éhezik, 
S  a  teremekbe  lépni  nem  szabad  I 

Hajdan,  ha  a  nagyúr  barátival 
Bor  mellett  ült  a  késő  éjszakán  : 
Feküdni  küldé  egész  udvarát, 
De  őt  megszenvedé,  őtet  csupán  .  .  . 
És  mig  megtölté  az  öblös  kupát, 
Hallá  mint  főznek  titkos  terveket  . .  . 
Látott,  tapasztalt  ő  nagy  dolgokat 
Miről  az  ember  tudni  sem  szeret. 

Ott  látta  ülni  e  faj  legjavát; 

Hol  vannak  ők?  Elvesztek  gonoszul  . 

Elmúlt  a  harczok  szép  fényes  kora, 

S  az  öreg  lelke  úgy  elkomorul  . . .  1 

A  hova  visszanézni  nem  kivan, 

Kiket  irtózik  háborítani : 

Előtte  áll  a  régenmult  idő, 

S  a  szeretettek  halvány  árnyai. 

Az  asszony  szelid,  szenvedő  vala ; 
Az  úr  ellenben  büszke,  szigorú ; 
A  lányka  szép,  de  méla,  szótalan  .  .  . 
Tüzlelkü  és  szilaj  volt  a  fiú. 
Az  öreg  szolga  mennyit  hurczolá 
Izmos  karján  a  szép  két  magzatot .  .  . 
Az  öreg  szolga  balsorsuk  felett 
Mennyi  keserű  könyet  hullatott! 

A  várba  szép  ifjú  levente  jött, 
Ki  dalt,  regéket  vert  a  cziterán ; 
S  dús  kérőjének  az  oltár  előtt 
Nem-et  mondott  a  halovány  leány. 
Haragjában  szörnyű  volt  a  nagyúr .  .  . 
Az  asszony  némán  sirt  szavak  helyett 
A  két  vitéz  élethalálra  vitt .  .  . 
A  lányka  a  szent  fátyol  szüze  lett. 

Aztán  jöttek  harczos  nehéz  idők, 
Koczkára  tétetek  minden,  mi  szent; 

Apjától  fegyvert  kére  a  fiú, 

Anyjától  áldást  és  harczolni  ment 

Ki  bölcsejétől  óta  őre  volt : 

A  vén  cseléd  kisérte  oda  is  .  .  . 

Koplalt,  hogy  egyék,  fenn  volt,  mig  aludt, 

S  előtte  melle  volt  a  védpaizs. 

Végsőt  rivalgott  már  a  harczi  kürt, 
Végső  rohamra  lelkesült  a  had ; 
Elestek  a  zászlók,  a  bajnokok, 
S  a  hős  ifjú  a  holtak  közt  maradt. 
Mit  búsan  vitt  a  hű  cseléd  haza : 
Piros  vér  fedte  a  hős  köntösét ; 
A  zárdából  is  levél  érkezett, 
És  a  levélen  fekete  pecsét .  .  . 

De  a  ki  vissza  kérné  a  fiút, 
És  köntösére  könyje  hullana, 
Vagy  feltörné  a  gyászos  iratot; 
Nincs  senki !  sírba  szállt  a  jó  anya ! 
És  a  nagyúr?  a  szolga  kérdezi, 
De  minden  ember  levert,  hallgatag.  .  . 
Suttogva,  félve  mondják :  vége  van  .  .  .  ! 
S  haláláról  borzadva  szólanak. 

Bódultan  jár-kél  szobán  s  termeken  .  .  . 
Fenn- tölti,  mint  szokás,  az  éjszakát, 
Várván,  midőn  alunni  megy  ura  .  .  . 
Feküdj'  vén  szolga!  alszik  a  család  ...  1 
Égő  világgal  futkos  majd  körül, 
Szeretne  szólni,  de  nincsen  kinek  .  .  . 
A  büszke  kastély  zajtalan,  kiholt, 
A  lég  is  benne  nyomasztó,  hideg 

S  az  elhunytak  gazdag  fényes  lakát 
Sohsem  látott  nemzetség  lepte  meg ; 
Turkált,  zsebelt,  —  s  kiszórva  lőnek  a 
Családi  képek,  ősi  czímerek  .  .  . 

Mindezt  megérte,  látta  az  öreg, 
S  megtörni  nem  birt  a  vén,  fás  kebel, 
Tenger  szirtje  az,  mely  lát  vészt,  halált, 
Hanem  ő  maga  nem  sűlyedhet  el. 

Az  öreg  szolga  még  él,         nyomorog .  . 

Ha  bántják  is,  ő  senkinek  se  vét; 

Mikép  a  hű  eb,  holtig  őrizi 

Az  elpusztult  lak  hideg  tűzhelyét ; 

Hű  szivével  ő  holtig  ott  marad, 

Nem  az  élők,  —  a  holtak  kedveért, 

Kipanaszolja  a  sirnak  magát, 

S  álomnak  tartja,  a  miket  megért. 


SÁNDOR  BÁCSI. 

Kész  deczember 

Már  a  kelmed 
Fehér  haja,  ősz  szakála ! 

De  a  szíve, 

A  kedve  még 
Mindig  az  áprilist  járja. 

Élte  lakzi  . .  . 

S  gyógyszer  torkán 
Nem  ment  még  le  egy  gyüszűnyi,  — 

Mi  bordában 

Szőtték  fonták, 
Hogy  el  nem  tud  immár  nyűni?! 

Hatvan  évet 

Hord  a  hátán, 
S  megszentülni   mégis  jókor  ? 

Nem  szelídül, 

Még  hamisabb? 
Olyan  kelmed,  mint  az  6  bor. 

Bor  a  teje 

Vén  gyereknek ; 
Jó  az  új  is,  jobb  a  régi ! 

Igyunk  egyet, 

Jó  barátim! 
Mindig  csak  ez  a  vers  régi! 

És  viradtig 

Dínom-  dánom, 
Szól  a  kakas  egyszer,  kétszer, 

De  e  hangtól 

Ugy  irtózik! 
Búvik  tőle,  mint  szent  Péter. 

Búvó-hely  a 

Pincze  öble, 
A  tivornyák  ősi  vára ; 

S  halálig  nem 

Kapitulál : 
ó  esik  el  utoljára. 

Egykor  úgyis, 

A  mint  tudjuk, 
Zászlótartó  volt  a  hadban  ; 

A  zászlóból 

Már  csak  a  nyél, 
A  hős  tettből  egy  kulacs  van! 

S  ő  a  talpán 

Mégis  ember ; 
Egy  etetés  neki  Kassa  ; 

Csak  azért  is 

Elmegy  addig, 
Hogy  magát  kisétálhassa. 

Olyan  föld  ő, 
Hol  bürök,  gyom, 
Rózsa,  gyógyfű  föltenyésznek  ; 

Vidor  kedve 
Röpkedő  méh  : 
Hord  azokról  édes  mézet. 

Gondja  nincs  a 

Nagy  világra, 
A  hol  vér  és  tinta  folynak  ; 

Maradjon  hír 

A  vitéznek, 
A  sok  betű  meg  a  molynak  ' 

Nem  ad  gondot 

S  pénzt  kamatra, 
Zárja  bé  majd  más  az  ajtót! 

Ugy  is  minden 

Hasztalanság: 
A  mi  csak  lesz,  a  mi  csak  voltl 

Tudomány,  hír, 

Hatalom,  fény : 
Látó  vakság,  fényes  járom ; 

Egyik  ember 

Mélybe  sülyed, 
Más  elvész  a  magasságon ! 

Kelmed,  látom, 

Tartja,  a  mit 
Salamon  szólt  hajdanában  : 

Mikép  a  nagy 

Bó'lcseségben 
Hasonló  nagy  búsulás  van  1 

Nem  is  búsult 

Életében ; 
Jól  teszi,  bármit  mond  a  pap ! 

Kik  foltozzák 

E  világot : 
A  bölcsek  sem  boldogabbak ! 

GALAMBPOSTA. 

Bérezi  vára  ablakán 
Néz  a  tájra  szép  Jolán; 
Itt  halom,  völgy,  rengeteg 
Ott  kalászok  rengenek. 
A  csillámló  folyamon 
Zúg,  tajtékzik  a  malom. 
Zöld,  virágos  rét  s  lapály ;  — 
Legelőkön  fürge  nyáj. 

Függ  a  váron  annyi  szem, 
S  büszkén  áll  az  odafenn ; 
Annyi  szív  ver  lázasan : 
S  a  tündérkép  messze  van ! 
Nem  szeret  még  szép  Jolán, 
De  keblében,  homlokán 
Merengésnek  fényköde  .  . . 
Hajnal  a  nap  hirnöke! 

És  felnyitván  ablakát, 

Melyet  rajía  kibocsát: 

A  galamb  száll,  mintha  a 

Kiküldő  vágy  szállana. 

Távol  jár  egy  perez  alatt, 

Tiszta,  félénk,  hű,  szabad  ; 

S  álmodozva  turbikol  : 

—   Mily  választ  fog  nyerni  s  hol  ? 

Megtér  s  olvas  asszonya 
A  levélből,  mit  hoza  : 
Jer,  osztozzál  meg  velem 
Hatalmamon,  fényemen! 
Rád  gyöngy,  gyémánt  és  arany 
Lesz  halmozva  pazaran ! 
S  a  föld,  lábad  melyre  lép : 
Bársonytól  lesz  lágy  elébb  V 

,  Drága  füst,  ír  és  kenet 
Illatozza  a  leget ; 
Fördődnek  a  víz  merül 
Ifjitó  kit  medribűl ; 
Más  földövnek  bírjad  itt 
Madarát,  virágait; 
Lesz  kerted,  sólymod,  lovad, 
S  száz  rabnőd,  ki  szót  fogad !' 

Bérezi  vára  ablakán 
Követére  vár  Jolán ; 
Másodízben  küldve  ki, 
Ilyen  választ  hoz  neki : 
«Fel-feltünél  égi  fény! 
Borongásim  fellegén, 
Mely  lelkem  beárnyalá .  .  . 
Jer,  keblemre  szállj  alá!» 

«Meddig  a  vész  szárnya  bír : 
Távolabbra  száll  a  hír; 
Napot,  holdat,  csillagot, 
A  dicsőség  túl-ragyog. 
Neved  zengő  lantomon 
Századon  tul  hordozom ; 
S  fénybetűkkel  irva  föl : 
Él  s  örökre  tündököl  \n> 

Bérezi  vára  ablakán 
Nyugtalan  néz  szép  Jolán, 
Várja  a  hű  madarat . .  . 
Harmadízben  hol  maradt? 
Vajh,  méltóbb  út  lesz-e  ez  .  .  ? 
Még  egy  perez, —  egy  gyönge  nesz : 
A  galamb  keblén  piheg, 
S  a  kérdést  igy  fejti  meg: 

««Arnyas  völgyben  áll  lakom, 
Csend  van  és  nem  nyughatoml 

Sebet  kaptam  a  csatán, 
Búsul  rajtam  agg  anyám  .  .  . 
Ingadoz  lelkén  a  hit: 
Mosolygó  nőt  látni  itt ; 
S  elvész,  melylyel  várva  volt : 
Szerelem  és  anyacsók !»» 

««Virágos  föld  .  .  .  !  tiszta  ég  ...  ! 
S  véled  milyen  volna  még! 
Kincset,  fényt  nem  adhatok, 
Szívben  leszünk  gazdagok! 
Szép  lesz  megfelezni  majd 
Boldogságot,  házi  bajt .  .  . 
Jer,  valósítsd  meg  magad 
Ez  édes  szép  álmákat !»» 

Elmerengve  szép  Jolán 
Nem  néz  már  ki  ablakán  ; 
És  sóváran  annyi  szem 
Nem  függ  várán  odafenn  ; 
Gyors  galambja  is  pihen, 
Kicsit  ápol  fészkiben. 
Ott,  hol  tölgyek,  hangafák 
A  völgyet  beárnyalák, 
S  lágy  viz-csorgást  hallani : 
—  Telnek  boldog  napjai. 

A  VITÉZ. 

,Ki  vagy,  ki  oly  sebten  s  későn 
Kopogtatsz  a  vár  kapuján  ? 
Szökevény-e,  kalandor-e, 
Avagy  hirnök  talán  V 

« Egyik  sem  a  három  közül, 
De  jó  barát!  —  nyisd  a  kaput b 
A  felvonó  hid  átzuhan, 
S  a  jött  a  várba  jut. 

Tompa    munkái     II.  16 


142  7{omdnczok  és  balladák- 

«ldőm  rövid,  szavam  kevés, 
—  Imigy  szól  a  várúr  előtt,  — 
Ellenség  tört  ránk,  hada  sok .  .  . 
Hogy  szinte  reng  a  föld!» 

« Látsz  engemet,  tudd  sorsomat; 
Van  két  árvám,  kis  gyermekem! 
Rég  keresünk  nőt  és  anyát, 
Add  lányodat  nekem !» 

.Becsüllek  érte,  a  ki  vagy  .  .  . 

Hogy  nyíltan  szólsz,  —  s  hogy  ezt  mered ! 

De  hirneved'  hallasd  velem, 

S  mutasd  fel  czímered'  V 


És  megfordul  a  jövevény, 
A  nyilt  homlok  most  árnyat  ölt .  .  . 
Menvén  ennyit  mond  :  «Jő  a  had, 
Hogy  szinte  reng  a  föld!» 


«Ki  vagy,  ki  oly  sebten  kopogsz 
Beteg  harczosnak  ablakán  ? 
Az  ellenhad  vitézei 
Éledtek  fel  talán  ?» 

.Alusznak  ők,  —  láss  engemet! 
Ki  hős  valál  a  vérnapon  : 
Nevedről  fenn  beszél  a  hír, 
S  három  nagy  testhalom.' 

,ósváramban,  nemes  vitéz! 
Megkérted  én  leányomat, 
lm,  itt  a  hű  nő  és  anya  .  .  . 
Szivét,  kezét  fogadd!' 

((Mily  kéz,  mily  sziv!  —  de  általok 
Szép  álmám  már  be  nem  telik .  . . 
Itt .  .  .  szúr  a  bentört  nyilszigony .  .  . 
Végem  lesz  reggelig.  .  !» 

,Örök  fény  a  bajnok  nevén ! 
De  nincs-e  két  kis  magzatod  ? 
Még  jobban  kell  a  hű  anya : 
Ha  őket  elhagyod!' 

((Melynek  harczán,  port  és  mezőt 

Omló  vérem  megáztata ; 

S  mely  általam  megmentve  lőn  : 
Anyjok  lesz  a  —  hazai)) 


A  VÉN  HARANGOZÓ. 

Olyan  szép  az  este,  Mihály  gazda  jőjön, 
Forduljunk  itt  egyet  a  temető-kertben ! 
Ugy  sem  sokáig  lesz  már  kelmed  a  földön ! 
A  mint  mondja,  —  s  benne  volna  szivesebben. 

Fogja  meg  a  karom,  ballagjunk  csendesen, 
Jól  esik  arczára  néznem  s  ősz  fejére! 
Azt  gondolom :  maga  ösmerteti  velem 
Gyász  kertét  e  helynek  hallgatag  kertésze. 

Ugy  szeretek  én  a  halálról  beszélni, 
Kivált  az  olyannal,  a  ki  nem  fél  tőle; 
Legkivált  kelméddel,  a  ki  ugy  ösméri, 
Ki  szolgálatában  ötven  évet  tölte. 

Bizony  sok  szép  idő!  már  számát  se  tudja: 
Annyi  idő  alatt  mennyi  sirt  megásott ; 


,o' 

A  harangot  húzni  beh  szomorún  tudta, 
Mig  lenn  a  sírgödröt  bekaparták  mások. 

Mennyin  elhullottak  jobbja  s  balja  mellől! 
Földbe  van  gyermeke,  nője,  unokája ; 
Ah,  kelmédet,  majd  ha  mint  egy  vén  fa  eldől, 
Mennyi  ismerős  sziv  rokon-hamva  várja ! 

Mit  az  emlékezet  állit  e  bús  helyre : 

Kirothad  a  fejfa,  irása  elmállik; 

Lapos  lesz  a  halom,  felveri  a  perje, 

S  az  ember  nem  tudja  végre,  melyik  másik  ? 

De  kelmed,  a  sírok  élő  vén  fejfája, 
Tudja,  hol  ki  nyugszik?  s  megmutatja  bizton; 
Kinek  anyja  meghalt,  mig  járt  vándorlásba, 
Reá  igazítja  :  melyik  halmon  sírjon  ! 

Minden  fel  van  irva  emlékezetében ; 
Ugy-e  szomorú  volt  a  harang  szólása, 
Mikor  a  «szép  Julcsa  l»  eltemették  itten, 
Kinek  szerelemből  történt  halomása? 

Mikor  a  jó  özvegy,  ki  hét  árvát  hagyott . . . 
Hát  még  hogy  kimúlt  a  boldogult  ((nagyasszony  !» 
Nem  tudom,  mikor  lesz  megint  olyan  halott, 
Egész  falu  népe  kit  ugy  megsirasson !  ? 

És  mindezt  megérte,  mindezt  tudja  kelmed! 
Most  csak  azt  a  tájat  mutassa  meg  nékem, 
Melyet  magának  szánt  csendes  nyugvó  helynek, 
Hol  itélet-napig  nyugodjék  békében. 

Ott  ássuk  meg  a  sirt  fáradt  tetemének, 
És  belé  bocsátjuk  ékes  szent  beszéddel ; 
Kedves  éneke  lesz  a  halotti  ének, 
Mit  oly  buzgón  mondott  sok  álmatlan  éjjel. 

A  harang  szólását  ha  hallhatná  kelmed, 
Vén  gondviselőjét  hogy'  siratja!         s  annak, 
A  ki  annyi  fáradt  vándort  lefektetett : 
Buzgón  kivan  a  nép  csendes  nyugodalmat! 

ZRÍNYI  ILONA  KESERVE. 

Oh,  változó  világ!  szerencse,  polcz  mit  ád  : 

Hamar  múlik,  csak  álom  .  .  . 

Nagyon  nem  bizhatunk,  itten  csak  ugy  vagyunk, 

Mint  a  madár  az  ágon. 

Ha  orczám  nevetett:  immár  megeredett 

Sűrű  könyhullatásom. 

Nemes,  dús  csömöte,  házunknak  öröme, 

Kezem  fejdelmeké  lón  ; 

Szemem  kifáradott,  mig  átpillanthatott 

A  kincsen  s  kincset-érőn ; 

Rám  néz  s  figyel  vala  hősek,  bátrak  hada, 

Tisztelve,  bizva,  féltőn. 

Ezt  mind  nem  siratom  .  .  .  Dicsőség,  hatalom 

Súlyától  roskad  a  váll ; 

Sóvárgott  kincs,  arany,  becset  vészit,  ha  van, 

S  gyakran  vesztünkre  szolgál ; 

Az  én  károm,  sebem,  a  mely  van  lelkemen, 

Sérelmesebb  azoknál. 

A  kegyes  ég  adott  két  kedves  magzatot, 

Kik  lelkem'  már-is  érték. 

S  bár  apjok  föld  alatt,  szivemben  megmaradt 

Bennök  jövő  s  reménység, 

S  őket  karom  közül,  vadon  s  kegyetlenül 

Ellenségim  kitépték. 

S  hová  zárták,  a  hely  csak  borzadást  lehel .  .  . 

Hideg,  rostélyozott  bolt  ; 

Ágyát  szolga  veti,  bérlett  szem  kémleli 

Az  ébredőt,  az  alvót ; 

Ha  búsul,  ha  beteg:  nincs  szó  nyájas,  meleg, 

Minő  az  én  szavam  volt. 

E  szörnyű  emberek ! . .  .  szivem  zajog,  remeg, 

Mintha  nyil  volna  benne, 

Mert  e  nép  sokra  kész,  —  kisértve,  nyomva  lesz 

Az  ifjú  lélek,  elme, 

Ha  a  mag,  melyet  ott  rósz  szándék  hullatott, 

Oh,  ha  mégis  kikelne ! . .  . 

Mert  véres  ő  kezök,  áspis  kigyó  nevök, 

És  minden  utjok  álnok, 

Nyelvök  istent  kiált,  —  orruk  füstöt  bocsát 

S  lángot  lehel  ki  szájok .  .  . 

Az  úr  mint  a  gonoszt,  mit  tele  markuk  oszt, 

Fordítsa  vissza  rajok! 

Utáld  meg  a  kebelt,  mely  szoptatott,  nevelt, 

S  kegyelmünk  lesz  az  ára ! 

Tagadd  meg  a  hazát,  hős  véreit  gyalázd ! .  .  . 

Ily  leczkét  hall  az  árva, 

Vigyázván  szemeik:  igy  tartják,  nevelik 

Titkos  czélokra  szánva. 

Remélek,  lankadok .  .  !  én  is,  ők  is  rabok, 

—  Ki  áll  fel  értök,  értemi?  — 

Kiket  lelkem  ölel :  hozzájok  ily  közel 

E  bűnös  Ninivében, 

Mégis  nem  érhetem,  szavam  nem  ejthetem 

Szivökben  semmiképen. 

Csak  ontom  könyemet,  —  de  tartom  hitemet, 

Hogy  a  próbán  megálljon ; 

S  mig  újra  birhatom,  enyémnek  mondhatom 

Kedves  fiam  s  leányom : 

őket  én  istenem,  pártfogóm  s  mindenem! 

Oltalmadba  ajánlom! 

A  FOGOLY. 

Bezárva  mély,  sötét  üregbe, 
Ül  a  fogoly  hős,  lánczra  vetve, 

S  hogy  a  világból  mitse  lásson  : 
Vas  feketlik  a  szűk  nyilason. 

Szemét  titokban  rajta  hordja 
A  porkoláb  s  őrök  csoportja, 

Várván,  hogy  majd  esd  éghez,  földhöz, 
Vagy  vergődvén  dühöng,  üvöltöz  .  .  . 

De  hasztalan!  a  zord  üregben 
A  rab  nyugalma  rendületlen  .  .  . 

Majd  lánczait  hosszan-bocsátván, 
Csúfolják  és  ingerlik  gyáván  ; 

S  mint  az  oroszlánnal,  —  ha  fogva,  — 
Mulatnak  félve,  szivdobogva ; 

Szegény,  e  rút  békót  ki  hordod : 
Kelj  fel,  vedd  vissza  régi  sorsod' ! 

Tépd  el  lánczod',  mint  Sámson,  könnyen  1 
—  S  a  hősön  a  békó  se  csörren.  — 

Csak  várjatok!  ha  zendül  a  szó, 
Az  élők  sírjáig  lehangzó, 

Melynek  tábor  s  vitorlás  gályák, 
Hatalom  s  csel  útját  nem  állják; 

Mely  megcselekszi,  hogy  mi  álom  : 
Valósággá  lesz  a  világon  ; 

Hogy  a  mi  fekszik  porban,  romban  : 
Felépül,  újul  diszszel,  gyorsan, 

És  nem  lesz  holnap,  a  mi  van  ma  . .  . 
Ha  zeng  a  szó  s  munkál  hatalma  : 

Oh  várjatok  csak!  akkor  felkél, 

S  tudtul  lesz  Isten-  s  embereknél .  .  .  ! 


SÁMSON. 

Mely  vak-szeszélyesen  roszat,  jót  osztogat : 
Az  örök  végzetet  te  nem  vádolhatod ! 
Nem  volt  hozzád  fukar,  adott  sokat,  sokat .  .  . 
Bátor  nemes  szivet,  daliás  alakot ; 

S  mely  sátorként  fedi  a  vállat  s  büszke  főt: 

Hajadban  hordod  a  szépséget  és  erőt. 

Rajtad  mentek  gyakran  felbőszült  ellenid, 

Kőfal  közé  csaltak,  s  rád  csukták  a  rekeszt, 

De  te  földhöz  vered  azoknak  ezreit, 

Kapustól,  pántostól  magaddal  vitted  ezt. 
Erő  s  csel  ellened  mily  sok  gonoszt  mivelt, 
S  letiprád  az  erőt,  —  átléptél  annyi  cselt. 

De,  a  ki  karjaid  nyers  gúzsát,  kötelét 
Mulatva  tépted  szét  ellenségid  között, 
Te,  ki  puszta  kézzel  elnyomtad,  megöléd 
Az  erős  oroszlánt,  a  mely  utadba  jött : 

Vigyázz  !  veszélyben  vagy, —  nincs  rettentőbb  veszély 

A  csábitó  asszony  lágy  ölelésinél. 

Eléd  bűvös  karját  terjeszti  Délila, 
Mosolyog,  hiteget,  lágyan  keblére   von, 
Szived  felé  repül  szó  és  mosoly  nyila  .  . . 

De  halált  rejt  a  csók  ajkáról  ajkadon  ; 

Hajadban  jár  keze!  hah,  vond  el  a  fejed' .  .  . ! 
Ujjai  közt  éles,  gyors  ollót  rejteget. 

Oh,  erőt  ne  végyen  rajtad  a  gyengeség! 

Mutasd  meg,  hogy  ki  vagy  —  itt  a  nagy  pillanat ! 

Hajfonadékidba  erő  s  kincs  rejtetek, 

Nyitva  legyen  szemed  és  zárva  ajakad ! 

Nehogy  megbélyegző  s  gyászos  Ínségre  juss, 
S  malmába  fogjon  a  ravasz  Filiszteus. 


A  TESTVÉREK. 

Valának  mindnyájan  egy  háznak  gyermeki, 
De  más  czélon  s  jövőn  ábrándozott  kiki ; 
S  egymást,  —   nem  férve  a  közös  fedél  alatt,  — 
Bú  nélkül  elhagyák  .  .  .  utjok  külön-szakadt. 

Emez  járt  a  csaták  bús  mezején,  a  hol 
Az  ember  jól,  nem  jól,  vért,  éltet  pazarol ; 
Dicsőséget  szomjaz,  csak  hirnév  kell  neki, 
Zászlaját  magasabb  szellő  nem  lengeti. 

S  valamint  nyomtalan  már  annyi  elveszett : 
—  Ekkép  keresve  a  nagy  emlékezetet,  — 
Ót  is,  mig  eseményt  esemény  követe, 
Elnyelte  az  egész  tágas  gyürűzete. 

És  a  mely  sima  volt  s  borútlan  ezelőtt : 
Visel  most  homlokán  babér  helyett  redőt ; 
S  lelkét,  mint  a  beteg,  kit  a  láz  megrohan, 
A  múlt  képeivel  zaklatja  kínosan. 

Amaz  tengerre  szállt ;  s  környezve  sok  veszély 
Az  ösztön  jajt  kiált,  a  kincsvágy  súg :  ne  félj ! 
Az  árbocz  elhajolt,  a  gálya  megrepedt, 
S  ő  —  elébb-lóditá  a  kormánykereket. 

A  mélyben  drága  gyöngy,  a  parton  sárarany, 
Megmentve  a  hajó  s  mindazzal  rakva  van, 
S  vígan  repül,  de  most  —  zúdulva  bősz  habok, 
Tajtékozó  örmény  sodrában  kanyarog. 

A  hajós  szemein  s  lelkén  homály  terül  .  .  . 
S  a  parton  eszmél  fel,  koldusán  .  .  .  egyedül  ; 
Hol  van  kincsem,  hajóm?  elkékült  ajka  mond, 
S  mit  markában  szőrit :  nedves,  sivó  porond. 

S  a  harmadik?  ennek  a  legjobb  rész  esek, 
Hírnél,  kincsnél  nagyobb:  tudomány,  bölcseség; 
Multak  sírján  olvas  roncsolt  feliratot, 
Mély,  rejtelmes  tanok  titkába  elhatott. 

De  mily  parányi  fény !  s  mily  rengeteg  sötét .  .  . 
Kavicsot  őrzött,  mint  a  bölcseség  kövét; 
S  a  rendszer,  mit  pedig  öröknek  tárta  már, 
Egy  kis  lendületen  ledőlt,  mint  kártyavár. 

És  kétkedik,  tagad,  —  majd  botlik,  tévelyeg .  .  . 
Éltét,  e  nagy  talányt  rosszul  fejtette  meg ; 
Tud,  —  és  semmit  se  tőn  a  szentebb  oldalon  .  .  . 
«És  bölcseségében  sok  búsulás  vagyon!)) 

Midőn  megtört  a  sziv,  reszketeg  lőn  a  térd : 
Mindhárom  egymáshoz,  a  házba  visszatért; 
Mi  képen  a  tóból,  ha  daczosan  kicsap, 
Megint  lassan  oda  szivárog  bé  a  hab. 

Jertek,  jertek  ide,  kiket  megcsapdosa 
A  boszuló  végzet  lángélű  pallosa ! 
Kiket  a  boldogság  egymástól  ellökött : 
Oh,  legyünk  újra  egy  a  szenvedés  között ! 

Oh  jertek !  hí  a  ház,  vár  a  közös  telek  . .  . 
S  búsongó  tájai  megint  feldiszlenek ; 


T{ománczok  és  balladák-  2 

Hir  foglya!  a  legfőbb  dicsőség  abban  áll: 
Ha  itthon,  bár  kicsiny,  de  holtig  hű  valál  I 

Ne  légy  a  tengerek  mélyében  gyöngyhalász : 
A  négy  folyam  között  drágább  kincset  találsz  1 
S  te,  a  kinek  lelke  tudás  miatt  eped : 
«  Beszélj  e  földdel,  s  ez  megtanít  tégedet !» 

Ingatlan  szeretet  vezessen  egyaránt 

S  egy  czélra :  észt,  szivet,  —  erőt  és  tudományt ! 

Mikép  tart  és  mozdit  sok  szálat  a  zuboly, 

Mig  lesz  erős  szövet,  s  mind  hűn  egymásba  foly. 

Drágát,  becsest,  mindent,  mit  a  világ  teremt 
S  hűségedért  kinál :  nézz  mint  értéktelent! 
És  bár  a  sors  kegyét  dúsan  halmozza  rád  : 
Soha  boldog  ne  légy,  —  ha  nem  boldog  hazád ! 


HÉBER  LEGENDA. 

Szánt  a  zsidó  Hebron  vidékén, 
Sok  éfát  és  kórust  remélvén 
A  magból,  mit  földjébe  elvet, 
Termő  idő  kérése  mellett. 

De  im  egyszerre,  munka  közben 
Ekéje  a  sorból  kizökken ; 
És  ökre  bőg,  —  nem  hajt  a  szóra  — 
Az  ösztön  ellen  rugódozva. 

A  szántó  felnéz,  —  földje  lábán 
Arab  vándor  megy  át,  s  megállván 
Kiált:  ,salem!'  —  dSalem!  de  menj  el, 
Ökröm  vagyon  nagy  félelemmel!)) 

.Hibázol!  félte  nincs  miattam, 
Más  okra  bőg  olyan  riadtan  ; 
Nem  érzed-é?  földindulás  van 
S  romlás  Sión  szent  városában ! 

Reng  a  templom,  hull  a  fal,  szint'  a 
Szépen  irott,  gyalult  sittimfa  ; 
A  frigyládánál  s  szent  helyekben 
A  főpap  jár  némán,  ijedten. 

Ki  lesz  fordítva  a  szegletkő ; 
Más  vettetik  meg  s  nem  kell  kettő! 
Az  égből  tűz  szállt  Bethlehembe .  .  . 
A  Menachem  születve  benne!' 

«Szólj:  mily  nemzetségből  van  adva?* 
, Szűztől  lett  O  s  Dávidnak  magva!' 
«A  prófétáktól  mondva  igy  volt, 
Jött  megtörni  a  régi  kígyót !» 

,Ó  csillagát  látták  a  bölcsek, 
S  napkeletről  vezérve  lőnek;' 
«Én  is  vágyom  a  helyre  térni, 
Hogy  imádván,  szolgáljak  Néki!» 

,S  mikép  tenné]  ott  tisztességet  ? 
Nincs  aranyad,  mirhád,  tömjéned!' 
ccDe  van  több,  melylyel  szivem  vallja  : 
Hiszek  benned,  Dávidnak  sarja!)) 

, Hallod:  a  tulkok  bőgnek  ismét, 
Maradj,  —  jobb  lesz,  hogy  Őt  ne  ismerd  ! 
Mert  láttatván  a  születettnél : 
A  poroszlók  kezébe  esnél ! 

Van  nagy  kiáltás,  és  nagy  jajszó, 
Szülők  ajkán  Rámába  hangzó; 

Vértől  áradt  a  Kidron  árka, 
Haragszik  Heródes  Tetrárka  !' 

«Mi  hátra  térit,  semmi  nincsen, 
Vallom  nevét  kinban,  bilincsben !» 
,De  nem  látnád,  kit  Játni  vágyói : 
Üres  immár  a  szín,  a  jászol ! 

A  szűznek,  —  intetvén  jel  által,  — 

Futása  lőn  titkon  fiával, 

Egyiptom-  avagy  Szíriába  .  .  . 

Mit  tészsz  most,  mely  nem  lesz  hiába  ?' 

«Bár  nem  vagyok  mester,  Rabboni, 
S  én  szájam  nem  tud  bölcsen  szólni, 
Nincs  tevenyájam,  sok  öszvérem, 
Atyámnak  nem  Judát  ösmérem  : 

De  mit  mondék,  hiven  megállom ! 
És  szélyel  járván  a  világon, 
Az  Ur  vezéri  és  küld  tanácsot : 
Hol  keressem,  kit  elbocsátott? 

S  a  kisded  bárhol  rejtetek  el  : 
Hozzá  jutok  hitem  jelével, 
Ez  bár  csekély  :  mondja  nyilván  azt, 
Hogy  Tőle  ég,  föld  el  nem  választ !» 

És  a  zsidó  Hebron  határán 
Nem  szánt,  kórust,  éfát  se  várván  ; 
Ökrét  eladja,  és  a  pénzen 
Gyermek-pólának  gyolcsot  vészen. 

Megy  s  jár  mindkét  Libánuson  tul, 
S  ott,  hol  a  tenger  habja  zajdul, 
Megáll  Egyiptom-,  Szíriában 
A  városoknak  kapujában. 

S  hiván  a  szoptatós  anyákat : 

Nagy  szóval  árul  és  ajánlgat .  .  . 

Es  súgva  csendesen  sóhajtja  ; 

«Vegy  oólát,  végy  Menachem  anyja!* 


A  HŰ  VITÉZ. 

A  hős  király  csatába  indul, 
Mellette  nagy  harczos  sereg ; 
S  hiv  bajnokok,  kik  dárda-nyiltul, 
Vértűi  meg  nem  félemlenek, 
Meg  nem  félemlenek! 

A  harczosok  közt  egy  ifjú  van, 
Hivebb,  bátrabb  mindanyinál! 
Só,  a  leghívebb,  van  gyanúban  : 
Nem  bízik  benne  a  király, 
Nem  bízik  a  király. 

Egymásra  két  had  kürtöt  fúvat, 
S  csattogva  gyors  nyilat  bocsát ; 
Mint  két  szemközt  futó  borúlat, 
Egymásba  ütve  homlokát, 
Villamos  homlokát. 

Küzd  a  király,  a  vészt  nem  látja, 
S  száz  kopjás  kéz  ügyébe  jut ; 
A  nyil,  mint  bősz  darázs  fulánkja, 
Már-már  nemes  szivébe  fut, 
Már-már  szivébe  fut. 

De  hozzá  gyors  levente  vágtat, 
—  Az  arcz  fedett,  a  mell  szabad, 
Védbástya,  vért  az  a  királynak .  .  . 
S  maga  eldől,  holtan  hanyatt, 
Eldől  holtan  hanyatt. 

Az  ellenség  fut,  a  király  szól : 
, Éltén  válta  meg  életem'! 
Nevét .  .  1  mert  azt  egész  világtól 
Bámult  szoborra  vésetem  1 
Szoborra  vésetem ! 

Hol  van,  ki  őt  szoptatta,  szülte? 
Nő,  vagy  fiak,  barát,  rokon  ? 
Ki  egy  igaz  szót  tud  felőle : 
Kegyem  leend  mindnyájokon, 
Kegyem  mindnyájokon! 

Helyezzétek  dús  ravatalra, 
Hadd  lássa  nép  s  had  a  dicsőt ! 
Hadd  lássa  ő,  s  piruljon  arcza  .  .  . 
Ki  rég  gyanús  szemem  előtt, 
Gyanús  szemem  előtti' 

«Piros  már,  oh  királyi  eléggé, 
A  bajnok-arcz,  —  vértül  piros, 
Mert  ő  az,  ki  élted  megvédé  .  .  . 
S  e  vér  szennyet,  gyanút  lemos, 
Szennyet,  gyanút  lemos !» 


A  JÖVEVÉNY. 

Vándorol  földünkön  idegen  jövevény, 
S  reá  sötétedik  nagy  erdő  közepén. 

Helyet  nézvén,  a  hol  fejét  lehajtaná  : 
Jut  a  magaslaton,  pusztuló  vár  alá. 

Ott  némán  megvonul  a  roppant  fal  megett, 
Nem  kérve  mást,  csak  a  nyájas  szürkületet. 

A  tele  hold  pedig  az  égen  megjelen, 

S  fény  reszket  a  kövön,  lombon  s  a  csermelyen ; 

Félig  burkolt,  de  szép  s  magasztos  képet  ölt 
Hegy,  völgy,  —  az  éji  táj  a  jövevény  előtt. 

S  mig  nézi  hosszasan,  —  mi  így  eléje  tűn  : 
Minden  megváltozik  rögtön,  csodaszerűn  .  .  . 

A  vár  áll,  ép  s  erős ;  —  eltűntek  a  romok  — 
Bástyáin  fegyveres  csapat  zajong,  robog. 

Alant  kürtszó,  zászlók,  s  mely  gyorsan  jő,  a  had 
A  meredekre  hág  s  a  vár  felé  halad. 

S  mint  mikor  a  szélvész  zúgatja  a  vadont: 
Erős  robaj  támad,  midőn  a  várra  ront. 

Hol  a  kaput  kemény  ütések  rengetik,  - — 

A  földön  vér  s  halott,  —  füst,  láng  a  fellegig. 

Szörnyű  a  támadás,  szörnyű  az  oltalom .  .  . 
Szegény  vándor  remeg,  —  vész  minden  oldalon,  — 

S  most  zúgó  nyílban  száll  mellének  a  halál .  .  . 
Oh,  szent,  irgalmas  ég . . . !  ne  félj !  csak  álmodál ! 

Jámbor,  csak  álmodál !  —  mégis  jobb  lesz  neked, 
Ha  élted  czéljait  más  földön  keresed ! 

Ott  a  boldog  nyugat,  elődeid  hona, 

A  melytől  egykor  a  merész  vágy  elvona ; 

Árnyas  pagony,  dalos  madár,  felhőtlen  ég, 
Csend,  rend.  polgár-öröm  s  kedélyes  nemzedék  . . 

Menj,  menj,  ott  élni  szép,  —  itt  nem  kívánatos, 
Hol  álmád  rémlátás,  ébrenléted  bajos; 

Itt  változó  a  lég,  hol  éget,  hol  fagyaszt; 
Alig  lendül  a  szél  s  már  hullámot  dagaszt, 

Mely  partot  ostromol,  gátat  tör  s  szétrohan  ; 
Az  ormok  állanak  felhőben,  komoran. 

Itt  fű  s  fa  érez,  él ;  a  szirtek  hallanak, 
A  tér  süpped  s  dobog,  a  lépés  ingatag; 

Oh,  nálunk,  e  földön  még  folynak  a  csodák  ! 
Kiknek  keblét  sebek  s  érzelmek  roncsolák : 

Felkelnek  éjjel  a  sírok  halottai  .  .  . 
Vívódnak  múlt,  jelen,  a  régi,  a  mai. 

Menj,  menj !  mi  magunk  is,  bár  rokonok  velünk  : 
A   szellem-  s  árnyaktól  gyakran  megrettenünk. 


IKARUS. 

Vergődöm  a  tenger  dagályán, 
Sirom  nem  lát  remegni  gyáván, 

Bátran  nézek  bele  .  .  . 
A  mélységtől  sem  fél,  ki,  mint  én, 
Föl  a  napig  repűle  szintén, 

És  nem  szédült  feje. 

Fent,  fent  valék  . .  .  alázuhantam  ; 
Elmúlhatok  :  megvan  jutalmam  ; 

Jelezve  a  siker  .  .  . 
Szép:  a  kinek  jut  a  dicső  vég, 
De  azzal  is  köz  a  dicsőség, 

Ki  gondol,  kezd,  —  ki  mer. 

Ulénk  a  bús  sziget  homokján, 
S  a  vizre  bámultunk  .  .  .  okolván 

Sokért  a  végzetet ; 
A  túlpart .  .  .  !  tenger  nyomta  távol, 
Mit  nem  repül  át,  meg  se  lábol, 

Ki  földre  született. 

Tompa   munkái.    I].  17 

Repülni  .  .  .  !  hah  .  .  .  !  teremts  magadnak, 
Mit  természet,  sors  megtagadtak ! 

S  én,  —  szárnyat  alkoték  ; 
A  föld  szinét  elhagyva  lábam; 
Győzelmi  zaj  hangzék  utánam  .  .  . 

—  Hóditva  volt  a  lég. 

A  szárny  emelt,  —  vágytam  s  repültem, 
Lázas  gyönyörtől  részegükén, 

Nem  félve,  látva  bajt; 
Fent  a  magasban,  mind  magasbban, 
A  föld  fiát  hogy  beavassam 

A  lég  titkába  majd. 

De,  —  illetvén,  mi  illethetlen  : 
A  büszke  nap  bosszús-ijedten 

Kél,  üldöz  és  nyilaz  .  .  . 
Szárnyam  sivít,  izekre  tágul, 
S  leválik  ...  a  tüzes  sugártúl 

Megolvadt  a  viasz ! 

.  .  .  Vergődöm,  —  vívok  szél-  s  dagálylya!. 
De  rajtam  új  kéj  futkos  által : 

Mily  fennség .  .  .  !  mily  esés  .  .  .  ! 
Hogy  ezt  felejtéssel  takarja, 
Tenger  mélysége,  ég  haragja, 

S  vesztem:  —  mind  mind  kevés! 

A  hullám  a  száraz  felé  tart, 
S  titkát  fű-fával  közli  a  part, 

tnekli  a  madár ; 
Völgybe  s  oromra  könnyen  ér  el, 
S  a  szivbe  szállván  ingerével : 

Tenyészt,  mint  napsugár. 

Élet  jön  a  meddő  szünetre  .  .  . 
A  gondolat  meg  van  születve, 
Nagy,  munkás  és  örök  ; 

Leend  sok,  a  ki  fenn  se  szédül, 
Nem  retteg  a  menny  fellegétűJ, 
Bár  villámlik,  dörög. 

Betöltve  éltem  hivatása !  — 
A  víz  sirom'  hadd  ássa,  ássa  .  .  . 

Kőszirt  leszek  neki ; 
Habját,  melyet  szétzúza  bennem  , 
Ijedt,  zajongó  rendűiéiben 

A  felhőkig  veti. 

S  lesz  a  hab  is,  mely  rám  özönlék, 
Hogy  elrejtsen  :  —  felőlem  emlék ! 

Vész,  víz  ha  szendereg, 
Vagy  foly  köztük  szilaj  csatázás, 
Örökre  zeng  itt  a  kiáltás  : 

Halandók,  merjetek! 


A  KÍSÉRTŐ. 

.Tekintsd  meg  a  tájt,  mely  ve  hoztalak 
Homokfedett,  szomorú  sivatag; 
Hol  rekkenőn  süt  a  nap  s  nincsenek 
Ár  nyékvető  fák  s  híves  kútfejek. 

Gondold  meg:  ha  élned  itt  kellene! 
Ez  a  vadak  hangos  kietlené  .  .  . 
S  mivel  tápul  kinál :  hitvány  gyökér, 
Hogy  légy,  mikép  az  éhség,  ösztövér! 

Lakod  nyirkos  barlang,  setét  öböl, 
Hol  undok  kígyók  szeme  tündököl ; 
Embernek  jó  s  kedves,  ha  egybegyűl, 
S  te  itt  bolygnál  társatlan,  egyedül?! 

Jer  e  vadon  pusztából,  jer,  kövess! 
Az  út,  melyen  viszlek,  nem  lesz  köves  ; 

Én  tagjaid'  tündéri  kényelem 
Hintázó  vánkosára  helyhetem! 

Drága  étkekkel  rakom  asztalod', 
Csak  Ízlelned  kell,  nem  fogyasztanod! 
És  poharad  sziniglen  töltve  lesz  : 
Borral,  mint  a  tűz,  borral,  mint  a  méz. 

Körülted  a  lég  illatot  lehel,  — 
Fehér,  lágy  s  forró  lészen  a  kebel, 
Melyre  hanyatlik  kéjittas  fejed  ; 
A  szív  fél-halott,  eszmél,  vágy'  s  feled  .  .  . 

Jer,  jer  s  kövess:  te  mindezt  bírhatod: 
Csak  add  nekem  szavad,  szolgálatod ! 
Ki  tudja:  ott  mi  vár?  .  .  .  bolond,  ki  teng, 
Mit  itten  elveszünk,  az  a  mienk!' 
((Sátán,  Sátán  !í> 


, Szálljunk  le  itt,  —  ez  a  templom,    —  körül 
Alattunk  a  roppant  város  terül ; 
Nem  érzed-é,  magasan  állva  :  mi 
Dicsőséges  magasan  állani !  ? 

Lent  a  nép,  mint  férgek  nyüzsgő  raja, 
Idáig  fel  nem  hallatszik  szava, 
A  szó,  mely  ingerült,  hideg,  kevély,  - 
Nem  látszik  a  rongy,  a  gőg  és  fekély. 

Vegyülj  közé,  szánd,  védd  s  hordozd  karon 
Hálából  lepök  s  keresztfára  von; 
Parancsolj :  és  térden  fog  nézni  rád, 
Nyakára  lépve:  tisztel  és  imád. 

S  ha  állhatsz  fenn,  az  ég  felhőinél, 
A  föld  sarában  mért  fetrengenél  ? 

Ezrek  térdhajtását  inkább  fogadd, 

Mint  hogy  magad  mártsd  porba  arczodat ! 

Hatalmas  légy,  hogy  légy  félt  és  csudált! 
Az,  hogy  ne  higyj  lehetetlent,  csudát ; 
Mit  bír  se  bírja  az  alantvaló, 
S  hatalmasnak  az  álom  is  való. 

A  törvény,  a  boszú  nem  fog,  nem  ér, 
Nem  mer  kiáltni  rád  se  köny,  se  vér ; 
Lakol,  ki  bánt,  —  míg  érdekedbe'  nincs, 
Hogy  mást  kimélj  s  embernek  is  tekints! 

Ah,  látom  :  mit  rajongó  mestered 
Fejedbe  vert,  eldobni  nem  mered! 
Betegnek  álma  az,  meddő  s  üres, 
Gyermek  vagy,  hogy  lidérczet  üzz,  kövess? 

Fel,  fel !  ne  számláld  a  lépcső  fokát ; 
Mi  gondod  rá,  ha  már  megtapodád  ? 
Szeszélyed-  és  sorsodnak  légy  ura!  — 
Itt  a  kötés  .  .  .  bátran  az  alkura  .  .  .  V 
((Én  gyenge  ember.  .  .  kisértő,  eredj  . .  !  ?» 


.Állunk,  vagyunk  a  hegynek  tetején, 
Környöskörűl  a  mit  látsz,  mind  enyém  . 
Melyet  kegyem,  kit  kedvel,  annak  ad  .  . 
—  De  most  figyelj,  és  kisérd  ujjamat! 

Itt  végtelen  s  gazdag  síkot  találsz, 
Tenger  gyanánt  boritja  dús  kalász ; 
Zöld  réteken  gyors  mén  szökel,  riad, 
Es  nyáj  legel  s  ünő  nevel  fiat. 

A  halmokon  must,  méz  s  olaj  csorog. 
Ott  a  tenger,  s  a  parti  városok, 

Hol  a  révbe  sok  terhes  gálya  hord 
Gyöngyöt,  fűszert,  rabszolgát  s  drága  port. 

Kincs  a   kalász,  olaj,  rabszolga,  nyáj ! 
De  több,  mit  a  bányász  csákánya  váj, 
Mig  a  hegyek  kongó  űrébe  hat, 
Itt,   itt .  .  .  közel  van  :  lábaink  alatt. 

Mindez,  ha  kell,  tiéd,  —  neked   adom  .  .  .! 
Hajó  az  élet  örvényes  habon. 
Hajó,  mit  a  szél  elkap  s  szirtbe  sújt, 
Ha  nem  hord  kincsben  mentésére  súlyt. 

Ész-,  sziv-  s  erénynek,  —  mondják  —   tisztelet! 
De  a  világ  nem  ugy  mér:  —  fontra  vet 
S  mi  viszen  :  kincsed  lesz  előtte  fő, 
Egyéb  minden,  csak  pótlék,  üttető. 

Nélküle  semmi,  minden  vagy  vele; 
Bűvöl,  köt,  ver  s  von  csábos  deleje, 
Az  ember  megy,  csak  mutasd   aranyod', 
Alvajáróként,  merre  akarod ! 

Lelket,  hitet  megvasalhatsz  ezen. 
Köti  magát  barátság,  szerelem, 
Oh  a  világ  elad  mindent,  mi  szent, 
S  olcsón  bocsátja  el,  bár  tartja  fent. 

Föl  hát!  eredből,  melyet  megnyitál, 
Csak  egy  csép  vér  .  .  .  s  közöttünk  a  frigy  áll ; 
Szolgálatomra  lelked'  átadod  .  .  . 
S  én  felhozom  szerencse-csillagod'  .  .  . !' 
(( Oh  Sátán,  szánj  meg,  s  ne  kisérts  tovább !  r> 

A  VILÁG  LÁTÓ. 

Az  apa  fiához  imígyen  beszéle, 

Egy  erszény  pénzt  adván  ennek  a  kezébe : 

A  huszadik  évet,  fiam,  ma  betöltöd! 

Illő  lesz,  hogy  váltsd  fel  azt,  ki  vén  s  törődött. 

De  annak  az  eszén  nem  sok  ember  indul, 
A  ki  falujának  határán  s;  ment  túl  ; 
Eredj  a  világba!  láss,  hallj  és  tapasztalj! 
Keresd  :  hol  mi  jó  van,  tapogasd  :  mi  a  baj  ? 

A  fiú  megszokván,  hogy  nem  ő  határoz  : 
Elment  s  nagy  sokára  tért  vissza  a  házhoz, 
Hol  a  fáradságtól  magát  kinyugodván, 
Így  szólt  apja  hozzá:  ,Nos,  hát  édes  szolgám! 

Mire  a  jó  Istent  éjjel  nappal  kértem, 

lm  visszavezérelt  kivánt  egészségben ! 

Hadd  halljam  hát,  hogy  mit  láttál  a  világban  .  .  .  ?' 

«Biz  én  édes  apám,  ott  sok  mindent  láttam. 

Hegyet,  sikot  s  folyót,  mely  nagy  habbal   omlott, 
Fényes,  büszke  várost,  épületet  s  tornyot; 
Annyi  nép-  s  vidéknek  erkölcsét,  szokását,  — 
De  három  községnek  mégse  láttam  mását! 

Ezek  közt  legelső  volt  Imádságfalva ; 
Csudáltam,  mért  van  ott  minden  ugy  kihalva  .  .  . 
Mig  másutt  sürögve,  zajjal,  seregestül, 
A  nép  munkálkodni  hazulról  kipezsdűl. 

Itt  a  dolgozásról  végképen  lemondtak, 
Szólván:  semmi  haszna  földi  szorgalomnak! 
Gondolunk  s  nézünk  az  égi  madarakra  : 
Mily  szépen  megélnek,  nem  vetve  s  aratva! 

Ugy  cselekeszünk,  mint  a  parancsolat  szól  : 
Mért  szorgoskodnátok  a  holnapi  napról?! 
A  zsidók  is  nyertek  mannát,  el  se  vesztek  .  .  . 
-  S  várnak  a  próféta  hollójára  veszteg. 

Olvassák  az  irást,  néznek  a  betűre, 
Ebbe  vannak  némán  s  mélyen  elmerülve  ; 
Avvagy  áhítattal  meghajolva  földig, 
A  napot  s  az  éjét  imádsággal  töltik. 

Majd  e  jámbor  hivek  közül  elsietvén, 
Más  helységbe  értem  még  azon  nap  estvén  ; 
Munkásnak  nevezték,  —  nem  hívhatni  jobban, 
Mert  nincsen  hiány  ott  munkában,  dologban. 

Versenyez  kicsiny,  nagy,  —  fejők  szinte  szédül ; 
Csak  panasz,  sóvárgás  hallik  a  beszédbűi  : 
Az  idő  beh  nyargal  .  .  .  !  a  nap  egy  arasznyi  .  .  .  ! 
Ennyi,  annyi  munkát  kell  holnapra  hagyni  ! 

Monda  egyszer,  a  ki  vala  Jegsovárabb : 
Mily  idő-vesztés  e  sok  ünnep,  vasárnap! 
Még  ez  okra  leszünk  éhezők  és  pőrék  .  .  . 
Hátha  eltörölnék!  —  és  el  is  törölték. 

Csukva  áll  a  templom,  berozsdált  a  zára, 
Egy  lélek  se  vágy  az  igének  szavára  ; 
Néha  meg-megkondúl  a  harang  magától  .  .  . 
S  csaknem  megijednek  szokatlan  szavától. 

Iskolába  menni,  adni  nem  szeretnek  . .  . 
Sok  dolga  s  haszna  van  a  kicsiny  kezeknek ! 
Munka  náluk  a  fő  s  minden ;  —  és  valóban 
Szinte  úsznak  a  kincs-  és  más  földi  jóban. 

Hogy  a  harmadiknak  utczájára  léptem, 
Görnyedő  vén  ember  jőve  szembe  vélem  ; 

Csudálkozva  láttam,  hogy  folyvást  süvegel .  .  . 
Oh  édes  agg  apám,  mi  dolog?.  .  tegye  fel! 

Unszoltam  sokáig,  kértem  is  hiába! 
Később  jöttem  aztán  mindennek  nyomába ; 
Uj  szokást  követnek  :  itten  a  ki  vén  lesz, 
Semmi  jussa  többé  a  becsültetéshez. 

Helye  nincs  a  házban,   kivül  is  elhálhat, 
Nem  számára  tesznek  az  asztalra  tálat. 
Várjon  sort,  —  az  ifjú  települve  mellé  : 
Emennek  jár  a  hús,  —  amannak  jut  a  lé. 

Ifjak  látnak  törvényt,  ezek  ott  a  birák, 

Kik  a  büntetést  a  vétkezőkre  írják  ; 

S  minden  ügy  kezökben  gyorsan  folyva  dől  el, 

Míg  nagy  lassúság  jár  a  hajlott  idővel. 

Nem  uralkodhatik  ifjon  kívül  más  ott, 

Vén  embertől  soha  nem  kérnek  tanácsot ; 

És  ha  tíjmezőn  a  dolgokat  tekintem  : 

Apám,  mondhatom,  hogy  jól  megy  ottan  minden  !* 

Az  öreg  figyelve  hallgatott  minden  szót, 
És  se  jót,  se  roszat  a  beszédre  nem  szólt ; 
Hanem  később,  midőn  már  évek  folyának, 
Felhozá  a  három  községet  fiának : 

.Bizony  én  szivemnek  teljesítnéd  vágyát: 
Ha  ama  helyeket  még  egyszer  bejárnád, 
Azért  is,  mert  akkor  valamit  feledtél ! 
Megtudod  majd,  hogy  mit?  —  azon  embereknél.' 

A  fiu,  mivel  szent  volt  e  vágy  előtte, 
Gyorsan  elment  s  megjött,  —  nem  sok  időt  tölte  ; 
,Jiát  a  három  község?  szólj  csak,  alig  várom  .  .  .' 
«Biz,  apám,  elpusztult  végkép  mind  a  három  1 

Népe  meghasonlék,  kiholt,  szerteszéJedt .  .  . 

Elsöpré  valamely  rettentő  itélet ; 

Szén,  kő  és  tapasz  van  helyén  a  bozótban. 

El  se  hozhatám  igy,  a  mért  küldve  voltam !» 

,E1,  elhoztad,  kieset  hoztál,  ime  lássad: 
Az  a  bölcseség,  mit  a  tapasztalás  ad ! 
Jaj  a  népnek,  melyben   utolsók  a  vének, 
S  gyermekek  állnak  fel  bírónak,  vezérnek! 

Szorgalom  s  imádság  külön-külön  meddő, 
S  boldogságot,  áldást  hoz  együtt  a  kettő; 
Ezen  függjön  mindig  az  ember  figyelme: 
Tisztes  munka,  jó  rend  s  az  lArnak  félelme  !' 


HERÓDES. 

Ne  kergesd,  Heródes, 
Azt  a  kis  gyermeket, 
Mert  benne :  Istenre 
Vonod  ki  fegyvered ! 
S  minden  csapás,  melyet 
Reá  mérsz  gonoszul, 
Saját  boldogtalan 
Fejedre  vissza-húll. 

Íme  betelt,  mit  a 
Próféta  monda  rég : 
f{á mában  is  hangos 
\iállás  hallaték- 
Búban  van  annyi  szív, 
Annyi  szem  kesereg : 
Fiaikat  kérvén 
A  szegény  Rákhelek. 

Betlehem  s  környéke 
Gyászban  van  általad 

S  hiába  öldökölt 
A  poroszló-csapat, 
Czélból  tesz  a  vétkes 
Gonoszt,  de  czélt  nem  ér  : 
Mentve  a  születelt .  .  . 

—  Mért  omla  annyi  vér!! 

De  kiket  vad  dühöd 
Kínos  halálra  vitt : 
Azoknak  látod  még 
Halvány  alakjait. 
Benéznek  ágyadba 
A  mennyezet  felett, 
Hosszúvá,  szörnyűvé 
Teendik  éjeled ! 

Van  büszke  palotád,  — 
Kevés,  ki  oda  jut ; 
Eláll  a  fegyveres 
Órség  falat,  kaput. 
Az  ajtó  benn  erős, 
Nehéz  závára  van,  - — 
És  lángol  annyi   mécs, 

—  De  minden  hasztalan! 

A  mint  az  éj  beáll, 
Beáll  a  borzalom  : 
Rém  jön  fel  a  földből, 
Áthat  légen,  falon. 
Eszmélsz,  —  gondolkodói  .  .  . 
S  előtted  nyiltan  áll, 
Hogy  magad  vagy,  kitől 
Így  megcsúfoltatál ! 

Ne  üldözd,  Heródes, 
Az  égi  magzatot ! 
Újjá  alkotni  e 
Földet  ki  adatott. 

Még  nem  nyúlt  a  bölcsőn 
Túl  a  piczinyke  kéz  : 
Széked  már  ingadoz, 
Hatalmad  már  enyész ! 

A  mely  elmén,  szíven 
S  világon  ül  tunyán  ; 
Szétoszlik  a  gyötrő 
Homály,  fuvallatán. 
S  ha  majd  sok  ó  falat 
Leronta,  széttöre : 
Lesz  az  új  épület 
Örök  szegletköve. 

Hogy  a  tüzet  megoltsd: 
Szelet  versz  rája?  Lásd, 
Mikép  okoz  kezed 
Még  gyorsabb  lángolást! 
Sok  tartományon  át, 
Ki  őtet  üldözöd : 
Népet  gyűjtesz  neki 
Sok  távol  nép  között. 

Heródes,  vak  vagy-e 
Szablyád  emelni  fel  ? 
Bizony  megtörténik 
Minek  történni  kell ! 
Gyarló  ember  keze 
S  gonoszok  álmai  : 
Hogy'  birnák  útain 
Az  Istent  gátlani  ?! 

24 

7» 

76 

88 

29 

3* 

34 

36 

38 

Alant  és  fent .._     _ 

39 

41 

214 

42 

216 

43 

2  18 

45 

A  csalogány  és  a  sas....     

222 

46 

225 

Ki   a    szabadba ...     

48 

Víg  szüret    _     _     _     _ 

226 

Bűnbocsánat     —     -      — 

50 

A  sólyom  _     _     _ 

229 

Ha  .  .  .     _             _     _     _ 

52 

231 

A   « palota*  helyén  _     _     _ 

53 

Az  öreg  szolga....    —     

»33 

A   gályarab   fohásza   ._. 

57 

Sándor   bácsi_    —     _     — 

236 

58 

59 

60 

Ablakomban   a    borostyán     „ 
A   boldogság  oly   közel     már 
A   fényes  vár  halomba  omlott 
A   gazdag   Földes   úr    ebédre 
hivatott  ______ 

Állítom   a   kitüntetést,    —  di- 
cséreten  kapok    _ 
A  hős    király    csatába    indul 
A  kritika  irt,  nyes,  tép,  vág, — 

és   buján   nő,   hajt   a  gaz   

Áll   még  az   úri    kastély,    hi- 
degen     _     _     _ 

Álmatlan   éjben   az    ágy    ván- 
kosán            

A   mit  a  nagy  dalteremtők 
A  polgár-ünnep  víg  zaját  benn 
A  rózsalomb  közt  a  lugasban 

A   szerető   s  anyának  ajkán 

Az,   a  mi  könnyű  egynek,  ne- 
héz  a  másiknak,  és  viszont 
Az  apa  fiához  imigyen  beszéle 

Az  erdő   utain 

Az  idő   már  őszre    fordult 
Az   öreg  ember,   mint  a  nyá- 
jas  ősz    ._     _     „     „     _ 
Az    őszi     nap     mosolyg     de- 
rülten     _     „     __     ....      __ 
Bánfalusi  torony  gombja  _ 
Bár  még    az    ágon    függ,    de 
sárga  a    levéJ        _     _     _ 

35 

37 

98 

99 

98 
263 

'59 
1  80 

231 

124 
5° 

40 


Beh      szép     leány     volt  .  .  . .  ! 
mint  a  szarvas     _  _ 

gyet-    _     ._     _ 

Cseng,   zúg   még   a   harangok 

Édes   Zsuzsi !   Már-már   fele- 
dém leveled'_     _     _     _ 
Ég    s    föld    erős    ura,    látom 
hatalmadat !__.__ 
Elhervad     a     virág,     kidől    a 
büszke   cser  __     _ 

Elhozva   a   teremtő     .„     

Élted   —   s   verseidről  beszél 

okos,   bolond        _ 

Elmúlt   az   éjtszaka,  —  s  nem 

Fenn  álla  még    a    régi    tem- 

fal —     —     94  j 

Fia   voltam   az  apámnak    rám 

Hová  visz  könnyű  röpke  szár- 

midőn     _.     ....     _„     „.     _     27 
Ismersz-e     még,    gyászolsz-e 

még  _.    _     _     ™     ™     _     96 
Járván   az  élet    tengerén,    ha 

rongált   _.     ....     _     .„.    190 

Jer,  jer,   s   a   dűlőkön  tekints 

el  1   __     _.     __     .„.     ~     ._.    1 7 1 
Jónás    deák    a    kék    kabátban    227 
Jövel,  jövel  lágy  szellők  szár- 
nyán      76 

Kalandos  utad  merre  hordoz?    143 
Kedves     Florentinám  !     Mily 

jól   esik   nekem    —     —     82 

Kél   s  jár    a    nap    dicső    fen- 
séggel    ___._„_     91 
Keresd   fel,   kis   madár,  az  el- 
hagyott tanyát  1_     _     —      13 
Kész    deczember —        236 


Tonu 


18 


274 

Kevés  öröm,   sok   véres,  gyá- 
szos  emlék    ....     

Ki    a   tágas,  szellős  szabadba ! 
Kicsi    mndár  a   pacsirta 
Kié  ez  a  nyugodalmas  kicsiny 
lak?  _     ._     _. 

Kiforrt   már  a   mézesmáli.„ 
Ki  vagy,  ki  oly  sebtcn  s  későn 
Kizöldült  az  erdő  fája,  leveles 
Korán   hagyád  el,   oh   hftlgy  ! 

nyoszolyád'  „.     .... 

Kősziklák  közt,  biztos  helyre 
Láttam   a   világon    bölcset    és 

bolondot—. „_     „ 

Légy   üdvöz,   asszonyom  !   kit 

a   családi    kör 
Leng  már  a  könnyű  déli  szellő 
Lombos   liget  hajlongó  suda- 

rán  ...     .._     

Megenyhült    a    lég,    vidul    a 

határ— _. 

Megsebheté  s  földúlta  szívem 
Megszűnt  immár   a   láng  me- 
rész lobogása       „ 
Megszűnt  már  a    vihar,    fel- 
hők  nem   dörgenek    

Míg  van  áldva,  felruházva  .... 
Meg   van   fordítva  már  az  ősi 

czímer    _     

Mely  vak  szeszélyesen  rosz- 

sz.it,  jót  osztogat. ...     

Messze  jártam    hetedhét    or- 
szágon         „..     

Messze  vad  bérczből  eredvén 
Mi  bajod  van,  kis  madárkám 
Midőn  ezt  a  könyvet  kitárod 
Miért   néznél   a   ronda  földre 


Lap 

Mikor   derül    a    boldog    i.ap 

i  oo         reám.— —     

)  48    Mikor  majd  a  fagyos  bilincset 
47    Mint  gyors   döfésre,    mely   a 

szívbe  hat     —     

24    Mint   habja   a   sebes  folyónak 

49    Mohos   váromladékon       

241     Mondják:    kisebbedünk,    fo- 
10         gyünk!   Igaz-e  ?   Nem! 
Ni'gy  karácson     éjszakáján 
1  1 2     Ne   hívj   engem   ki   a    mezőre 
229    Ne   kergesd,   Heródes  _     .„ 
Ne   légy  irigy,   kicsi   kunyhó 
95     Néma   hölgy  fut  a    nagy    éj- 
szakán          ...     

101     Nem  hallod-e?   kopogtat  va- 

1 58         laki __      ._.     _      „ 

Nem   ruházta  még  fel   a  szép 
222         kikelet    ._.     ._     .— 

Ne   várd,  míg  a  magas  tetőrül 
8    Nincsen   halál,    —    nem    szól 

104         enyészet _.     

Nyugszik  a    nap,    közelít    az 

79         estve         ..      — 

Oh    bájos    égi    hölgy,    kinek 
178         mosolya   fény! 
14    Oh   esmérünk,  jól  ösmerünk  ! 
Oh,   változó  világ!    szerencse, 

120         polcz   mit  ád  — 

Oly.in   furcsa   kivánsága    — 
248    Olyan    szép  az   este,    Mihály 

gazda  jőjön —     

45     Őrizd  meg,  oh  lány,  a  virágot 
136     Sárga   rigó   páros    .... 
131     Setét     van     az    utczán    végig 
186     Setét  v.m  már,  elmúlt  a  nappal 
1  39     Szánt  .1  zr-idó  Hebron  vidéken 


Lap 

1  10 

68 

64 
.85 

207 

98 

206 

■9 
266 


1  70 

59 
81 


32 
1 63 

*43 
164 

45 

30 

Száraz   ágon,   h  Jigató  ajakkal 

Szellő  támad  délről  s  fújdo- 
gál  melegen   .. 

Szembekötve  tart  vala  éles 
szablyát   s   merleget 

Szép  nap  viradt  fel  Szép- 
halomra _.     _ 

Szeretet  s  hév  nincs  anyám- 
ban         „ 

Szeretlek  mint  a  lelkemet!  re 
vagy        _     __ 

Szerettelek  ....  most  is  híven 
fogadlak .._    —      _ 

Szól  a  harang,  kapui  az 
úr  házának ....     —     

Tanuld  meg  e  leczket  ba- 
rátom     _     _.     —     _ 

Távol   tenger  szigetévűi   — 

Tekintsd  meg  a  tájt,  melyre 
hozt.ilak 

Térdem  remeg,  hajam  fehérlik 


Lap 

7 


5' 

29 

i  16 

193 

23 

89 
33 

a  59 


Terhedre   van,   hogy  a   sebes 

folyam _ 

Téve  hosszú,  terhes  útut 
Ti    a   költő   dalán   csak  elmu- 
lattok  

Túr   mezején   búra   nevelt    az 

.anyám     _     

Ugy  óhajtom,  egek  látni  ... 
Ültem  a  rét  zöld  pázsitján  .. . 
Ütközet  lesz.  Csatarendben 
Vak  haragban  a  győző  vitéz 
Valának  mindnyájan  egy  ház- 
nak gyermeki      

Vándorol     földünkön    idegen 

jövevény —     _. 

Vég;    v-n    már    a    tavasznak 
Vergődöm   a  tenger  dagályán 

Világodat   ki   vigan   éled  !    

Vize  r.ir.es,  szárazon  . .. 
Zöldé!   a   sir  és   virággal 


Lap 

88 

IÓ 


45 
146 

16 
213 
214 

249 

255 
40 

2  57 
.7ó 

-43 
58 

